
Introducere 


Dragi cititori ai Vieţii Sfinților împărați Constantin şi Elena, am procedat la 
acest mod gratuit de a distribui rezultatul muncii noastre urmărind atât un scop 
misionar, cel de a înlesni apropierea cât mai multor credincioşi de aceşti mari 
mijlocitori pe care îi avem înaintea lui Dumnezeu, cât şi un scop mai pragmatic, 
de „într-ajutorare”, anume cel de a apela la bunăvoința dumneavoastră, spre a ne 
sprijini în munca noastră viitoare. 


Viaţa Sfinţilor Împărați Constantin şi Elena face parte dintr-o colecţie mai amplă 
de Vieţi de Sfinţi, care acoperă toate lunile anului, în 12 volume a câte apro- 
ximativ 1000 de pagini fiecare, traduse din limba engleză, şi care au pornit de la 
un original grecesc, numit Sinaxarul mare al Bisericii Ortodoxe. Volumelor 
menţionate li se mai adaugă un volum deja apărut pe piaţă, numit Viaţa Prea- 
sfintei Născătoare de Dumnezeu şi pururea Fecioarei Maria, un volum de Triod 
şi unul de Penticostar, cele două din urmă acoperind sărbătorile mai importante 
din perioadele respective ale anului bisericesc. Aceasta va fi, de departe, cea mai 
amplă colecție de Vieţi de Sfinţi apărută în spaţiul tipografic duhovnicesc al 
Bisericii noastre, prin mijlocirea Editurii Doxologia - laşi. Anunţăm, pe această 
cale, că şi primul volum de Sinaxar, pe luna Septembrie, corespunzător primei 
luni din anul bisericesc, va fi distribuit în librării în perioada imediat următoare. 
Materialele celorlalte volume sunt în mare măsură finalizate şi vor fi tipărite în 
decursul acestui an şi al celui următor. 


Noi reprezentăm o echipă de traducători, corectori, tehnoredactori şi specialişti 
în prelucrare de imagini iconografice, care a colaborat şi colaborează şi în 
prezent cu Editura Doxologia la realizarea colecției Sinaxarului. Date fiind 
pregătirea şi experienţa profesională dobândite pe parcursul colaborării şi dată 
fiind dorinţa noastră comună de a ne continua activitatea în acelaşi domeniu, 
realizând lucrări de acelaşi gen, am hotărât să înființăm o editură nouă, cu 
numele Stella Orientalis, care să suplinească activitatea Editurii Doxologia, 
realizând editarea unei colecţii lărgite de Vieţi de Sfinţi care au trăit în spaţiul 
apusean. Ceea ce ne motivează în primul rând este faptul că frumuseţea şi 
bogăția duhovnicească a faptelor şi a credinţei acestor Sfinţi sunt încă prea 
puţin cunoscute în rândul credincioşilor Bisericii Ortodoxe. 


Și fiindcă Sfinţii împărați Constantin şi Elena aparțin atât Apusului creştin, ca 
împărați romani, cât şi Răsăritului creştin, ca împărați bizantini, am socotit să 
începem prin prezentarea Vieţii lor, spre a dovedi şi noi că sfinţenia celor ce se 
dăruiesc lui Dumnezeu nu ţine de spaţiul geografic în care au trăit, ci de râvna şi 
dragostea fiecăruia, îndreptate spre câştigarea patriei cereşti. 


Insă, fiindcă editura noastră se află la început de drum şi, cum bine se ştie, orice 
astfel de început este dificil din punct de vedere financiar, apelăm pe această 
cale la bunăvoința tuturor acelora care vor citi cu plăcere acest extras din Sina- 


je vu. 


şi temeliile materiale necesare noii edituri. 


Sumele se pot vira la Banca Transilvania în conturile următoare, al căror titular 
este Fădur Constantin, reprezentantul juridic al Editurii Stella Orientalis şi 
cotraducător la patru dintre volumele colecţiei apărute la Editura Doxologia: 
ROSIBTRLRONCRTO256063801 (pentru virament în lei) 
ROO8BTRLEURCRT0256063801 (pentru virament în Euro) 
ROOSBTRLUSDCRT0256063801 (pentru virament în Dolari americani) 


Suntem de acord ca materialul textului traducerii de faţă să circule şi între 
cunoştinţele dumneavoastră, dar vă rugăm să lăsaţi ataşată şi această mică 
Introducere. Nu vom fi însă de acord cu multiplicarea şi vânzarea clandestină a 
materialului, acest fapt intrând sub incidenţa încălcării dreptului de autor (Legea 
nr. 8/1996). Vă mulţumim pentru înţelegere. 


Viaţa Sfinţilor, slăviţilor şi de Dumnezeu încununațţilor împărați, cei 
întocmai cu apostolii, Constantin şi Elena ! 


Constantin cel mare, primul şi de-a pururi pomenitul împărat al creştinilor, 
autocrat bizantin şi întemeietor al Constantinopolului, s-a născut pe la anul 274 
d.H., la Naissus, actualul Nis din Dardania, în partea care ţine acum de Serbia şi 
Croaţia. 


Tatăl lui, Flavius Constantius, care se trăgea din părţile Illyricului 7, a fost mai 
întâi general al armatei romane, după care a fost proclamat Cezar în părțile de 
apus ale imperiului, adică în Britania, Galatia (Gallia), Spania şi alte teritorii. 
Fiindcă noul Cezar avea tenul palid, el a mai fost numit Chlor. 


Mama Sfântului Constantin, prea evlavioasa şi Sfânta împărăteasă Elena, este şi 
ea prăznuită în această zi, împreună cu fiul ei. Fericita Elena se trăgea din Bithy- 
nia, din Asia Mică. Ea s-a născut în cetatea Drepanum, care a avut cinstea de a 


1 Vieţile Sfinţilor Împărați au fost scrise în limba greacă. Textul se află în Mănăstirea 
athonită Iviron, iar manuscrisul începe astfel: „Cea mai dreaptă dintre povestiri... ”. În 
Mănăstirea athonită Marea Lavră, biografiile sunt luate din selecţii istorice diferite, al căror 
manuscris începe cu aceste cuvinte: „Despre cei dintâi între fericiţi şi Sfinţi”. Sofronie 
Efstratiades, în lucrarea sa Hagiologion al Bisericii Ortodoxe (Atena, 1960) p. 267, observă 
abundența scrierilor bisericeşti dedicate Sfinţilor Împărați. O slujbă completă şi un canon, 
ambele scrise de Sfântul loan Damaschin, se află în Codexul Parizian 1566. Mai există şi 
canonul lui Chiril de la Marea Lavră, aflat în Codexul Lavreot O 111. Cântările (stihirile şi 
idiomela kathismata) se află în Codicii Parizieni 1574 şi 1575, în Codicii Lavreoţi A 5, 0 32, 1] 
70, precum şi în codicii de la Mănăstirea athonită Kavsokalivia. Slujbele celor întocmai cu 
apostolii, Constantin şi Elena, au fost publicate, de asemenea, de George Vouteres (Atena, 
1899 şi 1917). Mai există o predică referitoare la împăratul Constantin şi cei 318 de 
Dumnezeu purtători Părinţi de la întâiul Sinod Ecumenic, scrisă de prezbiterul Grigorie din 
Cezareea Capadociei, care se păstrează în Mănăstirea athonită Pantocrator. Tot astfel, 
predica marelui logofăt Constantin Acropolitul se păstrează la Marea Lavră, precum şi în 
Chinovia athonită de la Dionysiou şi la Mănăstirea Vatoped. Sfinţii Constantin şi Elena au 
fost protectorii şi sprijinitorii Ortodoxiei. Este scris în Noul Testament: „[lisuse] ai fost 
înjunghiat şi ai răscumpărat lui Dumnezeu, cu sângele Tău, oameni din toată seminţia şi 
limba, şi poporul, şi neamul, şi I-ai făcut Dumnezeului nostru împărăție şi preoți, şi vor 
împărăţi pe pământ” [Apoc. 5, 9-10]. Multe cărţi scrise mai târziu în limba engleză conțin 
critici defavorabile la adresa Sfinţilor Constantin, Elena şi Atanasie cel mare (despre care se 
vorbeşte, de asemenea, în această slăvită istorisire). Cititorii ortodocşi sunt avertizaţi să fie 
circumspecți dacă vor citi vreodată astfel de autori potrivnici şi heterodocși. 

> Illyricul a fost o provincie romană din partea de nord-vest a Balcanilor. În secolul IV au 
existat câteva încercări de a crea o prefectură a Illyricului, care să cuprindă Pannonia, 
Macedonia şi Dacia. Limba vorbită în partea de apus era latina. Din secolul II, creştinismul 
a început să se dezvolte în zona apuseană. Cele două scaune mitropolitane erau Salona 
(Solin, Iugoslavia), un port de pe coasta dalmată, şi Sirmium (Sremska Mitrovica, 
Iugoslavia), de pe malul stâng al Râului Sava. The Oxford Dictionary of Byzantium, art. 


» 


“Illyricum”. 


primi mai târziu de la marele Constantin * noul nume de Helenopolis (Hele- 
noupolis). 


Dinspre partea mamei lui, Constantin era nepotul împăratului Claudiu al II-lea 
(268-270). * 


* Drepanum sau Drepana, un sat din Nicomidia Bythiniei, este actualul Hersek. 
* Sinaxarul mare (în limba greacă), ediția a V-a, (Atena, 1977), p. SII. 


Sfânta Elena 


Prin anul 255, în Golful Nicomidiei * s-a născut fiica unui hangiu din Drepanum, 
Bithynia. Numele ei era Elena. Se pare că se trăgea dintr-o familie modestă, dar 
îşi purta sărăcia cu demnitate. 


Sfântul Ambrozie, în lucrarea sa „Oratio de obitu Theodosii”, face referire la ea 
ca stabularia sau hangiță. Când a crescut, fata blondă şi subţire îşi ajuta părinţii 
păgâni să se îngrijească de nevoile călătorilor care se opreau pentru odihnă şi 
hrană la hanul lor din Naissus. 


Oamenii locului vorbeau limba dardaniană, amestecată cu puţină latină şi 
greacă, pentru a putea primi pe trecătorii şi ostaşii care poposeau la ei. Viaţa lor 
nu era doar foarte simplă şi anevoioasă, ci şi mereu ameninţată de invaziile 
hoardelor de sarmaţi şi goți. 


În iunie 271, un tribun militar în vârstă de douăzeci şi trei de ani, pe nume 
Flavius Constantius, a intrat în Naissus. Era înalt, bine făcut şi avea faţa albă, 
ochi albaştri-cenuşii şi un nas elegant. Tribunul avea o înfăţişare impresionantă 
în îmbrăcămintea ostăşească. Și el se trăgea dintr-un sătuc, mai dinspre nord. 
Sosirea lui, împreună cu trupele care îl însoțeau, i-a animat pe săteni. Distinsul 
tribun urma să stea la han pentru câteva zile. Elena, care avea şaisprezece ani, 
împreună cu părinţii ei s-au îngrijit de oaspeţi. Constantius s-a îndrăgostit pe loc 
de graţioasa fată şi a cerut-o în căsătorie. Elena a zămislit în curând şi l-a născut 
pe Constantin. L-a crescut singură, deoarece Constantius a înaintat în rang, în 
legiunea comandată de Diocles, un alt illirian. 


Au trecut nouă ani. Constantius a fost chemat la cortul lui Carus (282-283), 
generalul pe care legiunile l-au ales împărat după uciderea lui Probus (276-282), 
mai înainte cu opt luni. Carus l-a numit pe Constantius la conducerea Dalmației, 
provincia illirică de lângă Marea Adriatică. 


Elena şi micul Constantin au fost duşi la Salonae, în palatul guvernatorului. Toţi 
cronicarii vremii sunt de acord că Flavius Constantius s-a căsătorit cu Elena, 
însă ar fi făcut aceasta printr-o matrimonium concubinatum, o formă de căsă- 


* Multă vreme s-a crezut că Elena se trăgea din Anglia, însă nu există vreo justificare istorică 
a acestei idei. Afirmația a fost făcută de cronicarii englezi din Evul Mediu, potrivit cărora se 
presupune că Elena era fiica unui principe englez. Interpretarea greşită a apărut probabil 
datorită termenului folosit în capitolul al IV-lea al elogiului căsătoriei lui Constantin cu 
Fausta, anume că împăratul Constantin, oriendo (adică „de la începuturile sale”, „dintru 
început”) a cinstit Anglia - expresie socotită drept o aluzie la naşterea lui, în timp ce această 
referinţă se făcea, de fapt, la începuturile domniei lui. Catholic Encyclopedia, art. “Helena, 
Saint”. 


torie prin care legea îi permitea unui membru din clasa cavalerilor să se 
căsătorească cu o fată de la ţară. Orice copil provenit din această unire era 
socotit legitim, însă fiul avea drepturi limitate, atunci când prelua moştenirea de 
la tatăl său. De asemenea, divorţul se obținea mult mai uşor în astfel de căsătorii. 
Important pentru Flavius Constantius era ca fiul lui să fie considerat legitim. 
Constantius a făcut aranjamente ca dăscălii palatului să-i educe atât pe mamă, 
cât şi pe copil.” 


* D. G. Kousoulas, “At the Governor's Mansion”, The Life and Times of Constantine the 
Great (Danbury, CT: Rutledge Books, 1997), pp. 10-12. Kousoulas notează că nu există 
vreun document scris despre anii copilăriei lui Constantin. Datele despre începuturile vieţii 
lui au fost împrumutate de Kousoulas dintr-un manuscris alcătuit de un călugăr câteva secole 
mai târziu [p. 9, notă]. 


Tetrarhia Imperiului Roman 


In vremea în care s-a născut marele Constantin, Imperiul Roman se afla în cea 
mai îngrozitoare stare de haos. Împărații erau ucişi unul după altul. Când unul 
ajungea pe tron, în scurtă vreme era urmat de un altul. 


În anul 284, odată cu uciderea lui Numerian (283-284), a fost proclamat împărat 
Dioclețian din Dalmația, care avea să ajungă un mare persecutor al creştinilor. 
Dioclețian a domnit vreme de douăzeci de ani. La doi ani după urcarea pe tron, 
adică în 286, el a împărțit în două Imperiul Roman. 


Partea răsăriteană includea Illyricul, Grecia, Asia Mică şi Egiptul. Capitala 
acestei regiuni se afla la Nicomidia, în Asia Mică, unde Dioclețian îşi avea 
reşedinţa şi unde şi-a petrecut o mare parte din viaţă. 


Partea de apus a imperiului includea Roma şi Italia, Gallia, Spania, Britania şi 
restul nordului Africii. Capitala era cetatea Milan (Mediolan), unde Dioclețian |- 
a adus pe prietenul său de încredere, Maximian, supranumit Herculius (Hercules 
ori Herakles), care provenea din Sirmium, Pannonia. 


Mai târziu, în anul 293, Dioclețian a mai numit doi Cezari, care să ajute la 
exercitarea puterii. Dioclețian şi Maximian purtau titlul de Augustus, iar Cezarii 
erau co-împăraţi, susţinători şi succesori ai Auguştilor. 


Dioclețian l-a numit drept Cezar al său în Răsărit pe Galerius Maximianus, 
ginerele său, căsătorit cu Valeria, fiica lui Dioclețian. Lui Galerius 1 s-a dat 
conducerea peste Macedonia, Grecia continentală, Peloponez şi Creta. Reşedinţa 
lui se afla la Sirmium, în Pannonia 7. 


În Apus, Cezarul numit sub Augustus Maximian Herculius a fost tatăl marelui 
Constantin, Constantius Chlor. După cum am spus mai devreme, Constantius 
Chlor a primit comanda părții de apus a imperiului, anume Britania, Galatia şi 
Spania. 


Dioclețian l-a silit pe Constantius să se despartă de soţia lui legiuită, fericita 
Elena, şi să se căsătorească cu Teodora, fiica vitregă a lui Maximian Herculius €. 


” Pannonia este actuala parte de vest a Ungariei şi nordul Croaţiei şi Sloveniei. Sirmium 
(Mitrovica, o cetate din Pannonia, se află în locul în care Râul Savus se varsă în Fluviul 
Dunărea (Istru). 

* Membrii tetrarhiei erau legaţi prin căsătorie. Augușştii, ca împărați mai în vârstă, se numeau 
unul pe altul „fraţi”, iar pe Cezari îi numeau „„fii”. Augușştii se caracterizau pe ei înşişi ca 
fiind Jupiter (Zeus) - Dioclețian şi Hercule - Maximian, deoarece se considera că Jupiter 


Teodora provenea din căsătoria precedentă a soţiei lui Maximian. Ea era cu vreo 
douăzeci şi şase de ani mai tânără decât Constantius. Maximian a mai avut o 
fiică, cu soţia sa, Eutropia. Numele ei era Fausta şi avea, la acea vreme, vârsta 
de doi ani. Maxentius, fratele Faustei, abia împlinise cinci ani. Aceştia doi, frate 
ŞI soră, vor intra mai târziu în viaţa fiului lui Constantius. Dioclețian a făcut 
aceste aranjamente pentru a putea întări legăturile de loialitate, crezând că, 
făcându-şi-l rudă, Constantius nu va porni război împotriva celorlalți membri ai 
tetrarhiei. 


Ca măsură suplimentară de securitate, Dioclețian l-a reținut drept garanție pe 
Constantin, fiul lui Constantius şi al Elenei, abia ajuns la vârsta pubertăţii. Ca şi 
Moise în vechime, Constantin a fost crescut în palatele împăraţilor, iar când a 
sosit ceasul, a fost pregătit să îşi elibereze poporul, pe creştini, în acelaşi chip în 
care Moise 1-a eliberat pe cei din neamul lui, pe evrei. 


dădea poruncile, iar Hercule le aducea la îndeplinire. Cezarii au fost introduşi în sistem şi 
grupaţi în dinastiile joviană şi herculeană. Oxford, art. “Tetrarchy”. 

” Eusebiu, Viaţa lui Constantin, Cartea 1, cap. XII. Eusebiu Pamfilus, episcopul Cezareei, a 
scris în limba greacă Istoria bisericească. Lucrarea lui majoră, ,, Viaţa lui Constantin”, este 
inclusă în colecţia Patrologiae Graecae, editată de J. P. Migne, vol. 20, 909-1232. A se vedea 
şi versiunea în limba engleză, din seria Nicene Fathers, The Life of Constantine, vol. I, 2nd 
edition. Revised translation by Ernest Cushing Richardson, Ph.D. (Grand Rapids, MI: Wm. B. 
Eerdmans Pub., feb. 1961). 


Tânărul Constantin la curte 


Aşadar, tânărul Constantin a fost ţinut ostatic la curtea lui Dioclețian. A avut 
acelaşi statut şi sub Galerius Maximianus. Putem spune că a fost crescut printre 
necredincioşi şi tirani, însă prin morala lui, prin judecata şi faptele lui, el nu se 
asemăna nicidecum cu aceştia. Încă din fragedă tinereţe, el nu avea doar o 
înfăţişare chipeşă, ci şi o inimă curată şi bună. Odată cu creşterea lui ca statură şi 
vârstă, creşteau înăuntrul lui şi frumuseţea şi bunătatea firii. Era minunat 
înzestrat şi cu o mare putere trupească, încât nimeni nu 1 se putea împotrivi. ŞI a 
rămas neînvins, împotriva tuturor celor cu care a luptat. 


Tiranii cei ticăloşi, văzându-i înzestrările şi darurile, în loc să îl iubească, îl 
invidiau pentru bărbăţia şi curajul său, dar şi pentru o prevestire făcută pentru el. 
Ca nişte oameni fără de minte, ei au consultat oracolul lui Apollo, întrebând ce 
se va întâmpla mai târziu cu viteazul Constantin. Dumnezeu i-a îngăduit acelui 
profet păgân să spună că tânărul Constantin avea să fie stăpânul lumii, că îl va 
proclama pe Hristos ca Dumnezeu şi se va înălța din ruinele închinării la idoli. 


Din această pricină, îl urau atât de mult pe fiul Elenei, încât s-au gândit să-l dea 
la moarte, în chip tăinuit. Însă Atotbunul Dumnezeu, care ştie viitorul, l-a păzit 
de planurile şi ticăloşiile lor. Vom vedea, pe parcursul istorisirii noastre, cum 
aceşti intriganţi invidioşi au sfârşit rău şi au fost nimiciţi. 


Aşa au stat lucrurile până în anul 305. Conducerea romană s-a păstrat în fiecare 
dintre cele patru părți ale imperiului, sub acest sistem de „conducere a celor 
patru” - cel puţin teoretic. Apoi, în anul 305, urmând unei înţelegeri anterioare, 
Dioclețian şi Maximian Herculius au abdicat. 


Dioclețian s-a retras la proprietatea lui din Dalmația, unde a trăit până în anul 
316. Maximian Herculius a rămas la Roma. Cei doi foşti Auguşti i-au proclamat 
pe Cezari în locul lor. 


In Apus domnea Constantius, tatăl marelui Constantin, iar în Răsărit Galerius 
Maximianus, ginerele lui Dioclețian. Pe atunci Constantin încă mai era ostatic la 
curtea lui Galerius. 


Constantin a mărturisit mai târziu că persecuția creştinilor era pusă pe seama 
oracolului lui Apollo, adică a demonului care sălăşluia în templul idolului. 
Astfel, preoteasa lui Apollo se plângea că nu mai putea face proorocii din 
pricina „oamenilor drepți”. 


Constantin scria mai târziu: „Despre acea perioadă se spune că Apollo vorbea 
dintr-o peşteră adâncă şi întunecată şi printr-un glas neomenesc, care zicea că 


drepţii de pe pământ erau o piedică pentru el în rostirea adevărului şi, drept 
urmare, oracolele de pe tripod dădeau greş. Aşa se face că preoteasa lui Apollo 
îşi lăsa cosiţele despletite, în semn de durere, şi deplângea relele pe care pier- 
derea duhului oracolului avea să le aducă asupra omenirii. Dar să arătăm 
urmările acestora. 


Te chem, Dumnezeule Preaînalte, să vezi că, atunci când am fost tânăr, l-am 
auzit pe cel care pe atunci era mai mare între împărații romani [Dioclețian] - 
nefericit era, cu adevărat nefericit şi ostenindu-se peste închipuire - iscodindu-i 
pe însoțitorii săi, cine ar putea fi aceşti «drepți» de pe pământ. Atunci unul 
dintre preoţii păgâni a răspuns că aceştia erau, fără îndoială, creştinii. Dioclețian 
a primit cu nerăbdare acest răspuns. Astfel, a scos din teacă sabia rânduită 
pentru pedepsirea crimelor, folosind-o împotriva celor a căror sfinţenie nu putea 
fi pusă la îndoială. Îndată, Dioclețian a dat acele edicte sângeroase, scrise cu 
vârful sabiei muiat în sânge. În acelaşi timp, le-a poruncit judecătorilor să 
născocească noi şi mult mai îngrozitoare pedepse. 


Aşadar, se poate bănui cu câtă ură erau urmăriţi în fiecare zi acei evlavioşi 
închinători ai lui Dumnezeu. Persecuţia a continuat cu o cruzime neobosită şi cu 
fărădelegi dintre cele mai cumplite. În acest fel, caracterul smerit al creştinilor, 
pe care nici un duşman nu l-a tratat vreodată cu lipsă de respect, a devenit acum 
principala bătaie de joc a cruzilor lor concetăţeni. Era oare vreo pedeapsă prin 
foc sau vreo tortură care să nu se aplice tuturor, fără deosebire de vârstă sau 
gen? Se poate spune, cu adevărat, că atunci pământul a vărsat lacrimi, că toată 
întinderea cerului a jelit, din pricina mulţimii sângelui vărsat pe nedrept, şi însăşi 
lumina zilei s-a întunecat de durere, văzând acestea. 


Dar care a fost urmarea acestor fapte? De ce înşişi barbarii se pot lăuda cu 
deosebirea dintre purtarea lor şi aceste cruzimi? Barbarii i-au ţinut în cea mai 
blândă captivitate pe creştinii care au plecat mai apoi dintre noi. Aceiaşi barbari 
le-au asigurat creştinilor nu doar scăpare de primejdie, ci şi practicarea liberă a 
sfintei lor religii. lar acum poporul roman poartă această pată însângerată, pe 
care creştinii, pe atunci alungaţi de lumea romană şi refugiaţi la barbari, au pus- 
o asupra noastră.” !9 


Tânărul Constantin ştia că tatăl său, Constantius, îi sprijinea pe creştinii din 
întreg imperiul, în timpul persecuției pornite împotriva lor de stăpânitorii cei 


tirani. 


De fapt, Constantius primea reproşuri de la Dioclețian cu privire la vistieria lui, 
numind-o lovită de sărăcie. Odată Dioclețian, stăpânul cel rău şi lacom al 


* Eusebiu, Viaţa, Cartea a II-a, cap. L-LIII. 


imperiului, i-a cerut lui Constantius să-i arate ce se găsea în vistieria lui. Şi a 
mai spus că ar fi bine ca vistieria să fie plină ori Constantius să justifice de ce a 
rămas goală, după cum se şi aştepta Dioclețian. Atunci Constantius i-a chemat la 
sine pe cei mai bogaţi dintre supuşii lui şi le-a cerut să-i aducă daruri de 
bunăvoie. lar aceia şi-au încredinţat averile în grija lui, astfel încât vistieria s-a 
umplut peste aşteptări. Îndată ce trimişii lui Dioclețian au inspectat vistieria lui 
Constantius, au rămas uimiţi văzând că se revărsa de atâtea bogății. Însă aceasta 
nu era o situație obişnuită, adică vistieria din palatul lui nu era păstrată mereu 
plină şi sub pază, ci a fost umplută atunci, prin generozitatea binevoitoare şi 
recunoştinţa supuşilor lui, de unde reiese, după cuvintele lui Constantius, că 
vistieria era în siguranță, ca şi cum s-ar fi aflat în grija unor vistiernici 
credincioşi. Solii împăratului au fost aşadar uimiţi de belşugul ce l-au găsit. 


După plecarea acelora, Constantius a înapoiat bogăţiile supuşilor, fără să arate 
nici cea mai mică urmă de lăcomie. Aceasta era bunătatea şi generozitatea tatălui 
lui Constantin, şi aceste fapte pilduitoare le-a urmat, crescând, viitorul şi marele 
împărat creştin. "| 


Fiul lui Constantius, principele Constantin, era măreț din toate punctele de 
vedere: prin harul său natural, prin frumuseţe, statură, putere, inteligenţă şi înţe- 
lepciune dumnezeiesc dăruită, precum şi printr-o educaţie nobilă. EI îi întrecea 
pe toți ceilalţi într-o asemenea măsură, încât cei aflaţi atunci la putere au ajuns 
să fie neobişnuit de temători şi invidioşi față de el şi căutau mereu, cu ochi răi, 
să afle prilejul de a-l necinsti sau de a-l discredita în vreun fel. Aşadar, 
Constantin a hotărât să se îndepărteze de prezenţa şi de comploturile acelora. "7 

Dar mai bine să înfățişăm, de pildă, felul în care invidiosul Galerius a plănuit să- 
| ucidă pe Constantin, printr-un vicleşug. 


În Răsărit, potrivit dorinţei împăratului şi a celor din suita sa, era obiceiul ca 
aceştia să se întreacă prin felurite jocuri de război. O asemenea întâmplare este 
cea pe care o vom înfăţişa. În amfiteatru erau eliberaţi, de obicei, un urs şi un 
leu, cărora mai înainte li se îndepărtau colții şi ghearele. Împăratul intra în arenă 
şi ucidea fiarele cu un toiag. În acelaşi timp erau ascunși în arenă treizeci de 
oameni. Fiecare ţinea în mână bureţi, pe care trebuiau să-i arunce în împărat, 
care, la rândul său, arunca în ei cu pietre. După ce împăratul îi dobora unul câte 
unul, spectatorii îl aclamau ca învingător. 


“ Ibidem, Cartea 1, cap. XIII, XIV. 
“ Ibid., Cartea 1, cap. XIX, XX. 


În unul dintre aceste spectacole, înşelătorul Galerius Maximianus a voit să-l 
ucidă în taină pe Constantin, folosindu-se de următorul vicleşug. Galerius a 
poruncit ca slujitorii să dea drumul în amfiteatru unui urs şi unui leu cărora nu li 
se scoseseră dinţii. După aceasta, Galerius s-a prefăcut că este bolnav şi a 
poruncit să fie înlocuit în arenă de către Constantin. 


Sfântul nostru a coborât acolo, purtând cu sine doar un toiag. Şi s-a dovedit atât 
de curajos împotriva acelor fiare, încât le-a omorât pe amândouă. Apoi i-a 
doborât pe toţi cei treizeci de oameni care, fiind slujitorii de încredere ai împă- 
ratului, de această dată nu mai aruncau cu bureţi, ci cu pietre. 


Galerius, aflând despre cele petrecute, s-a umplut de mânie din pricina planului 
său eşuat, dar s-a gândit îndată la o acoperire. S-a apropiat ca şi cum nu ar fi 
ştiut nimic despre acel plan, mustrându-i pe cei care lucrau în arenă pentru aşa- 
zisa lor neglijenţă, care aproape că a costat viaţa lui Constantin. 

Deşi Galerius nu l-a plăcut niciodată pe Constantin, el ştia că Dioclețian îl 
aprecia mult pe tânăr. De aceea, era atent să nu dea pe faţă nici un fel de 
vrăjmăşie îndreptată spre fiul lui Constantius. Însă politica aceasta s-a schimbat 
atunci când Dioclețian a lăsat frâiele puterii în mâinile lui Galerius. 


Constantin fuge de la curtea lui Galerius Maximianus 


Ştirea despre cele întâmplate în amfiteatru a ajuns la urechile lui Constantius, 
acum noul Augustus al Apusului, care s-a hotărât să-şi elibereze fiul. Cons- 
tantius a pretins că este bolnav şi 1-a cerut lui Galerius Maximianus să-i trimită 
fiul, ca să-l poată vedea pentru ultima dată. Dar Constantius s-a îmbolnăvit apoi 
cu adevărat şi trebuia mai mult ca niciodată să-l întâlnească pe Constantin. 


După ce a amânat răspunsul vreme de câteva săptămâni, Galerius a primit o a 
doua scrisoare de la suferindul Constantius, care se afla atunci în Galia. Galerius 
nu dorea să provoace o ruptură cu cel ce stăpânea alături de el. Astfel, a acceptat 
cererea lui Constantius, numai că a plănuit în taină să-l ucidă pe Constantin, în 
timpul călătoriei către tatăl său, cu ajutorul „tâlharilor”. Însă, prin harul lui 
Hristos, toate capcanele lui au fost zădărnicite, deoarece tânărul Constantin a 
plecat mai devreme decât se aştepta Galerius şi, astfel, a ajuns la tatăl său întreg 
şi nevătămat !. 


XR 


Sfântul Teofan mărturisitorul şi cronicarul !* descrie felul în care Constantin a 
reuşit să scape: „În vreme ce Constantin era în Răsărit, anume în Palestina, 
îmbrăţişând cauza creştinilor, Galerius Maximianus aflase de felul cum tânărul 
îşi întărea faima prin inteligenţa minţii lui, prin tăria trupului şi prin aptitudinile 
sale în educaţie. Atunci Galerius a aflat printr-o proorocie că acest om, Cons- 
tantin, va pune capăt tiraniei şi păgânismului. Aşadar, Galerius a plănuit să-l 
ucidă mişeleşte. Însă prin rânduiala lui Dumnezeu, Constantin, ca şi David cel 
din vechime, a fost înştiinţat de acel complot şi a fugit sub ocrotirea tatălui său. 
Apoi, atât tatăl, cât şi fiul au adus mulţumire lui Hristos pentru izbăvirea lui 
Constantin.” ! 


* 13 Lactanţiu (240 - cca 320) scrie că tânărul Constantin, având bănuieli în privinţa lui 
Galerius, şi-a grăbit plecarea. În timp ce înainta pe cale, el omora caii pe care-i schimba, la 
fiecare oprire, încât oamenii lui Galerius nu au mai găsit cai odihniţi. Dar Zosimus, în 
lucrarea lui, Historia Nova (Auguştii până în 410), spune că tânărul Constantin doar a 
schilodit caii ţinuţi la acele posturi prin cheltuiala vistieriei publice. Majoritatea istoricilor 
sunt de acord că prințul Cons-tantin nu avea nici timpul şi nici intenţia de a-i constrânge pe 
paznicii acestor posturi şi nici de a omori sau a schilodi toţi caii. A se vedea Kousoulas, “A 
Hasty Departure ”, The Life and Times of Constantine the Great, pp. 146-148. 

“* 14 Sfântul Teofan (f 845) este prăznuit de Sfânta Biserică în ziua de 12 martie. Lucrarea 
lui, Istoria bisericească, se află în colecţia P.G. 108. 

“5 15 Cronica Sfântului Teofan mărturisitorul, în: The Chronicle of Theophanes the Con- 
fessor, AM 5793, A.D. 300/301, trad. de C. Mango şi R. Scott (Oxford: Clarendon Press, 
1997), pp. 12-13. Constantin a fost sub comanda lui Galerius în timpul Războiului Persan şi 
apoi la Dunăre. În iarna anului 301/302 Constantin l-a însoţit pe Dioclețian în Palestina, 
apoi în Nicomidia, în martie 303 şi în martie 305, şi probabil că şi în perioada următoare, 
inclusiv în timpul călătoriei la Roma [Ibidem, p. 13, nota 7]. Constantin a plecat de la 
Galerius curând după 1 mai 305 şi s-a întâlnit cu tatăl său, Constantius, care era la acea 

Constantius s-a bucurat foarte mult văzând că fiul său a venit la momentul 
potrivit, pentru a fi numit succesor la tron. 


Dar pe lângă Constantin, Constantius Chlorus mai avea trei fii, de la a doua lui 
soţie, Teodora, fiica lui Maximian Herculius. Aceşti fii erau 
—  Dalmatius, 
—  Hannibalianus şi 
— Iulius Constantius al II-lea. Fiul cel din urmă va deveni tatăl lui lulian 
apostatul. 


Insă Constantin era cel mai iubit de tatăl lui, nu doar fiindcă era cel mai mare 
dintre fii, ci şi pentru că era cel mai chibzuit şi mai disciplinat dintre ei. 


Eusebiu Pamfilus al Cezareei arată faptul că, prin rânduire dumnezeiască şi 
fugind de vicleşugurile celorlalți împărați, Constantin a sosit lângă patul de 
moarte al iubitului său tată, chiar în momentul în care acesta îşi dădea duhul. !€ 


Îndată ce Constantius l-a văzut pe Constantin, l-a îmbrăţişat cu multă bucurie. 
Apoi, înaintea tuturor celor prezenţi, Constantius a prezis ascensiunea tânărului 
său fiu, zicând: „După cum Hristos te-a păzit de atacurile vrăjmaşilor şi te-a 
adus la vremea potrivită, pentru a primi împărăţia, ca unul care eşti vrednic de 
aceasta, tot astfel cred că EI te va ajuta până la sfârşit, ca să-i întăreşti pe toţi în 
credinţă.” !” După ce a spus acestea, l-a numit Augustus în locul său şi i-a zis: 
„la aminte, fiule, să-i iubeşti pe creştini şi să-i ajuţi, dacă vrei să fu slăvit în 
toată lumea.” Din aceste cuvinte reiese că şi Constantius Chlorus era creştin. În 
toată vremea Constantius s-a dovedit a fi un judecător virtuos şi drept, milostiv 
şi filantrop. Niciodată nu a strâns aur sau argint, niciodată nu a cheltuit mai mult 
decât îi era necesar şi era foarte milostiv faţă de cei săraci. 


vreme foarte bolnav. După aceea, Constantin a participat cu succes la campania ţinută la 
nord de zidul lui Hadrian, alături de tatăl său, care se simţea ceva mai bine, şi a rămas cu el 
până la moartea lui la York, în ziua de 25 iulie 306 [ Ibidem, p. 14, nota 8]. 

'* Eusebiu, Op.cit., Cartea a IV-a, cap. XXI. 

“ 17 Tatăl şi fiul, împreună cu Crocus, căpetenia germană, au traversat Canalul (Mânecii - 
Fretum Gallicum) pentru a începe o expediţie împotriva picților din partea nordică a 
Insulelor Britanice (Scoţia de astăzi), care năvăleau în sud şi jefuiau gospodării şi sate. 
Campania s-a încheiat în iunie, cu succes, mulțumită unui plan ingenios, deşi riscant, al lui 
Constantin, de a-i încercui pe picţi şi de a-i izola. Kousoulas, “Constantine Shows His 
Mettle”, The Life and Times, pp. 149-152. 


Constantin Augustus 


Pe când Constantin era în ținutul picților împreună cu Crocus, au instalat acolo 
garnizoane care să păstreze pacea şi ordinea. Constantin a primit un mesaj 
urgent de la prefectul pretorian al tatălui său, fiind rugat să vină fără întârziere în 
cetatea de frontieră Eboracum (York). 


Muribundul Flavius Constantius i-a cerut fiului său să ia sub protecţia lui pe 
soţia sa, Teodora, şi pe cei şase copii ai lor, deoarece copilul cel mai mare, 
Dalmatius, avea doar doisprezece ani. Constantius a murit în ziua de 25 iulie 
306, în vârstă de cincizeci şi cinci de ani. 


Eusebiu al Cezareei ne spune că tânărul Constantin a fost numit îndată împărat 
de către Constantius, care după aceea şi-a dat ultima suflare. Constantius a 
răposat în patul său, din palatul imperial, mulţumind lui Dumnezeu pentru toate, 
înconjurat de fiii şi fiicele lui. '% 


Mult mai târziu, Constantin a notat într-o scrisoare aceste observaţii cu privire la 
tatăl şi la rudele sale: „,Obişnuiam să-i privesc pe foştii împărați ca pe nişte 
oameni faţă de care nu puteam avea nici o simpatie, datorită cruzimii sălbatice 
a caracterului lor. Într-adevăr, tatăl meu a fost singurul care a lucrat neîncetat 
binefaceri pentru popor şi care cerea binecuvântarea lui Dumnezeu Tatăl în 
toate acțiunile lui, cu o evlavie admirabilă. Însă ceilalți, care aveau o minte 
bolnavă, erau mai râvnitori în cruzime, decât în măsurile blânde, iar această 
atitudine o aprobau fără nici un fel de oprelişti. În acest fel, în toată perioada 
domniei lor, ei au persecutat adevărata învăţătură. Furia lor a devenit atât de 
violentă, încât, în mijlocul unei perioade de pace ei au stârnit, după cum s-a şi 
petrecut, flacăra războiului civil, crezând că apără interesele religioase şi 
comune ale oamenilor." 


Eusebiu ne spune că marile persecuții susținute de ceilalți conducători, au 
constituit politica dominantă față de creştinii din imperiu, până când toate 
palatele imperiale au fost lipsite de oameni temători de Dumnezeu. Împărații, de 
asemenea, s-au lipsit pe ei înşişi de rugăciunile creştinilor, pe care aceştia 
obişnuiau să le rostească în numele conducătorilor lor. Aşa au fost acei împărați 
răi şi lipsiţi de harul şi ocrotirea Atotputernicului Dumnezeu, prin poruncile lor 
neînţelepte ”. 


Se cuvine să arătăm aici una dintre experienţele lui Constantius Chlorus cu 
creştinii din stăpânirea sa. Printr-o imitare înţeleaptă a celorlalți împărați, 


“5 Eusebiu, Op.cil., loc.cit. 
“ Ibidem, Cartea a Il-a, cap. XLIX. 
* Ibid., Cartea a IV-a, cap. XV. 


Chlorus a pretins că face asemenea lor şi, astfel, a pus la încercare loialitatea 
spirituală a supuşilor lui, însă cu pedepse mai puţin aspre. Hotărârea celorlalte 
stăpâniri de atunci era ca toţi închinătorii la idoli, care doreau să-şi manifeste 
credinţa, şi-o puteau păstra şi, pe lângă aceasta, puteau avea chiar o slujbă 
publică, în vreme ce toţi creştinii care îşi mărturiseau credinţa trebuiau să fie 
izgoniți. Idolatrii şi creştinii s-au înfăţişat înaintea lui Constantius, supunându-se 
faţă de acest decret. Deci au arătat atunci că sunt credincioşi fie Dumnezeului 
creştin, fie - să dea Dumnezeu să cunoască şi ei aceasta! - fie demonilor. Apoi 
au aşteptat verdictul lui Constantius. Nu a durat mult până hotărârea împăratului 
a fost dată. Într-un mod contrar scopului afirmat la început, Constantius i-a 
îndepărtat pe toți închinătorii la idoli, apoi le-a încredinţat creştinilor paza sa şi a 
imperiului. În acest fel, s-a înconjurat de cei care credeau în Hristos, aceştia 
bucurându-se de protecţia lui şi, prin urmare, a fost binecuvântat cu o domnie 
paşnică. ” 


Mai înainte ca împăratul Constantius să-şi dea sufletul, el a dezvăluit pe patul 
morţii, în prezenţa lui Crocus şi a comandanților săi de oşti, că voia ca fiul său 
cel mare, Constantin, să fie succesorul său. Legiunea cea mai veche a strigat: 
„Trăiască Flavius Valerius Aurelius Constantinus, Augustus!” Astfel, ridicarea 
lui Constantin la rangul de Augustus ” s-a făcut pe când el era în vârstă de 
treizeci şi doi de ani. 


În ce priveşte viaţa personală a lui Constantin, ceva mai devreme, pe când era 
de douăzeci şi doi de ani, a întâlnit-o pe Minervina şi s-a căsătorit cu ea, în 
anul 295. A avut un fiu, dar se pare că mama a murit în timpul naşterii, sau 
curând după aceea. Frumosul copil cu părul negru buclat a fost lăsat în grija 
Elenei pentru a fi crescut. Ea l-a numit pe băiat Crispus. 


Între timp, Constantin, încă aflat în Britania, a primit un raport că francii au 
încălcat tratatul de pace încheiat de ei cu tatăl său. Aceştia devastau ţinuturile 
din partea nord-estică a Galiei. Constantin a trecut atunci Canalul Mânecii şi i-a 
înfrânt pe franci. Când a părăsit câmpul de luptă de acolo, pentru a se îndrepta 
spre Treves, lângă Rhin, s-a întâlnit cu mama lui vitregă, Teodora, şi cu cele trei 
surori şi cei trei fraţi vitregi ai săi. Teodora, care era cu cinci ani mai tânără 


“ Ibid., Cartea a IV-a, cap. XVI, XVII. 

* Păgânul Zosimus (sec. VI), în lucrarea lui, Historia Nova, notează că „fiii legitimi” ai 
împăratului care murise „nu au fost socotiți vrednici de a conduce imperiul”. Kousoulas ne 
informează că „de fapt, erau prea tineri şi din acest motiv au fost trecuţi cu vederea. 
Referirea vădită la fiii legitimi” era un mod viclean de a sugera că tânărul Constantin nu era 
Jegitim '... Din punctul de vedere al legii romane, căsătoria lui Flavius Constantius Chlorus 
cu Elena era legitimă şi tot astfel era şi fiul lor. Însă obiceiul de a deforma realitatea, din 
cauza vrăjmăşiei politice, are o lungă tradiţie.” Kousoulas, “Constantine is Proclaimed 
Augustus”, The Life and Times, p. 154. 


decât Constantin, acum în vârstă de treizeci şi patru de ani, s-a oferit să 
părăsească palatul. Constantin a răspuns cu bunăvoință că palatul este casa ei şi 
că, fiind ostaş, el nu avea nevoie de mult spaţiu ca să locuiască acolo. Ținând 
seama de făgăduinţa făcută tatălui său, el a îndepărtat orice resentiment faţă de 
mama lui vitregă. Căci, până la urmă, căsătoria lui Constantius Chlorus cu ea a 
fost impusă de tatăl ei, Augustus Maximian, din raţiuni politice. Astfel, în 
purtarea faţă de cei aflaţi sub puterea lui, Constantin s-a arătat a fi nobil, cinstit 
şi milostiv. % 


După cum am mai spus, înainte de moartea lui Constantius Chlorus, a avut loc 
abdicarea de bunăvoie a foştilor împărați Dioclețian şi Maximian Herculius. Cei 
doi aleşi pentru demnitatea de Augustus au fost Galerius şi Constantius. Cei care 
au primit apoi rangul de Cezar (co-împăraţi) erau Severus şi Maximinus Daia. 
Severus a fost numit Cezar în mai 305, pentru Constantius I Chlorus, lui dându- 
i-se comanda Pannoniei, Italiei şi Africii. 


La moartea lui Constantius, Severus a fost ridicat la rangul de Augustus de 
împăratul rămas în funcție, Galerius, care încă mai stăpânea Răsăritul. Fiul lui 
Maximian Herculius, Maxentius, acum în vârstă de douăzeci şi unu de ani, a 
turbat de mânie când a aflat că a fost ignorat în favoarea lui Severus. Acesta din 
urmă a fost numit Cezar, apoi, în 306, a devenit Augustus. Maxentius a fost 
frustrat şi atunci când Constantin a fost aclamat Augustus pentru partea de apus 
a imperiului şi apoi declarat oficial drept Cezar sub Severus. Din păcate, atunci 
când a impus taxe mai mari poporului din Roma şi din Italia, Severus nu a mai 
fost apreciat. În anul 306 a izbucnit o revoltă în Roma, condusă de Maxentius, 
fiul fostului împărat, Maximian Herculius, şi ginerele lui Galerius. Maxentius 1-a 
cerut tatălui său, care abdicase în 305, să revină în viaţa publică. 


Toate izvoarele istorice sunt de acord că Maximian Herculius nu fusese încântat 
de această retragere, aşadar el a primit să-l ajute pe fiul său, Maxentius. 


În primăvara următoare, Severus a pornit de la Mediolan către Roma, însă 
trupele lui l-au părăsit şi el a fost silit să se refugieze la Ravenna. S-a predat lui 
Maximian Herculius, cu condiţia să i se cruţe viaţa, însă la scurtă vreme după 
aceea a fost executat, în anul 307. 


De asemenea, în 305, Daia a fost proclamat Cezar pentru Galerius. EI a fost 
numit la conducerea Siriei şi a Egiptului. După ce Galerius I-a ridicat pe Licinius 
la rangul de Augustus în anul 308, Maximinus Daia a cerut şi a primit acelaşi 


“ Fratele vitreg al lui Constantin, Hannibalianus, a avut doi fii, pe Dal-matius şi 
Hannibalianus. Marele Constantin, chiar înainte de a muri, le-a dat nepoților săi o parte din 
stăpânire: Tracia, Macedonia şi Ahaia i-au revenit lui Dalmatius, în vreme ce Armenia şi 
Pontul au fost preluate de Hannibalianus. 


rang. La scurtă vreme după aceea, tatăl şi fiul, anume Maximian Herculius şi 
Maxentius, s-au certat. Maximian a căutat refugiu la marele Constantin, pe care 
l-a recunoscut ca Augustus. 


La început, Maxentius stăpânea Italia, Spania şi Africa. Dar, în anul 308, repre- 
zentantul conducătorului Africii, Lucius Domitius Alexander, s-a revoltat şi s-a 
proclamat pe sine Augustus. Doi ani mai târziu Constantin a anexat Spania. 
Africa a fost recuperată de Maxentius în anul 311, însă curând după aceea el a 
fost ucis în bătălia de la Podul Milvius din 312. Mai înainte de a se petrece ace- 
stea, tatăl şi fiul au făcut o înţelegere cu marele Constantin, că vor rămâne în 
Roma. Între timp, Constantin avea comanda provinciilor apusene în care dom- 
nise tatăl său, Constantius Chlorus. 


Alcătuirea legăturilor de familie prin căsătorie era importantă pentru tetrarhie, 
spre a întări loialitatea. Tatăl lui Constantin, Flavius Constantius, a fost obligat 
să divorţeze de Elena şi să se căsătorească cu fiica vitregă a lui Maximian Her- 
culius, Teodora. Fa era fiica soției lui Maximian dintr-o căsătorie precedentă a ei 
ŞI era cu douăzeci şi şase de ani mai tânără decât Constantius. 


În cazul lui Constantin, şi el a făcut o legătură prin căsătorie cu familia lui Maxi- 
mian Herculius. Acesta avea o fiică a sa de la soţia lui, Eutropia. Numele fetei 
era Fausta, sora lui Maxentius. Tânăra era renumită pentru frumuseţea sa, însă îi 
semăna tatălui ei prin judecata răuvoitoare.”” Ceremonia căsătoriei a fost ţinută 
în palatul din Arelate. Constantin dădea toate semnele că era îndrăgostit de 
tânăra lui mireasă. El nu mai era acum un simplu Cezar, ci era Augustus 
recunoscut şi membru legitim al casei Herculeene, dinastia lui Maximian 
Herculius. 


Pacea a fost instaurată pentru o vreme, spre bucuria tuturor. Constantin şi-a 
instalat capitala în cetatea Arelate (Arles) din Galia de sud-est, unde Râul Rhon 
se împarte pentru a forma o deltă, la nord-vest de Marsilia. Constantin şi-a 
condus împărăţia cu dreptate, motiv pentru care era iubit de toţi, însă pentru 
vrăjmaşii lui a ajuns pricină de înfricoşare, deoarece întotdeauna ieşea biruitor. 
A luptat împotriva germanilor, pe care i-a învins şi i-a supus stăpânirii lui, 
împreună cu ţinuturile acelora din Apus. 


După festivități, Maximian Herculius i-a cerut noului său ginere să pornească 
spre Răsărit, împotriva lui Augustus Galerius Maximianus, dacă acesta va in- 
vada Italia. Constantin nu s-a supus, ci a cerut să rămână în sudul Galiei, pentru 


“ Maximian era socrul lui Flavius Constantius, tatăl lui Constantin şi astfel, nepoții lui Maxi- 
mian erau fraţii şi surorile vitrege ale lui Constantin. Pentru a arăta complicațiile legăturilor 
de rudenie, trebuie să spunem că sora vitregă a Faustei, Teodora, era acum, pe de altă parte, 
şi soacra ei, văduvă. Kousoulas, “Galerius Seeks Revenge”, The Life and Times, p. 173. 


a-l descuraja pe Galerius. Însă acesta avea un plan: el dorea să domnească şi în 
Apus şi să scape de Maxentius şi de Constantin. În consecinţă, Galerius a adunat 
o armată mare şi l-a proclamat Cezar pe comandantul său, Licinius. Au pornit 
apoi către Roma, trecând prin ţinuturile Iilyricului. Când Galerius a pătruns în 
ținuturile Italiei, Maxentius, ginerele său, i-a cerut ca legiunile lui să părăsească 
Italia. Galerius s-a retras, prădând foarte mult pe unde trecea. S-a întors în 
Nicomidia şi a reînceput să-i persecute pe creştini. 


În acea vreme, Maximian Herculius a ajuns în conflict cu fiul său, Maxentius. 
Bătrânul împărat l-a denunţat public pe Maxentius, pentru că i-a îngăduit lui 
Galerius să lase în urma lui pământul pârjolit. Cu toate că l-a dezbrăcat pe fiul 
său de purpura imperială, oastea şi ofiţerii s-au alăturat totuşi lui Maxentius. 
Maximian Herculius a părăsit Roma umilit. 


În primăvara anului 308, el s-a întors la ginerele său, Constantin. Acesta l-a pri- 
mit cu bucurie şi cu toată cinstea cuvenită unui împărat. Precum în vechime 
David s-a purtat faţă de Saul, Constantin s-a dovedit a fi un ginere cinstit şi res- 
pectuos. Astfel, pentru o vreme, Maximian Herculius a rămas să trăiască alături 
de cele două fete ale lui, Teodora şi Fausta. Oricât de mult şi-ar fi dorit Con- 
stantin ca mama lui să locuiască împreună cu el la Arelate, aceasta nu ar fi fost o 
idee bună. Mama lui vitregă, Teodora, şi copiii ei trăiau la palat. Astfel, Elena a 
rămas la Drepanum împreună cu nepotul ei, Crispus. Dar se apropia vremea 
când Maxentius avea să se lupte cu viteazul Constantin, cumnatul lui. 


Maximian Herculius încă era supărat pe fiul său, Maxentius, deci a voit ca gine- 
rele lui, Constantin, să ia provinciile africane de la Maxentius, pentru a-l lipsi pe 
acesta de grâne. Bătrânul împărat Maximian Herculius încă mai avea adepţi în 
legiunile lui din Mauritania şi Africa Proconsulară. În locurile în care a început 
revolta, nu Maximian Herculius a fost proclamat Augustus, ci Domitius 
Alexander. Bătrânul împărat l-a învinuit pe Constantin pe motiv că aceia nu i-au 
declarat credinţă. 


Între timp, Maxentius aştepta vremea potrivită spre a se duce în Africa, temân- 
du-se de invadarea Italiei de către Constantin. În acest fel, imperiul era împărţit 
în cinci regiuni, între Constantin, Maxentius, Galerius, % Maximinus Daia ŞI 
Alexander. Galerius, care suferea de cancer la colon, i-a cerut celuilalt împărat 
în vârstă, Dioclețian, să se întoarcă şi să pună capăt acestei separări. 


“ Galerius a trecut în Italia probabil în luna mai, fără să întâlnească o rezistenţă serioasă. EI 
s-a mutat de la Aquilea (est de Veneţia) prin Valea Padului, la Ravenna şi la Fanum Fortunae 
(Fano), pe coasta Adriaticii. În iunie, a mărșăluit prin trecătorile Munţilor Apenini. A ajuns 
în Umbria, apoi la Interamna (Terni). Ibidem, pp. 173-174. 


Dioclețian a fost de acord să se întâlnească cu Galerius şi Maximian la Car- 
nuntum, lângă actuala Viena. Când s-au întâlnit, Galerius avea cu el un coman- 
dant de legiune, pe nume Licinius. Galerius a dezvăluit faptul că, din cauza bolii 
de care suferea, pierdea mult sânge, motiv pentru care l-a recomandat pe Lici- 
nius să devină noul Augustus. Maximian dorea să-şi recapete purpura, însă 
Dioclețian i-a amintit că au făcut înaintea lui Jupiter făgăduinţa de a înapoia 
coroana. Astfel, Licinius a fost investit cu purpură de Augustus şi s-a îndreptat 
către noua lui capitală, Sirmium. 


Aşadar, imperiul îi avea pe Galerius şi Licinius cu rangul de Augustus, iar pe 
Constantin şi Maximinus Daia drept Cezari. Maxentius şi Domitius Alexander 
au fost respinşi ca uzurpatori.-€ 


In primăvara anului 309, Constantin a trimis după fiul lui, Crispus, care a venit 

însoțit de tutorele său, Lactanţiu. ' Bunica băiatului, Elena, a rămas la 
Drepanum. 


Bătrânul împărat Maximian Herculius, suferind de demenţă, a răspândit zvonul 
că ar fi murit Constantin. Acestuia nu i-a venit a crede că ospitalitatea arătată 
față de socrul lui putea fi răsplătită astfel. Apoi şi-a dat seama că în spatele 
acestui zvon era o conspirație, în care era implicat şi Maxentius. 


Deoarece Constantin încerca pe atunci să liniştească o revoltă iscată între tri- 
burile francilor, el trebuia să se întoarcă repede la Arelate. Călătoria pe râul 
Rhon (Rodhanus) era modul cel mai rapid de a ajunge la reşedinţa lui. Con- 
stantin a adunat cât de multe vase a putut pentru transportul oamenilor şi al cai- 
lor. Chiar a improvizat plute pentru flota sa, legând mulți buşteni unii de alţii. 


Când Maximian a aflat de venirea ginerelui său, a furat tezaurul lui Constantin şi 
a plecat spre Massalia. Constantin l-a urmărit şi l-a ajuns la Massalia. Atunci 
Maximian a început să vorbească batjocoritor despre ginerele său. În ciuda lipsei 
de recunoştinţă a socrului, Constantin a trimis soli prin care îşi punea chiar viaţa 
în mâinile vârstnicului împărat. Doar după câteva zile bătrânul a venit şi s-au 
împăcat, apoi socrul şi ginerele s-au întors acasă. Întreaga problemă a fost pusă 
pe seama unei neînţelegeri. 


“ Idem, “The Conference at Carnuntum ”, The Life and Times, pp. 185-187. 

“ Lactanţiu, convertit la creştinism, a scris în limba latină. EI l-a însoţit pe Constantin în 
invazia din Italia, din anul 312. Opera lui include De Mortibus Persecutorum, ed. de Samuel 
Brant (Leipzig, 1897), care vorbeşte despre moartea îngrozitoare a celor care i-au persecutat 
pe creştini. Cealaltă scriere a lui, Divine Institutiones, îl laudă pe Constantin. Traducerea 
engleză se găseşte în colecţia Ante-Nicene Fathers, vol. VII. 


Mulţi cred că marele Constantin a urmat acest aranjament pentru a împlini voia 
soţiei lui. În plus, a înţeles că socrul lui suferea din pricina ideii fixe de a-şi recu- 
pera imperiul pierdut. În cele din urmă, Maximian Herculius a încercat să-şi 
ucidă ginerele. Această viclenie nereuşind, bătrânul s-a sinucis prin spânzurare. 
Pentru a-şi mângâia soţia, Constantin a organizat pentru socrul lui o înmor- 
mântare vrednică de un împărat. 5 


Dar Constantin trebuia să-şi îndrepte atenția şi asupra rebeliunii din rândul 
francilor. Lupta era grea şi existau pierderi de ambele părţi. Constantin 1-a 
înfrânt însă şi le-a oferit celor de rang înalt, rămaşi în viaţă, alternativele urmă- 
toare: fie luptau în continuare şi mureau, fie trăiau sub protecţie romană şi pu- 
teau avea căpeteniile lor. Cea de a doua opţiune le permitea să se închine după 
alegerea lor şi să se bucure de roadele muncii lor. Romanii aveau să-i ajute să-şi 
reconstruiască locuinţele. De asemenea, garnizoanele romane aveau să rămână 
acolo şi să păstreze pacea. Fiii lor erau invitaţi să intre în oaste, iar într-o bună zi 
puteau să capete chiar cetăţenia romană. 


Francii au fost de acord cu cea de-a doua opţiune. Apoi, trecând peste Pirinei, 
Constantin a mers în Spania, unde legiunile încă nu-i recunoşteau stăpânirea. 
Guvernatorii şi comandanții de legiune trădători, aşteptând sosirea pe mare a lui 
Constantin, au fugit când au auzit că el traversează lanţul muntos.” 


Auzind de succesul lui Constantin în Spania, Maxentius şi-a îndreptat atenția 
asupra recuperării provinciilor africane. talia avea nevoie de Spania sau Africa 
pentru hrană şi grâne. Luptele cu Domitius Alexander au durat trei zile. După 
înfrângere, Alexander a fost sugrumat. În timp ce se petrecea aceasta, Constantin 
încă era în Spania. Maxentius, mulţumit că a dobândit acele ţinuturi pline de 
grâne, şi-a reluat viaţa de petreceri şi orgii. Pe atunci în vârstă de douăzeci şi 
cinci de ani, zicea că plăcerea este singurul lui scop în viaţă. Era din nou popular 
în Roma, dar, în ciuda exceselor de beţie, era foarte conştient de două lucruri: 
Constantin şi legiunile lui erau încă în Galia, iar Licinius era cu oamenii lui în 
Iilyric şi Pannonia. Maxentius se gândea şi la socrul său bolnav de cancer. Cât 
de mult mai putea trăi? Cine va dobândi partea de răsărit a imperiului? * 


Galerius Valerius Maximianus (305-311), persecutorul creştinilor, a fost lovit de 
o boală incurabilă chiar în organul patimii sale.” Un ulcer malign i-a atacat 


“5 Kousoulas, “Tragedy in Arelate”, The Life and Times, pp. 190-195. 

* Idem, “Constantine Recovers Spain ”, The Life and Times, pp. 197-201. 

“ Idem, “The End of the Rebellion in Africa”, The Life and Times, pp. 202-207. 

“ Galerius Maximianus era atât de desfrânat, încât supușii lui încercau cu teamă să îşi 
ascundă soțiile, pentru ca ele să nu îndure dezmăţurile lui. De asemenea, el nu gusta nimic 
fără sprijinul divinaţiei. A poruncit nimicirea completă a creştinilor, nu din cauza necredinţei 


organele genitale, iar tumora continua să crească. Cu cât tăiau chirurgii mai 
mult, cu atât boala se răspândea mai tare. Intestinele i s-au descompus, iar 
organele lui genitale putrezeau. Mirosul greu al abcesului era însoțit de o 
mulţime de viermi. Aceasta este descrierea făcută de Eusebiu al Cezareei ” şi 
Lactanţiu. Fostul persecutor, după ce s-a rugat zeilor lui, care l-au părăsit, a 
înţeles că această suferință de nedescris era pedeapsa pentru că i-a prigonit pe 
creştini. 


În primăvară anului 311, a dat un edict în favoarea acestora, nu fiindcă le-ar fi 
împărtăşit credinţa, ci fiindcă a cerut ca ei să se roage pentru vindecarea lui. 
Înainte de a da acest edict, a trimis copii ale documentului către Licinius, Con- 
stantin şi Daia, pentru a primi semnătura lor. Constantin şi Licinius au fost de 
acord cu edictul, nu însă şi Daia. Atunci Galerius a semnat edictul la Serdica 
(actuala Sofia din Bulgaria) în ultima zi a lunii aprilie, murind câteva zile mai 
târziu. 


Documentul spune în parte: „Am dat alte edicte pentru a-i ajuta pe creştini să se 
întoarcă la vechile instituţii şi ritualuri, faţă de care mulţi s-au supus din teamă. 
Însă şi mai mulţi dintre ei au rezistat şi au îndurat tot felul de morţi. Şi deoarece 
mulți insistă în nebunia lor şi vedem că ei refuză adevărata închinare către zeii 
cei cereşti, ne-am întors către milă, din obiceiul nostru de a da iertare tuturor 
oamenilor. Ne-am gândit că este cel mai bine să dăm iertare de bunăvoie, pentru 
ca toţi creştinii să poată de îndată să se adune în casele lor de închinare; astfel, ei 
nu vor face nimic împotriva legii. Într-o altă scrisoare vom transmite magistra- 
ților ce au de făcut. Aşadar, mulţumind bunăvoinţei noastre, creştinii să se roage 
Dumnezeului lor pentru izbăvirea noastră, pentru cea a comunităţii şi pentru ei 
înşişi, astfel încât statul să fie în siguranţă şi prosperitate, iar ei să locuiască în 
linişte în casele lor.” ** 


Cine poate descrie cum se cuvine bucuria pentru eliberarea din temnițe şi din 
mine a prizonierilor şi a mărturisitorilor creştini rămaşi în viață? Chiar şi popu- 
lația păgână s-a simţit uşurată, când violenţa a fost domolită şi familiile reunite. 
Creştinii căzuţi în idolatrie, pentru a se izbăvi de tortură şi moarte, şi-au cerut 
iertare de la fraţii lor creştini eliberaţi din temnițe. 


Când Maximinus Daia, aflat în îndepărtata Antiohie, a primit vestea că unchiul 
lui, Galerius, murise, legiunile lui au intrat în acţiune şi au ocupat Cilicia, Capa- 
docia şi Nicomidia. În câteva săptămâni, Daia a adăugat teritoriilor lui pe cele 
ale lui Galerius. Licinius, care fusese ridicat la rangul de Augustus de către 


lui, cât din voinţa de a le confisca bunurile şi proprietăţile. The Chronicle of Theophanes the 
Confessor, AM 5797, A.D. 304/305, p. 20. 

“ Eusebiu, Op.cit., Cartea 1, cap. LVII. 

*% Kousoulas, “The Death of Galerius”, The Life and Times, pp. 213-214. 


prietenul său, Galerius, se considera pe sine a fi urmaşul legitim, încă de la 
întâlnirea de la Carnuntum. Galerius voia ca Licinius să domnească în Apus. 
Însă, deoarece Italia, Africa şi Spania erau pe atunci sub stăpânirea uzur- 
patorului Maxentius, în vreme ce Constantin domnea în Galia şi Britania, Lici- 
nius s-a rezumat doar la conducerea Pannoniei. Astfel, Licinius a preluat 
teritoriile europene ale lui Galerius. 


În vara anului 311, Licinius şi-a dus legiunile în partea de nord a Bosforului 
pentru a se lupta cu Daia. Dar a trimis o delegaţie la Daia cu propunerea de a fa- 
ce pace. Deoarece Daia a adăugat legiunilor sale pe cele ale lui Galerius, Lici- 
nius a socotit îndată că era depăşit foarte mult, ca număr de ostaşi. Cei doi 
Auguşti au fost de acord ca strâmtoarea Bosfor “ şi Hellespontul să fie graniţa 
dintre teritoriile lor. Prin urmare, lui Daia urmau să i se lase teritoriile luate de el 
după moartea lui Galerius, cu obligaţia să-l aprovizioneze pe Licinius cu grâne. 
Astfel, Licinius şi-a putut păstra teritoriile, până când şi-a adunat suficientă 
oaste. Între timp, Daia, care îi dispreţuia pe creştini, a dat un edict prin care 
aceştia erau proclamaţi toleraţi în mod oficial. Deşi Daia, 


în vârstă de cincizeci de ani, era căsătorit cu Eudoxia, el a făcut o propunere de 
căsătorie Valeriei (fiica lui Dioclețian şi văduva lui Galerius). El spera că o 
astfel de legătură îl va ridica la rangul de mare împărat al Nicomidiei, cu 
reşedinţa chiar în palatul lui Dioclețian. Căuta să devină membru al familiei 
Jovian, întemeiată de Dioclețian, nume foarte respectat între păgânii de atunci. 


Valeria i-a refuzat propunerea, socotind că era nepotrivit ca Daia să divorţeze de 
soţia lui credincioasă, pentru a se căsători cu o văduvă, aflată încă în perioada de 
doliu. Daia s-a umplut de ură şi le-a condamnat pe Valeria şi pe mama ei, Prisca, 
la sărăcie şi exil în Siria. 


Fiind înştiinţat de modul îngrozitor în care au fost tratate soția şi fiica lui, Dio- 
clețian 1-a scris lui Daia să le trimită la Salonae. Insă Daia nu a luat în seamă 
scrisorile trimise continuu de Dioclețian, care nu şi-a mai văzut niciodată soția 
sau fiica. 


54 Strâmtoarea Bosfor (19 mile = 30,5 km) se află în sud-vestul Asiei şi sud-estul Europei. 
Bosforul leagă Marea Neagră (la nord) de Marea Marmara (la sud) şi împarte nord-vestul 
Turciei. 

* Kousoulas, “Land Grab”, The Life and Times, pp. 216-221. 


Eliberarea Italiei 


Fiul lui Constantius se purta cu dreptate față de supuşii săi. Însă desfrânatul şi 
avarul Maxentius făcea tocmai dimpotrivă. Prin urmare, făcându-i-se milă de 
poporul chinuit al Romei, Constantin a pornit într-acolo cu toată oastea lui. 
Trebuia să se asigure că Licinius nu se va amesteca în luptă, însă Licinius era 
mai mult decât supus fiului lui Constantius, deoarece şi el avea nevoie de 
prietenia lui. 


În toamna anului 311, Constantin a trimis un sol la Licinius, acum în vârstă de 
patruzeci şi şase de ani, cu propunerea ca el să se căsătorească cu sora lui vitre- 
gă, Constantia, pe atunci o fată de şaisprezece ani. Atât Daia, cât şi Maxentius 
au aflat de această propunere de căsătorie şi au interpretat-o ca pe o alianță 
amenințătoare pentru ei. 


La începutul lunii aprilie 312, Constantin a pornit lupta împotriva lui Maxentius, 
care avea sub comandă 170.000 de ostaşi pedeştri şi 18.000 de călăreți. Con- 
stantin, chiar după eforturi mari de recrutare, nu avea mai mult de 90.000 de sol- 
dați pedeştri şi 8.000 de călăreţi, pentru că trebuia să păstreze cel puţin între trei 
şi cinci legiuni de-a lungul Rhinului. 


Mai întâi, Constantin a atacat cetatea garnizoană de la Segusio, care avea ziduri 
puternice. Aceasta era situată pe drumul care ducea din Galia către valea Padului 
(Po). Comandantul garnizoanei a refuzat să se predea, aşadar Constantin a lovit 
zidurile cu catapulte şi berbeci. După câteva zile, acestea s-au dărâmat. Însă 
garnizoana încă refuza să se predea. Atunci oamenii lui Constantin au ars porțile 
cetăţii. Pe când focul se răspândea, Constantin le-a poruncit oamenilor lui să 
salveze cât mai multe case cu putinţă. În cele din urmă garnizoana s-a predat. 
Constantin a dat ordine stricte pentru a împiedica jafurile şi violurile. EI spera ca 
vestea despre felul său plin de omenie de a-i trata pe învinşi să se răspândească 
repede în Italia, căci venea ca un izbăvitor împotriva tiranului Maxentius. 


După căderea cetăţii Segusio, Constantin a mers la cetatea vecină, Augusta Tau- 
rinorum, care era păzită de o cavalerie îmbrăcată în armuri şi de cai ce purtau 
învelişuri de apărare din metal. Aceştia erau vestiţii katafraktoi, în stare să-i 
secere pe ostaşii pedeștri vrăjmaşi şi să le străpungă trupurile cu lăncile şi săbiile 
lor. Constantin şi oamenii lui erau conştienţi de această forță înfricoşătoare. 


Prin urmare, Constantin şi-a antrenat ostaşii cu o tactică capabilă să-i contraca- 
reze pe călăreţii păziți de armuri. Le-a cerut oamenilor lui să le îngăduie acelor 
katafraktoi să se apropie. Când aceştia au ajuns aproape, îndată ei şi-au rupt rân- 
durile şi i-au lăsat să treacă prin deschizătură. Mai înainte ca aceia să-şi poată 
întoarce caii, ostaşii lui Constantin au închis rândurile. Prin urmare, călăreţii nu 


puteau nici să-şi stăpânească bidiviii şi nici să evite să se lovească unul pe 
celălalt. Pedestraşii lui Constantin, cu scuturile ridicate, împingeau tot mai mult 
către centrul cercului. Caii şi călăreții duşmani se loveau unii de alţii, rănindu-şi 
articulațiile neacoperite de armură. Cu tendoanele astfel tăiate, calul cădea, iar 
călăreţul se prăbuşea la pământ. Călăreţii căzuţi, nemaiputând să se mişte liber, 
neputincioşi în armurile lor, au fost ucişi cu uşurinţă. 


În ziua următoare, Constantin a mărșăluit până la zidurile cetăţii Augusta Tau- 
rinorum. Porţile erau deja deschise, iar căpeteniile cetăţii aşteptau să-l întâmpine 
pe Constantin. Ei auziseră de felul plin de omenie în care au fost trataţi vecinii 
lor din Segusio şi sperau la aceeaşi bunăvoință. Constantin a lăsat acolo o 
cohortă şi a pornit către Mediolan, o altă cetate cu ziduri puternice. Aşteptându- 
se la un asediu lung, Constantin a aflat cu surprindere că nobilii milanezi îl 
aşteptau însoţiţi de o mare mulţime de oameni, ca să-l întâmpine cu cinste. 
Astfel, a intrat în Mediolan, în vreme ce mii de oameni îl aclamau. Cu toate că 
era încântat că aceştia s-au predat paşnic, Constantin era cu luare aminte la 
oastea lui Maxentius, care se afla în nord şi era condusă de capabilul comandant 
de legiune Ruricius Pompeianus. Aceste legiuni era răspândite din Verona până 
în provinciile Veneţiei şi ale Istriei, pentru a preveni un posibil atac al lui 
Licinius. Constantin şi-a dat seama că, de ar fi pornit spre sud, Pompeianus ar fi 
ajuns în spatele lui. Prin urmare, a hotărât ca, mai înainte de a porni către sud, să 
scape de ameninţarea aflată în spatele lui. Astfel, a rămas la Mediolan timp de 
zece zile, pentru ca trupele lui să se odihnească bine, înainte de a porni un atac 
împotriva lui Pompeianus la Verona, o altă cetate bine fortificată, situată pe 
malurile Râului Adige. 


Când trupele lui Constantin a pornit către Verona, Pompeianus i-a trimis pe 
ostaşii săi katafraktoi şi cavaleria obişnuită la Brescia (Brixia), pentru a le stân- 
jeni înaintarea. Oamenii lui Constantin au folosit aceeaşi tactică de înconjurare a 
călăreţilor protejaţi de armuri. Mulţi au fost omorâţi, iar Constantin a continuat 
să-şi forţeze drumul către Verona. Deoarece această cetate era înconjurată pe trei 
părți de râul repede curgător şi avea doar o singură posibilitate de abordare pe 
uscat, Constantin a gândit să-l silească pe Pompeianus să-şi împartă forţele, 
aşadar a trimis câteva cohorte şi catapulte peste râu, către malul de răsărit, şi 
apoi la sud, în partea opusă a zidurilor cetăţii, supunând-o unui asediu de mai 
multe zile. Pompeianus şi-a dat seama că zidurile nu puteau rezista multă vreme 
acelor lovituri puternice. Având nevoie de trupele lui din Veneţia şi Istria, s-a 
deghizat în haine ţărăneşti şi a scăpat din Verona cu o corabie. O săptămână mai 
târziu, a apărut în fruntea unei forţe armate puternice. Când oştirile s-au izbit în 
afara zidurilor Veronei, Constantin s-a aruncat şi el în luptă, ca un şuvoi furios, 
ca simplu ostaş, alături de oamenii lui. 


După ce sălbatica bătălie s-a încheiat, Constantin, plin de sânge pe armură şi pe 
mâini, s-a întors în cortul lui. Ofițerii săi i-au spus cu lacrimi în ochi: „Nu se 
obişnuieşte ca un împărat să-şi izbească duşmanul cu propriile mâini şi să asude 
în truda luptei.” 


La sfârşitul zilei, Pompeianus a fost ucis. Atât ofiţerii cât şi ostaşii din legiunile 
lui au cerut să se alăture legiunilor lui Constantin. Au fost primiţi de îndată. 
Celor care nu s-au alăturat li s-a îngăduit să plece unde voiau. Nici Verona şi 
nici alte cetăţi italiene nu au fost supuse jafului. Această veste s-a răspândit 
peste tot în acea regiune, motiv pentru care Aquileia şi celelalte cetăţi din părțile 
Veneţiei şi ale Istriei s-au predat în mod paşnic şi şi-au deschis porțile în faţa 
ostaşilor lui Constantin. Oamenii din acele garnizoane s-au alăturat legiunilor lui 
Constantin, ori s-au întors în satele lor. Acum ariergarda lui Constantin era 
asigurată, iar Roma se întindea înaintea lui. * 


Maxentius a acționat cu indiferenţă, în vreme ce se ocupa de pregătirile pentru a 
cincea sa aniversare, din 28 octombrie, pe care plănuia să o desfăşoare însă în 
ziua de 26 a aceleiaşi luni. El socotea că cumnatul său nu se va apropia de 
Roma. 


Între timp, în Arelate, Fausta era sfâşiată între dragostea pentru soţul ei, Con- 
stantin, şi pentru fratele ei, Maxentius. Constantin şi legiunile lui au părăsit Ve- 
rona şi au mărșăluit prin Valea Padului, îndreptându-se către Bologna (Bononia) 
apoi către Rimini (Ariminium), unde garnizoanele nu s-au opus legiunilor. După 
aceea, ostaşii lui au trecut prin Fanum Fortunae şi prin munţi. Constantin, 
neîntâlnind nici o împotrivire, a ajuns în cele din urmă la Saxa Rubra, la 9 mile 
(14,48 km) de Roma, unde şi-a ridicat tabăra. 


În aceeaşi vreme, pe 26 octombrie 312, străzile Romei s-au umplut de oameni, 
care aşteptau parada şi festivitățile. Toţi romanii crezuseră că Maxentius nu va 
sărbători acea aniversare, de vreme ce războiul bătea la uşă. La început a fost o 
paradă militară, urmată de acrobaţii şi curse de care. Apoi, în mijlocul între- 
cerilor de la Circus Maximus, câţiva dintre oamenii aflați în public au strigat 
către Maxentius: „Eşti cumva un laş, care se ascunde de Constantin în spatele 
zidurilor cetăţii?” Atunci mulțimea a strigat: „Oare eşti un laş?” 


Maxentius, a părăsit podiumul mâniat că romanii socoteau despre el că se teme 


în faţa cumnatului său, Constantin, pe care îl dispreţuia. A mers şi a consultat 
cărţile sibiline pentru a primi o profeție. 1 s-a răspuns: „Mâine vrăjmaşul Romei 


“ Idem, “Constantine Invades Italy”, The Life and Times, pp. 222-233. 


va pieri.” Maxentius a primit prevestirea, interpretând-o în favoarea lui. Prin 
a 3 A . . 7 
urmare, s-a pregătit să lupte cu Constantin în afara zidurilor.” 


Constantin a auzit despre profeție, la fel şi ostaşii şi ofiţerii săi, dintre care mulți 
erau păgâni. Profeţia, fiind luată din cărţile sibiline, era înfricoşătoare."$ 


Cugetând la domnia tiranică a lui Maxentius asupra Romei, Constantin şi-a 
amintit că acesta zădărnicise încercările unor guvernatori romani de a-l îndepărta 
de la conducerea cetăţii. Prin urmare, datoria de a răsturna acea tiranie îi revenea 
acum lui. Ştia că Maxentius era urât şi disprețuit. Prin obiceiul lui de a acorda 
favoruri soților în schimbul unei nopți petrecute cu soțiile lor, şi-i făcuse pe mul- 
ți dintre aceştia duşmani de moarte. Celălalt obicei al lui, de a cere daruri scum- 
pe, de asemenea i-a înmulţit pe vrăjmaşii săi.” Prin urmare, exista multă ură 
înăbuşită faţă de Maxentius. Însă profeția era încă înfricoşătoare pentru mulţi. 


“” Idem, “The March on Rome”, The Life and Times, pp. 234-238. 

* „Marele Constantin - notează Sfântul Teofan - se temea de vrăjile lui Maxentius, care 
omora prunci nou-născuţi pentru idolatriile lui nelegiuite. Pe când Constantin era în mare 
necaz, la ceasul al şaselea din zi, i s-a arătat Sfânta Cruce, alcătuită din lumină”. The 
Chronicle of Theophanes the Confessor, AM 5802, A.D. 309/3110, p. 23. 

” Eusebiu ne spune că Maxentius, neînvins din punct de vedere militar, căuta astfel de victorii 
şi cuceriri şi în domeniul civil, nesuferind parcă să fie cineva egal cu el în viciu, hulă, fără- 
delege şi răutate. Socotindu-se pe sine a fi divin şi deasupra legii Romei, Maxentius avea 
obiceiul de a trimite după femei libere, roabe ori soţii de oameni obişnuiţi sau senatori, pe 
care le necinstea, apoi le trimitea înapoi la familiile lor. lar demonii au aflat în Maxentius un 
om care îşi aducea în faptă dorinţele indecente faţă de orice femeie pe care o întâlnea, chiar 
şi față de femeile creştine; însă acestea din urmă i-au zădărnicit planurile, deoarece ele 
preferau mai degrabă să moară, decât să se lase necinstite de el [Op.cit., Cartea 1, cap. 
XXXIII]. 

Într-adevăr, o soţie a unui senator, care era prefect, a fost abandonată de soţul ei fricos în 
grija ostaşilor lui Maxentius. 1 s-a poruncit să se grăbească, pentru a fi dusă la împărat. Ea a 
cerut insistent câteva clipe, ca să se pregătească. Trimişii i-au acceptat cererea, iar ea s-a 
dus în camera ei. Acolo, fiind singură, femeia şi-a străpuns pieptul cu sabia şi a murit îndată, 
lăsându-şi trupul în seama acelor slujitori. Dar ea a spus întregii omeniri, atât generaţiei 
prezente, cât şi celor viitoare, printr-un act care vorbeşte mai cu putere decât orice cuvânt, 
că mult preţuita curăţie, pentru care creştinii sunt renumiţi, este singurul lucru nestricat şi de 
neînvins [Op.cit., Cartea 1, cap. XXXIV]. 

Răutatea lui Maxentius a devenit monstruoasă. El a poruncit ca nenumărați romani să fie 
omorâţi în interiorul cetăţii, sub cele mai insignifiante pretexte, de către ostaşii care ar fi 
trebuit, de fapt, să le ocrotească vieţile. Până şi unii dintre senatorii romani, deşi aveau un 
statut privilegiat, au fost învinuiți şi ucişi, pentru ca Maxentius să le poată confisca pro- 
prietăţile [Op.cit., Cartea L, cap. XXXV]. 

Maxentius a adoptat vrăjitoria în mod public, spintecând femei însărcinate... sau căutând în 
măruntaiele pruncilor nou-născuţi. Cruda lui conducere a răsturnat legea recunoscută a 
Romei, reducându-i pe cetățenii ei la robie de facto, prin sărăcie şi foamete. Prin artele 
oculte, el căuta să îl înfrângă pe Constantin în bătălie, să îl oprească ori să îl omoare, chiar 
înainte de întâlnirea dintre oştile lor [Op.cit., Cartea 1, cap. XXXVI]. 


Arătarea Crucii: hristograma sau monograma lui Hristos 


Constantin se gândea adesea la îndelungatul timp petrecut în păgânism de cetă- 
țenii imperiului şi la evlavia tatălui său, Constantius, faţă de Dumnezeul cel nou 
şi străin al creştinilor. EI chibzuise şi asupra binecuvântării unice a vieţii tatălui 
său şi asupra destinului nefericit al compatrioţilor săi din clasa conducătoare. 
Inima şi sufletul lui erau mişcate adânc, atunci când se gândea la viaţa cea fără 
de păcat şi la jertfa lui Hristos. Astfel, s-a hotărât să Îl cheme pe Hristos ca pur- 
tător ceresc de stindard al său, în bătălia ce urma cu forţele cele bine înarmate şi 
nebiruite ale lui Maxentius. 


La aceste cugetări se adăuga şi influenţa lui Hosius din Cordoba, episcop spa- 
Niol, care a petrecut o vreme chiar în palatul din Arelate şi la Augusta Taurino- 
rum, ca oaspete şi duhovnic al Teodorei, a doua soţie a tatălui său. 


Prin urmare, Constantin se ruga fierbinte Dumnezeului tatălui său, adică Dum- 
nezeului creştinilor, să îi arate cine este EI şi să Işi întindă dreapta Sa, ajutându-l 
în necazurile prin care trecea. 


În vremea în care Constantin încă zăbovea în rugăciune, a văzut pe cer, deasupra 
soarelui, o cruce de lumină, pe care era scris: „În aceasta, învinge.” %0 Atât 
Constantin, cât şi întreaga lui oaste au văzut acest semn minunat. *! 

Constantin era un om echilibrat şi înzestrat cu o sensibilitate sănătoasă, nelă- 
sându-se în voia imaginaţiilor deşarte. Avea încă şi atâta smerenie, încât aproape 
că se îndoia că Dumnezeu cel Atotputernic ar binevoi să-l învrednicească de o 
vedenie atât de uimitoare pe un om păcătos, precum se socotea pe sine însuşi. Se 
îndoia deci în cugetul său, cu o dăruire de sine curată şi nicidecum într-un chip 
lipsit de credinţă, întrebându-se ce ar putea fi acea vedenie. 


Însă noaptea, mai înainte de a adormi, i s-a arătat Hristos cu acelaşi semn al Cru- 
cii, poruncindu-i să facă un stindard, pe care să pună Crucea, prin care se va pu- 
tea izbăvi pe sine în toate luptele şi îi va înfrânge pe toți duşmanii lui. Trezindu- 
se în dimineaţa următoare, Constantin a înfăţişat acea minune prietenilor săi. 
Apoi i-a chemat la sine pe lucrătorii în aur şi pietre preţioase. Constantin a stat 
între ei şi le-a descris semnul pe care îl văzuse, dându-le poruncă să-l 
întocmească şi ei la rândul lor aşa, din aur şi din pietre scumpe. ? 


“ În aceasta, învinge, în limba latină este in hoc (signo) vinces, iar în limba greacă en touto 
nika. Sfântul Teofan mărturisitorul scrie: „Domnul i s-a arătat lui Constantin în timpul nop- 
ţii, într-o vedenie, zicându-i: «Foloseşte ce ţi-a fost arătat şi învinge». Astfel, după ce a făcut 
o cruce din aur, care se păstrează şi astăzi, el a poruncit ca aceasta să fie purtată în luptă. ” 
The Chronicle of Theophanes the Confessor, AM 5802, A.D. 309/310, loc.cit. 

“ Eusebiu, Op.cit., Cartea 1, cap. XXVI, XXVII, XXVII. 

“ Ibidem, Cartea 1, cap. XXIX, XXX. 


Acest semn arăta în felul următor: de o suliță lungă, îmbrăcată în aur, era prinsă 
o stinghie transversală, formând o cruce. În vârful ei era o cunună din aur şi pie- 
tre preţioase, iar înlăuntrul ei era prins simbolul numelui Mântuitorului (primele 
două litere din numele Hristos): litera „X” (grecescul Chi) peste litera ,P” (gre- 
cescul Rho), încât arăta ca un ,X” suprapus pe litera ,P”. Împăratul a purtat după 
aceea şi pe coiful lui simbolul format din aceste două litere suprapuse. De 
stinghia transversală atârna o bucată de pânză foarte fină, de culoare purpurie, 
acoperită cu o broderie împletită din fire aurite şi împodobită cu cele mai stră- 
lucitoare pietre preţioase. Această bucată de pânză avea formă pătrată, iar 
lemnul vertical avea partea inferioară de o lungime mai mare. Pe stindard se mai 
găsea înfățişat şi un portret aurit al evlaviosului împărat şi al copiilor lui, sub 
trofeul Crucii şi imediat deasupra broderiei. Împăratul folosea tot timpul acest 
semn al mântuirii, ca ocrotire împotriva oricărei puteri vrăjmaşe, şi a poruncit ca 
altele asemănătoare să fie purtate în fruntea tuturor oştirilor sale. * 


Prin urmare, Constantin era atât de uimit de acea vedenie minunată, încât a 
hotărât să se închine doar lui Hristos, al cărui semn i s-a arătat. Trimiţând după 
oameni învăţaţi în tainele Evangheliei lui Hristos, i-a întrebat despre vedenia 
avută în acea noapte, dorind să afle mai multe despre Dumnezeul creştin. Aceia 
i-au vorbit despre Hristos şi Sfânta Sa Cruce, simbolul nemuririi şi trofeul 
izbânzii asupra morţii, pe care Hristos a dobândit-o prin Pătimirea Sa. 


Împăratul a ajuns să cunoască astfel pricina venirii Domnului şi istorisirea 
despre Întruparea Sa. Auzind toate acestea, Constantin era plin de uimire. Pu- 
nând alături, aşadar, cereasca sa vedenie cu interpretarea primită, a înţeles că Ju- 
decata lui fusese bună. Și, convingându-se că i s-a dat cunoaşterea acestor lucru- 
ri prin învăţătură dumnezeiască, din acea clipă a hotărât să se dedice lecturii 
scrierilor inspirate. A adus lângă el şi câţiva preoţi creştini ca sfătuitori ai săi. 
Întărit astfel duhovniceşte, s-a pregătit pentru bătălia ce se apropia.” 


Sinaxarul Mare (în limba greacă) arată că Împăratul Constantin cugeta mult 
asupra acelei lupte, fiind oarecum abătut, până când a văzut pe cer, cam pe la 
ceasul amiezii, semnul nepreţuitei Cruci. Alături de ea era o inscripție în limba 
greacă, anume: „În aceasta învinge”. Astfel, a învăţat să nu se încreadă în 
puterea sa omenească, pentru a-l birui pe vrăjmaş, ci prin acel chip al Crucii să- 
şi înfrângă duşmanul în război. În aceeaşi noapte i S-a arătat Hristos şi i-a spus: 
„Scoală-te şi fă o cruce asemenea aceleia pe care ai văzut-o. Poart-o cu credință 
în bătălie, pentru ca întotdeauna să-i înfrângi pe vrăjmaşii tăi.” Atunci 
Constantin s-a trezit din somn. Iarăşi, în timpul nopţii, a văzut sus pe cer semnul 


“ Ibid., Cartea 1, cap. XXXI. 
*“ Ibid., Cartea 1, cap. XXXII. 


cel purtător de biruință. De atunci a crezut cu tot sufletul în adevăratul 
Dumnezeu, Domnul nostru lisus Hristos. Când a răsărit soarele, Constantin a 
poruncit construirea unei cruci din aur, făcută aşa cum o văzuse în timpul nopții. 
Ostaşii lui o aveau mereu înaintea lor. 


Aşadar, în ziua de 27 octombrie, potrivit lui Lactanţiu, Constantin a cerut ca 
semnul ceresc să fie zugrăvit pe scuturile ostaşilor lui şi astfel au pornit la luptă. 


Eusebiu al Cezareei adaugă faptul că marele Constantin i-a spus că era pe la 
amiază, când a văzut cu ochii lui semnul Crucii pe cer. Era făcută din lumină, 
arătându-se deasupra soarelui, şi purta inscripţia cunoscută. Apoi, monograma 
XP a fost zugrăvită cu cărbune pe scuturi şi coifuri. Ostaşii lui Constantin s-au 
încredinţat că acest simbol dumnezeiesc era cu mult mai puternic decât profeția 
cea înfricoşătoare din cărțile sibiline. 


Astfel, Constantin, încurajat de iubirea oamenilor săi şi de evlavia faţă de Dum- 
nezeu, a chemat numele lui Hristos ca ocrotitor al său dumnezeiesc. Cu stin- 
dardul său imperial aşezat în fruntea oştirii, s-a îndreptat către Roma. 


Maxentius a închis cu divizii de ostaşi toate căile către cetate. Apoi a cerut aju- 
tor prin ticăloasele sale vrăji, aşteptând înaintarea lui Constantin. 


Mereu neînfricat în fruntea oştilor sale, Constantin şi-a purtat supuşii din victo- 
rie în victorie. A înaintat neînvins împotriva primelor trei divizii ale oştirii tira- 
nului, înfrângându-le cu uşurinţă. Astfel, şi-a deschis calea către inima Italiei.” 
La răsăritul soarelui, ostaşii lui Maxentius au ieşit din Roma şi au mers pe Via 
Flaminia către nord, având Tibrul în stânga lor. Prefectul pretorian al lui 
Maxentius, Rufius Volusianus, a comandat operațiunea următoare. O forță 
puternică, în frunte cu garda pretoriană, avea să traverseze Tibrul, folosind Pons 
Milvius,"” un pod îngust din piatră. Pe lângă acesta, a fost utilizat şi un pod făcut 
din pontoane. A plănuit să atace forţele lui Constantin, care aveau tabăra la nord 
de râu, între Via Cassia şi Via Flaminia şi în jurul lor. Între timp, o altă parte 
numeroasă din oaste avea să treacă râul, folosind alte poduri aflate mai la sud. 
Această parte a oştirii avea să se îndrepte tot spre nord şi trebuia să se apropie 
după aceea, pentru a se alătura luptei. 


Bineînţeles că Volusianus se bizuia pe atacul prin surprindere. Prefectul socotea 
că împăratul Constantin nu s-ar fi aşteptat ca forțele lui Maxentius să treacă din- 
colo de zidurile cetății. In plus, prefectul a vrut să-i găsească pe oamenii lui 


* Ibid., Cartea 1, cap. XXXVII. 

*“ Pons Milvius, actualul Ponte Molle, se află la aproximativ 1,5 mile (2,4 km) de Porta del 
Popolo (către Mons Pincius). Pe atunci, zidurile erau cele construite de Aurelian şi în mare 
parte semănau cu cele de azi. Pons Milvius a fost construit mai întâi în anul 100 d.H. 


Constantin încă dormind. Atacul urma să fie unul rapid, apoi Volusianus şi 
oştenii lui trebuiau să se întoarcă dincolo de râu. Strategia era ca pontonul 
podului să fie folosit pentru a-i prinde în capcană pe cât mai mulţi dintre ostaşii 
lui Constantin. Pontonul avea să fie tăiat la mijloc de meşteri. În timp ce făceau 
aceasta, meşterii trebuiau să fie protejaţi de arcaşi experimentați, aflaţi înăuntrul 
unui turn de pe malul de sud al râului. 


Volusianus a hotărât tăierea podului atunci când majoritatea ostaşilor lui aveau 
să ajungă în siguranţă în partea cealaltă a râului, în vreme ce rândurile din spate 
erau abia la jumătatea distanţei. Aşadar, ostaşii lui Constantin din partea nordică 
a pontonului aveau să fie abandonaţi, în vreme ce arcaşii trebuiau să reverse 
peste ei o ploaie de săgeți. 


Planurile prefectului s-au împlinit doar în parte. EI chiar a surprins pe unii dintre 
oamenii lui Constantin, în timp ce dormeau. Însă alţii, datorită vacarmului, s-au 
trezit şi au intrat repede în luptă. Constantin a înţeles îndată că prefectul a făcut 
o gravă greşeală. Volusianus şi oastea lui aveau acum râul în spate, încât cu 
greutate se mai puteau mişca. 


Constantin a trimis un sol, care să-i îndrume pe comandanții lui de oşti să-şi răs- 
pândească unităţile de-a lungul dealurilor joase, către estul şi sudul Viei Cassia. 
Deci forţele vrăjmaşe aveau să fie blocate între dealuri şi râu. Prefectul a 
observat aceasta şi a poruncit oamenilor lui să atace acele unităţi. Însă 
Constantin, renumit pentru rapiditatea sa, le-a cerut arcaşilor lui să oprească 
înaintarea prefectului cu o blocadă de săgeți. În acel moment, cavaleria şi 
infanteria lui Constantin, mişcându-se în formaţie de atac, au venit dintr-o parte. 
Săbule zăngănitoare şi strigătele oamenilor au umplut văzduhul. Oamenii lui 
Constantin au continuat să împingă, călcând peste trupuri, încât i-au silit pe 
mulți dintre ostaşii lui Maxentius să cadă în râu, unde s-au şi înecat, din pricina 
greutăţii armurilor pe care le purtau. 


Maxentius a sosit şi a văzut măcelul, aşadar a trebuit să poruncească trupelor lui 
să se retragă în spatele zidurilor cetăţii. Însă pentru a ajunge la cetate, trebuiau să 
traverseze Tibrul, iar ostaşii lui Constantin îi urmăreau. Constantin a observat 
graba oamenilor lui Maxentius de a trece râul, aşadar a poruncit un atac cu toată 
puterea. În acelaşi timp, o ploaie de săgeți cădea peste vrăjmaşii care fugeau. 
Sute de ostaşi coborau în dezordine de pe poduri, călcând unii peste ceilalți. 


Maxentius a pornit pe cal spre podul Milvius. Mulțimea împingând, Maxentius a 
căzut de pe cal, sub pod. A încercat să înoate către un loc în care să fie în sigu- 
ranţă, însă curentul puternic şi greutatea armurii sale l-au scufundat. Trupul său 


înecat a fost găsit în dimineaţa următoare, acoperit cu nămol şi încurcat în 
Ş . 47 
ierburi. 


Bătălia s-a încheiat în mijlocul amiezii. Mulţi au fost ucişi, însă cele mai grele 
pierderi le-au suferit oamenii lui Maxentius. Numeroşi ostaşi fuseseră răniți sau 
înecaţi. 


Cetatea a aflat că Maxentius era mort, iar Constantin a învins. La acea vreme, el 
avea patruzeci de ani. Eusebiu ne spune că atunci s-a petrecut un şir uimitor şi 
miraculos de evenimente. Maxentius, nemulţumit de vrăjitorie, poruncise să fie 
adusă acolo o maşină de război, ce trebuia fixată pe un pod de pontoane, peste 
Râul Tibru. Mai înainte ca împăratul Constantin să se poată apropia în fruntea 
armatei sale, podul de pontoane a început să se scufunde, iar Maxentius, cu osta- 
şii şi gărzile lui, au căzut în adâncuri precum pietrele." 


Aşa s-au petrecut lucrurile, asemenea istorisirilor din Vechiul Testament şi pil- 
delor din vechime: carele lui faraon şi oastea lui au fost acoperite de apă, iar 
căpitanii aleşi de el s-au înecat în Marea Roşie.” 


Cât despre Maxentius, cu el s-a petrecut după cum este scris: „Groapă a săpat şi 
a adâncit-o şi va cădea în groapa pe care a făcut-o. Să se întoarcă nedreptatea lui 
pe capul lui şi pe creştetul lui silnicia lui să se coboare” [Ps. 7, 15-16]. Aşadar, 
„Să cântăm Domnului, căci cu slavă S-a prea slăvit! Pe cal şi pe călăreț în mare 
i-a aruncat! Tăria mea şi mărirea mea este Domnul, căci El m-a izbăvit. Acesta 
este Dumnezeul meu şi-L voi prea slăvi, Dumnezeul părintelui meu şi-L voi 
prea înălța! Domnul este viteaz în luptă; Domnul este numele Lui. Carele lui 
Faraon şi oştirea lui în mare le-a aruncat; pe căpeteniile cele de seamă ale lui, 
Marea Roşie le-a înghiţit. Adâncul le-a acoperit, în fundul mării ca o piatră s-au 
pogorât. Dreapta Ta, Doamne, şi-a arătat tăria. Mâna Ta cea dreaptă, Doamne, 
pe vrăjmaşi i-a sfărâmat. Cu mulțimea slavei Tale ai surpat pe cei potrivnici. 
Trimis-ai mânia Ta şi i-a mistuit ca pe nişte paie. La suflarea nărilor Tale s-a 
despărțit apa, strânsu-s-au la un loc apele ca un perete şi s-au închegat valurile în 
inima mării. Vrăjmaşul zicea: «Alerga-voi după ei şi-i voi ajunge; pradă voi 
împărți şi-mi voi sătura sufletul de răzbunare; voi scoate sabia şi mâna mea îi va 
stârpi.» Dar ai trimis Tu Duhul Tău şi marea i-a înghiţit, Afundatu-s-au ca 
plumbul în apele cele mari. Doamne, cine este asemenea ie între dumnezei? 


“ Kousoulas, “The Battle”, The Life and Times, pp. 245-248. 

CL Teş,,15,-5. 

* Kousoulas, Op.cit., loc.cit. Sfântul Teofan mărturisitorul descrie scena: „Maxentius a fugit 
cu cei care au supravieţuit, dar podul s-a prăbuşit, cu puterea lui Dumnezeu. Maxentius a fost 
aruncat în râu, aşa cum s-a întâmplat demult cu faraon şi armata sa, astfel că apa s-a umplut 
de cai şi de călăreţi înecaţi”. The Chronicle of Theophanes the Confessor, AM 5896, A.D. 
309/3110, loc.cit. 


Cine este asemenea Ție, prea slăvit în sfinţenie, minunat întru slavă şi făcător de 
minuni?” [leş. 15, 1-11]. 


Astfel, ticălosul Maxentius, cu însoțitorii şi căpeteniile lui „afundatu-s-au ca 
plumbul în apele cele mari” [leş. 15, 10], pierind, aşa cum au prezis oracolele. 
Vrăjitoriile lui au fost nimicite, iar restul oştirii lui s-a predat.” 


Cetăţenii Romei, care i-au cerut lui Constantin să le vină în ajutor şi care acum 
erau eliberaţi de tirania ticălosului Maxentius, au împodobit cetatea şi l-au primit 
cu bucurie pe învingător şi Crucea aducătoare de izbândă. Oamenii l-au aclamat 
ca izbăvitor al lor.” 


După ce a câştigat controlul asupra Romei, Constantin a poruncit ca înainte de 
orice moaştele Sfinţilor mucenici să fie adunate şi înmormântate cu evlavie. 


Romanii au sărbătorit victoria, cinstind pe Domnul şi Crucea de viaţă dătătoare. 
5) 5) A . . . . . . si 2. 
Sărbătoarea în cinstea victoriei lui Constantin a durat vreme de şapte zile ”. 


După ce oamenii lui Constantin au ars cadavrele celor ucişi, în ziua de 29 
octombrie s-a organizat în cetate o paradă a învingătorilor, care a intrat prin Por- 
ta Aurelia. Capul lui Maxentius, ale cărui trăsături încă mai aveau privirea săl- 
batică şi amenințătoare, pe care nici măcar moartea nu a fost în stare să o 
înlăture, a fost purtat în vârful unei sulițe în spatele lui Constantin şi în batjo- 
curile mulțimii. Câteva săptămâni mai târziu, Constantin i-a trimis capul în Afri- 
ca, drept dovadă că Maxentius era mort cu adevărat. Toate pornirile de rebeliune 
de acolo au fost domolite. 


În ziua de 30 octombrie, Constantin a mers şi s-a adresat Senatului. Dorinţele 
senatorilor erau acelea de a fi trataţi cu respect şi de a fi izbăviţi de taxele apă- 
sătoare impuse de Maxentius. Constantin le-a făgăduit aceste lucruri. Apoi 
cuceritorul a propus să fie ridicat statutul Senatului, prin admiterea unor oameni 
de seamă din alte părți ale imperiului. Constantin a făgăduit că nu vor fi pe- 
depsiţi cei care au fost prieteni cu Maxentius. 


Toţi cei care îşi pierduseră proprietăţile în vremea lui Maxentius ori a tatălui 
acestuia, Maximian Herculius, le-au primit înapoi. Garda pretoriană urma să fie 
desfiinţată. 


Spre finalul ceremoniei, senatorii l-au proclamat pe Constantin „Augustus Maxi- 
mus”, adică împărat suprem, superior lui Licinius şi lui Maximinus Daia, după 


* Eusebiu, Op.cit., Cartea 1, cap. XXXVIII. 
“The Chronicle of Theophanes the Confessor, AM 5896, A.D. 309/310, loc.cit. 
“ Ibidem, AM 5803, A.D. 310/311, pp. 23-24. 


care Senatul a votat ridicarea unei statui şi a unui arc de triumf în cinstea lui 
Constantin. 


Astăzi acesta se află lângă Coloseum, în Roma. Dedicaţia arată: „Împăratului, 
Cezar, Flavius Constantinus Maximus, Felix Pious, Augustus: fiindcă prin inspi- 
rația Dumnezeirii, prin măreția minţii lui şi desfăşurarea oştirii lui, a nimicit din- 
tr-o lovitură pe tiran şi pe cei dimpreună cu el şi a reabilitat Republica - Senatul 
poporul Romei îi închină acest slăvit arc de triumf.” Constantin a rămas acolo 
vreme de două luni. 


Fausta a venit de la Arelate şi a locuit în palatul Lateran. Cât priveşte pe văduva 
lui Maxentius, fiica lui Galerius, ea şi fiul ei, în vârstă de trei ani, au fost ucişi. 
Linia masculină a lui Maximian Herculius era acum stinsă. 


În anul următor, Rufus Volusianus a fost ales prefect al cetăţii şi consul. Şase ani 
mai târziu, Constantin l-a numit prefect pretorian. 


Înainte de plecarea lui Constantin din Roma, el l-a chemat pe episcopul Miltia- 
des (Melchiades, 311-314) şi 1-a oferit palatul Lateran ca reşedinţă oficială. 


In câteva săptămâni, Constantin avea slăvita monogramă brodată pe o țesătură 
de un roşu aprins, alături de cuvintele latine In Hoc Vinces, pusă pe toate stin- 
dardele, care aveau să fie cunoscute de atunci sub numele de labarum **. 


Potrivit Sinaxarului mare (în limba greacă), biruitorul Constantin a fost primit cu 
mare bucurie de popor. Când a urcat pe tronul imperial, toţi l-au cinstit şi 1 s-au 
închinat după cuviinţă. De Dumnezeu ocrotitul împărat a dat un edict, prin care 
a hotărât ca Sfânta Cruce să fie înălţată în locul cel mai de seamă din cetate. De 
asemenea, a poruncit să fie căutate cu multă râvnă şi grijă sfintele moaşte ale 
mucenicilor, care şi-au vărsat sângele în numele Stăpânului Hristos. A hotărât ca 
mucenicii să fie înmormântați cu cinstirea şi evlavia cuvenite. Creştinii care se 
aflau în temnițe au fost eliberaţi, iar cei trimişi în surghiun se puteau întoarce 
oricând la ai lor. 


Astfel, izbânda marelui Constantin a fost, cu adevărat, o victorie a creştinătăţii 
împotriva idolatriei. Vreme de trei sute de ani, din perioada Sfinţilor apostoli şi 
până la marele Constantin, creştinătăţii 1 s-a împotrivit fără încetare păgânismul. 
Însă acum credinţa lui Hristos ieşise victorioasă din această înfruntare şi se eli- 
berase de jugul tiranilor. Moaştele mucenicilor au fost aduse la lumină, spre ru- 
şinarea păgânilor. Creştinii ascunşi în catacombe au ieşit la vedere, ca să se 
închine adevăratului Dumnezeu. 


“ Kousoulas, “The Battle”, The Life and Times, pp. 249-253. 


Crucea a învins, iar Maxentius a fost nimicit. Bucuria între creştini era fără mar- 
gini, întrecând orice închipuire. Era o bucurie ce se întemeia pe adevăr. 


Primii ani ai domniei lui Constantin 


Pe când se petreceau acestea, Maximinus Daia era în Antiohia. Campania lui 
împotriva regelui creştin al Armeniei eşuase. Teritoriul lui suferea din pricina 
ciumei, care omorâse mii de oameni. Maximinus Daia a fost foarte nemulţumit 
că Senatul îl proclamase Augustus Maximus pe viteazul Constantin, fiindcă se 
socotea pe sine ca Augustus superior în rang lui Constantin şi Licinius. El fusese 
proclamat Cezar pentru Galerius, unchiul său, şi desemnat să conducă Siria şi 
Egiptul. După ce Galerius l-a ridicat pe Licinius la rangul de Augustus în anul 
308, Maximinus Daia a cerut şi a obţinut acelaşi titlu. În anii 306 şi 308, Daia a 
poruncit săvârşirea de jertfe generale pentru zeii păgâni. Cei care nu s-au supus, 
au suferit mucenicie, mutilare ori muncă silnică în mine şi cariere de piatră. 


În anul 311, Daia a acceptat cu greutate edictul lui Galerius, care impunea o 
atitudine tolerantă faţă de creştini. A sprijinit ideea ca Actele lui Pilat, o plă- 
smuire anti-creştină, să fie predată în şcoli." În anii următori, el i-a învinuit pe 
creştini de toate calamităţile sau epidemiile care s-au abătut peste teritoriul său. 

Odată cu moartea lui Galerius, în 311, Daia a ocupat Asia Mică. În toamna 
anului 312, şi-a domolit oarecum persecuțiile, iar în 313, cu puţină vreme înainte 
de moartea lui, a acordat Bisericii toleranță deplină şi i-a înapoiat proprietățile 
confiscate. În acelaşi an, a invadat teritoriile lui Licinius din Tracia, însă a fost 
învins jalnic la Tzurulum şi silit să se retragă în Asia Mică, unde a murit bolnav. 


După ce Constantin a cucerit Roma, Licinius socotea că Italia 1 se cuvine, însă 
nu voia să ajungă să-i înfrunte pe Constantin la apus şi pe Daia la răsărit. S-a 
gândit şi că viteazul Constantin avea să fie cumnatul său. Plănuita lui căsătorie 
cu sora lui Constantin, Constantia, era o garanţie a acordului său că împăratul 
Constantin putea să înceapă invadarea Italiei. 


În februarie 313, participanţii la nuntă - anume mireasa Constantia, împreună cu 
Teodora, mama ei, şi Fausta, mătuşa ei - au părăsit Arelate alături de Constantin 
şi trei sute de curteni, ofițeri şi trupe de ostaşi, pentru a-l întâlni pe mirele 
Licinius la Mediolan. 


Căsătoria a fost pentru Constantin un prilej de a discuta cu Licinius despre pro- 
blemele cu care se confrunta imperiul. In doar câteva zile, au ajuns la o hotărâre 


“ Galerius, convins de vrăjitorul Theoteknos, aducea jertfe demonilor şi asculta de oracole. 
Theoteknos, târându-se în peştera lui, îi spunea mereu îngrijoratului Galerius că trebuie să îi 
ucidă pe creştini. Prin urmare, au fost alcătuite cu viclenie aşa zisele Memorii ale 
Mântuitorului. Textul batjocorea credinţa creştină şi a fost răspândit în toate părţile cetăţii. 
Chiar şi dascălilor li s-a poruncit să îl includă în planul lor de predare. Scopul era acela de a 
batjiocori taina creştină. The Chronicle of Theophanes the Confessor, AM 5794, A.D. 
301/302, pp. 14-15. 


în ceea ce privea libertatea religioasă din părțile stăpânite de ei. Recunoaşterea 
libertăţii creştinilor de a se închina a întărit foarte mult credinţa creştină sub 
legea romană. Însă noul statut nu a proclamat creştinismul ca religie oficială şi 
nici pe Hristos ca singurul Dumnezeu adevărat. 


Însă, pentru prima dată în istorie, Edictul de la Mediolan a asigurat libertatea 
închinării, prin hotărâre dată de către stat. Edictul spunea: „De azi înainte, 
orice om care alege să urmeze religia creştinilor, este liber să o facă, fără nici 
o piedică sau pedeapsă.” 


În plus, alături de creştini, „acelaşi drept la respectarea liberă şi absolută a cre- 
dinţei este acordat tuturor celorlalți cetăţeni, pentru a-şi practica ritualurile şi 
religia după cum vor, spre a se păstra liniştea în vremurile noastre, pentru că fie- 
care are dreptul să se închine oricărei divinităţi vrea.” 


Fericitul Constantin era preocupat şi de bunăstarea creştinilor, după cum reiese 
din textul următor: „În plus, referitor la creştini, hotărâm acestea: Dacă cineva a 
cumpărat din vistieria publică, sau de la alţii, locuri în care creştinii obişnuiau să 
se adune în trecut - astfel de locuri trebuie returnate creştinilor, fără a li se cere 
despăgubiri, îndepărtând orice viclenie sau îndoială. De asemenea, cei care au 
cumpărat astfel de locuri sau le-au primit în dar, dacă au vreo pretenție de la 
bunăvoința noastră, să se înfăţişeze înaintea magistratului local, ca să-i putem 
ajuta. Toate aceste proprietăţi trebuie înapoiate fără întârziere comunităţii cre- 
ştinilor” (corpori Christianorum). ” Astfel, în ziua de 5 iunie 313, a fost dat acest 
edict, care garanta tolerarea creştinilor şi recuperarea proprietăţilor Bisericii. Cu 
toate că nu există nici un document care să ateste un edict formal - iar dacă a 
fost promulgat vreunul, textul a fost pierdut - avem totuşi textul scrisorilor ofi- 
ciale (rescripte) adresate anumitor guvernatori, care au fost păstrate de Lactanţiu 
şi Eusebiu. Ca urmare a acestui edict, la Mediolan şi în întreaga lume a fost 
mare sărbătoare. 


Cât despre Licinius, devenind cumnatul lui Constantin, a fost silit să-i accepte 
legiferările prin legăturile şi făgăduinţele căsătoriei. 


Acestea şi multe alte binefaceri a dobândit renumitul Constantin la începutul 
domniei sale, ca roade şi jertfe aduse darnicului şi binefăcătorului Dumnezeu, 
care l-a luminat şi l-a înălțat. După aceea, mişcat de dumnezeiască râvnă, a dat şi 
alte legi spre slava lui Dumnezeu şi pentru întărirea credinţei noastre. 


Mai întâi, dacă cineva îndrăznea să rostească blasfemii despre Hristos ori să 
hărțuiască pe vreun creştin, vinovatul era pedepsit cu asprime, iar toate bunurile 


* Kousoulas, “The Edict of Milan”, The Life and Times, pp. 261-263. 


lui erau confiscate. Apoi, împăratul a poruncit ca în oaste să fie înrolați doar 
creştini şi numai aceştia puteau fi candidaţi la slujirile de seamă şi în conducere. 
In plus, s-au dat ordine de demolare a altarelor închinătorilor la 1doli. 


Bisericile puteau fi construite în orice loc, spre slava lui Hristos. Apoi, Con- 
stantin şi-a asumat efortul construirii în Roma a unei biserici mari, închinate lui 
Dumnezeu Mântuitorul, al cărei plan a fost alcătuit de Constantin însuşi. 


Arătându-şi adânca evlavie, el a fost primul care a săpat la temelia bisericii, a 
cărat cu spatele şi a aruncat pietrele găsite în timpul săpăturilor, ca să primească 
o răsplată mai mare de la Hristos. A mers atât de departe, încât a hotărât sus- 
pendarea oricărei activități în timpul celor două săptămâni din preajma Sfintelor 
Paşti, anume din Sâmbăta dreptului Lazăr şi până în Duminica apostolului To- 
ma, pentru ca toţi să poată merge la biserică. Toţi săracii care au fost botezați au 
primit hrană şi haine pe cheltuiala imperială. 


Acestea şi multe alte obiceiuri plăcute lui Dumnezeu au fost fixate prin lege de 
împăratul cel ales şi înălțat de Hristos. Conducerea lui Constantin a adus multă 
bucurie, în toată lumea locuită. În fiecare colţ al imperiului şi în toată vremea, 
oameni nenumărați treceau la credinţa creştină şi erau botezați. Templele 1do- 
lilor erau doborâte la pământ şi distruse din temelii. Bisericile erau împodobite 
şi înzestrate de prea evlaviosul împărat cu venituri bogate. Astfel, nebunii 
idolatri au fost ruşinaţi, în vreme ce credinţa creştină creştea şi se întărea. Ace- 
stea nu se petreceau numai în Roma, ci şi în alte cetăţi. Hristos Dumnezeu, Cel 
mai înainte de veci, era propovăduit peste tot. 


Bine credinciosul împărat a continuat să numească guvernatori şi stăpânitori cre- 
ştini, pe care îi trimitea în tot imperiul, poruncindu-le să aibă râvnă pentru împu- 
ținarea idolatriei, pentru ca aceasta să fie nimicită deplin. I-a mai îndemnat să 
întărească Ortodoxia după puterile lor. Acestea sunt doar câteva dintre acţiunile 
împăratului de trei ori binecuvântat, săvârşite pe când se afla la Roma. 


Dar Constantin ştia foarte bine că unele dintre căpeteniile Romei au rămas în ve- 
chea lor necredinţă. Aceştia nu erau dornici să-şi părăsească obiceiurile cele rele. 
Aşadar, împăratul a convocat Senatul la sfat şi i-a chemat şi pe bogaţii şi nobilii 
cetăţii. EI i-a îndemnat cu aceste cuvinte: ,,Știți, iubiții mei prieteni, că, pe de o 
parte, mintea celor imorali şi hulitori nu este în stare să primească un sfat mân- 
tuitor, deoarece aceşti nenorociți sunt scufundaţi în întunericul neştiinţei. Însă, 
pe de altă parte, cel care deschide ochii minţii sale va înţelege limpede adevărul 
şi nu se va închina unor Statui fără simţire, neruşinate şi nefolositoare, făcute de 
mâini omeneşti. Urmaţi-mi, dar, pilda şi credeţi în singurul Dumnezeu adevărat. 
Să ne închinăm numai Lui, ca Unuia Atotputernic şi Atotbun. Să nu ne punem 
nădejdile în idoli, care nu sunt în stare să ne aducă vreun folos. Nu silesc pe 


nimeni să vină la credinţa creştină, dar ca prieten vă sfătuiesc, pentru cel mai 
mare folos al vostru, să faceţi aceasta din proprie alegere. Lucrările omeneşti se 
fac adesea chiar prin impunere sau constrângere, însă Atotbunul Dumnezeu nu 
sileşte pe nimeni. EI vrea închinare de bunăvoie, cu o minte înţelegătoare şi 
chibzuită. ” 


După ce a rostit aceste cuvinte, toţi au strigat: „Unul este adevăratul Dumnezeu, 
Hristos!” 


În acest fel, mulţi au ajuns să creadă şi au fost botezați. Încă o dată, bucuria a 
umplut cetatea şi a fost mare sărbătoare. Întregul imperiu s-a luminat. Mor- 
mintele Sfinţilor erau împodobite şi se făceau multe alte fapte bune şi plăcute lui 
Dumnezeu. Astfel, nu doar romanii au ajuns să creadă în Hristos, ci Îl cinsteau şi 
toate ţinuturile Hesperide, adică părțile Europei de apus. 


Trădarea lui Licinius şi a lui Maximinus Daia 


Licinius nu a mai putut zăbovi după ceremonia de căsătorie şi convorbirile lui, 
privitoare la chestiuni politice, cu împăratul Constantin. O veste alarmantă i-a 
întrerupt brusc şederea la Mediolan. Maximinus Daia părăsise Antiohia în frun- 
tea unei oştiri uriaşe, voind să treacă Bosforul şi să invadeze Balcanii. Maxi- 
minus Daia socotea că Licinius şi Constantin plănuiau să-l detroneze, aşa că s-a 
gândit să pornească primul la atac, chiar în timpul festivităților de nuntă de la 
Mediolan. A poruncit un marş forţat prin Cilicia şi Capadocia şi, în toiul unei 
ierni cu ninsoare abundentă, după ce a pierdut mulţi ostaşi şi cai, a ajuns în 
Bithynmia. Era începutul lunii martie când a ajuns, cu o armată epuizată, de 
cealaltă parte a cetăţii garnizoană Bizanţ.” I-au trebuit patru zile ca să treacă 
Bosforul, cu 70.000 de oameni şi cu provizii. Apoi, a făcut marea eroare tactică 
de a ataca garnizoana de la Bizanţ. În timp ce Daia s-a oprit acolo, Licinius a 
fost avertizat la Mediolan despre asediu. Vreme de unsprezece zile, viteaza 
garnizoană s-a luptat cu oamenii lui Daia, dar până la urmă s-a predat, fiind co- 
pleşită. 


Licinius s-a dus de îndată la Sirmium, lăsându-și mireasa cu mama şi mătuşa ei. 
Trebuia să strângă repede o armată, cu care să înfrângă treisprezece legiuni. 
Oştile lui erau în Pannonia şi Dacia. Ar fi fost nevoie de peste trei săptămâni să 
adune măcar 30.000 de oameni, adică şase legiuni. Nu era timp să recruteze şi să 
antreneze oameni noi. Cam prin săptămâna a treia, Licinius şi oştile lui au sosit 
la Hadrianopolis, în Tracia. Maximinus a plecat din Bizanţ, cucerind apoi Perin- 
thosul.” A continuat să se îndrepte către nord-est, până când l-a întâlnit pe Lici- 
nius, la o distanţă de optsprezece mile (28,9 km) de Perinthos. Deşi Licinius a 
trimis o solie de pace către Daia, care avea o forță armată superioară, acesta din 
urmă voia să înceapă lupta, prin urmare tratativele au fost fără folos. Lactanţiu 
povesteşte evenimentele petrecute. 


Maximinus Daia i-a jurat lui Jupiter că, de va învinge în luptă, îi va nimici pe 
creştini. Licinius a mărturisit mai târziu că în noaptea următoare un înger al 
Domnului a venit la el, pe când dormea, şi i-a poruncit să se trezească şi să se 
roage Dumnezeului celui Preaînalt. Împăratul a cerut ca rugăciunea să fie scrisă 


“* Byzantion, numele coloniei megariene de la sud de Bosfor, care mai târziu a fost inclusă în 
Constantinopol. 

“ Perinthos este vechiul nume al cetăţii Herakleia din Tracia, actuala Marmara Eregli, aflată 
pe țărmul nordic al Mării Marmara. Se găsea la intersecţia dintre Via Egnatia şi principalul 
drum balcanic spre Naissus. Perinthos a primit numele de Herakleia de la Dioclețian, care 
prefera să fie numit Herculius în actele oficiale. A fost cea mai importantă cetate a Provinciei 
Europa, însă curând a fost depăşită de Constantinopol. Oxford, art. “Herakleia ”. 


şi a trimis copii ale acesteia comandanților şi tribunilor săi, pentru ca aceştia să-i 

înveţe acea invocaţie pe oamenii de sub comanda lor.” 


Licinius a înţeles că tainica monogramă i-a adus victoria lui Constantin şi spera 
că, înălțând o astfel de rugăciune, va ieşi şi el victorios. Și, cu adevărat, rugă- 
ciunea i-a încurajat pe oamenii lui în bătălie, aceştia crezând că izbânda lor a 
fost vestită de sus. În ultima zi din aprilie, cele două oştiri au ajuns faţă în faţă 
pe o câmpie. Oamenii lui Licinius s-au oprit şi şi-au pus scuturile pe pământ, 
apoi şi-au scos coifurile şi au rostit rugăciunea cu mâinile ridicate spre cer. Ru- 
găciunea a fost spusă de trei ori, spre surprinderea şi nedumerirea oştirii vrăj- 
maşe. La sunetul trâmbiţelor, oamenii lui Licinius au înaintat. Cât despre ostaşii 
lui Maximinus, i-a umplut o asemenea groază, încât nu au mai putut ridica 
săbiile şi nici nu au mai tras cu arcurile. Armata cea puternică a lui Maximinus a 
fost secerată de ostaşii lui Licinius. Maximinus a fugit de acolo, îmbrăcat în 
sclav. Jumătate din oamenii lui au fost ucişi, cealaltă jumătate a scăpat fugind 
sau s-a predat. Maximinus a străbătut călare, înfricoşat, 160 mile (257,5 km), 
sosind în Nicomidia în ziua următoare. Şi-a luat familia şi s-a grăbit către Munţii 
Taurus din Cilicia, sperând să-l blocheze acolo pe Licinius, care venea din Capa- 
docia. Licinius a sosit în Munţii Taurus în a treia săptămână din luna mai, Daia 
având astfel vreme să construiască bariere pe versanţii muntelui. 


Toţi oamenii, chiar şi cei care fuseseră păstori de oi sau de capre mai înainte, au 
fost trimişi să urce cu topoare şi săbii. Oamenii lui Licinius au venit din spate şi 
i-au surprins pe oştenii lui Daia, dezarmându-i şi tăindu-le apoi tuturor capetele. 
Daia a scăpat, părăsindu-şi trupele rămase şi pornind călare spre Tars, în Cili- 


cia.” 


Cu toate că a ajuns acolo nevătămat, nu a scăpat de pedeapsa lui Dumnezeu. A 
început să se lovească cu capul de pereţi, orbind astfel. 1 se părea că măruntaiele 
îi ard, iar din gât îi ieşeau viermi. Maximinus le-a mărturisit celor aflați în 
preajma lui că a fost lovit de îngeri. La început, nu a voit a spune nimic despre 
aceasta, însă pentru ca minunea să nu rămână necunoscută, a fost silit să o măr- 
turisească împotriva voinţei sale. Astfel, toţi au cunoscut adevărul, anume că 
providenţa dumnezeiască pedepseşte răul.“ 


5 „Dumnezeule Preaputernice, Te implorăm. Sfinte Dumnezeule, ne rugăm Ţie. Punem în 


mâinile Tale toată cauza cea dreaptă. Ție Îţi încredințăm izbăvirea noastră şi imperiul no- 
stru. Prin Tine trăim şi dobândim izbândă şi bucurie. Dumnezeule Preaputernice, Dumne- 
zeule Sfinte, ascultă rugăciunea noastră. Către Tine ridicăm mâinile noastre. Ascultă-ne, 
Dumnezeule Sfinte, Dumnezeule Preaputernice!” Kousoulas, “The End of Maximin Daia ”, 
The Life and Times, pp. 270-271. 

” Ibidem, pp. 272-273. 

“ A se vedea Viaţa Sfântului Mina Kallikelados, prăznuit de Sfânta Biserică în ziua de 10 
decembrie. 


Daia, ca şi unchiul său, Galerius, a încercat în ultimele clipe să se împace cu 
Dumnezeu, dând libertate credinţei creştinilor şi poruncind rezidirea de biserici 
şi paraclise. 


După moartea lui, Licinius a ajuns singurul stăpân al părţii de răsărit a impe- 
riului, anume din Pannonia, până în Mesopotamia şi Egipt. 


Eusebiu al Cezareei îl descrie astfel pe Maximinus: „Încă şi un alt împărat, pe 
nume Maximinus, s-a întrecut pe sine în tot felul de răutăţi împotriva creştinilor, 
poruncind să fie tăiaţi cu sabia, străpunşi de cuie, daţi la fiare sălbatice şi arun- 
caţi în ape adânci. Ba încă a poruncit să li se scoată ochii, nu doar bărbaţilor, ci 
chiar femeilor şi copiilor. A dat poruncă să li se ardă şi să li se mutileze mâinile 
şi picioarele, după care sărmanii aceia au fost trimişi să lucreze în mine. Totuşi, 
deşi părea atât de curajos când era pe tron, a descoperit că vitejia l-a părăsit în 
chip tainic când era pe cal, pe câmpul de luptă, în faţa oştirii dușmanului şi, 
părăsind lupta cu laşitate, s-a ascuns prin lanuri şi prin sate, sub înfăţişarea unui 
vagabond în zdrenţe. Acolo l-a găsit fără greş răzbunarea lui Dumnezeu. 
Domnul l-a pedepsit, lovindu-i trupul, până ce înfăţişarea lui a ajuns scheletică, 
asemenea strigoilor. Starea lui a continuat să se înrăutăţească, până când ochii 1- 
au ieşit şi i-au căzut din orbite, întorcându-i-se semănătorului, în chip dumne- 
zeiesc, tot ceea ce a semănat: ochi pentru ochi sau, în cazul lui, amândoi ochii, 
ca plată pentru ochii scoşi celor din stăpânirea lui. Ca urmare a acestor grele 
suferinţe, Maximinus s-a pocăit pentru faptele şi legile lui cele rele, anulându-le 
pe toate. A recunoscut rătăcirea căilor lui şi a implorat mila celor pe care îi pri- 
gonise. 


Deşi Licinius a aflat despre acestea, el a continuat fără teamă în per-versiuni 

demonice asupra supuşilor lui celor temători de Dumnezeu.” 


Cu toate că Licinius semnase Edictul de la Mediolan şi rostise acea rugăciune 
care l-a ajutat să-l înfrângă pe Daia, tot nu a primit a se face creştin. Îi omora 
unul după altul pe membrii familiilor imperiale, anume pe rudele lui Daia, Gale- 
rius şi Dioclețian. 


În vreme ce aveau loc aceste crime, Constantin împiedica micile răzvrătiri din 
Galia şi de dincolo de Rhin şi contracara raidurile piraţilor de-a lungul coastei 
spaniole. S-a implicat şi în disputele Bisericii referitoare la episcopii din Africa 
de Nord. Avea pe atunci multe cereri pentru numirea unui Cezar. 


Din pricină că fiul său, Crispus, avea doar optsprezece ani, l-a ales pe Bassianus, 
un legatus al oștilor, care fusese oaspete la nunta lui Licinius cu Constantia. 


“ Eusebiu, Op.cit., Cartea 1, cap. LVIII. 


Marele Constantin a hotărât căsătoria dintre tânăra lui soră vitregă, Anastasia, şi 
acest ofiţer îndrăzneţ. 


ŞI iată că vicleanul Licinius a pornit război împotriva binefăcătorului său, Con- 
stantin, fiind cu totul nepăsător faţă de legile prieteniei, faţă de obligaţia făgă- 
duinţelor, faţă de legăturile de rudenie şi tratatele existente între ei. La început, 
prefăcându-se a fi prieten, a săvârşit toate cu viclenie şi trădare. Însă Dumnezeu 
l-a ajutat pe slujitorul Său, Constantin, să descopere planurile tainice dintre 
Bassianus, Licinius şi Senecius, fratele lui Bassianus. Atunci Licinius a recurs la 
noi viclenii şi la încheierea de tratate. Dar vicleniile lui s-au dat pe faţă până la 
urmă. Din nou şi-a călcat cuvântul şi până la urmă a pornit la luptă împotriva lui 
Constantin. Dar nu era mulţumit doar să-l provoace deschis pe Constantin, care 
îi era superior din punct de vedere politic şi familial, ci a pornit şi prigonirea 
bisericilor şi a episcopilor aflaţi sub stăpânirea lui, interzicând membrilor cle- 
rului să participe la sinoade şi consfătuiri. A decretat multe alte astfel de legi 
rele. I-a izgonit pe toţi creştinii din palatele imperiale şi i-a transformat în simpli 
slujitori. A ameninţat că va osândi la moarte şi va confisca proprietatea oricărui 
om care mărturiseşte public numele Mântuitorului Hristos. 


Mai mult, spunea că virtutea curăţiei şi înfrânarea ar fi ceva contra firii. Licinius 
a dat şi o lege ciudată, datorită căreia bărbaţii şi femeile nu puteau veni 
împreună la biserică. A interzis femeilor să meargă la sfintele şcoli ale virtuţii şi 
să primească învăţătură de la episcopi, neîngăduind nici ca femeile să primească 
educaţia de la alte femei. Această lege a fost socotită vrednică de râs în rândul 
poporului. Ca răzbunare, a hotărât ca adunările creştinilor să se poată ţine doar 
sub cerul liber şi în afara porților cetății, pretextând că este mai potrivit pentru 
mulțime. 


Insă, neizbutind să primească supunere în această privinţă, şi-a dezvăluit 
adevăratele intenţii: a poruncit ca tot personalul militar să aducă jertfă idolilor. 
Cei care au refuzat, au fost retrogradați. 


A poruncit, de asemenea, ca întemniţaţii să nu mai primească hrană din afară. 
Oricine era descoperit că le aducea hrană, urma să primească pedepse ase- 
mănătoare celor îndurate de întemnițați. 


Licinius a decretat multe astfel de inovaţii rele şi greşite, cu privire la rânduielile 
căsătoriei, la remăsurarea ogoarelor sau taxarea nedreaptă a proprietăților celor 
care au supravieţuit celor morţi, ca şi cum aceia ar fi trăit. A aplicat diferite 
manevre de judecată, prin care nenumărați oameni de rând sau nobili au fost 
întemnițați, lăsând ca soțiile şi rudele femei ale acestora să fie supuse violului de 
către supuşii lui. În plus, el însuşi a batjocorit după plac soțiile altora şi fecioare. 


Toate acestea s-au petrecut sub fastul şi ceremonia măreaţă a stăpânirii ro- 

mane. 


Constantin, aflând despre această trădare, i-a cerut lui Licinius să 1-l trimită pe 
conspiratorul Senecius. Licinius a refuzat şi şi-a mutat legiunile în vestul Panno- 
niei, în apropiere de Italia. Apoi, a poruncit dărâmarea statuilor lui Constantin de 
la Liubliana (Emona). 


Potrivit unei vechi povestiri laice,” Licinius şi-a adunat trupele de infanterie şi 
cavalerie, în total 35.000 de oameni, lângă Civalis,* din Pannonia. Situată pe un 
deal, cetatea se adăpostea între un lac adânc şi un munte, iar dincolo de ea se 
găsea o câmpie întinsă, unde Licinius şi-a desfăşurat cea mai mare parte din 
oastea lui. Constantin s-a pregătit de război împrăştiindu-şi strategic oamenii pe 
munte, unde se bizuia pe cavaleria sa. Lupta a început la răsăritul soarelui şi a 
durat până seara. S-a terminat doar atunci când flancul drept, condus de 
Constantin însuşi, a învins în acea zi. 


Când ostaşii lui Licinius au văzut încercarea acestuia de a scăpa călare pe un cal, 
au fugit cu el. Au ajuns împreună la Sirmium, lăsând totul în urmă. Apoi Lici- 
nius a dărâmat podul de pe Râul Savus şi a pornit mai departe. Însă, mai înainte 
de a pleca, a luat cu sine pe soția lui, Constantia, şi pe fiul său, Licinianus. După 
ce a pierdut aproape 20.000 de oameni, spera să-şi refacă armata în satele 
Traciei. 


Continuând să se socotească a fi Augustus, Licinius l-a numit Cezar al său pe 
Valens. Acesta avusese gradul de dux limitis (general al trupelor de graniță). 
Constantin a socotit această înălțare în rang a lui Valens ca pe o insultă adresată 
lui. Urmărindu-l pe Licinius, a capturat cetățile Civalis şi Sirmium. Apoi a 
reconstruit podul distrus de acela. Între timp, şi-a trimis 5000 de oameni să-l 
urmărească pe Licinius, însă aceştia nu au reuşit să-i descopere ascunzătoarea. 
Constantin nu l-a urmat imediat în Tracia pe duşmanul său. Mai întâi trebuia să- 
şi întărească oastea. Astfel, Licinius a putut să-şi aducă trupe noi din legiunile 
lui din Orient. Însă Constantin, aflat acum prea departe de Galia, a socotit că nu 
este prudent să-şi părăsească oastea, încă insuficientă ca număr de oameni. 


Până la urmă a mers spre Tracia. Licinius a fost descoperit de iscoade într-o 
câmpie, unde îşi ridicase tabăra. Constantin, conştient de faptul că timpul era 
esențial şi că vrăjmaşul câştiga forță, a mers spre Philippopolis (Plovdiv). Acolo 


“ Ibidem, Cartea 1, cap. LI, LV. 

“ Zosimus povesteşte aceste făpte, cu obișnuita lui ostilitate faţă de Constantin, în Historia 
Nova, disponibilă în traducerea modernă a lui Ronald T. Ridley, New History (1982). Însă 
pentru bătălia descrisă în această carte foloseşte un ton destul de imparţial. 

“ Civalis (Cibalae; Vincovci). 


a găsit o solie trimisă de Licinius. Constantin le-a dat drumul solilor fără a 
răspunde, socotind că acesta era un truc folosit de Licinius, ca să câştige timp şi 
să-şi aducă mai mulți ostaşi din Asiana şi Pontica. Constantin a pornit apoi spre 
sud-vest. Peste câteva zile a sosit în faţa văii Râului Hebros (Evros), în timpul 
nopţii, aproape de locul unde Licinius îşi adunase trupele. 


Bătălia, începută dimineaţa, a durat toată ziua, dar nu a avut nici un învingător. 
La căderea nopţii Licinius şi-a mutat oamenii la nord, către Verea (Beroea). 


Constantin s-a îndreptat către răsărit, spre Hadrianopolis, apoi şi-a continuat 
campania către Bosfor. Acolo, după ce a capturat ţinutul Byzantion, iscoadele 
lui au aflat că Licinius pornise către nord. 


Atunci Licinius i-a trimis lui Constantin o altă solie, condusă de Mestrianus, 
unul dintre cei mai înalți demnitari ai săi. Chiar de la început, când Mestrianus I- 
a anunţat pe Constantin că îi reprezintă pe co-împăraţii Licinius şi Valens, 
Constantin a spus că îl recunoaşte numai pe Licinius. Marele Constantin a arătat 
prima condiție de pace: înlăturarea lui Valens, iar Mestrianus avea să rămână 
ostatic, până când cererea sa îi era transmisă lui Licinius. După aceea, 
Constantin a primit înştiinţarea că Valens fusese înlăturat. Mai mult, Licinius l-a 
şi executat pe Valens. Iar Constantin s-a lăsat convins prin această faptă că Lici- 
nius dorea împăcarea. 


După negocieri, Licinius a păstrat toate ţinuturile de dincolo de strâmtoarea 
Bosfor, adică Asiana, Pontica, Siria, Mesopotamia, Palestina, Egipt, Libia şi o 
zonă din răsăritul Traciei, din partea nordică a strâmtorii. 


Constantin rămânea doar cu Pannonia, Illyricul, Moesia şi peninsula greacă. 
Acordul dintre Constantin şi Licinius a fost pecetluit de amândoi prin jurăminte, 
drept garanţie că vor respecta şi vor fi credincioşi hotărârilor luate împreună. 
Apoi Constantin i-a ridicat la rangul de Cezari pe Crispus, fiul său cel mare, de 
douăzeci şi doi de ani, şi pe Constantin, fiul său cel mic. 


La rândul său, Licinius l-a ridicat la rang de Cezar pe fiul său, Licinianus. Astfel 
a fost introdus principiul succesiunii prin naştere. 


Înțelegerea dintre cumnaţi a fost pecetluită în anul următor, când Senatul roman 
i-a numit consuli pe Constantin şi Licinius pentru anul 3 15.5 


* Acest râu, cunoscut şi sub numele de Marica sau Maritsa, se află în Tracia şi se varsă în 
Marea Egee lângă Ainos. 
“ Kousoulas, “Treason Shatters the Bonds”, The Life and Times, pp. 278-287. 


Constantin se implică în problemele bisericeşti 


În iulie 315, Roma a sărbătorit Decennalia, a zecea aniversare de la proclamarea 
lui Constantin ca Augustus, cu festivități ţinute la Eboracum, în Insulele Bri- 
tanice. În ultimii zece ani, el locuise pe rând la Mediolanum, Augusta Tau- 
rinorum, Arelate şi Sirmium. Constantin a mers la Roma şi a primit toate cin- 
stirile care i s-au adus, cu o singură excepţie importantă. El a refuzat să aducă 
zeilor păgâni tradiţionalele jertfe. Dimpotrivă, a înălţat rugăciuni de mulțumire 
lui Dumnezeu, Împăratul tuturor, ca jertfe fără foc şi fum. Însă Constantin nu a 
renunţat la titlul de Pontifex Maximus, deoarece acesta îi asigura controlul asu- 
pra numirilor preoţilor păgâni. 


În august 315, el l-a numit ca prefect al Romei pe bătrânul aristocrat păgân 
Vettius Rufinius. Acesta era mare preot al cultului soarelui şi slujea la templul 
lui Marte, de pe Colina Palatin. Prin numirea sa, Constantin respecta cele 
hotărâte prin Edictul de la Mediolan, însă dorea să le demonstreze patricienilor 
păgâni că nu permitea ca diferenţele religioase să intervină în problemele 
statului. EI spera că şi alții îi vor urma exemplul. Multor păgâni nu le păsa de 
politica lui Constantin de a admite creştini în aristocrație, dar nici nu puteau face 
nimic împotriva unui împărat atât de puternic.“ 


Pentru o vreme, Constantin şi-a îndreptat toată atenţia către religia creştină, 
dorind unitate între credincioşii lui Dumnezeu. Impăratul era şi foarte generos cu 
fondurile publice, în ce priveşte sprijinirea religiei lui preferate, creştinismul.“ 


Po ui sa nu era doar de natură financiară, ci şi de angajament sili 
Aceasta s-a putut vedea chiar de timpuriu, prin încercarea lui de stingere a 
duşmăniei dintre episcopii din nordul Africii. Constantin credea şi a şi scris în 
acest sens, că prosperitatea tuturor depinde de închinarea adusă Dumnezeirii. 


Într-o scrisoare adresată lui Anulinus, proconsulul Africii, el îşi mărturiseşte în- 
grijorarea în această privinţă, scriind: „Scuteşte clerul creştin de serviciul 
public, pentru ca nu cumva, prin vreo greşeală oarecare sau printr-un sacri- 
legiu nenorocit, ei să-şi neglijeze datoriile închinării şi, făcând astfel, să supere 
pe Dumnezeul tuturor." 


“ Idem, “Celebrating the Decennalia ”, The Life and Times, pp. 319-321. 

“ A se vedea scrisoarea lui către Caecilianus, episcop de Cartagina, în Africa de nord, datată 
313. O copie a acestei scrisori se află în lucrarea lui Eusebiu, Istoria bisericească, Cartea a 
X-a, cap. 6. 

“ Kousoulas, “Embroiled in Church Quarrels”, The Life and Times, pp. 291-295. A se vedea 
epistola în lucrarea lui Eusebiu, Istoria bisericească, Cartea a X-a, cap. VII(2). 


Prin politica sa, Constantin nu căuta să-i despartă pe cetăţeni, ci să-i adune, să se 
sfătuiască cu reprezentanţii lor şi să-i facă răspunzători laolaltă. Respecta faptul 
că sinodul episcopilor era, de departe, cea mai importantă putere decizională pe 
care o putea realiza imperiul. Organizarea Bisericii acoperea întreg imperiul şi 
se baza pe organizarea civilă, adică diviziunile şi subdiviziunile corpului bise- 
ricesc corespundeau aproape exact cu cele ale statului secular. Împăratul nu doar 
îi asculta pe episcopi, ci chiar intervenea pentru a păstra ordinea Bisericii. Între 
atributele sale imperiale, el şi-a păstrat slujirea de Pontifex Maximus, pentru a 
avea şi dreptul legal de a supraveghea problemele religioase. 


În luna octombrie, care a urmat Edictului de la Mediolan, Constantin i-a cerut 
episcopului Romei şi unui sobor de episcopi să se informeze cu privire la 
controversa donatistă, din Biserica Africană.” Apoi, i-a scris episcopului 
Miltiade al Romei, cerându-i „să cerceteze şi să aducă o rezolvare acestei pro- 
bleme, potrivit legii”. Îşi sfârşea scrisoarea cu aceste cuvinte: „Nu ar trebui să 
scapi din vedere cât respect acord eu Bisericii legitime şi universale şi, de ase- 
menea, faptul că nu intenţionez să tolerez schisme ori disensiuni nicăieri în 
imperiu. fie ca puterea marelui Dumnezeu să te ocrotească mulţi ani, prea 
cinstite ” 


Grupul donatiştilor era o adunare schismatică din Biserica Africană. Ei au 
refuzat să-l accepte pe episcopul Caecilianus al Cartaginei, pe motiv că unul 
dintre cei trei episcopi care l-au hirotonit (episcopul Felix de Aptunga) era un 
trădător (predase Scripturile anchetatorilor păgâni) din timpul persecuției lui 
Dioclețian. Episcopii numidieni l-au sfințit pe Majorinus ca rival al lui Cae- 
cilianus. Majorinus a fost urmat de Donatus, de la care schisma şi-a luat numele. 
O comisie aflată sub conducerea episcopului Miltiade al Romei a investigat 
disputa în octombrie 313 şi a hotărât împotriva donatiştilor. 


Miltiade scria: „Deoarece este arătat că Caecilianus nu este acuzat de cei care au 
venit cu Donatus, după cum ei au făgăduit că vor face, iar Donatus nu şi-a 
dovedit în nici un fel acuzaţiile împotriva lui Caecilianus, consider că Cae- 
cilianus trebuie păstrat în comuniunea Bisericii sale, cu toate privilegiile inta- 
cte”. 


Donatiştii au făcut apel la împărat, iar Constantin a fost interesat să audă cazul. 
Caecilianus nu sosise încă la Roma. Donatiştii au considerat că au învins prin 
absenţa celui pe care îl acuzau şi s-au pregătit să se înapoieze în Africa. În 
sfârşit, Caecilianus a sosit. Atunci Constantin l-a întemnițat şi pe el, şi pe 


” Concise Oxford Dictionary of the Christian Church, ed. de E. A. Livingstone, ari. 
“Donatism ”. 
" Eusebiu, Istoria bisericească, Cartea a X-a, cap. V(20). 


episcopii donatişti. În februarie 314, Constantin a trimis doi episcopi italieni la 
Cartagina, cu porunca de a hirotoni un nou ierarh, pentru a-i înlătura pe cei doi 
rivali. Când Constantin a aflat că au urmat revolte, a poruncit prefectului 
Domitius Celsus, să-i pedepsească pe vinovaţi. Victimele acestor măsuri au fost 
socotite de către donatişti drept „mucenici”. 


Până la urmă, Constantin i-a scris lui Domitius Celsus că va veni în Africa, 
adăugând: „Nu există o responsabilitate mai mare pentru mine, în virtutea 
slujirii mele imperiale, decât aceea de a risipi erorile şi a reprima toate gân- 
durile pripite, pentru a-i face pe toţi să se îndrepte către Atotputernicul Dumne- 
Zeu cu adevărată credinţă, înţelegere nemincinoasă şi cuvenită închinare. ” 


Însă Constantin nu a mai mers în Africa, pentru că a trebuit să rezolve conflictul 
cu necredinciosul lui cumnat. Între timp, cei doi episcopi italieni au părăsit 
Cartagina, declarând că Caecilianus era singurul episcop legitim. Apoi împăratul 
a fost chemat în îndepărtata Galie. Caecilianus şi Donatus au izbutit să iasă din 
temniţă şi s-au întors în Cartagina, unde rivalitatea dintre ei a continuat. 7? 


Constantin a hotărât să organizeze un alt sinod pentru a opri schisma. Înainte de 
a pleca la război împotriva lui Licinius, care îi persecuta pe creştini, s-a orga- 
nizat un al doilea sinod. Vrăjmaşii lui Caecilianus au declarat că papa Miltiade şi 
ceilalți episcopi au judecat cazul după dorinţele lor. Ei voiau un alt sinod, iar 
Constantin plănuia să organizeze o întâlnire a lor în Arelate (Arles). 


Aşadar, împăratul i-a scris lui Aelianus, proconsulul Africii: „Mai înainte ca 
episcopii să plece din eparhiile lor pentru a veni la Arles, trebuie să facă aran- 
jamentele necesare prin care, în timpul absenței lor, în eparhii să se păstreze 
disciplina. Ca urmare, ei să-şi dea silința ca în eparhiile lor să nu aibă loc nici 
o rebeliune împotriva autorităţilor sau certuri individuale, deoarece astfel de 
acțiuni necinstesc Biserica.” 


Împăratul mai adăuga: „Pentru că sunt sigur că te închini Dumnezeului Atot- 
puternic, îți mărturisesc, excelenţă, că nu socotesc îndreptăţit pentru mine să 
ignor disputele şi certurile, care ar putea mânia Dumnezeirea nu numai împo- 
triva neamului omenesc, ci şi împotriva mea, în a cărui grijă, prin voința Sa 
divină, Dumnezeu a încredinţat conducerea tuturor celor ce sunt pe pământ. În 
dreapta Lui nemulțumire, El ar putea hotări ceva rău împotriva mea. Mă voi 
simţi cu adevărat în siguranţă şi nădăjduiesc la izvorul cel nesecat al celor mai 
bogate binecuvântări, care se pogoară de la bunătatea cea neîntârziată a 
Atotputernicului Dumnezeu, când voi vedea toată omenirea prea slăvind pe 


” Kousoulas, “Arbiter of the Faith”, The Life and Times, pp. 307-308. 


Preasfântul Dumnezeu în unitatea frăţească a închinării şi în riturile religiei 
universale. ” 


Din această scrisoare vedem nu doar că împăratul Constantin se temea că Dum- 
nezeu ar putea să se întoarcă împotriva lui, ci şi că vorbeşte despre autoritatea sa 
imperială sprijinită de harul lui Dumnezeu, apoi că îşi exprimă dorinţa de a adu- 
ce întreaga omenire la atotcuprinzătoarea Biserică universală. Pe lângă această 
scrisoare, Constantin a scris şi altele, pe care le-a adresat tuturor episcopilor. De 
asemenea, el dorea să participe la întâlnirea de la Arles. A dovedit o atenţie 
deosebită faţă de aceste evenimente, deşi era foarte ocupat de campania militară 
aflată chiar atunci în desfăşurare.” 


Sinodul de la Arles a avut loc în prezenţa a treizeci şi trei de episcopi şi membri 
ai clerului inferior. * A fost deschis în ziua de 1 august 314, sprijinind hotărârea 
sinodului de la Roma; episcopii participanţi l-au informat în scris despre aceasta 
pe noul papă, Silvestru 1 (314-335). Chiar şi cu cele douăzeci şi două de canoane 
alcătuite atunci, sinodul nu a reuşit să pună capăt schismei. Pur şi simplu, dona- 
tiştii refuzau să cedeze. De fapt, ei i-au cerut lui Constantin să aprobe o altă 
examinare a cazului lor. 


Constantin a alcătuit o scrisoare, prin care mulțumea episcopilor aflaţi la Arles, 
apoi şi-a arătat mânia faţă de noua cerere a donatiştilor, scriind: ,„, Cu adevărat, 
triumfătoare este providenţa lui Hristos, Mântuitorul nostru, care se arată chiar 
şi față de cei care s-au îndepărtat şi şi-au întors armele împotriva adevărului... 
Ei îmi cer să le fac judecată, deşi eu însumi aştept judecata lui Hristos. Pentru 
Că, în ceea ce priveşte adevărul, eu spun că judecata dată de episcopi trebuie 
considerată validă, ca şi cum Hristos Însuşi ar fi fost prezent acolo şi ar fi dat 
acea hotărâre. Preoţii nu trebuie să aibă nici o idee sau judecată proprie, în 
afară de ceea ce trebuie să rostească prin glasul cel dojenitor al lui Hristos. 
Atunci, la. ce se pot gândi aceşti oameni vicleni, aceste creaturi ale dia- 
volului? ” 


Donatiştii încă mai cereau o reexaminare. Mult-răbdătorul împărat le-a împlinit 
cererea. În mod neaşteptat, cazul a fost examinat din nou. În noiembrie 316, 
Constantin şi-a exprimat hotărârea. El a susţinut încă o dată nevinovăția lui 
Caecilianus şi i-a condamnat pe acuzatorii acestuia. Scrisoarea a fost urmată de 

un edict, care hotăra pedepsele cuvenite schismaticilor. La trei ani după pro- 
mulgarea Edictului de la Mediolan, Constantin şi-a folosit autoritatea imperială 


” Idem, “Thinking of Another Synod”, The Life and Times, pp. 309-311. 

'4 Între patruzeci şi cincizeci de eparhii au fost reprezentate la acest sinod de către episcopi şi 
împuterniciţii lor, la care se adăugau episcopii din Londra, York şi Lincoln. Sfântul Silvestru 
a trimis câţiva legaţi papali. 

* Kousoulas, “A New Petition ”, The Life and Times, pp. 314-315. 


pentru a înlătura lipsa de unitate a Bisericii. Au fost confiscate bisericile şi 
proprietățile ereticilor. Donatiştii încă nu renunţaseră la cauza lor. 


Constantin a hotărât să încerce să-i convingă cu blândeţe să refacă unitatea 
Bisericii, scriindu-le: „Aşadar, trebuie să nădăjduim că Atotputernicul Dumne- 
zeu va arăta milă şi blândeţe față de poporul Său, deoarece această schismă 
este doar lucrarea câtorva... Pentru că la Dumnezeu trebuie să căutăm ajutor... 
Să nu răspundem răului cu rău, pentru că numai cel nebun ia răzbunarea în 
mâinile lui nelegiuite, deşi ar trebui să o lase în seama lui Dumnezeu. Dacă veți 
urma hotărârea mea, veţi afla curând că, mulțumită Puterii suverane, vor fi 
nimicite planurile trufaşilor capi ai acestui grup ticălos şi, astfel, toți oamenii, 
prin harul pocăinţei, îşi vor putea îndrepta greşelile şi vor putea fi câştigaţi 
pentru viaţa cea veşnică.” 16 


După cum am spus, în anul 316, după o cercetare şi o dezbatere atentă, Con- 
stantin a prezentat în sinod hotărârea sa. El nu a împiedicat ruperea donatistă, 
însă a acordat întregul său sprijin părții care, fără îndoială, era pe calea cea 
dreaptă. Aceste discuţii eclesiastice erau ceva nou. Cheltuielile episcopilor au 
fost plătite din visteria imperială. Li s-a acordat permisiunea oficială de a folosi 
serviciul public de călătorie. Precedentul stabilit de Constantin era dincolo de 
orice închipuire. 


Împăratul a acceptat existența marilor grupuri şi mişcări religioase, dar le con- 
trola activităţile. Aceasta a fost o mare schimbare. EI nu era străin de partizanat 
în astfel de probleme. Putea fi destul de prietenos cu eterodocşii, însă toate 
acţiunile lui se întemeiau pe o cercetare atentă a faptelor. Constantin a arătat o 
bunăvoință specială faţă de Biserică, o grupare ce îşi adunase membrii din 
fiecare rang şi clasă, fără deosebire 7”. Între timp, încăpățânarea donatistă 
continua.'$ 


“ Ibidem, pp. 315-316. 

” G. P. Baker, “The New Empire”, Constantine the Great and the Christian Revolution (NY, 
NY: Cooper Square Press, 1992), cap. VIII(XII), pp. 213-215. 

%% În anul 321 Constantin şi-a îmblânzit măsurile, care mai înainte erau foarte aspre, 
înțelegând că acestea nu duc la pacea sperată de el. Împăratul i-a îndemnat zadarnic pe orto- 
docşi să aibă răbdare cu donatiştii. Aceasta nu a fost uşor, deoarece schismaticii au izbucnit 
cu violenţă. La Cirta, după revenirea lui Silvan, episcopul lor donatist (unul dintre cei care l- 
au hirotonit pe Majorinus), schismaticii au confiscat biserica pe care împăratul o construise 
pentru ortodocşi. Aceia nu voiau să renunţe la biserică, iar Constantin nu a găsit o soluţie 
mai bună decât să construiască o altă biserică. Peste tot în Africa, dar mai ales în Numidia, 
donatiştii erau foarte numeroşi şi propovăduiau că în tot restul lumii Biserica Ortodoxă a 
murit, deoarece păstra legătura cu trădătorul Caecilian. Aceia spuneau că numai secta lor 
este adevărata Biserică. Catholic Encyclopedia, art. “Donatists”. 


În anii care au urmat celei de-a zecea aniversări a domniei sale, Constantin şi-a 
petrecut timpul făcând ce îi plăcea mai mult: să întărească fortificaţii, să con- 
solideze zidurile cetăţii, să construiască drumuri, să aibă grijă de imperiu, încer- 
când câteodată să refacă şi unitatea Bisericii din Cartagina. 


Influenţa sfaturilor Sfântului Hosius s-a reflectat într-un număr de legi pro- 
mulgate de Constantin în acei ani. 


V În 319, s-a hotărât prin lege că stăpânii nu îşi pot ucide robii. 

V În anul 320 s-a dat o altă lege, care interzicea stăpânilor închisorilor să-i 
maltrateze pe prizonieri sau să ardă faţa condamnaților cu fierul roşu. 

VY Pe data de 7 martie 321, s-a hotărât prin lege ca duminica să fie zi ofi- 
cială de odihnă. 


Pe când se petreceau toate acestea, relația şi pacea tulbure dintre Licinius şi 
Constantin erau suportabile. În 318, Senatul roman l-a ales pe Licinius consul 
pentru a cincea oară, iar Crispus a fost ales pentru prima dată. Constantin a fost 
ales consul pentru a cincea oară abia în anul următor, când şi micuțul Licinianus 
a fost ales pentru prima dată. În anul 320 s-a votat ca împăratul Constantin să fie 
consul a şasea oară, Crispus a doua oară, băiatul cel mic al lui Constantin, care 
avea acelaşi nume, prima oară, însă nu s-a făcut nici o menţiune referitoare la 
reinvestirea lui Licinius. 


Constantin a mutat sediul administrativ al lui Licinius de la Sirmium la Serdica. 


Pericolul războiului 


Goţii aveau mereu resurse de luptă, continuându-și atacurile la graniţă, de-a lun- 
gul Dunării. Campania lui Constantin împotriva lor s-a desfăşurat pe o suprafaţă 
de 300 mile (482,8 km). Marile bătălii au avut loc la Campona, Margus şi 
Bononia. Constantin şi ostaşii lui au reparat vechiul pod de la Viminiacum şi au 
înaintat pe teritoriul dac. Predarea necondiționată a goților a venit după o luptă 
grea, însă Constantin a hotărât să nu ocupe cu totul acel teritoriu. Avea nevoie să 
fie sigur că ariergarda sa era în siguranţă, înainte de înfruntarea lui cu Licinius. 


În 320, Constantin l-a invitat pe fiul lui cel mare în Serdica, pentru a-i sărbători 
a cincea aniversare de când fusese numit Cezar. În timpul celor cinci ani, 
Crispus a fost în Galia. EI s-a distins ca un bun războinic şi administrator. De 
asemenea, Crispus a întâlnit o fată de origine modestă, cu care a avut un fiu, în 
322. Acest fapt l-a încântat pe Constantin, care, pentru a sărbători evenimentul, a 
eliberat prizonieri - cu excepția celor condamnaţi pentru crimă, otrăvire, vră- 
jitorie şi adulter. 


Bineînţeles, Constantin a discutat cu fiul său problema faptelor demonice ale lui 
Licinius. Aceasta a fost viaţa lui Constantin până în vara anului 323. 


Relaţiile cu Licinius se înrăutăţeau. Cel care urăşte binele, vrăjmaşul adevărului, 
nu putea răbda succesul acţiunilor marelui Constantin. Ca vas al său vrednic prin 
răutate, vrăjmaşul l-a găsit pe ticălosul Licinius, în care a intrat şi prin care a 
început să lupte împotriva creştinilor şi a lui Constantin. Licinius nu şi-a ţinut 
făgăduinţa. El nu şi-a amintit ce li s-a întâmplat mai înainte persecutorilor şi 
tiranilor care luptaseră împotriva credinţei creştine. Astfel, crudul, sălbaticul şi 
nerecunoscătorul Licinius a dat la moarte pe mulţi creştini de sub stăpânirea lui. 


Veştile au ajuns la Constantin, care la început i-a scris multe scrisori, aver- 
tizându-l să înceteze lucrările diavolului, dacă nu voia să moară sufleteşte, potri- 
vit faptelor sale. Insă Licinius nu a băgat în seamă avertismentele lui. 


Sfântul Teofan mărturisitorul spune că „Împăratul Constantin i-a poruncit lui 
Licinius prin scrisori să oprească această nebunie, însă nu l-a convins. Licinius l- 
a adus aproape de moarte prin tortură pe Vasilefs, episcop de Amasia * şi, po- 
trivit unor surse, pe Sfinţii patruzeci de mucenici din Sevastia “ şi încă şi pe 
alţii.” 


? Sfântul Vasilefs este prăznuit de Sfânta Biserică în ziua de 26 aprilie. 
“ Cei Patruzeci de mucenici sunt prăznuiţi de Sfânta Biserică în ziua de 9 martie. 
“ The Chronicle of Theophanes the Confessor, AM 5811, A.D. 318/319, pp. 28-29. 


Și Eusebiu al Cezareei ne informează că Licinius a reluat persecutarea cre- 
ştinilor. Cu toate că era un foc stins de multă vreme, el a aprins flacăra păgână 
cu o putere mai înfricoşătoare decât oricare dintre cei dinaintea lui. La început 
nu îndrăznea să se opună pe faţă pildei temătoare de Dumnezeu a lui Constantin. 
Aşadar, prin artificii şi planuri secrete, el a continuat persecutarea episcopilor şi 
a Bisericilor lui Dumnezeu, în ţinutul stăpânit de el. A născocit acuze ne mai 
auzite împotriva celor mai străluciți dintre creştini. I-a prins şi i-a aruncat în 
temniţă, iar torturile poruncite de el au depăşit toate cruzimile dinainte.“ 


Licinius a căpătat astfel o faimă rea. Numele lui a fost asociat cu răutatea, căci el 
continua să-i omoare pe cei mai distinşi prelați ai bisericilor. Ucigaşul împărat 
poruncea ca trupurile creştinilor să fie tăiate în bucăţi şi aruncate la peşti. 
Bisericile erau închise, cu scopul de a împiedica rugăciunile rostite pentru Con- 
stantin. 


În această vreme, prin providenţa lui Dumnezeu, Constantin a luat hotărârea 
curajoasă de a se duce să vadă împărăţia cea întunecată a cumnatului său. Astfel, 
împăratul din Apus a strălucit ca o lumină puternică în mijlocul acelei nopţi 
întunecoase din Răsărit.“” 


După cum am spus mai devreme, Licinius i-a oprit pe episcopi să se întâlnească 
în sinod. Cei care îl înfruntau erau înlocuiţi, iar proprietăţile lor erau confiscate. 
Tiranul a menţinut şi legile sale neobişnuite. 


A continuat să le interzică femeilor să participe la biserică alături de bărbaţi, 
insistând că ele ar trebui să primească învăţătura de la femei-clerici. Slujbele nu 
se puteau ţine în clădiri, ci doar în aer liber. Toţi ofițerii creştini din oastea lui au 
fost eliberaţi din funcție. A făcut schimbări în măsurarea şi evaluarea terenului 
pentru vistieria publică, astfel încât rata de taxare a pământului a fost ridi-cată.** 


Constantin a înţeles cu durere că sosirea lui în acel ţinut întunecat era un eve- 
niment mult aşteptat. Nevrând să rişte adoptarea unor decizii pripite, a luat o 
hotărâre înţeleaptă. Deşi se grăbea să-i ajute pe cei asupriţi, şi-a temperat mila 
naturală a caracterului cu o oarecare măsură de severitate. Constantin a înţeles, 
pe bună dreptate, că va fi socotită drept o sarcină plină de evlavie şi sfinţenie 
înlăturarea stăpânirii lui Licinius, plină de fapte rele şi ucideri, pentru a îngădui 
domnia dreptei judecăţi şi a temerii de Dumnezeu. Constantin a înţeles, de ase- 
menea, că nici un cuvânt blând nu ar putea schimba purtarea nebunească a 


“ Eusebiu, Viaţa, Cartea a II-a, cap. 1. 


5 Jbidem, Cartea a Il-a, cap. II. 
“ Baker, “The Conquest of the East and the Council of Nicaea”, Constantine the Great and 
the Christian Revolution, cap. LX(I), pp. 216, 217. 


cumnatului său, ori să aline durerea şi suferințele supuşilor lui. În consecinţă, 
Constantin s-a pregătit de luptă. Oştile lui au pornit către Licinius, având în 
frunte stindardul Sfintei Cruci.* 


5 Eusebiu, Viaţa, Cartea a Il-a, cap. III. 


Constantin şi Licinius se înfruntă 


Pe când mărşăluia, Constantin era însoţit de preoţii lui Dumnezeu, în vreme ce 
Licinius îi păstra în alaiul lui pe ghicitori. Deoarece armatele lor se pregăteau de 
o înfruntare a săbiilor, ostaşii erau însoţiţi de protectorii spiritualităţii lor - cu 
binecuvântări pentru primii şi cu blesteme şi vrăjitorii ticăloase pentru ceilalţi. 
Fiecăruia dintre ei, preoții lor le ziceau că victoria le era asigurată. Aşadar, 
Constantin s-a pregătit pentru război prin rugăciune, în timp ce Licinius s-a 
pregătit prin practicarea vrăjitoriei. 5 


Licinius avea o flotă considerabilă - de aproximativ 350 de trireme - aflată sub 
comanda lui Avantos. Constantin trebuia să-şi adune corăbiile de luptă şi pe cele 
de transport, care-i erau acum foarte trebuincioase. La aceasta s-a adăugat con- 
strucția, cumpărarea şi angajarea a tot felul de corăbii, pentru transportarea 
trupelor şi a rezervelor. O mare parte din această activitate s-a petrecut în Tesa- 
lonic, unde el a lărgit şi a adâncit portul. 


Prin vara anului 323, Constantin avea o flotă de 230 corăbii de război cu vâsle şi 
2000 bărci de transport. Cu puţin înainte de aceasta, în toamna anului 322, 
regele Rausimond al sarmaților a trecut Dunărea în Moesia. El a capturat sate şi 
prizonieri, pe care i-a reţinut pentru răscumpărare sau 1-a vândut ca robi. 
Constantin şi Crispus i-au urmărit pe barbari. Când Rausimond a fost ucis, 
ostaşii lui s-au predat. 


Cu toate că cele mai multe lupte s-au dat pe teritoriul lui Constantin, totuşi, 
atunci când i-a urmărit pe sarmaţi, atât el cât şi ostaşii lui au intrat pentru scurtă 
vreme pe teritoriul lui Licinius. Acesta s-a plâns că împăratul Constantin a 
încălcat înţelegerea lor, prin intrarea pe teritoriul lui. Constantin a răspuns că 
intrarea lui a fost accidentală şi necesară pentru salvarea civililor de barbari. 
Licinius a insistat că abaterea lui Constantin, intenționată şi calculată, punea 
început pentru un război pe scară largă. 


După invazia sarmaților, Licinius a trimis o oaste foarte mare la Adrianopolis. 
Constantin nu a acţionat în nici un fel împotriva a ceea ce Licinius spunea că ar 
fi o mişcare defensivă, ci era ocupat să recruteze şi să antreneze noi ostaşi. Chiar 
a bătut monedă de Augustus şi pentru tânărul Cezar Crispus cu inscripția 
„Sarmaţia Cucerită”. Apoi l-a desemnat pe Crispus ca Dux al flotei sale. În 
timpul lunilor de iarnă, el a adunat o oaste de 120.000 de pedestrași şi 10.000 de 
călăreți. 


% Jbidem, Cartea a Il-a, cap. IV, V. 


“ Kousoulas, “Preparations for War”, The Life and Times, pp. 331-333. 


În primăvara anului 323, Crispus a părăsit Tesalonicul în fruntea flotei, care ur- 
ma să întâlnească navele de aprovizionare. În ultima săptămână din iunie, Con- 
stantin a trecut frontiera în drum spre Adrianopolis. Licinius aştepta cu armata 
lui pe o colină, într-o poziție puternic defensivă. Armata lui Constantin, cu 
stindardul labarum purtat de stegari, s-a îndreptat către vestul cetăţii şi s-a apro- 
piat de malul Râului Hebros. Pentru câteva zile, cele două armate au stat faţă în 
față, fără să lupte una cu alta. 


Zosimus ne istoriseşte lupta decisivă. Constantin a observat că, într-un anume 
loc, Râul Hebros era îngust. Împăratul le-a poruncit oamenilor lui să aducă 
buşteni de pe dealurile din împrejurimi. Din buşteni au construit plute legate cu 
frânghii, cu care trupele au trecut de partea cealaltă a râului. Aproape cinci mii 
de oameni, inclusiv călăreţi, au fost transportaţi şi ascunşi strategic într-o pădure 
deasă. Când au fost trimişi mai mulți călăreţi, ei s-au întâlnit pe neaşteptate cu 
trupele inamice. În vreme ce câţiva dintre oamenii lui Licinius au fost ucişi, alţii 
au fost atât de îngroziţi la vederea oamenilor lui Constantin, încât au fugit. 


Istoria ne povesteşte că împăratul Constantin a trecut râul înot, având cu el doar 
doisprezece călăreţi, deşi au mai venit mulţi alții după el. Zosimus estimează că 
34.000 dintre oamenii lui Licinius au murit în acea zi de 3 iulie 324, în lupta ce a 
durat până seara. 


Constantin însuşi s-a alăturat ostașilor lui şi a fost rănit cu sulița în coapsă. Însă 
lovitura nu l-a doborât. Licinius a luptat şi el, însă mulţi dintre oamenii lui au 
fugit, dezertând.*% Mare parte dintre ostaşii lui Licinius, zărind înfricoşătorul 
semn al Crucii, s-au umplut de teamă şi cutremur. Neputând îndura lumina care 
se răspândea din ea, s-au retras în dezordine şi plini de ruşine. 


În aceeaşi noapte, Licinius a luat oamenii care i-au mai rămas şi a pornit spre 
Tracia. Trebuia să ajungă la flota sa, care aştepta în locul în care Râul Helle- 
spont se varsă în Propontis (Marea Marmara). Oamenii care l-au părăsit pe 
Licinius s-au predat lui Constantin. 


Cu toate acestea, Licinius încă mai avea o oaste şi o flotă deosebit de puternice. 
Deci, nevoind să capituleze, a intrat în Bizanţ, iar Constantin şi-a mutat oştile, ca 
să asedieze cetatea. El i-a ordonat lui Crispus să ducă flota la gura Helle- 
spontului. Amiralul lui Licinius, Avantos, cu toate triremele lui, superioare celor 
ale lui Constantin, a pierdut şansa de a distruge corăbiile lui Crispus. Ar fi putut 
să iasă din strâmtoarea Hellespontului în Marea Egee, unde ar fi avut destul loc 
să-şi manevreze corăbiile de luptă. În schimb, el le-a ţinut pe loc, în strâmtele 
căi navigabile, unde credea că este în siguranţă. Crispus a preluat iniţiativa şi, 


* Idem, “A Decisive Clash”, The Life and Times, pp. 334-335. 


alegând cele mai bune dintre vasele lui, optzeci de corăbii cu vâsle şi marinari 
cu experienţă, a navigat prin strâmtoare către Propontis şi către cele două sute de 
corăbii ale lui Avantos. Când i-a văzut pe Crispus şi pe amiralii lui Constantin 
apropiindu-se, Avantos a luat în râs ceea ce socotea a fi temeritatea unui tânăr. 
Aşadar, fiecare parte s-a mişcat către cealaltă. Amiralii lui Constantin au navigat 
în formaţie ordonată, gata de atac. Vasele lui Avantos s-au apropiat în mod 
dezordonat, astfel încât corăbiile lor se încurcau unele pe altele. Acest fapt i-a 
permis lui Crispus să nimicească multe nave inamice. Era îngrozitoare vederea 
corăbiilor ciocnite şi scufundate, cu marinari şi ostaşi care strigau, pe când se 
afundau în adâncuri. La căderea nopţii, bătălia navală părea pe sfârşite. Strâm- 
toarea era deschisă, iar Bizanțul izolat. 


Flota învingătoare a lui Constantin a ancorat în portul trac de la Eleounda. 
Potrivit lui Zosimus, ultimii ostaşi ai lui Avantos au intrat în portul Aention. 
Insă bătălia pe mare era departe de a se fi sfârşit. 


În ziua următoare, Crispus s-a mutat în direcţia Mării Marmara, cu multe coră- 
bii. Avantos dorea să iasă din port, însă ezita în faţa vederii flotei vrăjmaşe. În 
vreme ce el amâna să acționeze, o vijelie năprasnică, pornită deodată dinspre 
miazăzi, a scufundat ori a răsturnat, cu tot cu oamenii de la bord, corăbiile lui 
Avantos. Prin urmare, duşmanii au pierdut 130 de corăbii şi 5000 de oameni. 


Avantos a reuşit să scape cu patru corăbii. Flota lui Licinius fiind distrusă, 
Crispus a pornit către Bizanţ, navigând pe Marea Marmara. Planul lui era să 
întâlnească armata lui Constantin, care asedia cetatea de pe uscat. Deşi Licinius 
era înfrânt pe mare şi pierdea şi pe uscat, el tot nu s-a predat. Constantin a 
continuat atacul în afara cetăţii. EI şi-a îndrumat oamenii să ridice terasamente 
până la înălţimea zidurilor cetăţii. În vârful fiecărei movile au ridicat turnuri din 
lemn, pentru ca arcaşii să poată ţinti mai bine spre oamenii lui Licinius. 


Constantin a continuat cu lovituri de berbece la baza zidurilor. Licinius, încer- 
când să caute un mod de scăpare, a lăsat în urmă câţiva apărători şi a fugit cu un 
număr mic de oameni la Chrysopolis, aflat pe partea asiatică. Încă se mai gândea 
la adunarea unei noi oştiri şi la întoarcere. Apoi s-a arătat iarăşi dispreţuitor faţă 
de Constantin, spunând deschis nu doar că nu-l recunoaşte pe Constantin drept 
Augustus, ci şi că el, Licinius, îl numise pe fostul conducător al serviciului 
public, Magister Officiorum Marcus Martinianus, ca nou Cezar al său.*? 


Licinius încă îşi închipuia că ar putea învinge, însă trebuia să se asigure că 
împăratul Constantin nu va traversa de pe coasta europeană pe cea asiatică. 


“ Idem, “The Final Confiuntation ”, The Life and Times, pp. 334-337. 


Licinius şi-a desfăşurat forțele în jurul cetăţii Chrysopolis şi l-a trimis pe Mar- 
tinianus la Lampsakos, pe malul sudic al Hellespontului. 


Între timp, Constantin sărbătorea victoria tânărului Crispus şi dădea mulţumiri 
lui Dumnezeu. Apoi a hotărât să-şi îndrepte corăbiile către Chrysopolis. A de- 
barcat la câteva mile de cetate, odată cu oamenii şi proviziile sale. 


Licinius a văzut că oştile lui Constantin se apropie, însă a refuzat cu încăpă- 
țânare să se predea. L-a chemat înapoi pe Martinianus şi s-a pregătit de luptă. A 
mai dat ordin ca oamenii lui să fie prudenţi faţă de stindardul labarum al Crucii 
şi să-l evite cât de mult posibil. 


Vorbind despre bătălia decisivă, care a avut loc în ziua de 18 septembrie 324, 
Eusebiu al Cezareei afirmă că, în timp ce amândoi conducătorii de oşti se pre- 
găteau prin rugăciuni pentru înfruntarea sângeroasă - fiecare invocând Divi- 
nitatea ori divinităţile lui - în cetățile aflate sub stăpânirea lui Licinius s-a arătat 
o vedenie. În chip suprafiresc, detaşamente din armata lui Constantin erau 
văzute trecând prin diferite cetăţi ale lui Licinius. Aceste detaşamente păreau că 
se mişcă într-un marş victorios. Deşi era doar o vedenie, totuşi ea prevestea ce 
urma să se întâmple în scurtă vreme. 


După încheierea rugăciunilor celor doi împărați, oştile lor au pornit cu vitejie 
una împotriva celeilalte. Oamenii lui Constantin i-au biruit pe vrăjmaşii lor în 
prima bătălie, strigând mereu în luptă „Dumnezeu, Izbăvitorul Atotputernic!” La 
fel s-a întâmplat şi în cea de a doua confruntare. Oriunde se arăta sfântul stin- 
dard al Crucii, forţele lui Constantin triumfau. Aceasta s-a întâmplat în mod 
repetat, încât armata creştină a început să pună în faţa ostaşilor trofeul cel 
binefăcător, în toate acele locuri unde forțele lui Constantin erau greu încercate. 
De fiecare dată când făceau astfel, victoria se arăta de îndată. Înţelegând impor- 
tanţa sfântului stindard, Constantin a desemnat cincizeci dintre oştenii gărzii lui 
de corp - oameni foarte distinşi prin puterea, curajul şi credinţa lor - încredin- 
ţându-le doar grija şi apărarea stindardului Crucii.” 


În vremea luptei aprige, unul dintre ostaşii lui Constantin, temându-se că va fi 
ucis, a dat stindardul în grija altui oştean. După ce s-a întors să fugă, a primit o 
suliță în pântece. Astfel, a pierit din pricina laşităţii lui. Însă omul care a primit 
stindardul, l-a purtat cu vitejie. Curând el a văzut că, în ciuda multelor lovituri 
de suliță care îl asaltau, a rămas nevătămat. De fapt, toate sulițele se opreau în 
lancea de lemn care purta însemnul mântuitor. Astfel, stegarul a fost izbăvit de 


” Eusebiu, Viaţa, Cartea a Il-a, cap. VI-VIIL. 


moarte. In plus, nimeni dintre cei care împlineau această slujire nu a suferit vreo 
> 91 
rană. 


Oştenii lui Licinius au înţeles că nu erau în stare să se opună armatei împăratului 
Constantin. Ei şi-au aruncat atunci armele, au îngenuncheat înaintea picioarelor 
lui şi, astfel, au fost cruţaţi. Însă alţii, încă luptând, s-au întors şi au fugit. Aceşti 
ostaşi au fost prinşi de cei ai lui Constantin şi omorâţi, potrivit legilor războiului. 
Alţii, în neorânduiala fugii lor, au fost prinşi în îngrămădeală şi au murit stră- 
punşi de săbiile însoţitorilor lor. Licinius, văzând ce se petrecea, a vrut să fugă. 
Încercând să scape de oamenii lui, le-a interzis tuturor să-l urmeze. Nu voia să 
atragă atenţia asupra lui, pentru a putea fugi pe ascuns. 

A reuşit să-şi asigure izbăvirea vremelnică, însă numai o singură dată. Apoi a 
revenit la ticăloasele lui vrăji, adăugând crimă la crimă şi grozăvii mai mari de- 
cât înainte, încât, pe drept cuvânt, se poate spune despre el că Dumnezeu i-a 
împietrit inima, asemenea tiranului faraon din vechime.” 


Constantin voia şi el să se retragă din luptă, dar numai pentru a se pregăti pentru 
următoarea bătălie. El avea un altar, într-un cort, la mică distanţă de tabără, unde 
îşi petrecea timpul în rugăciuni către Dumnezeu. Fiind chibzuit în hotărârile lui 
şi căutând să asigure securitatea tuturor, voia ca în toate să fie îndrumat de sfatul 
cel dumnezeiesc. Aşadar, înălța rugăciuni aprinse către Dumnezeu şi era mai 
întotdeauna cinstit printr-o teofanie. Atunci Constantin se ridica grăbit de la 
rugăciunea lui din altar şi poruncea începerea luptei fără întârziere. Astfel, oşte- 
nii lui luptau întotdeauna cu vitejie, încât, cu o iuţeală incredibilă, puteau asigura 
victoria şi culege trofeele biruinţei asupra duşmanilor lor." 


Constantin se străduia să facă totul după voia lui Dumnezeu, lucru pe care mereu 
îl cerea prin rugăciuni stăruitoare. Apoi, văzând cruzimile luptei sângeroase, nu 
voia să omoare pe nici unul dintre adversarii săi fără rost. Pentru a le asigura 
protecția, Constantin a făgăduit o răsplată în aur pentru orice ostaş vrăjmaş care 
era cruțat şi luat prizonier. Astfel, un număr mare de oameni, chiar şi dintre 
barbari, au fost izbăviţi şi îşi datorau vieţile aurului împăratului.” 


Constantin a demonstrat calităţi rare nu numai printre oamenii de rând, ci şi 
printre cei mai înţelepţi şi dăruiţi dintre stăpânitori. Căci aşa cum am mai spus, 
înainte de luptă, el se retrăgea în iubitul său altar şi se dedica rugăciunii. Mai 
mult decât atât, se înfrâna de la comoditate trupească sau viaţă îmbelşugată. Prin 
post şi nevoinţe trupeşti, renunţa la regula obişnuită a stăpânitorilor şi o prelua 


” Jbidem, Cartea a II-a, cap. LX. 
* Jeş. 7, 13. Eusebiu, Viaţa, Cartea a II-a, cap. X, XI. 


* Eusebiu, Viaţa, Cartea a II-a, cap. XII. 
* Ibidem, Cartea a Il-a, cap. XIII. 


pe cea a monahilor. Îl ruga cu stăruință pe Domnul nostru pentru ajutor şi lumi- 
narea minţii, ca să fie gata întotdeauna să împlinească voia lui Dumnezeu. Se 
supunea învățăturilor lui Hristos într-un chip în care puţini s-au supus vreodată, 
rugându-se pentru vrăjmaşii lui la fel de arzător ca şi pentru supuşii lui. 


Dim-potrivă, Licinius părea că încerca să se întreacă pe sine în perfidie şi ido- 
latrie: a început chiar să se închine unor noi zei, lepădându-se de cei vechi, soco- 
tiţi acum nevrednici de încredere, pentru că i-au înşelat aşteptările.” 


Constantin încă voia pace, însă Licinius era foarte pornit către război, armatele 
lor fiind iarăşi faţă în faţă şi pregătindu-se de ciocnire. În acest timp, stegarii 
tiranului purtau înaintea oştilor chipurile statuilor idoleşti lipsite de viaţă, ca apă- 
rare spirituală a lor. Licinius şi-a avertizat iarăşi oamenii să nu-şi îndrepte nici- 
odată atacul asupra stindardului Crucii lui Constantin. Mai mult, le-a poruncit ca 
nici măcar din neatenţie să nu-şi îngăduie ochilor să o privească, dată fiind ma- 
rea ei putere, care se arătase potrivnică mai ales faţă de ei. 


Constantin, adăpostit în armura evlaviei, a rămas pe loc, sperând la un armistițiu 
şi la o schimbare în bine din partea cumnatului său, deşi amândoi erau pe punc- 
tul de a reîncepe lupta." 


Bătălia a fost aprigă. Zosimus afirmă că numai 30.000 de ostaşi au supravieţuit. 
Insă apoi, Bizanțul şi Calcedonul (actualul Kadikoy) şi-au deschis porțile în faţa 
oştilor învingătoare ale lui Constantin. 


Licinius, rămas doar cu câteva mii de pedestraşi, s-a retras la Nicomidia, capi- 
tala şi reşedinţa lui. Sosit acolo, i-a spus Constantiei că va continua războiul, de- 
şi ea îi arăta că lupta era deja pierdută. Prin urmare, Augusta a mers să-şi întâl- 
nească fratele vitreg. Fiindcă întotdeauna fusese apropiată inimii lui Constantin, 
acesta i-a primit rugăminţile, însoțite de lacrimi, de a nu-l ucide pe Licinius. 
Curând după aceea, ea şi-a invitat soţul şi fratele vitreg la o cină imperială. După 
cum era de aşteptat, Licinius a arătat supunere. A fost primit cu sărutul păcii, 
apoi au luat masa împreună. 


Eusebiu al Cezareei observă că puternicul, milostivul şi binevoitorul împărat 
Constantin cel mare s-a dovedit a fi un stăpânitor mult mai măreț decât mulți 
împărați iubitori de pace, care au domnit înainte sau după el. Cine ar fi răbdat 
atât de multă vreme pe cineva atât de josnic precum Licinius, un om ticălos şi 
perfid, adâncit cu totul în căile şarpelui. Dar i s-a îngăduit să plece liber. 


% Ibid., Cartea a II-a, cap. XIV, XV. 


%* Jbid., Cartea a II-a, cap. XVI. 


Constantin cunoştea versetele Scripturii în care Solomon spune că „Pentru orice 
lucru este o clipă prielnică şi vreme pentru orice îndeletnicire de subt cer... Vre- 
me este să răneşti şi vreme să tămăduieşti; vreme este să dărâmi şi vreme să zi- 
deşti. Vreme este să iubeşti şi vreme să urăşti. Este vreme de război şi vreme de 
pace” |Eccl. 3, 1,3,8]. 


Deosebirea între un domnitor obişnuit şi un domnitor mare se datorează, în 
parte, cuvenitei şi râvnitoarei supuneri a acestuia din urmă faţă de Dumnezeu, 
prin care poate dobândi înţelepciunea cunoaşterii timpurilor pomenite în 
Ecclesiast. lar Constantin a cunoscut acestea nu numai o dată sau doar pentru 
moment, ci de-a lungul întregii sale vieţi. Lui Constantin, cel care îl iubea pe 
Dumnezeul lui Solomon, i s-a dat darul de a înţelege cum trebuie cuvintele 
înțelepte ale aceluia şi pe cele ale lui Hristos, arătate în Evanghelie. Astfel, el 
ştia că a venit vremea să facă judecată dreaptă, aşa cum numai un adevărat 
urmaş spiritual al lui Solomon ar fi putut face. Omul de rând poate ierta de 
şaptezeci de ori câte şapte, dar stăpânitorul unui imperiu, care a fost desemnat în 
chip dumnezeiesc, are marea responsabilitate de a menţine conducerea unui po- 
por întreg sub poruncile lui Dumnezeu.” 


Sfântul 'Teofan mărturisitorul afirmă că „Împăratul Constantin şi-a arătat obi- 
şnuita lui omenie. Era un om strălucit în toate privinţele: curajos în duh, ascuţit 
la minte şi educat în vorbire. În împlinirea dreptăţii era corect, ca binefăcător era 
iute. Avea o înfăţişare demnă, iar prin actele sale de curaj, era măreț în răz- 
boaiele cu barbarii. Căci era neînvins în luptă, puternic şi ferm în credinţă, do- 
bândind izbândă asupra tuturor vrăjmaşilor săi prin rugăciune.”$ 


” Ibid., Cartea a Il-a, cap. XVIII. 
* The Chronicle of Theophanes the Confessor, AM 5815, A.D. 322/323, p. 33. 


Împărat unic al Imperiului Roman 


Constantin i-a îngăduit lui Licinius să se retragă la reşedinţa lui din Tesalonic, 
dar a fost ţinut în arest acolo. Martinianus a fost condamnat la moarte; Con- 
stantia şi fiul ei, tânărul Licinianus, au rămas în Nicomidia, ca membri ai fami- 
liei lui Constantin. Acum el era singurul stăpân al Imperiului Roman, de la Insu- 


ASA 


lele Britanice până în Egipt şi din Balcani până în Mauritania. 


In anul următor însă, Licinius a fost executat, după legile războiului, sub acu- 

zaţia de tentativă de rebeliune, căci trimitea scrisori viclene goților. 


Sfântul Teofan observă că „Licinius a plătit câțiva barbari şi ar fi început o re- 

voltă, dacă blândul Constantin nu ar fi aflat mai înainte despre aceasta şi nu ar fi 
. A EA PI . . 100 

poruncit de îndată să i se taie capul cu sabia.” 


După bătălia de la Chrysopolis, Constantin a deschis temniţele în tot răsăritul 
imperiului. Potrivit poruncii sale, toţi cei închişi pentru credinţa creştină au fost 
eliberaţi. 


Eusebiu al Cezareei ne spune că felul în care Constantin a adoptat edictele, avea 
un ţel dublu: să elimine toate legile cele rele ale lui Licinius şi să îndrepte ne- 
trebnicele fapte ale acestuia. Constantin a hotărât că bisericile ar trebui să se bu- 
cure de privilegii speciale peste tot în imperiu. Tuturor celor nedreptăţiți el le-a 
redat vechea lor demnitate şi poziţie socială. I-a eliberat pe toţi cei care au fost 
închişi pentru Hristos. A hotărât ca tuturor celor cărora li s-au răpit bunurile, să 
li se înapoieze totul, de îndată. 


Având o consideraţie deosebită pentru mucenicii care muriseră pentru Hristos în 
vremea lui Licinius, împăratul a poruncit ca bunurile lor să fie înapoiate rudelor 
acestora sau dăruite bisericilor. Astfel au fost binecuvântările revărsate cu gene- 
rozitate de Constantin peste poporul său. 


Aflând acestea, cei din părţile apusene ale imperiului au cerut de la împărat şi au 
primit aceleaşi binecuvântări, motiv pentru care lăudau pe Dumnezeu pentru 
domnia lui Constantin. Întotdeauna împăratul spunea că Dumnezeu este Cel ce 
adusese bunăstarea domniei lui. Tot el adeverea, atât în scrieri greceşti, precum 
şi latine, că nu el, ci Dumnezeul creştinilor era pricinuitorul izbânzilor sale." 


” Baker, “The Conquest of the East and the Council of Nicaea ”, Constantine the Great, cap. 
IXUV, V), pp. 223-226. 

'% The Chronicle of Theophanes the Confessor, AM 5815, A.D. 322/323, loc.cit. Alte izvoare 
afirmă că Licinius ar fi fost sugrumat [Epit. Caes. 41.7 and Zos. ii 28]. 

1% Eusebiu, Viaţa, Cartea a Il-a, cap. XX-XXIII. 


Imperiul Roman era acum reunit sub stăpânirea unui singur conducător, împă- 
ratul Constantin, care şi-a luat denumirea de „Victor”. Atunci a proclamat şi 
faptul că Dumnezeul creştinilor este singurul şi adevăratul Dumnezeu '%. Aceste 
porunci ale lui Constantin erau repede îndeplinite. 


Tot astfel, i-a ridicat pe creştini în poziţii de conducere şi le-a interzis păgânilor 
aflaţi pe poziţii asemănătoare să aducă jertfe zeilor lor. A hotărât după o vreme 
ca nimănui să nu 1 se mai îngăduie să înalțe statui păgâne, să practice vrăjitoria 
sau alte lucruri mincinoase şi nebuneşti, ori să aducă jertfă în vreun fel. A spri- 
jinit şi sporirea numărului de biserici şi lărgirea acestora. Micile biserici urmau 
să fie mărite, iar cele mai spaţioase să fie îmbogăţite pe cheltuiala vistieriei 
imperiale.'% 


„Constantin - scrie Sfântul Teofan mărturisitorul - şi-a închinat deplin mintea 
celor sfinte, prin construirea de biserici şi îmbogățirea lor generoasă, din fonduri 
publice. Mai întâi, a hotărât ca templele folosite pentru idoli să fie încredințate 
celor ce cred în Hristos. 


Fiul lui Constantin, Crispus, era cosemnatar al acestei legi. Mulţi au primit bote- 
zul şi au stricat vechii lor idoli.”1% 


Constantin, ca Maximus Augustus, a adresat o epistolă poporului din provinciile 
răsăritene ale imperiului, în care făcea referire la felul în care i-a ajuns pedeapsa 
pe cei care au început persecuția creştinilor. 


„Dar de ce e nevoie să mai zăbovesc asupra unor astfel de întâmplări demne de 
plâns şi a durerii generale, care a pătruns în lume? Autorii acestui păcat îngro- 
zitor nu mai trăiesc. Au avut un Sfârşit nenorocit şi au fost trimişi la pedeapsa 
nesfârşită din adâncurile iadului. S-au înfruntat unii pe alţii în războaie civile şi 
nu au lăsat în urmă nici nume şi nici neam. Cu siguranţă că această nenorocire 
nu S-ar fi abătut niciodată peste ei, dacă nu s-ar fi lăsat amăgiţi atât de mult de 

profeția ticăloasă a oracolului Pythiei. 


Iar acum Te rog stăruitor, Dumnezeule Preaputernice, fii milostiv şi îndurător 
poporului Tău din aceste provincii răsăritene, care a suferit vreme atât de înde- 
lungată de pe urma împilărilor. Dă-le tămăduire prin mine, robul Tău. Nu fără 
temei înalț această rugăciune către Tine, Doamne al tuturor. Sub îndrumarea 
Ta am hotărât şi am împlinit lucrări pline de binecuvântări. Purtând înainte 
sfințitul Tău semn, am condus oștile Tale către victorie. Şi, de îmi vor cere-o 


'% Ibidem, Cartea a II-a, cap. XIX. 

'% Ibid., Cartea a II-a, cap. XLIII-XLV. 

1% The Chronicle of Theophanes the Confessor, AM 5810, A.D. 317/318, p. 37. 
1% Eusebiu, Viaţa, Cartea a Il-a, cap. LIV. 


îndatoririle mele, sub acelaşi semn al puterii Tale, îmi voi înfrunta din nou 
vrăjmaşii. Aşadar, am închinat slujirii Tale sufletul meu, domolit, după cum se 
cuvine, de iubire şi teamă. Pentru că iubesc cu adevărat numele Tău, privind cu 
evlavie puterea pe care mi-ai arătat-o cu dovezi îmbelşugate, spre adeverirea şi 
creşterea credinţei mele. Aşadar, mă grăbesc să-mi închin toate puterile înnoirii 
prea sfântului Tău locaş, pe care acei hulitori şi necredincioşi l-au pângărit cu 
murdăria silniciei. 


Pentru binele întregii lumi şi spre folosul omenirii, aş vrea ca poporul Tău să se 
bucure de viaţă paşnică şi de înţelegere netulburată. Aşadar, dă-le celor care 
încă petrec în credința cea greşită să fie primiţi în aceeaşi pace şi linişte pe care 
o au cei care cred în Tine. Fiindcă prin această restaurare a privilegiilor egale 
ale tuturor, e cu putinţă să vină şi aceia la calea cea dreaptă. Fă ca nici unul să 
nu supere pe celălalt, ci îngăduie ca fiecare să se bucure de tot ce-i doreşte 
sufletul. Fă ca oamenii cu dreaptă judecată să fie încredinţaţi de aceasta: că nu- 
mai aceia pot duce o viaţă de sfinţenie şi curăţie, pe care Tu îi chemi la credință 
în sfintele Tale legi. Cât despre cei care se vor ţine departe de noi, lasă-i să 
aibă, dacă vor, templele lor mincinoase: noi avem Slăvitul edificiu al adevărului 
Tău, pe care ni l-ai dat ca pe o casă a noastră. Dar ne rugăm ca şi ei să pri- 
mească aceeaşi binecuvântare şi, astfel, poate că vor avea acea bucurie a ini- 
mii, pe care o inspiră unitatea de simţire. "1% 


Apoi Constantin a dat slavă lui Dumnezeu, care, prin Fiul Său, dă lumină celor 
aflaţi în rătăcire şi le orânduieşte pe toate. 


Fiindcă evlaviosul împărat nu mai avea grija luptelor, s-a îndreptat cu râvnă spre 
împlinirea lucrărilor plăcute lui Dumnezeu. A zidit biserici şi le-a îmbogățit din 
vistieria imperială. Le-a şi împodobit cu aur şi argint, în chip măreț. Acestea şi 
multe alte lucruri bune au fost împlinite sub îndrumarea lui. În felul cum gândea, 
judeca şi se purta, era cinstit, generos şi milostiv. Faptele şi cuvintele îi erau 
chibzuite, iar înfăţişarea plăcută. Pe scurt, avea toate darurile sufleteşti şi tru- 
peşti. De aceea, lumea întreagă îi era supusă, şi încă şi mai mult datorită ju- 
decăţii şi faptelor lui bune, precum şi din teamă cinstitoare faţă de puterea şi 
autoritatea lui. 


Era remarcabil şi pentru iertarea pe care le-o acorda vrăjmaşilor, fără să le poarte 
ranchiună. Precum David în vechime, şi el şi-a oprit de multe ori mâna de la 
uciderea socrului său, neţinând seama de provocările aceluia. Era neobosit în 
căutarea dreptăţii şi a adevărului. Nu precupeţea nici un efort, atunci când era 
vorba de bunăstarea altora, chiar dacă aceasta însemna ca el însuşi să se pri- 
mejduiască. Astfel, a dăruit multe favoruri şi daruri creştinilor din toate locurile. 


'% Ibidem, Cartea a II-a, cap. LIV-LVI. 


Viziunea cetăţii 


Prin anul 316, Constantin a avut o vedenie dumnezeiască. I s-a poruncit Să 
întemeieze o cetate în Răsărit, pe care trebuia să o închine Preasfintei Năs- 
cătoare de Dumnezeu. Această poruncă sfântă a fost mereu în mintea lui, în tot 
acest timp când se silea să împlinească voinţa divină. 


Mergând la Tesalonic, Constantin a început să înalțe biserici maiestuoase, gân- 
dind ca în acel loc să construiască cetatea poruncită lui de Dumnezeu, însă a fost 
oprit de providenţa divină. Apoi a mers la Calcedon, dincolo de Strâmtoarea 
Bosfor, cetate care îndura desele jefuiri ale tâlharilor barbari. Aşezarea cu 
deschidere la mare i-a plăcut împăratului, deci a început să construiască acolo. 


Însă nici acel loc nu îi era plăcut lui Dumnezeu, iar aceasta s-a arătat atunci când 
nişte vulturi s-au repezit în zbor şi au înşfăcat uneltele meşterilor, aruncându-le 
apoi în Bizanţ. marele Constantin, văzând această minune, a plecat din Calcedon 
şi a mers la Bizanţ. A cercetat aşezarea şi a socotit că acel loc este potrivit, însă 
nu ştia cât de mare trebuia să facă noua cetate. 


In timpul nopții a văzut un înger în vedenie, care i-a spus: „Dimineaţă, când 
va răsări soarele, să mă urmezi. Şi oriunde voi merge, însemnează locul şi 
acolo să pui temelia. ” 


Dimineaţă, Constantin l-a chemat pe arhitectul şef, poruncindu-i să-l urmeze şi 
să lase semne peste tot pe unde va trece el. Aşadar, împăratul şi arhitectul au 
plecat împreună. Împăratul îl urma pe înger, care mergea înainte. Însă numai el 
îl putea vedea pe înger. În spatele lui Constantin mergea arhitectul, care a 
însemnat astfel tot ținutul unde Dumnezeu hotărâse să fie înălțate construcțiile. 
După aceea, Constantin a început lucrările.” 


Împăratul a numit un om priceput, Efratas, să facă planurile cetăţii, pentru ca să 
fie o lucrare deosebită şi plăcută lui Dumnezeu. Constantin i-a dat aceluia şi 
mult aur de cheltuială. 


Efratas, punându-și toată măiestria în faptă, a înălțat şi a împodobit frumos toate 
zidirile, aşa după cum este confirmat de cronicile vremii. Noua cetate a fost 
proiectată atât de reuşit şi de lesnicios, încât prin toate construcțiile putea fi 
asemănată Romei. Slujitorii angajaţi la lucrări au adus din vechea Romă o co- 


“% Istoricul bisericesc Sozomen (începutul secolului V) notează şi el istorisirile despre Con- 
stantin, care l-a urmat pe îngerul Domnului, trasând hotarele cetăţii şi despre vulturii care au 
purtat uneltele departe, către cetatea Bizanțului. Sozomen şi-a scris Istoria bisericească [P.G. 
67] în limba greacă, prezentând perioada dintre anii 324-439, inspirându-se de la Socrates 
Scholasticus (cca 380-450). A se vedea şi Nicene Fathers, 2nd Series, vol. 2. 


loană foarte mare din piatră de porfir, pe care au aşezat-o în Forum şi care poate 
fi văzută şi astăzi. !% 


'% Columna lui Constantin marca centrul a ceea ce era cândva Forumul lui Constantin. 
Acesta era înconjurat de Senat, Pretoriu şi de câteva biserici şi altare. Iniţial, columna avea 
un piedestal pătrat aşezat pe cinci trepte. Obiectele aşezate sub columnă şi în statuie au fost 
următoarele: Palladiumul din Troia, toporul lui Noe, piatra din care Moise a făcut să curgă 
apă, coşurile şi rămăşiţele din pâinile cu care Hristos a hrănit mulțimile, câteva din cuiele 
Pătimirilor şi fragmente din adevărata Cruce, pe care Constantin le-a primit de la mama lui. 
A se vedea nota cu privire la această renumită columnă în Sinaxarul mare (în limba engleză), 
precum şi în Viaţa Sfântului Ipatie, prăznuit de Sfânta Biserică în ziua de 31 martie. 


Arie 


Însă în mijlocul păcii şi a liniştii dobândite după luptele cu necredincioşii, impe- 
riul a trecut printr-o serie de controverse referitoare la un oarecare Arie. Necazul 
a început în Biserica alexandrină şi s-a răspândit peste tot în Egipt, Tebaida, 
Libia şi dincolo de ele. 


Disputa a ridicat un episcop împotriva altui episcop şi o biserică împotriva altei 
biserici. Scandalul iscat a supus aspectele sfinte ale învăţăturii inspirate la cea 
mai ruşinoasă batjocură, chiar în amfiteatrele necredincioşilor.'” Când unii epi- 
scopi s-au dezlănţuit împotriva altor episcopi, au apărut schisme, iar oamenii s- 
au ridicat împotriva aproapelui lor. Aceasta i-a provocat lui Constantin o durere 
sufletească profundă. 


Apoi, de multă vreme exista şi o neînțelegere referitoare la data sărbătoririi Pa- 

ştelui, anume dacă să se urmeze obiceiul evreiesc sau repetarea exactă a da- 

tei. 


Constantin, cel întocmai cu apostolii, a cerut ca primul Sinod Ecumenic să 

decidă ca Paştele să fie prăznuit peste tot în una şi aceeaşi zi. El nu putea în- 

dura să vadă Biserica lui Hristos divizată datorită acestei sărbători. 


'% Eusebiu, Viaţa, Cartea a II-a, cap. LXI, LXII. 

“ Ibidem, Cartea a III-a, cap. IV, V. 

"1 Ouartodecimanii, aflaţi în majoritate în Asia Mică, urmau probabil tradiţia Sfântului loan 
Teologul, care prăznuia Învierea în ziua Paștelui evreilor, adică în a paisprezecea zi din luna 
Nisan, chiar dacă aceasta cădea uneori în timpul săptămânii. Constantin dorea ca toți 
creştinii să prăznuiască Paştele împreună, în aceeaşi zi. 


Înainte de Întâiul Sinod Ecumenic neînţelegerea era dacă ziua Paștelui trebuia sărbătorită 
aşa cum dorea grupul „Celor paisprezece” sau în duminica de după Paştele evreilor. Epi- 
scopii apuseni au trimis celorlalți episcopi o scrisoare sinodală, afirmând că s-a ajuns la o 
înțelegere cu privire la Paşti: toți fraţii din Răsărit, care mai înainte urmau obiceiul evreilor, 
trebuiau ca din acel moment să prăznuiască Paştele în acelaşi timp cu romanii. Aşadar, s-a 
hotărât ca sărbătoarea Paştelui să fie ţinută la o săptămână după Paştele evreilor [A se 


vedea ,„ The Synodal Letter”, în The Seven Ecumenical Councils, Nicene Fathers, vol. XIV:53- 
55]. 


Diferenţa în calcularea Paştelui nu a dispărut după Sinodul de la Niceea. Alexandria şi Roma 
au continuat să aibă păreri diferite. Romanii foloseau un ciclu de optzeci şi patru de ani şi 
puneau echinocțiul în ziua de 18 martie, în vreme ce alexandrinii îl puneau în ziua de 21 
martie. Existau diferenţe şi în ce priveşte zilele cu lună nouă. Sinodul din Sardica (343) a 
încercat să pună capăt acestei neînţelegeri, însă nu a reuşit să convingă cele două grupuri să 
accepte o zi comună. Împăratul Teodosie (cca 387) i-a cerut o explicaţie în această privință 
episcopului Teofil al Alexandriei. Răspunsul acesta, care dă formulele alexandrine, nu mai 
există. Nepotul său, Chiril al Alexandriei, a prescurtat lista pascală şi a fixat data urmă- 
toarelor nouăzeci şi cinci de zile ale Paştelui, dintre anii 436 până în 531. Chiril a mai arătat 


Neliniştea împăratului, datorată lipsei de unitate din Biserică, l-a făcut să verse 
lacrimi şi să-şi amâne călătoria în Răsărit. Constantin scria: ,, Redați-mi zilele de 
pace şi nopțile netulburate, pentru ca bucuria luminii neumbrite şi veselia vieții 
paşnice să fie partea mea de azi înainte, altfel va trebui să plâng cu lacrimi 
neîncetate, nefiind în stare să-mi petrec restul zilelor în linişte. Căci în vreme ce 
poporul lui Dumnezeu, al cărui slujitor sunt, este despărţit astfel între membrii 
lui de un duh de ceartă absurd şi vătămător, cum va fi cu putinţă ca eu să pot 
să-mi păstrez pacea minţii? Şi vă voi da o dovadă, care să arate cât de mare îmi 
este durerea pentru ei. Am vizitat Nicomidia cu intenţia de a merge mai departe 
către răsărit, pentru a vă întâlni [adică pe episcopul Alexandru şi pe prezbiterul 
Arie]. După ce deja am străbătut cea mai mare parte din acest drum, veştile pe 
care le aflam cu privire la această vrajbă, mi-au răsturnat planul şi am fost silit 
să văd cu ochii mei ceea ce mi-era greu chiar să aud. Aşadar, prin judecata 
voastră cea una, de acum înainte deschideţi pentru mine acel drum către părţile 
din Răsărit, pe care neînțelegerile voastre l-au închis, împotriva mea. Îngăduiţi- 
mi să văd că voi şi toți ceilalți vă bucuraţi împreună. Daţi mulțumire cuvenită 
lui Dumnezeu prin cuvinte de laudă şi recunoştinţă, pentru refacerea înţelegerii 
generale şi asigurarea libertăţii tuturor”. 


Însă controversa a continuat fără nici un fel de micşorare, chiar şi după primirea 
acestei scrisori. Ba chiar duşmănia dintre părţile rivale s-a înrăutățit şi mai mult. 
Efectele acestei stricăciuni s-au extins la toate provinciile răsăritene, agravate 
fiind de lucrarea diavolului şi de duhul pizmei.''” Căci pacea şi bucuria cre- 
dincioşilor Bisericii stârnise invidia şi răutatea diavolului, începătorul răului. 
După ce toţi tiranii fuseseră ruşinaţi, el a ridicat un nou antihrist în timpul dom- 
niei marelui Constantin. Unealta diavolului a fost Arie, un cleric din Alexandria, 
dascăl al şcolii din acea cetate. El a început să spună cuvinte de blasfemie 
împotriva Fiului, anume că lisus nu este Dumnezeu adevărat. Spunea că Hristos 
nu este consubstanţial cu Tatăl, ci doar o creaţie a lui Dumnezeu, o unealtă şi un 
organ prin care Dumnezeu Tatăl a pus început cosmosului. 


în ce fel calculul roman era imperfect. Papa Leon a preferat calculul alexandrin. În anul 457 
Victor de Aquitania a refăcut calculele şi a eliminat multe diferenţe dintre interpretările lati- 
ne şi cele greceşti. Însă Dionisie cel mic a fost cel care a depăşit toate aceste diferenţe, dând 
latinilor o listă pascală având ca bază un ciclu de nouăsprezece ani, care corespunde perfect 
cu cel folosit în Alexandria [Ibidem, pp. 55-56]. 

"2 Eusebiu, Viaţa, Cartea a Il-a, cap. LXXII, LXXIII. Acesta este un extras din scrisoarea lui 
Constantin către Alexandru şi Arie, început în lucrarea lui Eusebiu la Cartea a Il-a, cap. 
LĂIV. 


În acea vreme, patriarhul Alexandriei, prea Sfinţitul Petru (t 311), a avut o 
vedenie.!* 


A văzut că aproape de el stătea Stăpânul Hristos, sub chipul unui Prunc frumos, 
în vârstă de doisprezece ani. Pruncul Hristos era îmbrăcat în haină de in, sfâşiată 
în două, de la gât până la picioare. Ținea în mâini cele două părți rupte ale hai- 
nei, strângându-le la pieptul Său, pentru a-Şi acoperi goliciunea. 


Patriarhul a fost uimit văzând aceasta şi a întrebat: „Doamne, cine Ţi-a rupt hai- 
na?” 


EI a răspuns: „Arie M-a dezbrăcat, Petre, Arie cel stricat care spune că nu sunt 
Dumnezeu. la seama să nu-l primeşti niciodată în adunarea credincioşilor. lată, 
mâine vor veni să te roage pentru el! Vezi, aşadar, să nu primeşti aceasta. Mai 
bine adu-i lângă tine pe preoţii Ahile şi Alexandru, '* care vor păstori Biserica 
aceasta după mutarea ta. la aminte, dar, să nu cumva să-l ierţi ori să-l primeşti pe 
Arie.” 


După răposarea lui Petru, Arie a cerut iertare de la Ahile (312-313), succesorul 
lui Petru. 


În ciuda avertizărilor lui Petru - şi nu numai, ci ale lui Hristos Însuşi - Ahile l-a 
repus pe Arie în slujirea de diacon, apoi l-a ridicat la rangul de prezbiter. Atât 
timp cât a trăit Ahile, Arie a păstrat tăcerea. Când Sfinţitul Alexandru a ajuns 
patriarh al Alexandriei, Arie a început din nou să-şi propovăduiască vechile 
păreri eretice, la care i-a atras şi pe episcopii Eusebiu de Nicomidia, Paulin de 
Tyr, Teona, Secundus şi, împreună cu ei, şi pe alţi clerici. 


Din pricina răspândirii acestei boli eretice, Alexandru a convocat un sinod, adu- 
nând o sută de episcopi din eparhia lui, care i-au depus pe Arie şi pe adepţii 
acestuia. Mai apoi, arienii au provocat multă confuzie şi agitaţie în Biserică. 


Marele şi evlaviosul Constantin, văzând aceste evenimente neplăcute şi dorind 
să aducă pace în Biserica tulburată a lui Hristos, a trimis epistole, prin care îi 
chema în marea cetate a Niceei pe episcopii din toate părțile lumii locuite, pen- 
tru ca neînţelegerea să fie supusă judecății. 


"3 Sfântul Petru mărturisitorul este prăznuit de Sfânta Biserică în ziua de 24 noiembrie. El a 
fost întemnițat din ordinul lui Maximian Galerius şi a fiului său, Maximinus, şi a trecut prin- 
tr-o mucenicie slăvită, tăindu-i-se capul. 

"+ Sfânta Biserică prăznuieşte pe Sfântul Alexandru în ziua de 29 mai. 


Întâiul Sinod Ecumenic 


Ca împărat peste creştini şi cu ajutorul puterii celei dumnezeieşti, Constantin cel 
mare a închis templele idolilor, pentru ca să se deschidă Biserica, spre slava lui 
Dumnezeu. 


Întâiul Sinod Ecumenic a avut loc în Niceea Bithyniei în vremea domniei lui, 
adică în anul 325.''” La acest Sinod au participat trei sute optsprezece părinţi. 
Împăratul le-a pus la dispoziţie transportul public şi cai pentru a veni în Niceea. 
Episcopii au răspuns cu cea mai mare râvnă şi s-au grăbit într-acolo, de parcă ar 
fi fost în întrecere unul cu altul.!'€ 


Constantin a fost cel care a hotărât pentru prima dată, din vremurile lui Hristos 
şi ale apostolilor, să-i adune pe arhipăstorii din întreaga lume civilizată. S-a 
înfrânat de la orice folosire abuzivă a puterii sale, participând la Sinod numai la 
porunca părinților şi, după cum afirmă Sinaxarul Triodului, „Nu a şezut pe tro- 
nul imperial, ci pe un scaun obişnuit”. 


Episcopatele cele mai importante ale Imperiului de Răsărit erau bine reprezen- 
tate. Grupul anti-arienilor îi includea pe: 

— Alexandru al Alexandriei, 

—  Efstathios (Eustatie) al Antiohiei, 

— Marcel al Ancirei şi 

— Macarie al Ierusalimului. 


De partea ariană se aflau: 
— Eusebiu al Cezareei Palestinei, 
-— Teognis al Niceei, 
— Maris al Calcedonului, 
—  Secundus şi 
—  Teonas libienii. 
— Între episcopii apuseni se numărau 
— Cecilian al Cartaginei, 
— Domnus al Pannoniei, 
—  Nicasius al Galiei, 
— Marcu al Calabriei şi 
—  Hosius al Cordobei. 


“5 Întâiul Sfânt Sinod Ecumenic este prăznuit în Duminica a şaptea după Paşti, adică în 
Duminica Sfinților Părinţi. 
“5 Eusebiu, Viaţa, Cartea a III-a, cap. VI. 


Legaţi papali au fost preoţii Vito şi Vincent, deoarece papa Silvestru a cerut să 
fie iertat, neputând fi prezent la Sinod din cauza vârstei înaintate şi a infirmităţii 
sale. 


De dincolo de imperiu au sosit: 
— Ioan al Persiei şi Teofil al Sciţiei. Aceştia erau bărbaţi împodobiţi cu da- 
ruri apostolice, aşa cum erau şi părinţii noştri 
— Spiridon al Ciprului 


A 
— Nicolae al Mirei 


— Atanasie !!* (în vârstă de douăzeci şi cinci de ani, diacon şi secretar al 
episcopului Alexandru al Alexandriei) şi 

— ieromonahul Alexandru, care îl reprezenta pe patriarhul Mitrofan al Con- 
stantinopolului. 


Erau prezenţi acolo şi unii din cei ce supravieţuiseră suferințelor muceniciei: 
— Pavel din Neocezareea, care nu îşi mai putea folosi mâinile din pricina 
torturilor îndurate şi 
—  Pafnutie din Egipt, care era pe jumătate orb. 


Sinodul a fost convocat împotriva lui Arie, care continua să-şi răspân-dească 
blasfemia, spunând că Fiul şi Logosul lui Dumnezeu nu era de aceeaşi ființă 
(homoousios) cu Tatăl.“ Arie afirma că lisus nu este Dumnezeu adevărat, ci o 
creatură (ktisma), un cuvânt grec care înseamnă orice este făcut. Nu există nici o 
povestire a procedurilor sinodale în limbile greacă sau latină !”!, cu excepţia unei 


"7 A se vedea povestirea pledoariei Sfântului Spiridon şi uimitoarea demonstraţie edificatoare 
făcută împotriva arienilor de ierarh, ţinând în mână o cărămidă. El este prăznuit de Sfânta 
Biserică în ziua de 12 decembrie. 

"5 A se vedea povestirea despre Sfântul Nicolae prezent la Sinodul 1, care a lovit gura cea 
ticăloasă a lui Arie, fapt ce a silit pe împăratul Constantin să împlinească legea şi să îl 
întemniţeze pe ierarh. El este prăznuit de Sfânta Biserică în ziua de 6 decembrie. 

"9 A se vedea Viaţa Sfântului Atanasie cel mare, care aduce multe informaţii despre poziţia 
Bisericii împotriva arianismului. El este prăznuit de Sfânta Biserică în zilele de 18 ianuarie şi 
2 mai. 

"9 Mulţi au argumentat că termenul homoousios, „de aceeaşi ființă”, nu este de origine 
biblică. Motivul pentru care acest cuvânt a fost atât de prețuit de contemporanii Sinodului 
este exprimat de Sfântul Vasile cel mare. El afirmă că aceştia erau gata să-şi dea sufletele 
pentru acest cuvânt, ba chiar pentru o iotă (numele literei greceşti i), după cum a spus 
Mântuitorul [Mt. 5,18], pentru că de această iotă atârna însăşi Ortodoxia. Problema este că 
în limba greacă o singură iotă deosebeşte termenul homoousios 'coesențial” ('de una şi 
aceeaşi esenţă) de homoiousios 'de o esență asemănătoare”, care era termenul folosit de 
arieni, când făceau referire la Fiul lui Dumnezeu. A se vedea The First Ecumenical Council, 
lucrare scrisă de Fericitul Mitropolit Antonie (Khrapovitsky), trad. de Timothy Fisher din 
Tserkownya Vedomosti, nr. 9 & 10 (mai, 1925), pp. 14-17. 

' Nu există documente ale acestui prim Sinod, cu excepția istorisirilor con-firmate de 
Eusebiu, Rufin, Socrates, Sozomen, Teodoret şi leronim şi, mai ales, ceea ce ni s-a păstrat de 


liste de douăzeci de canoane date de Sinod, anume Simbolul Credinței (Crezul) 
şi o scrisoare sinodală prin care era excomunicat ticălosul Arie. Acest Sinod a 
respins învăţătura lui Arie, anume subordonarea ontologică a Logosului faţă de 
Tatăl, şi a susţinut că Fiul întrupat este de aceeaşi ființă cu Dumnezeu Tatăl. 
Sinodul a stabilit şi modul de calcul al datei pascale, poruncind ca această 
„sărbătoare a sărbătorilor” să fie prăznuită în duminica de după luna plină ce 
urmează echinocţiului de primăvară. ? 


la Ghelasie I (Kyzikos), care a scris în vremea împă-ratului Zenon (476) şi a slujit ca episcop 
în Cezareea Palestinei (vol. I, p. 151, Collection of the Synods). A se vedea The Rudder, pp. 
155-160. 

“2 The Rudder [nota de subsol 14 la Canonul al VII-lea din cele 85 de Canoane Apostolice] 
arată că împăratul Constantin dorea ca Sfintele Paşti să fie sărbătorite în una şi aceeaşi zi, 
peste tot în lumea locuită. Binecuvântatul împărat nu putea îndura să vadă Biserica lui 
Hristos divizată din cauza acestei sărbători, neînțelegere care a dus la convocarea mai 
multor sinoade în diferite părţi ale imperiului şi la opoziţia apusenilor faţă de răsăriteni. 
Apusenii spu-neau că urmează obiceiul stabilit de prezbiterii lor, în vreme ce răsăritenii spu- 
neau că urmează lui loan şi celorlalți apostoli, aşa cum Policrat, episcopul Smirnei, i-a scris 
lui Victor, episcopul Romei, potrivit lui Eusebiu [Istoria bisericească, Cartea a V-a, cap. 
XXIII]. Trebuie înţelese patru chestiuni în legătură cu data Paştelui creştin. 

Prima chestiune este că Paştele trebuie sărbătorit întotdeauna după echinocțiul de 
primăvară. 

A doua, nu trebuie prăznuit în aceeaşi zi cu Paştele evreiesc (aceste două che-stiuni sunt 
impuse de Canonul VII Apostolic). 

A treia chestiune, Paştele nu se va sărbători pur şi simplu după echinocțiul de primăvară, ci 
după prima lună plină din luna martie, care va cădea după echi-nocţiu. 

Iar în al patrulea rând, nu trebuia sărbătorit în prima zi a Domnului (duminică) care vine 
după luna plină (aceşti doi factori sunt luaţi din tradiţie, nu din vreun canon). Aşadar, pentru 
ca aceste patru condiții să fie implinite în mod egal, peste tot în lumea locuită şi pentru ca toţi 
creştinii să prăznuiască Sfintele Paşti în acelaşi timp şi în aceeaşi zi, precum şi pentru a 
scăpa de necesitatea de a consulta astronomii şi sinoadele în fiecare an, părinții cei de 
Dumnezeu înțelepţiţți şi de Dumnezeu învăţaţi au formulat regula referitoare la Paşti. 
Observaţi însă că, din cauza mişcării neregulate a lunii, cea de a patra condiție nu este 
mereu respectată, ci uneori este încălcată, datorită faptului că, potrivit lui Blastaris, la 
fiecare trei sute de ani, la două zile după prima lună plină, Paştele evreiesc se întâmplă să 
cadă duminica. Cele două zile rămase datorită acestei anomalii, când erau adăugate, se 
depăşea uneori prima duminică ce se întâmpla să apară după luna plină din martie, astfel, în 
această duminică se sărbătoreau Floriile şi se prăznuia Paştele în duminica următoare. 
Această mică încălcare nu este însoţită de vreo îndepărtare de la credinţă, ori de vreo 
greşeală nepotrivită sau de vreun pericol pentru suflet. lată de ce, Sfântul loan Gură de Aur 
(în cuvântul lui către cei care posteau în timpul primelor prăznuiri ale Paştelui) spune că 
Biserica lui Hristos nu cunoaşte o exactitate a vremurilor sau o respectare a zilelor, deoarece 
ori de câte ori ea mănâncă această Pâine dătătoare de viaţă şi bea din acest Potir, vesteşte 
moartea Domnului şi săr-bătoreşte Paştele. În măsura în care părinţii adunaţi la Sinodul I au 
poruncit modul în care trebuie socotită data Paştelui pentru prăznuire, Biserica cinsteşte 
pretutindeni înțelegerea şi unitatea, motiv pentru care ea a primit hotărârile lor. ” A se vedea 
lucrarea lui D. Cummings, The Rudder, The Eighty-Five Canons, Canonul VII: „Dacă vreun 
episcop, prezbiter sau diacon prăznuieşte sfânta zi de Paşti înainte de echinocțiul de 


Acest Sinod a recunoscut, de asemenea, jurisdicția patriarhatelor Romei, Ale- 
xandriei şi Antiohiei. Cu toate că ieromonahul Alexandru şi diaconul Atanasie 
nu erau împodobiţi cu demnitatea episcopatului, ei au fost primii în dezbateri. 


Slujitorii lui Dumnezeu, participanţi la Sinod, erau de toate vârstele. Unii se 
distingeau prin înţelepciune şi elocvenţă, alţii prin nevoinţele şi răbdarea lor, iar 
alții prin toate aceste daruri la un loc. În timpul şederii lor acolo, Constantin a 
asigurat aprovizionarea îndestulătoare a tuturor. '7% 


În ziua hotărâtă pentru luarea deciziei finale a problemei disputate, episcopii s- 
au adunat în clădirea din inima cetăţii. S-au aşezat în ordinea rangului lor bise- 
ricesc şi într-o tăcere neobişnuită. Constantin - bărbat înalt, cu nas acvilin, 
purtându-şi maiestuos coroana împodobită cu mătase purpurie şi perle - era pre- 
cedat de trei membri din familia sa, apoi de câţiva prieteni creştini. După care, în 
timp ce toţi s-au ridicat la semnul apropierii împăratului, acesta a intrat prin 
mijlocul lor, precum un trimis ceresc al lui Dumnezeu, înveşmântat în haine ce 
străluceau ca nişte raze de lumină, într-o sclipitoare mantie purpurie şi împo- 
dobit cu splendoarea strălucitoare a aurului şi a pietrelor preţioase. 


Puteau vedea toţi că el se distingea prin evlavie şi teamă cucernică, dovedite de 
ochii lui plecaţi, de faţa îmbujorată şi de ţinuta sa. Împăratul îi depăşea pe toţi 
cei din preajma lui şi prin celelalte desăvârşiri ale sale, anume prin înălțimea şi 
frumuseţea staturii, prin demnitatea maiestuoasă a înfăţişării şi prin puterea şi 
vigoarea lui de neînvins. Prin toate aceste daruri, unite cu o atitudine blândă şi o 
seninătate devenită postura lui imperială, el arăta că limpezimea sa de cuget este 
mai presus de toată lauda. După ce a înaintat spre mijlocul rândului din faţă al 
scaunelor, la început a rămas în picioare. Îi fusese adus un scaun din aur, însă nu 
s-a aşezat, până când episcopii nu l-au poftit să ia loc, iar după el întreaga adu- 
nare a făcut la fel.” 


Episcopul desemnat, din locul de căpătâi din dreapta, a ţinut o cuvântare scurtă, 
mulțumind Atotputernicului Dumnezeu în numele lui Constantin. Apoi ierarhul 
s-a aşezat, iar în mijlocul tăcerii generale toți priveau la împărat. 


Acesta s-a uitat cu seninătate şi cu o înfăţişare veselă către adunare şi, adunân- 

du-şi gândurile, cu un glas liniştit şi blând, a rostit următoarele cuvinte, '” adre- 

sându-se Sinodului: „Dragii mei prieteni, cândva era dorința mea de căpătâi să 


primăvară, odată cu evreii, să fie depus ” iar „Interpretarea ” urmează îndată [pp. 9-20]. 


'% Eusebiu, Viaţa, Cartea a Ill-a, cap. LX. 
“ Ibidem, Cartea a Ill-a, cap. X. 
'% Ibid., Cartea a III-a, cap. XI. 


mă bucur de vederea prezenţei voastre reunite, iar acum, când această dorinţă a 
mea este împlinită, mă simt dator să dau mulțumire lui Dumnezeu, Împăratul 
universului, deoarece, ca adaos la toate binefacerile Sale, mi-a dat o bine- 
cuvântare mai mare decât toate celelalte, îngăduindu-mi să vă văd nu numai 
adunaţi la un loc, ci şi uniți într-o armonie de simţire comună. Aşadar, mă rog 
ca nici un vrăjmaş plin de răutate să nu se repeadă şi să strice starea noastră 
fericită. Acum, că această ticăloasă vrăjmăşie a tiranilor a fost cu totul înde- 
părtată prin puterea lui Dumnezeu, Mântuitorul nostru, mă rog ca diavolul, cel 
iubitor de rele, să nu mai poată să urzească nici un vicleşug prin care să arunce 
asupra legii dumnezeieşti batjocura lui plină de blasfemie. Fiindcă, după gân- 
direa mea, disputa dinlăuntrul Bisericii lui Dumnezeu este cu mult mai rea şi 
mai primejdioasă decât orice alt fel de război sau bătălie. Aceste deosebiri 
dintre noi îmi par a fi mult mai dureroase decât orice alt necaz din afară. Căci 
atunci când, prin voia şi cu ajutorul lui Dumnezeu, am ajuns biruitor asupra 
vrăjmaşilor mei, am crezut că nu mi-a mai rămas decât să Îi aduc mulțumire şi 
să iau parte la bucuria celor pe care El i-a readus la libertate prin mine. De 
îndată ce am aflat această veste - pe care nu mă aşteptam să o primesc - adică 
ştirea despre neiînţelegerea dintre voi, nu am nesocotit câtuşi de puţin cele ce 
îmi ajunseseră la ureche. Ci dimpotrivă, având dorința de a afla prin purtarea 
mea de grijă un leac pentru acest rău, de îndată am trimis să fiţi chemaţi aici. 


lar acum mă veselesc la vederea adunării voastre. Dar simt că dorinţele mele 
vor fi împlinite numai atunci când vă voi vedea uniţi într-o singură judecată. Mă 
rog să văd duhul comun al păcii şi înţelegerii stăpânind între voi toţi - care sun- 
teţi sfințiţi pentru slujirea Dumnezeirii - apoi acelaşi duh împărtăşindu-se şi 
altora. Aşadar, să nu întârziaţi, prieteni dragi, nu întârziaţi, voi, Slujitori ai lui 
Dumnezeu şi robi credincioşi ai Celui care este Domnul şi Mântuitorul nostru al 
tuturor. Începeţi din această clipă să lepădaţi pricinile dezbinării care este între 
voi. Îndepărtaţi încurcăturile neînţelegerii, îmbrăţişând principiile păcii. Fiin- 
dcă printr-o asemenea purtare veţi lucra în chip plăcut Atotstăpânitorului 
Dumnezeu şi îmi veţi putea face darul unei bucurii mai mari şi mie, care sunt 
slujitor dimpreună cu voi. ” 1% 


Constantin le-a îngăduit apoi episcopilor care prezidau să-şi prezinte părerile. 
Însă chiar de la începutul discuţiilor a apărut o controversă violentă între vor- 
bitori. Totuşi, împăratul îi asculta cu răbdare şi cântărea fiecare părere cu luare- 
aminte. Şi, reţinând câte ceva din tezele fiecărei grupări, i-a făcut pe rând şi pe 
cei mai vehemenţi vorbitori să ajungă la o înţelegere. Prin bunăvoința cu care li 
s-a adresat tuturor, folosindu-se şi de limba elină, s-a arătat a fi un om din cale- 
afară de plăcut. I-a convins pe unii, i-a liniştit pe alţii şi i-a lăudat pe cei care au 
vorbit bine. Îndemnându-i mereu pe toţi la unitate de simţire, în cele din urmă a 


'% Ibid., Cartea a III-a, cap. XII. 


reuşit să-i aducă la o judecată comună, privitor la fiecare dintre problemele dis- 
cutate. Astfel, cearta a fost domolită. S-a căzut de acord şi cu privire la timpul 
prăznuirii Paştelui, printr-un document care a fost alcătuit şi semnat de toţi. Con- 
stantin a hotărât sărbătorirea evenimentului, spre slava lui Dumnezeu.” 


Apoi, împăratul şi-a reluat locul pe tron, la fel şi cei o sută cincizeci şi nouă de 
părinţi. Aşa cum am arătat mai devreme, Sinodul a fost convocat împotriva lui 
Arie, care propovăduia blasfemia că Logosul lui Dumnezeu nu este de o fiinţă 
cu Tatăl, adică lisus nu este Dumnezeu adevărat, ci dimpotrivă, El ar fi o simplă 
creatură. Sesiunile de dezbateri au durat cel puţin trei ani şi jumătate. “5 


În timpul Sinodului a fost alcătuit dumnezeiescul Simbol de Credinţă (Crezul 
niceean de la 325), care proclamă că Fiul şi Logosul lui Dumnezeu este Dum- 
nezeu adevărat şi de o fiinţă cu Tatăl, zicând: „Cred într-Unul Dumnezeu, 
Tatăl Atotţiitorul, Făcătorul tuturor celor văzute şi nevăzute; Şi într-Unul Domn 
lisus Hristos, Fiul lui Dumnezeu, Unul Născut, născut din Tatăl, adică din fiinţa 
Tatălui, Dumnezeu din Dumnezeu, lumină din lumină, Dumnezeu adevărat din 
Dumnezeu adevărat, născut (iar) nu făcut, fiind de o fiinţă cu Tatăl, prin carele 
toate s-au făcut, cele din cer şi cele de pe pământ, care pentru noi oamenii şi 
pentru a noastră mântuire S-a pogorât şi S-a întrupat şi S-a făcut om; şi a suferit 
şi iarăşi S-a ridicat a treia zi, S-a înălțat la Ceruri şi şade de-a dreapta Tatălui; şi 
iarăşi va să vie să judece viii şi morţii; şi întru Duhul Sfânt. 


Cât despre cei care spun că «a fost o vreme când EI nu era» şi «EI nu exista mai 
înainte de a Se naşte» şi care spun că «El a ajuns la fiinţă din neființă» sau 
afirmă că «EI este din alt ipostas» ori «esenţă» sau că «Fiul lui Dumnezeu este 
schimbător sau stricăciosy, Biserica apostolică şi catolică îi dă anatemei.” !* 


Scopul lui Constantin a fost să câştige consimţământul majorităţii, pentru ca să 
se poată păstra unitatea Bisericii. În ziua de 19 iulie, noul Crez a fost citit în faţa 
tuturor participanților de către episcopul Ermoghen. 


Într-adevăr, documentul Simbolului de credință a fost semnat de majoritatea epi- 
scopilor prezenţi la acel Sinod. Constantin era puterea din afară, care aplica o 
constrângere blândă, dar şi convingătoare, pentru ca episcopii să poată depăşi 
diferenţele dintre ei. Fără unitatea de voinţă şi de ţel, pe care o căuta Constantin, 


' Ibid., Cartea a III-a, cap. XIII, XIV. 

“% Sfântul Fotie scrie că Sinodul a durat şase ani şi jumătate (Anagnosma 256). Sinaxarul 
mare (în limba greacă) notează trei ani şi jumătate, sau din 325 până în 329. 

1% Acest Crez niceean a fost completat mai târziu, în anul 381, la cel de al doilea Sinod 
Ecumenic ţinut la Constantinopol, care a fost convocat de împăratul Teodosie. În acea vreme, 
pe lângă unele mici schimbări făcute în primele două articole, au fost adăugate toate 
propozițiile de după „Duhul Sfânt”. Anatema a fost omisă. 


civilizaţia şi viaţa de zi cu zi din imperiu nu ar fi putut ajunge niciodată mulţu- 
mitoare sau liniştită. !*9 


„Constantin - notează Sfântul Teofan mărturisitorul - asigura din belşug nevoile 
tuturor. Prin conlucrarea Sfintei şi celei de o fiinţă Treimi, acest Sfânt Sinod 
Ecumenic i-a înlăturat pe Arie şi pe adepţii lui, Eusebiu al Nicomidiei, Teognis 
al Niceei şi pe cei dimpreună cu ei - cu excepția lui Eusebiu Pamfilus, care pen- 
tru moment a primit termenul homoousios - şi i-a trimis în exil. Prea vrednicul 
de laudă împărat Constantin a fost prezent la Sinod şi s-a făcut părtaş tuturor 
lucrărilor acestora plăcute lui Dumnezeu. A poruncit ca alţi ierarhi să fie sfinţiți 
în locul celor înlăturați. Apoi a publicat mărturisirea scrisă a credinţei, care 
astăzi este rostită în fiecare Biserică Ortodoxă.”!"! 


După Sinodul I, Constantin a împlinit douăzeci de ani de domnie. Cu acest prilej 
s-au ţinut festivități publice, însă împăratul a prăznuit alături de slujitorii lui 
Dumnezeu. Ostaşi cu săbiile scoase, precum îngerii păzitori, erau prezenţi 
înăuntrul şi în afara palatului, dar şi la intrarea în sala de dezbateri, pentru a asi- 
gura paza celor prezenţi. Împăratul i-a primit cu bunăvoință pe toţi oaspeţii şi le- 
a oferit daruri, potrivit rangului fiecăruia. Apoi le-a scris personal ierarhilor care 
nu au putut participa, pentru a-i înştiinţa despre cele hotărâte la Sinod.'”? 


La încheierea Sinodului, marele Constantin i-a invitat pe toţi Sfinţii părinţi la un 
ospăț somptuos. EI a stat în mijlocul lor şi a oferit fiecăruia un dar potrivit. 


Împăratul îl cinstea foarte mult pe Sfântul Pafnutie, un mărturisitor al credinţei, 
şi i-a sărutat călduros obrazul cu ochiul scos în timpul marii persecuții. 
Împăratul a făcut aceasta pentru a primi binecuvântare şi sfințire, o faptă care a 
fost şi cinstitoare, şi pilduitoare. 


I-a îndemnat pe episcopi să păstreze pacea, pentru că unii dintre ei doreau încă 
să-i judece pe episcopii arieni care fuseseră condamnaţi. Împăratul a ars acele 
petiţii, rostind următoarele cuvinte memorabile: „Chiar dacă aş vedea un ierarh 
păcătuind, tot l-aş acoperi cu mantia mea de porfiră. ” Apoi şi-a luat rămas bun 
de la părinţi şi fiecare s-a întors la eparhia lui. 


'% Baker, “The Conquest of the East and the Council of Nicaea”, Constantine the Great, cap. 
IX(XII, XIII), pp. 237-239. 

'% The Chronicle of Theophanes Confessor, AM 5816, A.D. 323/324, pp. 35-36. 

'% Eusebiu, Viaţa, Cartea a Iil-a, cap. XV, XVI. 

1% Socrates, Istoria bisericească, Cartea I, cap. XI, Nicene, 2nd Series, vol. II. Socrates, un 
avocat constantinopolitan, s-a născut aproximativ în anul 380. Istoria bisericească, textul 
grec al lucrării sale, continuă opera lui Eusebiu, până în anul 439. EI a trăit la doar o 
generaţie după adormirea Sfântului Constantin. Opera lui este importantă, fiindcă citează 
texte originale. 


Împăratul a adresat o altă scrisoare tuturor Bisericilor, scriind: „Înţelegând din 
prosperitatea generală a imperiului cât de mare este bunătatea lui Dumnezeu 
faţă de noi, am socotit că primul scop al strădaniilor mele trebuie să fie unitatea 
credinţei, iubirea sinceră şi comuniunea de simţire, iar închinarea Atotputerni- 
cului Dumnezeu să fie păstrată în rândul mulțimii celei binecuvântate, care 
alcătuieşte Biserica universală. Deoarece acest scop nu a putut fi asigurat în 
Chip neştirbit, s-a convocat un număr mare de episcopi - fiindcă nu s-au putut 
prezenta toţi - care să discute aspectele prea sfintei noastre credinţe. Eu însumi 
am fost prezent, ca unul dintre voi. Departe de mine să nu recunosc ceea ce este 
cea mai mare bucurie a mea, anume că sunt împreună slujitor cu voi. Fiecare 
problemă a primit examinarea cuvenită şi deplină, până când judecata lui 
Dumnezeu, care vede toate, a încuviinţat hotărările. lar ceea ce tindea către 
unitate şi înţelegere, referitor la credinţă, a fost adus la lumină, astfel încât să 
nu mai apară necesitatea unei discuții sau controverse după aceea. ""** 


Împăratul scria apoi despre unanimitatea creştină cu privire la praznicul Paştelui 
şi despre practica orbilor evrei. Toţi erau îndemnați să se unească în a dori ceea 
ce caută o minte sănătoasă. Toţi trebuiau să se ferească de purtarea mincinoasă a 
evreilor. În acest fel, toţi cei prezenţi la Sinod au hotărât ca prea sfântul praznic 
al Paștelui să fie ţinut în una şi aceeaşi zi. 


La sfârşit, împăratul îi sfătuia pe creştini să se supună decretelor Sinodului: 
„Primiţi, aşadar, cu toată bunăvoința această dumnezeiască poruncă şi soco- 
tiți-o ca pe un adevărat dar al lui Dumnezeu. Căci orice este hotărât în sfintele 
adunări ale episcopilor trebuie privit ca expresie a dumnezeieştii voințe. Prin 
urmare, de îndată ce veți aduce la cunoştinţă aceste măsuri tuturor iubiților no- 
ştri fraţi, din acea clipă sunteţi datori să respectaţi această hotărâre referitoare 
la sărbătorirea Paștelui. Veţi impune celorlalți hotărârea mai sus amintită şi 
respectarea cuvenită a acestei prea sfinte zile. lar când voi veni ca să mă împăr- 
tăşesc de iubirea voastră, pe care o doresc de multă vreme, voi putea sărbători 
sfântul praznic în aceeaşi zi împreună cu voi. Atunci voi putea vedea cum 
firanica putere a satanei este îndepărtată prin ajutorul dumnezeiesc şi prin 
strădaniile voastre, în vreme ce credinţa, pacea şi înțelegerea voastră vor înflori 
pretutindeni. Domnul să vă păzească, iubiţi fraţi!” 


Impăratul a trimis această epistolă în fiecare provincie din împărăția lui, iar cei 
care o citeau puteau vedea ca într-o oglindă sinceritatea gândurilor sale şi evla- 
via lui faţă de Dumnezeu. 


* Eusebiu, Viaţa, Cartea a III-a, cap. XVII. 
“5 Ibidem, Cartea a Ill-a, cap. XX. 


Când Sinodul s-a apropiat de final, Constantin i-a chemat pe toţi episcopii. În 
cuvântul de rămas bun i-a sfătuit să fie râvnitori în păstrarea păcii şi în evitarea 
disputelor şi certurilor. I-a mai îndrumat să nu facă nimic împotriva celor a căror 
desăvârşire sau daruri sunt mai mari sau mai mici decât ale lor. Apoi 1-a în- 
demnat să fie grabnici în a ierta insultele şi a trece cu vederea slăbiciunile, pen- 
tru ca mântuitoarea doctrină să fie cinstită de toţi în chip deplin. Le-a mai cerut 
să înalțe rugăciuni stăruitoare către Dumnezeu pentru el. Spre sfârşit, le-a urat 
drum bun la întoarcerea în eparhiile lor. Împăratul le-a trimis apoi scrisori celor 
care nu au participat la Sinod. 


In cinstea celei de a douăzecea aniversări a domniei lui, a făcut daruri în bani 
tuturor oamenilor din sate şi cetăţi. 


Însă, ca să spunem adevărul, controversa ariană încă mai fierbea în Egipt. De- 
ranjat, dar nu mâniat de acest fapt, Constantin s-a adresat părţilor rivale ca unor 
părinți - ba chiar, mai degrabă, ca unor prooroci ai lui Dumnezeu - pe care i-a 
chemat la sine şi a mijlocit disputele lor. Apoi i-a cinstit cu daruri şi a comunicat 
prin scrisori rezultatul hotărârii lui. A confirmat şi a autorizat decretele Sino- 
dului şi le-a cerut ierarhilor să se străduiască să ajungă la înţelegere. Aceste 
porunci le-a trimis tot prin epistole, scrise de el însuşi. * 


'% Ibid., Cartea a Ill-a, cap. XXI-XXIII. 


Tragedia lui Crispus şi a Faustei 


Constantin avea multe calităţi. „Era un om deosebit de isteţ, iute în hotărâre şi 
sigur în cunoaşterea căii celei drepte. El părea să aibă sădit în el ceva nepă- 
mântesc, care adesea îi deosebeşte pe oamenii cu daruri deosebite de oamenii 
simpli. Însă niciodată nu a avut o cunoaştere profundă şi subtilă a naturii umane. 
Acea putere de manipulare, ce a marcat personalităţi precum Richelieu şi Talle- 
yrand, i-a fost străină lui Constantin. El a rămas toată viaţa un om nesofisticat, 
socotit oarecum «inocent» de cei ce nu-l cunoşteau prea bine. Era predispus să 
creadă tot ceea ce-i spuneau unii sau alţii. Mare parte din succesul şi puterea lui 
se datora abilității sale de a lucra cu tot felul de oameni, aşadar de a le suporta 
pretenţiile, iar în această privinţă căpătase multă experiență pe când era între 
ostaşi. Deşi Constantin era departe de a fi un credul, îşi dădea seama că este 
înşelat uneori.” 


În februarie 326, a pornit către Roma o suită imperială, din care făceau parte 
Constantin, Fausta, Constantia, Crispus şi tânărul Constantin. 


Fausta, pe atunci în vârstă de treizeci şi şase de ani, era cu optsprezece ani mai 
tânără decât soţul ei, împăratul Constantin. Faptul că Fausta îl considera pe Cris- 
pus o ameninţare pentru fiii ei, nu se poate să-i fi scăpat Elenei. Crispus fusese 
crescut de bunica lui, Elena care îl iubea foarte mult. 


Întreaga familie imperială a ajuns la Roma în luna iunie. În timpul unei sărbători 
legale din luna următoare, Constantin a rămas în palat. El nu dorea să participe 
la festivități ce implicau jertfe oferite zeului Jupiter. Din acest motiv, romanii s- 
au tulburat, iar unii chiar au aruncat cu pietre în statuia lui Constantin. 


Când împăratul a fost informat despre aceasta, a răspuns zâmbind: „Nu văd nici 
o rană pe faţa mea. Chiar aşa, capul şi chipul meu par a nu fi suferit deloc. ” 
Împăratul era cunoscut pentru umorul lui subtil.'"% Meletie observă că de-a pu- 
ruri pomenitul Constantin nu era un om care să-şi amintească greşelile altora. Cu 
toate că a fost îndemnat de prietenii lui să-i pedepsească pe cei care i-au batjo- 
corit chipul, niciodată nu s-a gândit la asta.” 


Nici Eusebiu al Cezareei şi nici Lactanţiu nu notează episodul tragic care s-a 
întâmplat după aceea. 


'% Comentariul lui G. P. Baker, “The Conquest of the East and the Council of Nicaea”, 
Constantine the Great, cap. X(III), p. 246. 

'% Kousoulas, “Three Women ” şi „A Wrong Start”, The Life and Times, pp. 375-379. 

1% A se vedea Meletie, Ekklesistikes Historias, vol. 1, p. 335 şi Sfântul loan Gură de Aur, care, 
de asemenea, aminteşte acest incident în lucrarea lui Omilii la statui, Cuvântul 20. 


Zosimus susţine că Fausta s-ar fi îndrăgostit de Crispus, pe atunci în vârstă de 
treizeci şi unu de ani, şi a încercat să-l seducă. Istoricul îşi continuă povestirea, 
spunând că fiul cel mare al lui Constantin a respins categoric avansurile mamei 
lui vitrege. Atunci nesocotita femeie s-a răzbunat. Zosimus, care nu era un admi- 
rator al lui Constantin, spune că împăratul, din pricina suspiciunii faţă de presu- 
pusa siluire a Faustei, şi-a condamnat fiul la moarte. 


„Elena şi-a exprimat durerea faţă de Constantin pentru această nenorocire, plân- 
gând moartea inutilă a tânărului ei nepot, Crispus. Atunci Constantin a poruncit 
să fie înfierbântată baia Faustei. Când apa a început să clocotească, Fausta a fost 
aruncată acolo, iar la scurtă vreme a fost scoasă moartă din baie.” 


a : . S : 14 Re . 
În cartea lui, De Caesaribus, Sextus Aurelius Victor !“ notează că nu ştie de cea 
fost ucis Crispus. 


În cealaltă scriere a lui, Epitome, citim: „Datorită instigării Faustei, Constantin a 
poruncit ca fiul lui, Crispus, să fie executat.” EI adaugă: „După aceea, Con- 
stantin însuşi a omorât-o pe soția lui, Fausta, aruncând-o în apă clocotită, atunci 
când mama lui, Elena, a învinuit-o că 1-a făcut nepotului ei o mare nedreptate.” 


Două aspecte sunt dincolo de orice îndoială: către sfârşitul lui iulie 326 Con- 
stantin a poruncit arestarea lui Crispus, care apoi a fost executat, iar la scurt timp 
Fausta a fost aruncată într-o baie cu apă clocotită şi sufocată cu abur. Aceste 
două execuţii au fost acţiunile unui om care trebuia să lase deoparte sentimentele 
personale şi să se supună legii. Prin urmare, Constantin a simţit că este de dato- 
ria lui să arate întregului imperiu că nici familia lui şi nici el însuşi nu se află 
deasupra legii. 


Nu se cunosc cu exactitate faptele care au determinat această tragedie. Se ştie 
doar că în ziua de 21 iulie, în timpul unui ospăț bogat, Constantin s-a arătat foa- 
rte afectuos față de Crispus, iar tânărul era ţinut la mare cinste. Monedele vremii 
poartă inscripția „Augusti”. Plănuia oare Constantin să-l înalțe pe Crispus la ran- 
gul de Augustus? Era Fausta îngrijorată pentru vieţile fiilor ei, pe care Crispus 1- 
ar fi putut considera drept rivali ai săi? Se temea oare Fausta că, în situaţia în 
care i s-ar fi întâmplat ceva soţului ei, pe atunci în vârstă de cincizeci şi patru de 
ani, Crispus şi Elena o vor trimite în exil? 


Era limpede pentru ea şi pentru oricine că împăratul Constantin îi iubea pe toți 
copiii săi. Ceva mai devreme în acel an, el a poruncit să se bată medalii, care îi 


1% Sextus Aurelius Victor, care a fost ostaş în vremea lui lulian apostatul, este cunoscut pen- 
tru cele două scrieri ale lui, De Caesaribus (care descrie perioada de la Augustus până la 
Constantius al II-lea) şi Epitome, ambele fiind editate de Pichlmayr şi Gruendal (Leipzig, 
1961). 


prezentau împreună pe Cezarii Crispus, Constantin al II-lea şi chiar pe Constans 
al II-lea, care avea doar cinci sau şase ani. Bineînţeles că, între aceştia, Crispus 
era singurul care avea vârsta potrivită pentru a veni în ajutorul tatălui său, la 
cârmuirea imperiului şi a oştirii. 


Sozomen scrie că tânărul Crispus era „nădejdea ortodocşilor, singurul preferat 
de popor, alături de tatăl său.” Acuzaţiile de incest, de care fusese bănuit, erau 
abominabile şi nefireşti. 


Dacă împăratul Constantin a poruncit arestarea lui Crispus, înseamnă că dovada 

trebuie să fi fost fără putinţă de tăgadă pentru el. A existat cumva vreun infor- 

mator? 


Oare cea care i-a dat împăratului vestea unei presupuse încercări de a fi sedusă, 

va fi fost însăşi Fausta? L-a acuzat ea pe Crispus că i-a propus să devină împă- 
răteasa lui? Obiceiul împăraților de a-şi întări titlul prin căsătoria cu soţia pre- 
decesorului nu era unul nou.'” Însă cine altcineva l-ar fi putut acuza pe Crispus 
că aspiră să preia sceptrul tatălui său? Constantin ştia că fiul lui nu ar fi făcut 
asta. Însă acuzaţia de necinstire a tinerei sale soţii probabil că i-a atins mult sen- 
sibilitatea. 


Nu ştim dacă Fausta avea martori, fie ei cinstiţi sau mincinoşi. Cu siguranţă că 
împăratul a cerut dovezi, chiar şi pentru a-şi justifica judecata față de mama sa, 
Elena, care l-a crescut pe Crispus. 


Nu după multă vreme Crispus a fost arestat, dus la Pola, Veneţia (lângă Trieste) 
şi întemnițat. După executarea lui din 326, Aurelius Victor ne spune că „Elena |- 
a mustrat pe Constantin.” 


Spre uimirea şi groaza sa, Constantin a ajuns să înţeleagă că a fost înşelat. Moa- 
rtea fiului său era ceva ce nu se mai putea schimba. Nimic nu mai putea împie- 
dica domnia fiilor Faustei, în ciuda înşelăciunii acesteia. Însă aceştia erau nevino 
vaţi în cuvintele şi faptele lor. În plus, niciodată Constantin nu s-ar fi gândit să-i 
pedepsească pe copii, pentru fapta mamei lor. Acuzaţiile Faustei nu puteau sta în 
picioare în faţa întrebărilor Elenei. 


Sosirea neaşteptată a împărătesei Elena a fost ca un trăsnet sau ca un cutremur 
ză 
pentru Constantin.'* 


'4 În octombrie 325 Constantin a dat un edict, prin care le cerea iscoadelor lui să îi raporteze 
orice conspirație. El a dat permisiunea oricărui cetățean, care avea suficiente dovezi de abuz 
sau corupție, să-şi prezinte cazul direct în faţa împăratului însuşi. 

'% Baker, “Rome and Constantinople ”, Constantine the Great, cap. X(VII), pp. 252-253. 

'5 Ibidem, cap. X(VIII), pp. 254-256. 


Apoi iarăşi, nu ştim cu siguranţă dacă însuşi Constantin ar fi semnat ordinul de 
execuţie atât de curând după arestarea lui Crispus, dar la scurt timp după aceea 
şi alții au fost executaţi prin porunca împăratului, după cum spun cronicarii. 


Putea oare Fausta, folosind pecetea imperială, să-l trimită pe Crispus la moarte? 
Oare martorii aduşi de ea să fi reuşit să abuzeze de semnătura şi pecetea lui Con- 
stantin? Fausta însăşi a fost executată tot la porunca împăratului. 


Scriitorii vechi sugerează că ea a fost condamnată fiindcă îl acuzase pe tânărul 
Crispus pe nedrept. Dar chiar şi aşa, tatăl nu a restabilit memoria lui Crispus du- 
pă executarea lui. 


Surse vechi ne arată că la scurtă vreme după aceste întâmplări misterioase, nu- 
mele şi chipurile Faustei şi ale lui Crispus au fost şterse de pe toate plăcile de 
onoare şi de pe monede şi medalii.“ 


1% Victoria pe mare a tânărului Crispus, comandant al flotei imperiale, a fost una foarte 
importantă. EI a înfrânt forța mult superioară a unui amiral foarte experimentat. Între supușii 
imperiului, acest triumf i-a adus lui Crispus aprecierea nemăsurată a tuturor, cu excepția 
Faustei. 


Autorii greci, care au alcătuit Sinaxarul mare, susţin că aclamarea lui Crispus a trezit invidia 
şi răutatea soţiei lui Constantin, „odioasa ” Fausta, care a căutat să îl compromită pe tânăr. 
Care a fost cauza invidiei ei? După cum ştim, Constantin l-a avut pe Crispus din prima lui 
căsătorie cu Minervina. Fausta avea trei fii cu împăratul Constantin: Constantin al II-lea, 
Constantius al II-lea şi Constans 1. Ei aveau şi două fiice, Constantia şi Elena. 


Francezul Charles LeBeau, în Historia tou Byzantinou Kratous, susține că ar fi existat şi o a 
treia fată, Constantina, cu toate că acest fapt este îndoielnic. Tânăra Elena a devenit soția lui 
Iulian apostatul, care descindea din Teodora, a doua soţie a lui Constantius Chlor. Com- 
pilatorii greci pun invidia Faustei pe seama fricii ei că gloria lui Crispus i-ar putea eclipsa şi 
Chiar îndepărta pe fiii ei de la tron. 


Compilatorii Sinaxarului mare (în limba greacă) sunt de părere că Fausta s-a îndrăgostit de 
Crispus, dar tot ea l-ar fi defăimat pe tânăr, când acesta i-a respins avansurile. De aici reiese 
că toată vina îi aparține mamei vitrege, căci tânărul nu dorea nicidecum să săvârşească 
adulter ori să-şi ucidă tatăl pentru a-i lua soţia şi tronul. 


Fiind, de fapt, un om cu obiceiuri şi purtări simple, Constantin a ajuns să creadă acuzaţiile 
aduse împotriva fiului său. Importanţa şi puterea poziţiei lui de împărat nu îi îngăduiau ca, 
aflând despre această faptă, să-l lase nepedepsit pe vinovat. Căci ar fi fost un abuz îngrozitor 
faţă de autoritatea lui şi un atac la demnitatea persoanei autocratului. Gândul că ar fi putut 
să se arate nedrept, adică să aplice legea doar în cazul altora, în vreme ce fiul lui primea 
iertare pentru o faptă gravă, i-a provocat o profundă durere în inimă. Pe atunci, pentru 
infidelitate, legea cerea pedeapsa cu moartea. 


Fericita Elena, aflând că nepotul ei a fost executat, a plâns mult pierderea lui. Ea l-a mustrat 
pe Constantin, sporindu-i necazul atât de mult, încât au fost reluate cercetările. 


Unii speculează că Fausta l-ar fi ademenit pe Crispus prin viclenie, pentru ca 
mai târziu să-l poată acuza că ar fi sedus-o. 


După aceste întâmplări, Constantin a părăsit Roma tulburat şi întristat.” EI şi-a 
concentrat toată atenţia asupra terminării construirii Bizanțului şi a transformării 


Până la urmă, împăratul a înţeles că a avut de a face cu o defăimare şi amăgire iniţiată de 
Fausta. Iarăşi, potrivit legilor de atunci, trebuia ca şi ea să plătească moartea nedreaptă a 
lui Crispus cu însăşi viaţa ei. Aceste două întâmplări - moartea iubitului său fiu şi a soţiei 
sale, mama copiilor lui - l-au îndurerat atât de mult pe împărat, încât a plâns şi s-a tânguit 
tot restul vieții. 


Compilatorii menţionează că, pentru cinstirea şi pomenirea tânărului său fiu, împăratul 
Constantin a făcut o statuie din argint, pe care a pus inscripţia: „,Nedreptăţitului meu fiu” 
[Codinus notează că împăratul Constantin a înălţat pentru fiul lui o statuie din aur, însă 
aceasta poate fi o legendă]. 


Potrivit lui Dositei al Ierusalimului şi părinţilor Bisericii de Răsărit, nefericita întâmplare s-a 
petrecut înainte de botezul marelui Constantin. El nu a acționat în acest chip din interes 
personal, ci numai pentru că îndatoririle lui de împărat şi legea de atunci, pe care le-a urmat 
şi în alte cazuri similare, i-au îndreptăţit acţiunea. Nimeni nu ar trebui să judece prea aspru 
hotărârile lui. Dreptatea, sprijinită de sistemul juridic de atunci, era diferită de cea de astăzi. 
Toate autoritățile şi reprezentanţii conducerii erau răspunzători în faţa împăratului, care 
păstra legea penală în mâinile sale. Cum ar fi fost el privit de supuşii săi, dacă ar fi îngăduit 
crimei din casa lui să treacă nepedepsită, în vreme ce el îi silea pe alți vinovaţi să îndure 
temniţă şi moarte? Constantin a domnit într-o vreme când oamenii aşteptau ca împăratul lor 
să fie un exemplu pentru toţi, nu un împărat care se sustrage propriilor legi şi obiceiuri. 


Marele Constantin nu este singurul sfânt care a trebuit să ucidă şi care este cinstit de Sfânta 
noastră Biserică. Proorocul Ilie, de exemplu, i-a omorât pe preoţii lui Baal [3 Regi 15, 40]. 
Extras preluat de la nota 1, pp. 528-531 din Sinaxarul mare (în limba greacă), art. „Mai 21”. 


'% Constantin, ca cititor avid al Scripturii, nu putea să nu cunoască încercările prin care a 
trecut regele David în viața personală. Din Vechiul Testament aflăm că regele David şi-a luat 
multe soții şi a avut fii şi fiice. 


Fiica lui, Tamar şi fratele ei, Abesalom, erau copiii unei soții dintre neamuri, în vreme ce fiul 
cel mai în vârstă a lui David, Amnon, provenea de la o altă soţie. David şi-a luat soții din 
neamurile păgâne, neascultând porunca lui Dumnezeu: „Să nu te încuscreşti cu ele; pe fiica 
ta să nu o dai după fiul lui şi pe fiica lui să nu o iei pentru fiul tău” [Deut. 7, 3]. 


Când David a aflat că fiica lui, Tamar, a fost necinstită de fratele ei vitreg, Amnon, „s-a 
mâniat foarte tare, dar n-a stricat inima lui Amnon, fiul său, căci îl iubea, pentru că era 
întâiul său născut” [2 Regi 13, 21]. Când Amnon a silit-o pe Tamar şi s-a culcat cu ea [2 
Regi 13, 14], David, ca legiuitor suprem în Israel, era obligat să vegheze ca legea lui 
Dumnezeu să fie împlinită fără părtinire. Fiind conducătorul poporului, era de datoria lui să 
pedepsească actul incestuos săvârşit de fiul său. Legea era clară: „De va lua cineva pe sora 
sa, după tată sau după mamă, şi-i va vedea goliciunea şi ea va vedea goliciunea lui: aceasta 
este ruşine şi să fie stârpiţi înaintea ochilor fiilor poporului lor. El a descoperit goliciunea 

acestei simple garnizoane în împărăteasa cetăților.“ Tot atunci episcopul Ho- 
sius a părăsit curtea lui Constantin. 


surorii sale; să-şi poarte păcatul lor” [Lev. 20, 7]. Citim de asemenea: „Cel ce se va culca cu 
femeia tatălui său, acela goliciunea tatălui său a descoperit; să se omoare amândoi, căci 
vinovaţi sunt” [Lev. 20, 11]. 


Este limpede că îngăduitorul tată, David, nu a aplicat pedeapsa cerută de lege şi de respon- 
sabilitatea Iui publică. Însă Dumnezeu nu l-a iertat pe Amnon. Fratele Tamarei, Abesalom, a 
ajuns să îl urască pe Amnon, pentru că a necinstit-o pe sora lui. Aşadar, Abesalom s-a 
răzbunat şi l-a ucis pe Amnon. 


Din nou, mila exagerată a lui David față de celălalt fiu, Abesalom, l-a lăsat pe acesta să 
ajungă la revoltă deschisă. Cu toate că David nu aplicase judecata Domnului pentru greşeala 
săvârşită de fiul său, Dumnezeu nu a trecut cu vederea judecata. Ca rege, David era împu- 
ternicit cu administrarea interesului obştesc, însă el a preferat afecțiunea naturală în locul 
împlinirii datoriei lui publice şi religioase. Sunt evidente avertizările rostite împotriva 
înclinațiilor nefireşti prezentate în aceste incidente [cf. Col. 3, 5]. 


Cele petrecute în familia lui David ar fi putut fi învățături şi pentru Constantin. Pentru David, 
afecțiunea exagerată faţă de fiii lui a avut două rezultate rele: l-a împiedicat să acţioneze cu 
dreptate şi l-a făcut să ierte greşeli grave. Însă iubirea nechibzuită a lui David s-a încheiat cu 
o durere nemăsurată. Indulgenţa lui faţă de păcatele nestăpâniților săi fii, a dus la uciderea 
lui Amnon de către Abesalom precum şi la revolta şi moartea acestuia din urmă. 


Probabil că împăratul Constantin a tratat nenorocirea abătută peste familia sa având în 
vedere aceste lucruri. 
'% Kousoulas, “Intrigue and Violence”, The Life and Times, pp. 380-386. 


Întemeierea Constantinopolului 


Constantin, Elena şi Constantia au părăsit Roma, pentru a merge în Nicomidia. 
În timpul acelei călătorii, Constantin a anunţat că avea să construiască o nouă 
Roma pe locul bine poziționat al cetăţii Bizanţ. EI vieţuise acolo mai bine de 
zece ani, în vremea când era în serviciul lui Dioclețian şi apoi a lui Galerius. 
Arhitectul lui Constantin ridicase deja multe dintre clădirile planificate. 


În vreme ce Constantin şi-a reluat proiectele de construcţie, Elena s-a dedicat 
credinţei creştine, mai ales după moartea prematură a iubitului ei nepot. Deşi 
avea peste şaptezeci de ani, bătrâna împărăteasă se pregătea să meargă în pele- 
rinaj la Ierusalim. 


Între timp, Constantin îşi ridicase în Bizanţ o statuie împodobită cu o aureolă cu 
şapte raze, adusă din Heliopolis, Frigia. La baza postamentului statuii, slujitorii 
au aşezat cele douăsprezece coşuri pomenite în Evanghelia după Matei. Acestea 
fuseseră pline cu firimiturile rămase de la cele cinci pâini şi doi peşti, pe care 
Domnul le-a binecuvântat, le-a frânt şi le-a dat ucenicilor, care la rândul lor, le- 
au împărţit unei mulţimi de peste cinci mii de oameni.'* Odată cu aceste coşuri, 
au fost aşezate acolo şi sfinte moaşte, pentru ocrotirea şi sfinţirea cetăţii. 1% 


Împăratul a construit multe biserici în cetatea cea nouă, între care se numără cele 
închinate Sfinţilor apostoli, păcii lui Dumnezeu, Sfântului Mochie '” şi Arhan- 
ghelului Mihail de la Anaplous.' Acestor lăcaşuri sfinte le-a dăruit multe vase 
liturgice şi mobilier. Pe lângă acestea, el a dat un edict general, prin care a hotă- 
rât ca altarele idolilor din acea cetate să fie dărâmate, iar în locul lor să se ridice 
biserici creştine. !! 


1 Cf. Mt. 14, 20. 

'% A se vedea Sinaxarul mare din ziua de 11 mai, când Sfânta Biserică pomeneşte inau- 
gurarea sau sfințirea Constantinopolului. Sfântul Teofan scrie că „„ Împăratul Constantin a 
decretat ca, la întemeierea Constantinopolului, această cetate avea să fie socotită „Noua Ro- 
mă ” şi să aibă un Senat. În locul în care a început să construiască cetatea, în partea de apus, 
la poarta care ducea în afara cetăţii, spre Roma, Constantin a ridicat o columnă de porfir, în 
vârful căreia se afla statuia sa. El a împodobit cetatea cea nouă cu multe obiecte de artă, 
statui din bronz şi marmură, aduse din fiecare provincie şi cetate a imperiului”. The 
Chronicle of Theophanes Confessor, AM 5821, A.D. 328/329, p. 46. Nota 2 din aceeaşi sursă 
afirmă că Statuia de pe columna de porfir era un Apollo din Ilium care fusese modificat. Alte 
izvoare plasează statuia în centrul Forumului. 

'* Sfântul Mochie este prăznuit de Sfânta Biserică în ziua de 11 mai. 

“5 Anaplous ori Sosthenion (Istinye) este un mic golf natural din Bosfor, care face legătura 
dintre Marea Neagră şi Propontis,; bizantinii îl numeau Stenon. 

'5 Sfântul Teofan confirmă aceasta, spunând că „Împăratul Constantin a intensificat distru- 
gerea idolilor şi a templelor lor, care au fost demolate în diferite locuri. Ce mai rămânea din 
acestea era dăruit bisericilor lui Dumnezeu ”. The Chronicle of Theophanes Confessor, AM 
5822, A.D. 329/330, p. 47. 


De asemenea, pentru noua Romă a fost ales un Senat. Familii nobile romane şi 
conducători distinși au fost invitaţi să locuiască acolo. Constantin a înălţat şi 
case frumoase pentru noii locuitori ai cetăţii. 


Eusebiu Pamfilus ne spune că în mijlocul pieţii erau fântâni împodobite cu 
chipuri făcute din aramă şi suflate în aur, care îl reprezentau pe Bunul Păstor, pe 
Daniel în groapa cu lei, etc. În camera principală din palatul imperial el a pus să 
fie fixat pe o placă mare din centrul tavanului, care era acoperit cu panouri 
suflate în aur, simbolul Pătimirii Mântuitorului nostru - Crucea - alcătuit dintr-o 
multitudine de pietre preţioase şi bogat ornamentat cu aur.'”? 


Tot în acea vreme abisinienii erau catehizaţi şi botezați de Sfântul Frumentie din 
Tyr, ajutat de Meropios şi Adesios.'”* Cu voia lui Dumnezeu, curajul şi 
evlavia împăratului Constantin cel mare ajunseseră cinstite în întreaga lume 
civilizată. În timpul domniei lui, în anul 330, pe când se afla în Bizanţ, ivirenii 
(georgienii) au îmbrățișat şi ei creştinismul ca religie de stat.” 


Episcopul Teodoret de Cir, în opera sa Istoria bisericească," prezintă modul în 
care Iviria a fost îndrumată pe calea adevărului Evangheliei de o roabă, o Sfântă 
a lui Dumnezeu, care l-a vindecat de orbire pe regele ivirean, boală care l-a cu- 
prins pe când era la vânătoare. '* Ea l-a convins pe rege să trimită o solie la 
Constantin şi să ceară învăţători ai credinţei. Regele a primit îndemnul ei, iar 
Constantin i-a întâmpinat pe soli cu bucurie şi a ales pentru această lucrare un 
episcop înzestrat cu multă credinţă, înţelepciune şi virtute. 


De asemenea, Constantin şi-a asumat de bunăvoie ocrotirea creştinilor prigoniţi 
din Persia. Constantin i-a scris împăratului persan, cerându-i să primească religia 
creştină şi să-i cinstească pe învățătorii acesteia. În aceeaşi perioadă, chiar şi 
armenii au venit la Hristos. Acesta a fost rezultatul eforturilor misionare ale 


152 Eusebiu, Viaţa, Cartea a Ill-a, cap. XLIX. 

"5 Sfântul Frumentie, arhiepiscopul Etiopiei, este prăznuit de Sfânta Biserică în ziua de 30 
noiembrie. 

*5 Vezi: Rufinus de Aquileia, Istoria Bisericii, trad. de Philip Amidon (NY: Oxford University 
Press, 1997), Cartea 10.9, 10. 

'% Ibidem, Cartea 10.11. 

“5 Teodoret (cca 393 - cca 466) a fost episcop de Kyros (Cyrrhus), lângă Antiohia. EI a scris 
în limba greacă. Cronicile lui istorice despre Biserica şi monahismul de la mijlocul secolului 
V sunt de un interes aparte. 

'57 A se vedea această povestire despre „femeia creştină ” în istorisirea referitoare la ivireni, 
care se găseşte în Sinaxarul mare, pe 27 octombrie, precum şi istoria Sfintei Nina, prăznuită 
de Sfânta Biserică în ziua de 14 ianuarie. 


Sfântului ierarh Grigorie, luminătorul Armeniei celei mari, care a răposat prin 
158 
anul 328. 


Atât Sfântul Grigorie, cât şi regele Tiridates, l-au vizitat pe Constantin, pe când 
acesta se afla la Roma. Succesorul lui Grigorie, fiul lui Tiridates, pe nume 
Aristanes, a primit şi el epistole de îndemn de la Constantin. 


Sfântul Teofan adaugă faptul că „multe neamuri, care mai înainte invadau teri- 
toriul roman, au cerut să fie botezate, datorită minunilor săvârşite de preoţii luaţi 
prizonieri în timpul domniei împăratului Gallienus (253-268). Aceste neamuri îi 
includ pe goți, celți şi pe galatenii din apus. lar sub domnia lui Constantin victo- 
riosul, multe neamuri au fost botezate şi au alergat la Hristos.”""? 


Vestitele clădiri ale cetăţii celei noi erau aproape terminate în vremea celui de al 
douăzeci şi patrulea an de domnie a marelui Constantin, adică anul 330 sau 5838 
de la facerea lumii. 


Cetatea, cunoscută ca noua Romă, a ajuns să fie numită Constantinopol sau Ce- 
tatea lui Constantin şi ca orice capitală, avea senatori, nobili, demnitari şi gene- 
rali, fiind împodobită cu toată măreția şi înfrumuseţată cu statui şi coloane, ca 
astfel să ajungă regina cetăţilor.!* 


“5% Vezi Sinaxarul mare, Viaţa Sfântului ierarh Grigorie, prăznuit de Sfânta Biserică în ziua de 
30 septembrie. 

15 The Chronicle of Theophanes Confessor, AM 5816, A.D. 323/324, loc.cit. 

1% Împăratul a părăsit Roma. A preferat să ia cu el mai degrabă moştenirea lumii civilizate, 
aşa cum aceasta a fost schimbată şi îmbunătăţită de Roma, decât spiritul local al Romei. 
Imperiul Roman era mai mult decât un produs al Romei. Dintotdeauna imperiul a fost în 
mare măsură grec. Nu trebuie să uităm că până şi romanii de frunte erau greci prin educaţie. 
Imperiul a fost atât roman cât şi grec, cu mult înainte ca împăratul Constantin să intervină şi 
să dea elenismului un loc de sălăşluire în vechiul Bizanţ. În orice caz, el a separat elementul 
grec şi l-a retras din Apus concentrându-l în provinciile din Răsărit şi lăsându-i pe cei din 
Apus, încă o dată, pur apuseni, de-elenizaţi, ba chiar barbarizaţi într-o oarecare măsură, 
deoarece elenismul constituia opt zecimi din civilizația umană de atunci. În ce îl priveşte pe 
Constantin, el nu era grec. Folosea latina ca limbă de comunicare. În această limbă şi-a scris 
discursurile, care, la nevoie, erau traduse în limba greacă. Constantin nu era un apostol de 
bunăvoie al curentului elenist, ci doar urma mersul vremurilor contemporane lui.” Baker, 
Constantine the Great, cap. X(XII), pp. 261-263. 


Împărăteasa Elena în Țara Sfântă 


Tot în acea vreme, Constantin a fost învrednicit de o vedenie. Urmând un în- 
demn ceresc, el a trimis-o la Ierusalim pe binecuvântata sa mamă, Împărăteasa 
Elena, pentru ca ea să caute acolo lemnul cel de preţ al Crucii." Acesta încă era 
îngropat sau mai degrabă, ascuns cu răutate în acel loc din Țara Sfântă, unde 
Domnul nostru a fost răstignit şi îngropat de poporul cel nerecunoscător al evrei- 
lor. 


Socrates şi Sozomen afirmă că hulitorii lui Hristos au acoperit locul răstignirii, 
ba chiar au ridicat acolo un templu închinat Afroditei (Venus), ca să poată şterge 
pomenirea lui lisus. 


Când Augusta a aflat unde se găsea Crucea, ea a poruncit ca templul să fie dărâ- 
mat şi pământul înlăturat.” 


Sfântul Teofan ne spune că „împăratul i-a poruncit lui Macarie I, episcopul leru- 
salimului (314-333), care a fost prezent la Sinodul I de la Niceea, să caute locul 
Sfintei Invieri, Golgota (locul căpăţânii) şi lemnul cel de viaţă dătător. 


În acel an Constantin a încoronat-o pe Elena, credincioasa lui mamă, şi 1-a acor- 
dat privilegiul de a bate monedă. Apoi ea a avut o vedenie, prin care a fost în- 
demnată să meargă la Ierusalim, ca să scoată la lumină locurile sfinte, ce fuse- 
seră îngropate de necredincioşi. Elena l-a rugat pe fiul ei să împlinească aceste 
porunci date de Dumnezeu, iar împăratul s-a supus voinţei ei.” 


1% Povestirea pe larg a cercetărilor făcute de Sfânta Elena pentru aflarea Crucii poate fi 
citită în Sinaxarul mare, la ziua de 14 septembrie, când Sfânta Biserică pomeneşte praznicul 
Înălţării cinstitei şi de viaţă dătătoarei Cruci. 

'% Eusebiu scrie că împăratul Constantin a acordat un ajutor bănesc Bisericii din lerusalim, 
ce fusese înălțată pe sfântul loc al Învierii Mântuitorului [Viaţa, Cartea a III-a, cap. XXIX]. 
Dar Sfântul Mormânt al Domnului, care mai înainte fusese pregătit pentru Iosif din 
Arimateea, unde îngerul cel strălucitor a coborât din cer şi a răsturnat piatra, era complet 
acoperit cu pământ şi pietre. Deasupra Sfântului Mormânt a fost înălțat un templu al zeiţei 
Venus. Sub îndrumarea Sfântului Duh, împăratul Constantin a poruncit ca locul să fie săpat 
până la nivelul iniţial şi apoi sfinţit. Templul lui Venus, statuile şi tot ce se afla acolo a fost 
distrus. Întreaga cantitate de pământ şi pietre a fost mutată în afara cetăţii, cât mai departe 
posibil. Aşadar, cinstitul şi sfințitul loc al Învierii Mântuitorului nostru a fost scos la lumină. 
Eusebiu, Viaţa, Cartea a III-a, cap. XXV-XĂVIIL. Biserica Sfântului Mormânt a fost sfinţită în 
anul al treizecilea al domniei lui Constantin, potrivit lui Eusebiu [Op.cit., Cartea a IV-a, cap. 
XLVII]. 

'% The Chronicle of Theophanes Confessor, AM 5816, A.D. 323/324, p. 37. 


Acest episod de mare importanţă pentru creştinătate a început astfel. Evlavioasa 
şi Sfânta Elena a luat cu ea o mulțime de generali şi demnitari. În timpul peleri- 
najului, ea a dat Bisericii şi clericilor multă milostenie şi sprijin imperial. 


„Constantin - adaugă Sfântul Teofan - a trimis-o pe mama lui la Ierusalim cu 
mulți bani şi ostaşi. Macarie, patriarhul Ierusalimului, a întâmpinat-o pe bătrâna 
împărăteasă cu cinstea cuvenită şi împreună cu ea, a căutat mult-doritul lemn de 
viaţă dătător, săvârşind multe rugăciuni şi postiri. Când toate acestea au fost 
împlinite, îndată Domnul i-a descoperit lui Macarie că cinstita Cruce se află în 
locul unde erau templul şi statuia Afroditei. 


De Dumnezeu încununata împărăteasă Elena, folosindu-și autoritatea imperială, 
a aranjat de îndată ca un număr mare de muncitori să nimicească templul con- 
struit de împăratul Aelius Hadrian (117-138). L-au dărâmat până la temelie şi au 
îndepărtat pământul de deasupra.”%* 


Apoi Elena a venit la locul Pătimirii Domnului. Mai întâi a căutat în toate izvoa- 
rele cele pline de învăţătură, nu numai creştine, dar şi evreieşti, pentru a afla 
cam pe unde ar putea găsi nepreţuitul obiect. 


Augusta a primit ajutor de la un oarecare evreu, pe nume luda, care cunoştea 
locurile. La început, el nu a vrut să arate ce ştia. Prin urmare, a fost aruncat într- 
o fântână secată, unde nu i s-a dat nici pâine, nici apă. Până la urmă, după şapte 
zile, luda nu a mai putut îndura foamea şi setea. Atunci a strigat cu glas mare: 
„Eliberaţi-mă şi vă voi arăta unde a fost răstignit Hristos!” Îndată a fost scos din 
fântână şi le-a arătat locul, însă nu ştia cu siguranţă unde se găsea Crucea. 


Atunci Sfânta Elena a înălțat rugăciuni fierbinţi către Domnul. Îndată a început 
un cutremur, care a zguduit acel loc, şi pretutindeni s-a răspândit o mireasmă de 
nespus, precum mirosul de smirnă. Împărăteasa le-a cerut lucrătorilor să sape. Pe 
măsură ce săpătorii au ajuns tot mai adânc în pământ, au început să simtă o mi- 
reasmă minunată ieşind de acolo. Augusta a poruncit ca săpăturile să fie 
continuate cu evlavie. 


Spre uimirea tuturor, însă exact după cum numai împărăteasa crezuse, săpăturile 
adânci au dus la nişte încăperi ascunse de pământ, în care au descoperit taina 
Crucii îngropate. Elena şi toţi cei împreună cu ea s-au minunat, până şi luda. 
Acel evreu a ajuns să creadă în Hristos şi I-a adus mulţumire. 


Din pământ au fost scoase trei cruci, tăblița scrisă de Pilat şi cuiele. Obiceiul 
vremii era ca instrumentele de tortură să fie îngropate în apropierea locului de 


'% Ibidem, AM 5817, A.D. 324/325, pp. 41-42. 


suferință a condamnatului. Insă tăblița fusese scoasă de pe adevărata Cruce a 
Domnului şi aruncată în apropiere. Crucea lui lisus se găsea aruncată la un loc 
cu celelalte două, fără nici o deosebire. 


Rufin din Aquileia (n. 345) notează: „Cele trei cruci erau puse la un loc. Însă du- 
pă această descoperire, bucuria Elenei a fost întunecată de faptul că nu putea 
distinge crucile una de alta. Acolo a fost descoperită şi tăblița scrisă de Pilat în 
limbile greacă, latină şi ebraică, însă nici măcar aceasta nu indica limpede care 
este Crucea Domnului.” % 


Sfântul Teofan spune că „Sfântul Mormânt şi locul căpăţânii au fost descoperite 

de îndată, iar în apropiere, către răsărit, erau îngropate trei cruci. După ce au cer- 

cetat mai bine locul, au aflat până şi cuiele. Insă nu ştiau care dintre cele trei 
: ol 

cruci este cea a Domnului.”1% 


In clipa acelei descoperiri, împărăteasa s-a umplut de o adâncă bucurie. Când |- 
au întrebat pe luda, acesta nu a ştiut să arate care dintre cele trei cruci este cea pe 
care a fost răstignit Hristos. 


Însă, prin purtarea de grijă a lui Dumnezeu, de locul acela se apropia un cortegiu 
funerar. Mişcat de o credinţă puternică, luda le-a cerut celor care purtau trupul, 
să-l aducă înaintea împărătesei. Sicriul a fost adus şi aşezat pe pământ. Pe când 
trupul zăcea acolo, prima cruce a fost pusă peste el, însă nu s-a petrecut nimic. 
La fel au făcut şi cu cea de a doua cruce şi tot nimic nu s-a întâmplat, fiindcă 
acestea erau crucile celor doi tâlhari. În sfârşit, Crucea Domnului nostru lisus 
Hristos a fost a fost pusă peste trupul celui mort. Şi, o, minunile Tale, Hristoase 
Împărate! Îndată ce a fost atins cu cea de a treia cruce, acel mort a înviat. Prin 
această minune s-a descoperit acolo puterea cinstitei Cruci. Mulţi evrei au fost 
martori la cele întâmplate şi au crezut în Hristos. lar Sfânta Elena era plină de 
bucurie şi înălța mulţumiri Domnului. 


După acest eveniment înălțător, împărăteasa l-a chemat acolo iarăşi pe luda, care 
deja primise Sfântul Botez şi numele de Chiriac.! 


Pe când Chiriac şi alţii veniţi cu el se închinau Sfintei Cruci, locul acela s-a 
umplut de strălucire. După ce au săpat puţin mai adânc, au descoperit şi cuiele 
cu care Domnul a fost țintuit pe Cruce.'% 


'% Rufinus de Aquileia, Istoria Bisericii, Cartea 10.7. 

'% The Chronicle of Theophanes Confessor, AM 5817, A.D. 324/3235, p. 42. 

5 În timpul domniei lui Iulian apostatul (360), Sfântul Chiriac i-a urmat episcopului Macarie 
ca patriarh al Ierusalimului (314-333). Chiriac a primit mucenicia împreună cu mama Sa, 
Ana. Amândoi sunt prăznuiţi de Sfânta Biserică în ziua de 28 octombrie. 


Sfântul Teofan adaugă o altă istorisire, care mărturiseşte despre adevărata Cruce. 
În încercarea lor de a descoperi Crucea Domnului, în vreme ce „Elena era foarte 
îndurerată, Macarie cel cu nume bun a găsit dezlegare acestui lucru, prin cre- 
dinţa lui puternică. El a atins cu fiecare dintre cele trei cruci pe o femeie de 
neam nobil, care era deznădăjduită, căci se apropia de moarte. Şi astfel, fericitul 
Macarie a descoperit care era Crucea Domnului. Fiindcă, numai ce s-a apropiat 
umbra Crucii de femeia cea bolnavă, şi aceasta, cu toate că abia era în stare să 
respire şi să se mişte, îndată, cu puterea lui Dumnezeu, s-a ridicat şi a început să 
Îl slăvească pe Domnul cu glas mare.” 


Rufin notează şi el această istorisire: „S-a întâmplat să fie în cetate o femeie de 
rang înalt, care zăcea pe patul morţii din pricina unei boli grave. Când episcopul 
Macarie a înţeles tulburarea împărătesei şi a celor ce erau de faţă la aflarea cru- 
cilor, a spus: «Aduceţi aici toate crucile care au fost găsite, iar Dumnezeu ne va 
descoperi care este cea care l-a purtat pe Fiul.» Macarie, alături de împărăteasă 
şi de popor, au mers la femeia suferindă. 


Episcopul a îngenunchiat şi a rostit această rugăciune către Dumnezeu: «Doa- 
mne, Tu ai binevoit să dai mântuire neamului omenesc prin Fiul tău cel Unul 
născut şi prin suferinţa Lui pe Cruce. Acum ai pus în inima celor făcuţi de Tine 
să caute fericitul Lemn, pe care a fost răstignit Mântuitorul nostru. Aşadar, 
arată-ne limpede, care dintre aceste trei cruci a fost rânduită spre slava Domnu- 
lui nostru şi care au fost făcute ca să slujească pedepsei. Fă, dar, ca această 
femeie, care zace aici pe jumătate moartă, să fie readusă la viaţă din porțile mor- 
ţii, prin atingerea ei cu Lemnul cel vindecător.» 


Rugându-se astfel, Macarie a atins-o pe femeia bolnavă cu una dintre cruci, însă 
aceasta nu a ajutat. A atins-o şi cu cea de a doua cruce, iarăşi fără nici o izbândă. 
Însă când episcopul a atins-o cu cea de a treia cruce, îndată femeia a deschis 
ochii şi s-a ridicat. Cu putere înnoită şi mai multă însuflețire decât pe vremea 
când era sănătoasă, ea a început să umble prin casă şi să slăvească puterea lui 
Dumnezeu. 


Atunci împărăteasa, primind o dovadă atât de limpede a rugăciunii ei, a hotărât 
să construiască o biserică măreaţă pe locul în care a găsit Crucea. 


Iar cele patru cuie, cu care a fost țintuit trupul Domnului, le-a dat fiului ei, Con- 
stantin. Din câteva cuie el şi-a făcut un frâu pentru a-l folosi în luptă, iar cu cele- 
lalte se spune că şi-a pregătit un coif la fel de trebuincios în bătălie. 


1% A se vedea Sinaxarul mare în legătură cu aflarea de către Sfânta Elena a preţioaselor cuie 
ale Pătimirii Domnului nostru lisus IHristos, descoperire prăznuită de Sfânta Biserică în ziua 
de 6 martie. 

'% The Chronicle of Theophanes Confessor, AM 5817, A.D. 324/325, loc.cit. 


Cât priveşte însuşi Lemnul cel vindecător, împărăteasa 1-a dus fiului ei o parte 
din acesta, iar cealaltă parte a pus-o într-o cutie din argint şi a lăsat-o în locul 
unde a fost găsită, spre închinarea şi folosul poporului celui credincios; această 
parte din Sfânta Cruce încă se mai păstrează acolo spre pomenire.” 


Prin descoperirea Elenei s-a împlinit şi proorocia lui Isaia: „Mărirea Libanului, 
chiparosul, ulmul şi merişorul la tine vor veni, cu toţii laolaltă, ca să împo- 
dobească locaşul cel sfânt al Meu, iar Eu voi slăvi locul unde se odihnesc picioa- 
rele Mele” [Is. 60, 13]. 


Împărăteasa a recunoscut cele trei părţi ale Crucii în lemnul de cedru, pin şi 
. E la ele d Pâiliie . 171 
chiparos, prin care s-au împlinit Pătimirile Mântuitorului. 


Sfântul Teodor studitul psalmodiază: „Să cântăm laudele Crucii celei făcute din 
trei feluri de lemn [Is. 60, 13] ca un chip al Treimii şi cinstind-o cu frică, să 
înălțăm strigare, binecuvântând, lăudând şi înălţând pe Hristos în veci.” 7 


ŞI, „Răstignit ai fost, Fiul lui Dumnezeu, pe pin, pe cedru şi pe chiparos. Sfin- 

țeşte-ne pe toţi şi învredniceşte-ne să privim la Pătimirea Ta cea dătătoare de 

viaţă. 


Sfântul Iosif imnograful cântă şi el, cu slavă: „Să cinstim Crucea Domnului, 
aducând acestea: dragostea noastră blândă precum chiparosul, mireasma dulce 
ca cedrul a credinţei noastre şi iubirea noastră curată precum pinul. Şi să slăvim 
pe Mântuitorul nostru, care a fost țintuit pe ea [Is. 60, 13]. 


Sfântul Grigorie de Tours (538-594) notează că acele cuie care au fost folosite 
pentru răstignirea celor doi tâlhari erau negre şi ruginite, însă cuiele cu care a 
fost răstignit Domnul, erau luminoase şi strălucitoare ca fulgerul. 


Sozomen,!”* istoricul bisericesc din secolul V, care se trăgea din Palestina, no- 
tează că „după ce a fost găsit cinstitul Lemn, cea mai mare parte a lui a fost pusă 
într-o raclă de argint, care încă se mai păstrează în Ierusalim. Împărăteasa Elena 
a dat o parte fiului ei, Constantin, împreună cu piroanele cu care a fost țintuit 


" Rufinus de Aquileia, Istoria Bisericii, Cartea 10.7, 8. 

“1 Minei, 21 mai, Icos la Utrenie, după Cântarea a IV-a. 

"2 Triod, Marţi în săptămâna a patra, stihiră la Canonul Utreniei, Cântarea a VIII-a, glasul 
VIII. 

'* Triod, Vineri în săptămâna a patra, stihiră la Canonul Utreniei, Cântarea a V-a, glasul IV. 
1 Triod, Miercuri în săptămâna a patra, stihiră la Canonul Utreniei, Cântarea a VII-a, 
glasul VI. 

'%Sozomen, Istoria bisericească, Cartea a Il-a, cap. 1, în: Sozomen Salaminus Hermias, The 
Ecclesiastical History , The Nicene and Post-Nicene Fathers Series, 2nd Ser., 11:259. 


trupul lui Hristos. Se spune că din acestea împăratul şi-a făcut un coif şi un frâu 
pentru calul său, urmând proorociei Sfântului Zaharia.”""S 


Episcopul Teodoret, originar din Antiohia, spune că „Augusta a poruncit ca o 
parte din cuie să fie pusă în coiful imperial, pentru ocrotirea capului fiului ei de 
săgețile vrăjmaşilor. Tot la porunca împărătesei Elena, celelalte cuie au fost fo- 
losite pentru frâul calului lui Constantin, nu doar pentru a-l păzi pe împărat, ci şi 
pentru a împlini o proorocie veche rostită de Zaharia... Ea a trimis la palat o par- 
te din Crucea Mântuitorului nostru. Cealaltă parte a fost acoperită cu argint şi 
dată în grija episcopului cetății lerusalimului, cu îndemnul de a o păstra cu grijă, 
ca să fie transmisă posterităţii în chip nevătămat. Apoi ea a trimis după meşteri 
şi materiale, ca să înalțe cele mai impunătoare şi mai măreţe biserici.” 


Socrates, avocat şi istoric bisericesc grec, născut în Constantinopol, spune că 
„mama împăratului a ridicat pe locul Mormântului Domnului o biserică măreaţă 
şi a numit-o Noul Ierusalim, construind-o cu faţa către cetatea cea veche şi pără- 
sită. Acolo ea a lăsat pentru cei ce doreau să o vadă, o parte a Crucii, care era 
închisă într-o raclă din argint. Cealaltă parte a trimis-o împăratului, fiul er. 


Constantin credea că cetatea va fi cu totul ferită de primejdii, dacă acest obiect 
sfânt era păstrat înlăuntrul ei. Împăratul a pus în taină o parte a Crucii în statuia 
sa din Constantinopol, aflată pe o columnă înaltă din porfir, în Forumul numit al 
lui Constantin. !$ 


Am scris acestea dintr-o sursă intermediară, într-adevăr, însă aproape toţi locui- 
torii Constantinopolului afirmă că acest fapt este adevărat. 


In plus, din cuiele cu care mâinile lui Hristos au fost ţintuite de Cruce - pe care 

Elena, mama lui, aflându-le tot în mormânt, i le-a trimis - Constantin a făcut un 

frâu şi un coif, pe care le folosea în campaniile lui militare.” Împăratul a 


"* Zah. 14, 20. 

"7 Teodoret, Istoria bisericească, Cartea LI, cap. XVII, în: Teodoret, The Ecclesiastical 
History, Nicene, 2nd Series, III:55. 

"5 Statuia lui Constantin, care avea incorporate în ea câteva dintre cuiele cu care a fost 
răstignit Hristos, conținea în postamentul ei şi o piatră de la fântâna patriarhului Iacov [In. 
4, 12]. Mai multe informaţii despre relicvele păstrate în Columna lui Constantin se pot afla 
din Viaţa Sfântului sfinţitului mucenic Ipatie, episcop de Gangra, prăznuit de Sfânta Biserică 
în ziua de 31 martie. 

'* Neavând susținerea istoriei, a opiniei publice sau a tradiţiei familiei - depăşind exemplul 
primit de la tatăl său - şi departe de a se ruşina că are nume, cruce şi credinţă creştină, 
Constantin le-a arătat tuturor acel fragment din Sfânta Cruce, adus de mama lui la Con- 
stantinopol, prezentându-l ca pe cea mai mare cinste a sa şi lăudându-se cu ea, ca fiind 
trofeul ce l-a condus la victorie. El a cerut să fie pictată o placă comemorativă înaltă, ce a 
fost pusă în văzul tuturor, în fața porticului palatului său, pe care erau zugrăvite Crucea 


asigurat toate materialele necesare pentru construirea bisericilor şi i-a scris 
episcopului Macarie să grăbească ridicarea lor. 


Când mama împăratului a terminat de ridicat Noul lerusalim, ea a început o altă 
biserică, la fel de impunătoare. Este vorba despre biserica ridicată deasupra 
peşterii din Betleem, unde Hristos S-a născut cu trupul. Însă Elena nu s-a oprit 
aici, ci a ridicat o a treia biserică, pe Muntele Înălţării Mântuitorului.”"5 


Sfântul Teofan confirmă că „Elena a poruncit ca în numele fiului ei să fie 
înălțate biserici la Sfântul Mormânt şi la locul Răstignirii, unde a fost descoperit 
Lemnul cel de viaţă dătător, precum şi la Betleem şi pe Muntele Măslinilor.”!5! 


La Golgota, Sfânta Elena a fost prima care s-a închinat Sfintei Cruci şi a sărutat- 
0. Ea râvnea să o ducă în cetatea cea nouă, ca dar pentru fiul ei. A tăiat o parte, 
de-a lungul lemnului, păstrând astfel întreagă forma Crucii, din faţă şi din spate. 
Aşadar, ea avea două Cruci, cea lăsată în Ierusalim şi cea pe care a luat-o îm- 
preună cu nepreţuitele cuie, ducând-o cu bucurie fiului ei. 


Potrivit Sfântului Ambrozie, Elena a căutat şi a aflat cuiele cu care a fost răstig- 
nit Domnul. „Dintr-un cui - spune ierarhul - ea a poruncit să se facă un frâu, iar 
din altul a făcut o diademă. Pe unul I-a folosit ca podoabă, iar pe celălalt pentru 
închinare, împodobindu-le şi cu pietre preţioase şi trimițându-le fiului ei. 
Constantin le-a purtat pe amândouă, lăsându-le ca moştenire a credinţei sale 
împăraţilor de după el. 


Și astfel, credinţa împăraţilor pusese înainte obiectul cel sfânt, aflat pe frâu, du- 
pă proorocia lui Zaharia: «În ziua aceea va fi (scris) pe clopoţeii cailor: “Sfântul 
lui Dumnezeu'» [Zah. 14, 20]. Credinţa a venit de acolo de unde s-a încheiat 
persecuția, iar închinarea lui Dumnezeu 1-a luat locul. 


Elena a lucrat cu înţelepciune punând Crucea pe capetele conducătorilor, pentru 
ca domnii să cinstească Crucea lui Hristos. Aceasta nu a fost din îngâmfare, ci 
din evlavie, pentru că s-a adus slavă sfintei noastre răscumpărări... Pe cap o 
coroană, iar în mâini frâie. O coroană făcută din Cruce, spre strălucirea cre- 
dinţei, iar frâiele şi ele făcute din Cruce, ca să conducă puterea imperială şi să 
fie o conducere dreaptă, nu una nelegiuită. Fie ca toţi principii să cunoască 


deasupra capului său şi un balaur zburător sub picioarele lui şi ale copiilor săi, iar balaurul 
era străpuns cu o suliță şi aruncat în adâncurile mării. Eusebiu, Viaţa, Cartea a III-a, cap. Il, 
II 

1% Socrates Scolasticul, Istoria bisericească, Cartea I, cap. XVII, în: Socrates Scholasticus, 
The Ecclesiastical History, Nicene, 11:21, 22. 

'% The Chronicle of Theophanes Confessor, AM 5817, A.D. 324/325, loc.cit. 


faptul că această putere le-a fost dată prin bunăvoința lui Hristos, pentru ca 
urmând ei pilda Domnului, să se poată spune despre împăratul roman: «Pus-ai 
pe capul lui cunună de piatră scumpă» [Ps. 20, 3].”1%* 


Sozomen ne spune că „Împăratul Constantin a păstrat, într-adevăr, o parte din 
Sfânta Cruce, însă cea mai mare parte a fost acoperită în argint şi păstrată în 
biserica ridicată curând după aceea, pe locul unde a fost descoperită. De fapt, 
împăratul avea făcute din cuie un coif şi un frâu pentru calul său, potrivit proo- 
rociei lui Zaharia, care s-a referit la această perioadă.” '% 


Sfântul Teofan adevereşte acestea şi spune că „Împăratul Constantin şi-a întâm- 
pinat mama cu bucurie. EI a pus într-un cufăr de aur o bucată din Lemnul cel de 
viaţă dătător şi 1-a încredinţat-o episcopului spre păstrare. Constantin a aşezat o 
parte din cuie în coiful său, iar pe celelalte în frâul calului său, ca să se împli- 
nească cuvântul proorocului.”!5* 


În cei doi ani petrecuţi în Palestina, Elena a construit câteva biserici. Mai târziu, 
împărătesei 1 s-a închinat un paraclis la locul săpăturilor, chiar acolo unde a fost 
descoperită adevărata Cruce. Constantin a contribuit la eforturile mamei sale cu 
multe alte daruri scumpe. '% 


Unele istorisiri o asociază pe Elena cu Biserica Adormirii de lângă Ghetsimani, 
cu biserica din Hebron, de la Stejarul din Mamvri 150 şi chiar cu cea de pe Mun- 
tele Sinai. Mai mult, ea şi-a petrecut vremea în Țara Sfântă ajutându-i pe cei 
săraci şi nevoiaşi. Augusta le aducea mâncare şi chiar îi servea la masă, fiind 
mereu îmbrăcată în haine simple. 


Rufin notează că „venerabila împărăteasa a lăsat şi următoarea dovadă a evlaviei 
sale. 


Se spune că, într-o zi, le-a invitat la masă pe fecioarele închinate lui Dumnezeu, 
pe care le-a aflat acolo, în Țara Sfântă. Elena le-a tratat cu multă cinste, socotind 
că nu era potrivit pentru ele să împlinească îndatoririle slujirii. Dimpotrivă, ea 
însăşi, în haină de servitoare, a pus masa cu mâinile ei, a luat paharul şi a turnat 
apă peste mâinile lor. Într-adevăr, împărăteasa lumii şi maica imperiului, s-a 


1% Sfântul Ambrozie, „, Cuvânt funebru despre Teodosie”, Cuvinte funebre, în: Saint Ambrose, 
“Funeral Oration on Theodosius”, Funeral Orations, The Fathers of the Church, trad. de R. 
J. DeFerrari, Ph.D., vol. 22, pp. 328-329. 

15 Sozomen, Op.cit., loc.cit. 

'% The Chronicle of Theophanes Confessor, AM 5817, A.D. 324/325, loc.cit. 

15 Eusebiu, Viaţa, Cartea a III-a, cap. XLIII. 

'% Ibidem, Cartea a III-a, cap. LIII. 


făcut pe sine slujitoare a slujitoarelor lui Hristos. Aceasta s-a petrecut la Ieru- 
salim. 


Între timp, Constantin, având nădejde în credinţa lui, i-a înfrânt chiar pe pămân- 
tul lor pe sarmaţi, pe goți şi pe ceilalți din neamurile barbare, afară de cei ce deja 
făcuseră pace, prin tratate de prietenie sau predare de bunăvoie. Cu cât se lăsa 
mai mult în grija lui Dumnezeu, în duh de credinţă şi smerenie, cu atât mai mult 
Dumnezeu i le supunea pe toate. 


Apoi i-a trimis scrisori primului vieţuitor al pustiei, lui Antonie, ca unuia dintre 
: A. ui zi E . ua . 187 $ 

prooroci, rugându-l să mijlocească la Domnul pentru el şi pentru copiii lui. In 

acest fel, Constantin se străduia să se facă plăcut lui Dumnezeu, nu numai prin 


vredniciile lui şi credința mamei sale, ci şi prin mijlocirea Sfinţilor.” i 


Potrivit lui Sozomen, când împărăteasa a vizitat cetăţile din Răsărit, ea a făcut 
daruri potrivite bisericilor din fiecare cetate, i-a îmbogăţit pe cei ce fuseseră 
lipsiţi de bunurile lor, a împlinit cu bunăvoință nevoile săracilor şi a redat lber- 
tatea celor de multă vreme întemnițați, condamnaţi la exil sau la mină.!% 


Eusebiu al Cezareei adevereşte dărnicia Sfintei Elena şi actele ei de bunăvoință, 
zicând: „În măreţia autorităţii sale imperiale, a dat din plin dovezi ale dărniciei 
ei. În timpul călătoriei în provinciile răsăritene, împărăteasa i-a ajutat pe locui- 
torii din câteva cetăţi, dar şi pe toţi cei care au apelat personal la ea. În acelaşi 
timp, îşi arăta bunătatea şi faţă de ostaşi cu mână largă. Însă vrednice de mirare 
sunt milosteniile făcute de ea săracilor celor goi şi neocrotiţi. Unora le-a dat 
bani, iar altora haine din destul. I-a eliberat pe unii din temniţă sau din amară 
robie la mină. Pe alţii i-a scăpat de asuprire nedreaptă, iar pe alţii i-a întors de 
exil... Ea nu îşi neglija nici evlavia personală faţă de Dumnezeu. Vrednica împă- 
răteasă a împodobit locurile de rugăciune cu daruri deosebite, neuitând nici bise- 
ricile din cele mai mici cetăți. Această femeie admirabilă purta haine simple şi 
modeste, atunci când se amesteca în mulţimea de închinători.”"*% 


Augusta era foarte cinstită în tot imperiul. Râvna ei pentru credinţă a dus la în- 
mulţirea nespusă a convertirilor. 


Pelerinajul împărătesei a făcut şi pe alți creştini să-şi dorească această călă- 
torie sfântă, ea fiind între primii pelerini menţionaţi în documente. Elena a 
început astfel o tradiţie, care a continuat până în zilele noastre. 


'% Sfântul Antonie cel mare este prăznuit de Sfânta Biserică în ziua de 17 ianuarie. 

'% Rufinus de Aquileia, Istoria Bisericii, Cartea 10.8. 

15 Sozomen, Op.cit., Cartea a Il-a, cap. II, The Nicene and Post-Nicene Fathers Series, 2nd 
Ser., 1l:259. 

'% Eusebiu, Viaţa, Cartea a III-a, cap. XLIV, XLV. 


Cu toate că a rămas puţin din măreția inițială a edificiilor înălțate de ea, căci, în 
ultimele şaptesprezece secole, multe incendii, cutremure şi invazii au lăsat sem- 
ne adânci pe zidurile ctitoriilor ei, totuşi dorinţa şi râvna ei de a păstra şi de a 
împodobi sfintele altare ale Ortodoxiei au fost continuate. 


La întoarcerea acasă, era ostenită de toate lucrările ei şi încă îl plângea pe nepo- 
tul ucis, pe Crispus. 


Sfânta Elena a răposat la Nicomidia în braţele fiului ei, Constantin. Eusebiu 
arată că Augusta Elena, credincioasa şi iubita soție a lui Constantius Chlor şi 
mama devotată a lui Constantin cel mare, soția unui împărat roman creştin şi 
mama altuia încă şi mai mare, milostiva şi neobosita ocrotitoare a Sfintei 
Biserici, mireasa lui Hristos, pe care nici un lup cumplit nu a îndrăznit să o 
sfâşie vreodată, ajungând la vârsta de optzeci de ani, şi-a dat sufletul. Elena a 
răposat în prezenţa minunatului ei fiu, care îngenunchiase în aşteptare lângă ea, 
mângâind-o şi ţinându-i mâinile cu profund respect şi devotament. Fa a fost 
luată de Sfinţi şi de îngerii din cele mai înalte ranguri, cărora li s-a poruncit să o 
ducă, pentru veşnicie, lângă Mântuitorul. 


Trupul ei a fost cinstit cu onoruri neobişnuite, fiind escortat în cetatea împără- 
tească de un şir lung de ostaşi şi de garda de onoare imperială. A fost pusă în 
mormântul împăraților din Biserica Sfinţii apostoli. 


Eusebiu comentează că împăratul Constantin, prin influenţa lui, a determinat-o 
să fie o închinătoare atât de devotată a lui Dumnezeu, cu toate că nu fusese mai 
înainte credincioasă, încât părea că Însuşi Mântuitorul lumii o învățase încă din 
fragedă tinereţe. Pe lângă aceasta, Constantin a cinstit-o atât de mult cu demni- 
tățile imperiale, încât în fiecare provincie şi chiar în rândurile oştilor era acla- 
mată ca Augustă şi împărăteasă şi s-au bătut monede din aur cu chipul ei.” 


Mai apoi, Constantin i-a scris patriarhului Macarie, cerându-i să grăbească ridi- 
carea bisericilor. Împăratul a dat instrucţiuni şi pentru construirea unei biserici 
deasupra Sfântului Mormânt al lui Hristos. EI a trimis un responsabil de lucrări, 
care a adus mulţi bani şi porunca de a înălța în acele sfinte locuri o biserică atât 
de măreaţă, încât să nu fie nimic mai frumos, în întreaga lume locuită. Tot el le-a 


'% Ibidem, Cartea a Ill-a, cap. XLVI, XLVIL. Unii datează adormirea ei în anul 327. Cu sigu- 
ranță trebuie să fi avut loc înainte de 330, anul în care s-au lansat ultimele monede cunoscute 
care îi purtau numele. Nepreţuitele ei moaşte au fost mutate la Constantinopol şi puse să se 
odihnească în cavoul imperial al Bisericii Apostolilor. Se presupune că moaştele ei au fost 
transferate în 849 la Mănăstirea din Hautvillers, în arhiepiscopia franceză de Reims, aşa cum 
notează călugărul Altmann în lucrarea sa, Translatio. Alţii notează că o parte din moaştele ei 
au fost duse la Roma. Cinstirea ei s-a răspândit la începutul secolului IX chiar şi în ţările 
apusene. Praznicul ei în Apus este sărbătorit în ziua de 18 august. 


scris guvernatorilor provinciei să adauge la această lucrare câştigurile din 
veniturile publice. 


l-a spus lui Macarie că deja îi dăduse porunci lui Drakilius, guvernatorul 
provinciei, să asigure meşteri, muncitori şi toate materialele necesare constru- 
cţiei, pe care le-ar cere patriarhul. Astfel şi-a împlinit Constantin cuvintele prin 
fapte. Apoi, în cadrul unei slujbe solemne, împăratul a adus mulţumiri lui 

Dumnezeu pentru facerile de bine petrecute în vremea lui." 


'% The Chronicle of Theophanes Confessor, AM 5817, A.D. 324/325, loc.cit. 


Păgânismul 


Cu privire la păgânism - templele şi statuile zeilor - Constantin a folosit fiecare 
mijloc posibil pentru a îndepărta greşelile cele pline de superstiții ale păgânilor. 
Nu se mulțumea numai să transforme idolii din piatră în moloz sau pe cei din 
metal în bucăţi topite. Cu o agerime şi o înţelegere precum cea a lui Solomon, 
Constantin a poruncit să se scoată de pe zei podoabele făcute din pietre şi metale 
prețioase, lac sau poleială. EI a redus idolii, împodobiţi cu cel mai rafinat meş- 
teşug, la nişte simple caricaturi ale chipurilor lor de mai înainte. A poruncit ca 
acestea să fie îndepărtate din locurile în care fuseseră cinstite, anume din 
templele păgâne. Le-a expus în toate locurile publice din cetatea imperială, ca pe 
nişte simple obiecte de amuzament public. 


În plus, cu aceeaşi înţelepciune, el nu a poruncit dărâmarea imediată a templelor 
păgâne. I-a pus la încercare pe patronii acestora, poruncind să fie îndepărtate 
uşile şi acoperişurile. Prin urmare, a permis preoţilor păgâni şi celor mai încă- 
păţânaţi închinători la idoli să-şi continue ticăloasele lor ceremonii, însă doar 
sub ameninţarea expunerii lor la vicisitudinile naturale: dogoarea soarelui, frigul 
iernii, ploile, praful şi cele mai mari şi mai sâcâitoare insecte, şi aşa mai departe. 
În felul acesta, până şi păsările au putut să se cuibărească în podurile deschise. 
Astfel, altarele şi sanctuarele păgâne au fost transformate în adevărate rece- 
ptacule naturale de excremente de pasăre. Toate acestea s-au făcut ca adaos la 
faptul că păgânii au fost siliți să renunţe la statuile lor, pe care mai devreme le 
socoteau drept zei plini de sfinţenie.” 


Apoi, Constantin a aflat de practicile nebuneşti ale unor stăpâni ai unei dum- 
brăvi şi ai unui templu din Aphaca, situat pe o culme a Muntelui Liban, în Feni- 
cia. Aici se cinstea demonul Afroditei, printr-o purtare efeminată a bărbaţilor, 
apoi se practicau şi raporturi nelegiuite cu femei şi adulter, alături de alte apu- 
cături îngrozitoare şi ticăloase. 

Constantin însuşi a inspectat locul. El a poruncit ca acele clădiri şi jertfele lor să 
fie cu totul nimicite. Foştii stăpâni erau ameninţaţi cu pedeapsa, dacă îndrăzneau 
să-şi reia practicile, după plecarea împăratului.” 


Constantin a mers şi la templul lui Aesculapius din Aegae, un monument păgân 
al şarlataniei şi al falselor vindecări, şi a făcut şi cu acesta la fel ca şi cu templul 
Afroditei. A poruncit dărâmarea lui din temelii şi interzicerea acelor ceremonii 
demonice şi nebuneşti. Astfel, în urma batjocoririi şi distrugerii templelor de 
către Constantin, păgânii au abandonat în multe locuri închinarea la idoli şi s-au 
întors la cunoaşterea lui Hristos. 


1% Eusebiu, Viaţa, Cartea a Ill-a, cap. LIII, LIV. 
' Ibidem, Cartea a III-a, cap. LV. 


În acelaşi chip, el a dărâmat templul Afroditei de la Heliopolis. În locul aceluia a 
fost înălţată o biserică mare şi deosebit de frumoasă. Constantin a dat şi o nouă 
lege pentru acea cetate, prin care interzicea continuarea fostelor practici imorale. 
Printr-o scrisoare îi îndemna pe toţi cei din popor să se conducă după dreptarele 
curăţiei. Le-a dat şi săracilor de acolo multe ajutoare, pentru ca şi aceştia să 
înveţe să Îl slăvească pe Mântuitorul, în al cărui nume se săvârşiseră toate acele 
lucrări mântuitoare.!* 


Împăratul a dat un edict şi împotriva ereticilor - novaţieni, valentinieni, marcio- 
niţi, paulieni, catafrigieni şi a tuturor celor care au născocit şi au sprijinit ereziile 
prin adunările lor particulare - şi i-a lipsit de locurile lor de întâlnire. Constantin 
scria: „Sunteţi de acum definitiv deposedaţi de toate locurile voastre de adunare 
superstițioasă, adică de toate casele de rugăciune - dacă merită acest nume - 
care aparțineau vouă, ereticilor. Acestea vor fi sechestrate şi predate de îndată 
Bisericii universale. Celelalte locuri de acest fel vor fi predate folosinţei publi- 
ce, încât Să nu rămână nici o înlesnire pentru vreo întâlnire viitoare. De acum 
înainte, nici una dintre nelegiuitele voastre adunări nu se va mai putea ţine în 
vreun loc public sau privat. Acest edict să se facă public. ” 1% 


Ca rezultat al hotărârii lui Constantin, mulţi eretici au renunţat la credinţele lor 
false şi şi-au aflat adăpost în Sfânta Biserică. Însă cârmuitorii câtorva biserici au 
început să facă o cercetare amănunțită, alungându-i cu totul pe cei care voiau să 
intre cu prefăcătorie, în vreme ce pe oamenii veniţi cu sinceritate, după ce i-au 
încercat o perioadă, i-au primit în comuniunea creştină. Au fost distruse cărțile 
care descriau practicile ereziilor celor rele şi interzise, iar bunurile celor ce 
aveau astfel de cărţi, au fost confiscate. În ce-i priveşte pe autorii unor astfel de 
texte, aceştia au fost alungaţi. În acest fel a fost însănătoşită Sfânta Biserică.” 


Constantin era mereu gata să acorde binefaceri de orice fel. Amărăciunea ni- 
mănui nu era prea mică ori lipsită de însemnătate pentru el. Astfel, împăratul îi 
ajuta pe cei împovăraţi cu taxe pe nedrept. În litigii de arbitraj judiciar, Con- 
stantin proceda în aşa fel, încât până şi cel care pierdea procesul în prezenţa lui, 
nu pleca de acolo mai puţin mulţumit decât împricinatul care câştigase, căci 
împăratul căuta să-l recompenseze pe cel care pierdea judecata, dăruindu-i pă- 
mânturi sau bani din bunurile proprii. '%% 


Cele mai cunoscute schimbări administrative ale lui Constantin au fost creşterea 
echitabilității taxei, separarea completă a serviciilor militare de profesiunile civi- 


'% Ibid., Cartea a III-a, cap. LVI-LVIII. 
'% Ibid., Cartea a III-a, cap. LXIV-LXV. 
' Ibid., Cartea a Ill-a, cap. LXVI. 

'% Ibid., Cartea a IV-a, cap. I-IV. 


le şi deschiderea unei alte căi de informare a împăratului, prin Magister Offi- 

ciorum. 


5 7. G. Elliott, “Gothic wars; Building; Administration”, The Christianity of Constantine 
The Great, cap. XIII, p. 268. 


Sciţii şi sarmaţii 


În vreme ce împărații de mai înainte au dat, de fapt, tribut sciților, Constantin, 
înfruntându-i cu biruitorul semn al Mântuitorului, a supus Romei şi triburile sci- 
ților şi ale sarmaților. Pe unele le-a înfrânt prin forță armată, iar pe altele le-a 
câştigat prin solii conduse cu înţelepciune. Astfel, sciţii au învăţat să accepte să 
se supună puterii Romei şi Crucii. 


În privinţa sarmaților, a avut loc următoarea serie de evenimente. Când sciţii i- 
au atacat pe sarmaţi, aceştia i-au înarmat pe sclavii lor, ca să-i ajute să-i înde- 
părteze pe vrăjmaşi. Pentru început, sclavii i-au înfrânt pe sciți, însă mai apoi s- 
au întors împotriva foştilor stăpâni şi i-au alungat din ţinutul lor. Atunci cei 
alungaţi, căutând ocrotirea lui Constantin, au fost primiţi în hotarele Imperiului 
Roman. Unii a fost incluşi în trupele imperiale, iar celorlalţi li s-au dat pămân- 
turi, ca să le lucreze şi să poată trăi astfel."% Aceste evenimente au avut loc în 
anul 328. 


Constantin a răspuns chemării sarmaților împotriva goților. În 332, între alţi 
prizonieri, împăratul l-a prins pe fiul regelui got. La scurtă vreme după aceea, 
sarmaţii Limigantes, înarmaţi de către stăpânii lor împotriva goților, s-au revol- 
tat şi i-au alungat din ţinuturile lor pe stăpânii de odinioară, determinându-i să 
ceară ajutorul împăratului bizantin. În 334, Constantin a stabilit cam 300.000 de 
locuitori în ţinutul devastat, dar cultivabil din Italia şi din Balcani. 


În 336, Constantin a dus o campanie la nord de Dunăre, în timpul căreia a 
recuperat o parte din Dacia. Negocierile împăratului cu barbarii dunăreni au asi- 
gurat pacea în Balcani, vreme de peste treizeci de ani. Faptul că s-a purtat ome- 
neşte cu goții a avut un rol important în asigurarea succesului său.-*? 


În acest fel, aşa cum s-a petrecut şi cu Solomon, aproape toate naţiile - între care 
se numărau triburile blemmiene (nubiene), indienii şi etiopienii - au ajuns să 
laude înţelepciunea şi măreţia lui Constantin. Ei i-au trimis daruri şi solii, i-au 
oferit serviciile şi alianţa lor. În schimb, Constantin a mers atât de departe, încât 
i-a cinstit pe cei mai nobili dintre ei cu demnități romane. ** 


*% Eusebiu, Viaţa, Cartea a IV-a, cap. V, VI. 

*% Constantin a dobândit victorii asupra sarmaților în anii 323 şi în 334, iar asupra ger- 
manilor în 307, 308, 314 şi 328/329. A mai fost victorios şi asupra dacilor în 336. După ce a 
trecut Dunărea, Constantin a construit un pod din piatră şi i-a supus şi pe sciți (327/328). 
Podul de la Oescus, Sucidava, era foarte necesar pentru aceste campanii. The Chronicle of 
Theophanes Confessor, AM 5818-5819, A.D. 325/3285, pp. 44-45. 

* T. G. Elliott, “Gothic wars; Building, Administration”, The Christianity of Constantine 
The Great, cap. XIII, pp. 254-255. 

*% Eusebiu, Viaţa, Cartea a IV-a, cap. VII. 


Împăratul Shapur 


Constantin Augustus i-a scris împăratului persan, Shapur al II-lea (310-381), 
trimițându-i o solie în numele creştinilor care vieţuiau pe teritoriul sasanid. Aşa 
cum, în vechime, făcuseră Solomon şi regina din Saba, ca semn de bunăvoință, 
cei doi stăpânitori au făcut schimb de multe daruri de preţ."%* 


Scrisoarea conţinea mărturisirea cu adevărat evlavioasă a lui Constantin despre 
Dumnezeu şi Hristos: ,, Urmând adevăratei credinţe, sunt făcut părtaş la lumina 
adevărului, iar îndrumat de aceasta, înaintez în cunoaşterea dumnezeieştii cre- 
dințe. Prin urmare, aşa cum înseși faptele mele o dovedesc, mărturisesc cea mai 
sfântă credinţă şi adeveresc că această închinare este cea care mă învaţă cu- 
noaşterea cea mai adâncă a Preasfântului Dumnezeu... Am trezit fiecare popor 
al lumii spre urmarea unei nădejdi puternice şi nemincinoase, astfel încât cei 
care gemeau în slujba celor mai cruzi tirani. au fost readuşi, prin mine, la o sta- 
re mult mai bună. Acestui Dumnezeu mărturisesc că Îi aduc cinstire şi pomenire 
neîncetată. Mă veselesc să Îl contemplu pe Domnul meu cu gânduri curate şi 
neprihănite, întru înălțimea slavei Sale. Pe acest Dumnezeu Îl chem cu genun- 
Chii plecaţi şi mă dau înapoi cu groază de la sângele jertfelor, de la mirosurile 
lor pângărite şi urâte şi de la orice foc magic. Pentru că aceste superstiții 
profane şi lipsite de credinţă, împreună cu ceremoniile cele murdare, au abătut 
şi au trimis la pierzare pe mulţi, ba chiar pe toate popoarele lumii păgâne. 
Pentru că EI, care este Domnul tuturor, nu poate îndura ca acele binecuvântări 
pe care, în milostivirea Sa faţă de nevoile oamenilor, le-a dat spre folosul tutu- 
ror, Să fie pervertite, pentru a sluji poftelor unora. Singura Lui cerere către om 
este curăția minţii şi un duh fără prihană. Aceasta este măsura cu care EI 
cântăreşte faptele de virtute şi evlavie. Pentru că plăcerea Lui este în faptele de 
cumpătare şi bunătate ale oamenilor. El îi iubeşte pe cei blânzi şi urăşte duhul 
care aduce tulburare. Se bucură de credinţă şi pedepseşte necredinţa. Prin EI, 
toată puterea cea îngâmfată este dărâmată şi este pedepsită obrăznicia 
mândriei. lar în vreme ce semeţii şi trufaşii sunt deplin înfrânți, E îi răsplăteşte 
pe cei smeriţi şi iertători, după vrednicia lor. Apoi El cinsteşte şi întăreşte în 
Chip deosebit, cu ajutorul Său atotputernic, împărăţia condusă cu dreptate şi îl 
ține pe împăratul cel chibzuit în odihna păcii. 


Prin urmare, fratele meu, nu pot să cred că greşesc, atunci când Îl recunosc pe 
acest singur Dumnezeu, ca Făcător şi Tată a toate. Pe acest Dumnezeu Unul, 
mulți dintre înaintaşii mei aflaţi la putere, care erau rătăciţi de nebunia greşelii 
lor, au îndrăznit să Îl nesocotească. Însă toți au primit o plată atât de îngro- 
zitoare şi atât de nimicitoare, încât toate generaţiile ce au urmat au socotit că 


*% 3 Regi 10, 7; 2 Paral. 9, 6. 


nenorocirile predecesorilor mei sunt cel mai bun avertisment pentru toţi cei 
y e 205 
care doresc să meargă pe urmele lor. 


Și, cu siguranţă, este o situaţie fericită ca pedeapsa unor astfel de oameni, după 
cum i-am descris, Să fie arătată public în vremurile noastre. Pentru că eu însumi 
am văzut sfârşitul celor care, prin hotărârile lor ticăloase, i-au chinuit pe cei 
care se închină lui Dumnezeu. lar pentru sfârşitul lor trebuie să aducem mul- 
țumirile cuvenite lui Dumnezeu, căci prin desăvârşita Lui providenţă, a făcut ca 
toți oamenii care împlinesc legile Lui cele sfinte să se bucure de înnoita veselie 
a păcii. Aşadar, sunt deplin încredinţat că toate se găsesc în starea cea mai 
bună şi mai sigură, de vreme ce Dumnezeu voieşte - prin Slujirile religioase cele 
curate şi evlavioase şi prin unirea în judecata lor, care Îi cinsteşte dumnezeirea 
- să-i aducă la Sine pe toţi oamenii. 


Apoi, închipuie-ţi cu câtă bucurie am aflat vestea cea atât de mult dorită de mi- 
ne, că acele ţinuturi din Persia sunt pline de oamenii în numele cărora vorbesc 
acum, anume de creştini. Mă rog, aşadar, ca atât tu, cât şi ei, să vă bucuraţi de 
prosperitate îmbelşugată şi ca binecuvântările revărsate asupra ta şi asupra lor 
să fie aceleaşi. Prin aceasta vei simţi mila şi ocrotirea acelui Dumnezeu, care 
este Domnul şi Tatăl tuturor. lar acum, pentru că puterea ta este mare, îi 
încredinţez pe aceşti oameni ocrotirii tale. Şi pentru că evlavia ta este vestită, îi 
dau în grija ta. Cinsteşte-i cu obişnuita ta omenie şi bunătate, pentru că prin 
această dovadă de credinţă, vei dobândi folos nemăsurat pentru tine şi pentru 
noi. 


*% Constantin îl arată aici pe împăratul Valerian (253-260), un persecutor al creştinilor, a 
cărui expediţie împotriva persanilor a dus la propria lui captivitate. A fost supus multor feluri 
de batjocuri şi cruzimi din partea celor care l-au înfrânt. 

*% Eusebiu, Viaţa, Cartea a IV-a, cap. IX-XIII. 


O nouă armată 


Constantin, fiind conştient de autoritatea lui şi de puterea exemplului pe care, în 
mod inevitabil, viaţa lui o avea asupra celorlalți, a hotărât să fie reprezentat pe 
monedele şi în portretele lui într-o atitudine de rugăciune. Din aceeaşi pricină, ca 
leac şi apărare puternică împotriva vicleşugurilor diavolului, Constantin a inter- 
Zis, printr-un decret anume alcătuit, instalarea în templele păgâne a vreunei sta- 
tui cu chipul său. Citea mult din Sfintele Scripturi şi se ruga de multe ori alături 
de toți membrii curții sale. Astfel, Imperiul Roman a fost transformat de un 
singur om, împăratul său, dintr-un bastion al diavolilor, într-un altar al sfinţeniei. 


Mai apoi, Constantin le-a poruncit tuturor cetăţenilor şi supuşilor lui, prin 
edict şi exemplu personal, să respecte ziua Domnului, ca pe o zi de închinare 
şi odihnă. “” Tot el a îndemnat la respectarea zilelor de prăznuire a muce- 
nicilor şi la cinstirea celorlalte sărbători în biserici. SS 


Constantin a căutat să transforme şi să înnobileze şi oastea romană printr-un 
edict, adică acele trupe care, adunate în forturi, sprijineau puterea imperială prin 
tăria inimii şi devotamentul neabătut faţă de îndatoririle lor. 


Ostaşii lui Constantin urmau să vină în fiecare zi a Domnului pe un câmp des- 
chis, de lângă cetate, şi să se roage cu toţii, în ordine, cu mâinile ridicate, aşa 
cum luptaseră mai înainte, după rang şi după flanc. Împăratul i-a îndemnat să nu 
se încreadă în suliță, în armură sau în puterea lor trupească, ci să Îl recunoască 
pe Atotputernicul Dumnezeu ca Dătător al fiecărui lucru bun şi al victoriei în- 
seşi. 


Le-a mai poruncit să rostească rugăciunea următoare în limba latină: „Te re- 
cunoaştem pe Tine ca singurul Dumnezeu. Tu eşti Împăratul nostru şi cerem 
ajutorul Tău. Prin bunătatea Ta am dobândit biruinţă. Prin Tine suntem mai 
puternici decât vrăjmaşii noştri. Îți aducem mulțumire pentru bunătăţile Tale 
cele din trecut şi suntem încredinţaţi de binecuvântările Tale viitoare. Împreună 
ne rugăm Ție şi cerem să ocroteşti şi să duci la victorie pe împăratul nostru, 
Constantin, şi pe credincioşii săi fii”. 


Constantin a cerut ca semnul Crucii să fie încrustat pe scuturile ostaşilor lui, iar 
forțele de luptă să fie precedate în marşul lor nu de chipuri din aur, ca mai 
pata . . . 9 

înainte, ci numai de stindardul Crucii.2% 


* Ibidem, Cartea a IV-a, cap. XV-XVIII. 
*% Ibid., Cartea a IV-a, cap. XXIII. 
*% Ibid., Cartea a IV-a, cap. XIX-XXI. 


Constantin a restructurat armata imperială, care avea mai mult de 300.000 de 
oameni. Vrednicii săi ostaşi puteau dobândi numai două poziţii foarte înalte: 
conducător al infanteriei sau conducător al cavaleriei. Legiunile au fost reduse 
de la 5500 la 1000 de oameni. 


Armata avea trei secțiuni. Primii erau limitanei sau riparienses, care păzeau fro- 
ntiera, formând unităţile staționate pe Fluviile Rhin şi Dunăre. 


Apoi erau unităţile mobile de infanterie şi cavalerie, comitatenses. După care 
urmau micile unităţi de garnizoană, prezente în aproape fiecare cetate. Acestea îi 
asistau şi pe magistraţii locali la colectarea taxelor, la prinderea criminalilor şi la 
operaţiunile de menţinere a liniştii publice. 


Deoarece acum legiunile erau mai mici, Constantin a stabilit multe ranguri noi 
în rândul armatei, oferind mai multe oportunităţi pentru oamenii capabili să 
înainteze în grad. 


Un nou mod de viaţă 


La o anumită oră, Constantin se retrăgea zilnic pentru rugăciune, în încăperile 
cele mai dinăuntru ale palatului său. Îşi întemeiase cu râvnă exemplul viu pe 
acel edict, care afirma că un conducător adevărat le arată calea supuşilor săi, aşa 
cum Hristos a deschis porţile iadului prin conducerea Sa cerească. Această 
închinare o înmulţea cu deosebire în Săptămâna mare şi la Paşti. 


Împăratul a transformat privegherea din această sfântă noapte într-un eveniment 
minunat şi măreț, poruncind ca lumânări lungi de ceară să fie aprinse în toată 
cetatea, dimpreună cu torţele care îşi răspândeau lumina, astfel încât să dea ace- 
stei privegheri tăcute din timpul nopții o măreție tainică de strălucire şi lumină. 
Îndată ce se lumina de ziuă, el urma mai departe pilda dăruitoare a lui Hristos şi 
porunca Sa, care ne îndeamnă „În dar aţi luat, în dar să daţi” [Mt. 10, 8], acor- 
dând daruri generoase supuşilor săi din fiecare neam, provincie şi popor. 


„Într-o discuţie avută cu un grup de episcopi, Constantin a lăsat să-i scape afir- 
maţia «Eu sunt tot un episcop», pe care a rostit-o în auzul meu [Eusebiu]. EI le-a 
spus: «Voi sunteţi episcopi a căror jurisdicție este înlăuntrul Bisericii. Şi eu sunt 
Episcop, rânduit de Dumnezeu să veghez asupra a ceea ce este în afara Bise- 
TICII.y” 


Altă dată, Eusebiu a cerut îngăduinţa de a rosti un cuvânt în faţa împăratului şi a 
unui număr mare de ascultători, privitor la mormântul Mântuitorului nostru. 
Încuviinţând, Constantin a stat în picioare şi a ascultat întregul discurs, care a 
durat destul de mult, refuzând să se aşeze, în ciuda faptului că Eusebiu I-a rugat 
să 1a loc. 


Cu o altă ocazie, smeritul împărat l-a auzit pe unul dintre slujitori zicându-i că i 
s-a dat să împărăţească împreună cu Fiul lui Dumnezeu în viaţa cea veşnică. 
Constantin s-a supărat şi i-a interzis să vorbească astfel, îndemnându-l ca mai 
degrabă să se roage ca împăratul să se vrednicească a fi slujitorul lui Dumnezeu 
în această viaţă şi în cea veşnică.-!* 


Constantin a fost un monarh al tuturor vremurilor. Împroprietărind mereu bise- 
ricile cu pământ, nu a trecut cu vederea nici grija apostolului 7'* de a face pro- 
vizii pentru cei mai puţin avuţi şi de a le sprijini pe văduve, orfani şi fecioare. 
Lumea mereu a fost potrivnică celor care nu-i oferă nimic sau care o părăsesc de 


"9 Ibid., Cartea a IV-a, cap. XXII. 
* Ibid., Cartea a IV-a, cap. XXIV. 
* Ibid., Cartea a IV-a, cap. XXXIII. 
* Ibid., Cartea a IV-a, cap. XLVIII. 
214 Jac. 1, 27. 


bunăvoie şi i-a venit greu întotdeauna să se îngrijească de cele din cinul monahal 
cel smerit, adică de „fecioarele” amintite de Scripturi şi de cei care nu au pe 
nimeni, adică de orfani.2!* 


Insă faptele de milă ale împăratului erau nenumărate. Constantinopolul avea ca- 
se de bătrâni, orfelinate, bolniţe, la care se adăugau locuri unde se puteau hrăni 
şi adăposti săracii. Constantin nădăjduia că şi alţii îi vor urma exemplul, mai 


ales nobilii şi creştinii bogaţi de pe întreg cuprinsul imperiului.71€ 


Împăratul era conştient că un conducător plin de iubire pentru Hristos, asemenea 
lui, apare doar arareori şi că pătrundea pe un drum nou în analele istoriei roma- 
ne, pe care unii dintre urmaşi s-ar putea să nu dorească niciodată să-l urmeze, 
aşa cum o făcuse el. Prin urmare, a făcut tot ce i-a stat în putinţă ca să lase o pil- 
dă vie şi scrieri multe şi convingătoare, din care următorii conducători şi supuşi 
să scoată apele harului izbăvitor. Astfel, a săpat fântâna sufletului său la fel de 
adâncă precum fântâna lui lacov şi din ea a scos apa cea vie pentru toţi, pentru 
ca, în vremurile de viitoare uscăciune, ţinutul pe care l-a răscumpărat Hristos să 
nu piară.” 


Constantin a petrecut multe nopţi fără somn, studiind Scriptura. A alcătuit 
cuvântări, dintre care multe au fost ţinute de el însuşi, în public. A căutat să con- 
vingă mai degrabă înţelegerea supuşilor lui, decât să-i determine prin frică. În 
toate prefera să dobândească ascultarea lor de bunăvoie şi cu bună-ştiinţă faţă de 
autoritatea sa, acţionând în aceeaşi măsură ca părinte şi conducător. 


De asemenea, printr-o scrisoare către Eusebiu Pamfilus, Constantin a dispus pre- 
gătirea a cincizeci de copii ale Sfintei Scripturi. A comandat ca acestea să fie cu 
măiestrie scrise pe pergament, de scribi pricepuţi în meşteşugul lor, ”'% în aşa fel 
ca tomurile să aibe o formă comodă, portabilă. 


În timpul întâlnirilor convocate de el, la care participau cu entuziasm o mulţime 
de supuşi, el stătea în picioare, abordând subiectele sfinte cu o înfăţişare serioasă 
şi un glas discret şi astfel se arăta smerit în introducerea ascultătorilor în tainele 
dumnezeieştii doctrine. lar când aceia îl salutau cu strigăte de ovaţie, el îi îndru- 


“5 Eusebiu, Viaţa, Cartea a IV-a, cap. XXVIII. 

“* Kousoulas, “The Role of the Church ”, The Life and Times, p. 419. 

* De Dumnezeu insuflatul împărat inspira tuturor o influenţă eficace. Atunci când Gaza a 
îmbrățișat creştinismul, Constantin s-a bucurat atât de mult, încât a cinstit Gaza într-un mod 
deosebit, ridicându-o la rangul de cetate şi i-a dat numele surorii lui, Constantia. În acea 
cetate a Feniciei, care a primit nume împărătesc, locuitorii au ars nenumăraţii lor idoli, spre 
a se pune pe calea mântuirii. Multe alte cetăţi au făcut la fel. Eusebiu, Viaţa, Cartea a IV-a, 
cap. XXXVIII, XXXIX. 

“5 Eusebiu, Viaţa, Cartea a IV-a, cap. XXIX,; The Chronicle of Theophanes Confessor, AM 
5817, A.D. 324/325, p. 43. 


ma prin gesturile sale ca mai degrabă să-şi ridice ochii către cer şi să-şi închine 
admiraţia doar Împăratului a toate. De obicei îşi împărțea subiectele discursului 
într-o ordine clară. Mai întâi, arăta greşelile politeismului şi demonstra că super- 
stițiile păgânilor erau viclene, o mască a neascultării lor. 


Apoi credinciosul împărat mărturisea atotputernicia lui Dumnezeu şi providenţa 
Sa, atât cea îndeobşte, cât şi cea legată de fiecare dintre ei în parte. Asemenea 
unui general înţelept, aflat pe câmpul bătăliei intelectuale, desluşind cele două 
direcții urmate de Aliatul cel divin al omenirii şi de demonicul său duşman, 
Constantin trecea apoi la iconomia mântuirii. În discursul său, el dovedea că 
viitoarea judecată dumnezeiască este şi necesară, şi de neînlăturat. 


Se oprea îndelung la acele învățături ale lui Hristos, ce spun că nimeni nu poate 
iubi în acelaşi timp pe Dumnezeu şi pe mamona, osândind pe cei care doresc 
câştiguri pământeşti, pe hrăpăreți şi pe zgârciți. Făcea apel adesea la conştiinţa 
ascultătorilor săi, îndreptându-le cugetarea către judecata viitoare a faptelor lor 
în faţa lui Dumnezeu. Spunea că înaintea acelei judecăţi avea să ajungă şi el şi 
că fiecare va fi chemat, la vreme potrivită, să dea socoteală înaintea Stăpânului 
tuturor. Astfel mărturisea şi îi îndruma neîncetat pe toţi cei care îl ascultau.”"? 


Constantin avea obiceiul să-şi alcătuiască discursuril în limba latină, acestea 

fiind apoi traduse în limba greacă, de către interpreţi special numiţi pentru acea- 

stă lucrare.” 


Într-o anumită împrejurare, Constantin s-a adresat unuia dintre curtenii săi: 
„Prietene, cât de departe vom duce necumpătatele noastre dorinţe?” Apoi, 
schiţând pe pământ conturul unui trup omenesc cu o suliță, pe care s-a întâmplat 
să o aibă în mână, a mai zis: „Cu toate că poţi dobândi întreaga bogăţie a ace- 
stei lumi, ba chiar lumea întreagă, la sfârşit vei avea parte de nu mai mult decăt 
de o mână de pământ, şi încă nici asta nu e sigur. ” Şi, cu adevărat, faptele dove- 


deau că spusele lui Constantin erau pline de tâlc şi chiar inspirate de Dumnezeu 

* Eusebiu, Viaţa, Cartea a IV-a, cap. XXIX. 
* Ibidem, Cartea a IV-a, cap. XXXII. 
** Ibid ., Cartea a IV-a, cap. XXX. 


Noi legi şi porunci 


Constantin a dat apoi alte multe legi şi hotărâri, prin care oprea jertfele închinate 
idolilor, consultarea astrologilor, înălţarea statuilor în cinstea gladiatorilor sau 
luptele din lăuntrul cetăţii. A interzis, de asemenea, închinarea adusă famenilor, 
pe Fluviul Nil. Copiii care-şi pierduseră părinții nu mai erau siliţi la confiscarea 
proprietăţii lor moştenite, ci li se îngăduia să o stăpânească. 


Constantin s-a dovedit a fi un împărat înzestrat cu o gândire exemplară şi pro- 
fundă, căci a mai dat o lege prin care nici un creştin nu mai era silit să rămână în 
slujba unui stăpân evreu, pentru că nu era drept ca aceia pe care Mântuitorul i-a 
răscumpărat să fie supuşi jugului robiei de un popor care i-a omorât pe prooroci 
şi pe Domnul Însuşi. Dacă după aceea s-ar mai fi găsit unii în această situaţie, 
robul creştin trebuia eliberat de îndată, iar stăpânul său pedepsit cu amendă. 


Tot aşa, le-a interzis guvernatorilor de provincii să anuleze cele hotărâte de epi- 
A : - + ae 2999 
scopi în sinoadele Bisericii. 


Domnia lui Constantin era atât de îngăduitoare, încât nu se mai aplica pedeapsa 
cu moartea şi nici crucificarea. Nici unul dintre guvernatorii de provincii nu voia 
să-l supere pe împărat cu pedepsele date, chiar dintre cele date pe drept - şi care 
se întemeiau pe vechile legi romane - făcând pe cei mai mulți dintre necredin- 
cioşi să ia în râs domnia lui Constantin, din pricina milei lui, ce era socotită a fi 
exagerată.” 


Între timp, zavistnicul diavol a ridicat şi mai multe dispute între Bisericile egip- 
tene. Constantin a făcut ca şi mai înainte, convocând un sinod al episcopilor din 
Egipt, Libia, Asia şi Europa, pentru a lămuri problemele apărute. El a poruncit 
Bisericilor aflate în neînțelegere să nu mai aducă slujire lui Dumnezeu, până ce 
nu lămuresc în sinod aceste diferenţe de opinii, de vreme ce însăşi legea dumne- 
zeiască îi oprea pe cei învrăjbiţi să-şi aducă darul la Altar.” A şadar, aceia nu 
puteau liturghisi, până când nu se împăcau mai întâi, aducând pacea între ei.” 


După încheierea sinodului a fost sărbătorită aniversarea a douăzeci de ani de 

domnie (Vicennalia) a lui Constantin, prilej cu care el a oferit un ospăț îmbel- 
A . ie aaa 109) 

şugat în Nicomidia.”% 


* Ibid., Cartea a IV-a, cap. XXV-XXVII. 

*% Ibid., Cartea a IV-a, cap. XXXI. 

“9 Mţ. 5, 23-25. 

'% Eusebiu, Viaţa, Cartea a IV-a, cap. XLI. 

“% Potrivit Sfântului Teofan, în anul 330/331, „basilica din Nicomidia, o biserică frumoasă, a 
fost arsă de foc dumnezeiesc”. The Chronicle of Theophanes Confessor, AM 5823, A.D. 
330/331, p. 47. 


Numai după cel de-al douăzecilea an de domnie, a izbutit Constantin să alcătu- 
iască o administraţie puternică, întemeiată pe un complex sistem de dregătorii, 
oamenii numiţi în aceste funcţii datorându-l împăratului rangul şi bunăstarea. 


A i D977 Ă : 
Prefectul pretorian controla patru prefecturi “, care cuprindeau doisprezece 
eparhii “5. Prefectul nu avea autoritate militară, însă deţinea multe funcţii civile. 


În timpul ultimilor ani de domnie, Constantin şi-a ridicat fiii şi nepoţii la rangul 
de Cezar. Fiecare dintre ei a fost trimis să conducă prefecturile principale ale 
vastului imperiu. 


Pretutindeni în structura birocratică a imperiului, Constantin se îngrijea să sepa- 
re funcţiile militare de cele civile. Cetăţenii trebuiau să plătească taxe mari, care 
însă erau suportabile, dacă obțineau o recoltă bună. Şi aristocrația plătea taxe, ca 
şi negustorii şi cămătarii. 


Constantin şi-a dat seama că o monedă stabilă duce la o economie stabilă. Deci a 
scos o monedă de aur, numită solidus, care avea pe ea inscripţia: „Victorii pretu- 
tindeni”. Şaptezeci şi două de monede valorau cât o livră de aur. Aceasta mone- 
dă a avut o valoare stabilă timp de secole. 


Multe alte titluri şi poziţii au fost, de asemenea, adăugate în cercurile civile, iar 
acestea au dus la apariția unei noi aristocrații. Curtea împăratului era asistată de 
un consiliu imperial, la care se adăugau prefecții pretorieni, comandanții infan- 
teriei şi cavaleriei, un Questor (secretar general), un Magister Officiorum (co- 
mandant al administraţiei palatului şi al poliției capitalei), marele Şambelan, doi 
miniştri de finanţe şi o mulţime de titluri secundare, care au constituit o vastă 
birocraţie. 


Împăratul Constantin a înţeles că civilizaţia se întemeiază pe domnia legii, care 
este chiar mai presus de legiuitor. Nici o autocraţie, dependentă de voinţa arbi- 
trară a unei persoane, nu a întemeiat vreodată un stat politic puternic. Însă legea 
putea sta la temelia unui stat puternic. 


Dacă împăratul Constantin a întemeiat un imperiu ce a durat mai mult de o mie 
de ani, aceasta s-a datorat faptului că el i-a făcut pe oameni să creadă în virtutea 


“7 Aceste prefecturi erau imense, cuprinzând: (1) Gallia, Spania şi Insulele Britanice; (2) 
Italia şi Africa de Nord (fără Egipt); (3) Illyric, Pannonia, Dacia, Moesia, Macedonia şi 
Peninsula greaca şi (4) Asia Mică, Siria, Palestina, Mesopotamia. Egiptul era condus de un 
proconsul, deoarece era sursa principală de grâne pentru capitala imperiului. 

“5 Cele douăsprezece eparhii erau: (1) Orient; (2) Pontica; (3) Asiana; (4) Tracia; (5) 
Moesia; (6) Pannonia; (7) Italia; (S) Gallia; (9) Viennensis; (10) Britannia; (11) Hispania şi 
(12) Africa. 


supunerii faţă de legea morală a lui Dumnezeu şi faţă de legea politică a omului. 
Diversitatea elementelor care alcătuiau Imperiul Roman cerea o calitate a rigi- 
dităţii în structura sa legală, pentru a compensa lipsa acesteia în altă parte.” 


' Baker, “The Second Death”, Constantine the Great, cap. XIII(V, VI), pp. 327-330. 


Patriarhul Atanasie al Alexandriei 


Gruparea ariană a continuat să-şi răspândească învăţătura, chiar şi după Sinodul 
de la Niceea. O mare victorie a arienilor a fost depunerea lui Eustatius, episco- 
pul ortodox al Antiohiei. * EI a fost învinuit pe nedrept că ar fi insultat-o pe 
împărăteasa Elena şi că ar fi avut un copil nelegitim. Deşi nu exista nici o 


dovadă în sprijinul acestor false acuzaţii, majoritatea episcopilor le-au acceptat. 

Sora vitregă a împăratului, Constantia (văduva lui Licinius), avea ca duhovnic 
un preot arian. Îmbolnăvindu-se şi fiind pe patul morţii, ea a încercat să-l reco- 
mande pe acest preot lui Constantin, spunând fratelui ei că Arie fusese tratat in- 
corect. Constantin, mişcat de ultimele ei dorinţe, a trimis poruncă lui Arie să se 
înfăţişeze la curte şi i-a cerut să scrie Crezul pe care îl mărturisea. Constantin, 
gândind că ceea ce a scris Arie era destul de corect 7”, a avut totuşi precauţia de 
a-l îndemna pe acesta să-i arate cele scrise şi episcopului Alexandriei. 


Istoria notează că nici Alexandru (313-326) şi nici Atanasie (326-373) nu l-au 
primit pe Arie. Căci Atanasie a observat imediat că cele scrise omiteau punctele 
esenţiale. In mod previzibil, Arie a făcut apel la Constantin. 


Impăratul i-a trimis atunci episcopului alexandrin o cerere scrisă, prin care îi so- 

licita să-l primească pe Arie, însă Atanasie a refuzat.” 


“5 Eusebiu a prezidat Sinodul din Antiohia din anul 327, în timpul căruia a fost depus 
Eustatius. Hotărârea a fost revizuită şi aprobată de Constantin, care l-a cercetat personal pe 
Eustatius. Sfântul Teofan scrie că „Eusebiu Pamfilus a atestat ortodoxia deplină a Simbolului 
de Credinţă alcătuit la Sinodul de la Niceea. Atanasie mărturisea într-o scrisoare către afri- 
cani că Eusebiu Pamfilus a acceptat termenul homoousios. Însă Teodoret spune că Eusebiu 
Pamfilus era în înţelegere cu arienii [Istoria bisericească, Cartea 1, cap. XXI], după cum era 
şi Eusebiu al Nicomidiei împreună cu asociaţii lui. Din acest motiv el a sprijinit destituirea 
dumnezeiescului Eustatius al Antiohiei. Eusebiu Pamfilus li s-a alăturat celor care îl năpă- 
stuiau pe dreptul episcop, pentru a-l convinge pe împărat că Eustatius era depus pe drept şi, 
astfel, a făcut ca Eustatius să fie exilat la Illyric”. The Chronicle of Theophanes Confessor, 
AM 5818, A.D. 325/326, pp. 44-45 şi notele 3-5. Nota 3 arată că Eustatius al Antiohiei l-a 
atacat pe Eusebiu Pamfilus din cauza felului în care acesta tâlcuia Crezul niceean, la care 
Eusebiu a răspuns printr-o acuzaţie de sabelianism. 

* Kousoulas, “The Arians Gain More Ground”, The Life and Times, p. 440. Femeia aceea a 
recunoscut mai apoi că tatăl copilului ei era un alt om, cu acelaşi nume, adică Eustatie ca- 
zangiul din Antiohia. 

* Rufin de Aquileia, Istoria Bisericii, Cartea 10.12. 

*% Sfântul Teofan scrie că în 332/333, „Arie a fost chemat din exil, după o falsă pocăință. El 
a fost trimis în Alexandria, însă Atanasie nu l-a primit”. The Chronicle of Theophanes 
Confessor, AM 5825, A.D. 332/333, p. 49. 


Este posibil ca împăratul Constantin să fi scris această cerere la sfatul lui Euse- 
biu al Nicomidiei şi al Constantiei. 


Atanasie nu era deloc tulburat că îl refuzase pe împărat, deşi se punea astfel în 
pericol să fie exilat. Căci spunea că nu putea să existe apropiere între eretici şi 
credincioşii cei adevăraţi. Cu toate că nu a fost trimisă nici o solie imperială, 
care să-l înlocuiască ori să-l deporteze pe Atanasie, arienii păreau să câştige te- 
ren înaintea ortodocșilor. 


Nu a trecut multă vreme până când împăratul Constantin şi-a dat seama că nu se 
cădea ca Atanasie să fie învinuit. Lui Constantin nu-i plăcea să fie înşelat. De 
aceea a ignorat cererile surorii sale şi a emis un ordin de depunere a lui Eusebiu 
al Nicomidiei şi a lui Teognis al Niceei. * 


Apoi împăratul a convocat un sinod al episcopilor pentru a numi alţi ierarhi în 
scaunele vacante. Unii susțineau că împăratul nu avea dreptul să destituie un 
episcop. Dar Constantin le-a scris locuitorilor Nicomidiei că Eusebiu era un tră- 
dător al Bisericii Ortodoxe. El spunea că Eusebiu şi Teognis complotau cu 
răsculații egipteni şi lhbieni, ca să surpe Crezul niceean şi să semene discordie în 
Biserica alexandrină. Până la urmă, Constantin şi-a impus punctul de vedere şi a 
numit ierarhi noi pentru scaunele episcopale din Nicomidia şi Niceea.” 


Împăratul a mai recomandat alţi doi prezbiteri pentru episcopia antiohiană. EI i-a 
numit pe aceştia deoarece fuseseră recomandaţi de Alexandru al Alexandriei şi 
astfel, avea încredere că amândoi mărturiseau dreaptă credinţă, deşi acest lucru 
nu s-a adeverit. Jumătate din sinod a votat pentru Ephronios, în vreme ce jumă- 
tatea cealaltă s-a plâns de intervenția imperială şi a refuzat să recunoască 
alegerea. Ca rezultat, Atanasie i-a încurajat pe anti-arieni să voteze pentru can- 
didatul lor. În acest fel, unitatea pe care Constantin voia să o creeze s-a sfârşit la 


Antiohia prin dezbinare pentru următorii optzeci de ani.7* 


Între timp arienii, nu prea dornici să respingă poziţia dogmatică sprijinită de 
Atanasie, voiau să-l facă să părăsească Alexandria. Rufin arată că ereticii erau 
deja conştienţi de faptul că Atanasie era un om de o inteligenţă fină şi neobosit 
în conducerea Bisericii. Toţi îşi aminteau prea bine participarea lui la Sinodul de 
la Niceea, ca diacon al episcopului Alexandru şi felul iscusit în care dăduse pe 
față vicleşugurile şi înşelăciunile lor. Ereticii ştiau că, în clipa în care Atanasie 
va ajunge episcop, interesele lor nu vor mai putea trece neobservate. Intenţia lor 
era să răstoarne articolele stabilite la Niceea, însă nu îl puteau ignora pe Ata- 


*% Documentul nu arată limpede modul în care clericii anti-atanasieni din Egipt şi Libia au 
realizat strânse legături cu Eusebiu de Nicomidia şi Teognis de Niceea. 

*% Kousoulas, “Athanasius is Elected Bishop”, The Life and Times, p. 436. 

*% 1dem, “The Arians Gain More Ground”, The Life and Times, pp. 441-442. 


nasie, care fusese un lider niceean. Prin urmare, arienii au răspândit peste tot 
învinuiri, pe care să le poată folosi împotriva lui. ” Ei au început să-l acuze pe 
Atanasie că încalcă legea civilă, crezând că îl pot convinge pe împărat, a cărui 
tactică era socotită, în general, una de pacificare şi reconciliere.”$ 


Din momentul în care, în anul 327, un sinod l-a reprimit pe Arie, a început să 
existe o împotrivire clară în rândul arhiereilor răsăriteni față de Atanasie, căci 
dreptcredinciosul ierarh refuza să fie de acord cu hotărârea acestui sinod. 


Între Sinodul de la Niceea, din 325 şi sinodul de la Antiohia, din 328, fuseseră 
destituiți mai mulți episcopi, care, ca şi Atanasie, au refuzat să primească auten- 
ticitatea mărturisirii de credinţă a celor suspecți. 


În 328, însuşi Constantin l-a ameninţat pe Atanasie cu destituirea, dacă nu acce- 
pta să-l reprimească pe Arie. 


În 330 Constantin îi scria lui Arie: „Constantin, Victor, Augustus Maximus, lui 
Arie. Cu multă vreme în urmă, sfinţia ta ai fost chemat să te înfăţişezi înaintea 
mea. M-am mirat că nu ai venit. la acum o trăsură publică şi grăbeşte-te la cur- 
tea imperială, pentru ca, bucurându-te de bunăvoința mea, să te poți întoarce cu 
pace înapoi. Dumnezeu să te aibă în pază, prieten drag. ” 


Astfel, Constantin a hotărât să pună capăt exilului lui Arie. Acesta i-a răspuns 
împăratului, evitând în scrisoarea sa termenul homoousion (de o ființă) şi a 
reuşit să-şi formuleze răspunsul cu atâta pricepere, încât părea că acceptă Crezul 
niceean, scriind: „Deoarece credinţa şi gândurile noastre sunt cele ale Bisericii şi 
ale Sfintelor Scripturi, ne rugăm ca, lucrând credinţa ta cea cucernică şi iubitoare 
de pace, să ne uneşti cu Biserica, Maica noastră,... ca să putem toți să ne rugăm 
într-un duh, pentru pacea împărăției şi a familiei tale.” 


Astfel a fost eliberat Arie, plecând din Treves într-o trăsură publică. De aici de- 
ducem că şi Eusebiu şi Teognis au fost eliberaţi.” 


În anul 331 arienii şi-au unit forţele cu adepţii lui Meletie, care întemeiase o co- 
munitate separată în Egiptul de Sus. Scopul lor era înlăturarea lui Atanasie. Din 
moment ce Meletie murise deja, ca urmaş al său a fost ales loan Arcaph. Acesta 
îl ura pe Atanasie la fel de mult ca şi arienii. 


* Rufin de Aquileia, Istoria Bisericii, Cartea 10.15. 
*% Baker, “Problems of the North”, Constantine the Great, cap. XI(VII), p. 283. 


*% Kousoulas, “Constantine Pardons Arius ”, The Life and Times, p. 439. 


În anii 333/334, când meletienii l-au atacat pe Atanasie, acesta s-a apărat cu 
dreptate, înfruntând acuzaţie după acuzaţie. Meletienii i-au scris împăratului, 
pretinzând că un preot, Macarie, acţionând ca trimis al lui Atanasie, ar fi spart 
potirul unuia pe nume Ischyras, care ar fi primit o hirotonie îndoielnică. 


Sfântul Teofan spune că „în anul acesta - al Tricennaliei prea credinciosului şi 
învingătorului Constantin - Arie, Eusebiu al Nicomidiei şi cei dimpreună cu ei 
au fost adunaţi ca să rostească declaraţii sub jurământ ale ortodoxiei lor în faţa 
împăratului, care dorea mult unitatea celor aflaţi în dezbinare. Ei au reuşit să-l 
convingă cu viclenie pe Constantin că erau de acord cu Părinţii de la Niceea. 
Crezând cuvintele ereticilor, împăratul s-a pornit împotriva lui Atanasie, pentru 
faptul că nu îi primise înapoi pe Arie şi Euzoios. Însă aceştia doi fuseseră 
destituiți de Alexandru, Euzoios fiind pe atunci diacon. lar Eusebiu şi cei care îl 
susțineau, găsind prin aceasta în sfârşit un pretext, s-au ridicat împotriva lui Ata- 
nasie.” 


Despre cele întâmplate în anul următor, Sfântul Teofan scrie: „Astfel, cei care îi 
sprijineau pe Eusebiu de Nicomidia şi pe meletieni au găsit prilejul să-şi împli- 
nească gândurile lor rele. Aceştia, complotând împotriva lui Atanasie, au găsit 
mai întâi o pricină cu privire la hirotonia lui, cu toate că Apolinarie sirianul a 
adus dovezi puternice în favoarea canonicităţii hirotoniei lui Atanasie. În al 
doilea rând, exista învinuirea că Atanasie a impus în mod ilegal o taxă, pentru a 
putea cumpăra acoperăminte pentru biserici. Deoarece această acuzaţie absurdă 
era una prea neînsemnată, vrăjmaşii lui au hotărât să adauge învinuirea de luare 
de mită şi încălcare a legii. În al treilea rând, au susţinut minţind că el ar fi trimis 
unuia pe nume Philoumenos o mare cantitate de aur, pentru a pune la cale un 
complot împotriva împăratului. Chemându-l la sine pe Atanasie, Constantin şi-a 
dat seama că toate acestea erau minciuni. Deci împăratul l-a trimis pe Atanasie 
înapoi la Alexandria, cu scrisori oficiale şi multă cinstire." 


Potrivit Sfântului Teofan, în acelaşi an (334/335), arienii au plănuit în Mareotis 
un alt complot împotriva fericitului Atanasie. „Ischyras, care se dădea drept 
preot, săvârşea slujbe peste tot pe unde călătorea. Atanasie a aflat despre această 
fărădelege şi prin prezbiterul Macarie, i-a interzis să mai slujească. Atunci 
Ischyras a mers la Eusebiu al Nicomidiei şi l-a acuzat pe Atanasie că, în vremea 
Liturghiei, trimițând pe Macarie, ar fi aruncat la pământ sfintele vase de pe altar 
şi ar fi ars sfintele cărți."2*” 


** The Chronicle of Theophanes Confessor, AM 5826, A.D. 333/334, pp. 49-50. 


1 Ibidem, AM 5827, A.D. 334/335, pp. 50-51. 
*2 Ibid. 


Ce s-a petrecut de fapt a fost că Atanasie l-a trimis pe Macarie la casa lui Ischy- 
ras, unde acesta pretindea că slujeşte. Macarie i-a cerut lui Ischyras să se oprea- 
scă. Pentru că acela a refuzat, s-a iscat o încăierare. Cupa cu vin a lui Ischyras s- 
a răsturnat şi s-a spart. Meletienii, ignorând faptul că Ischyras nu era preot şi, 
prin urmare, cupa de vin nu putea fi socotită Potir, l-au acuzat pe Atanasie de 
acest aşa-zis „sacrilegiu”, deoarece el era ierarhul „preotului” Ischyras. 


În primăvara anului 335, Constantin era ocupat cu pregătirea oştenilor împotriva 
invaziei goților conduşi de Araric. lerarhul alexandrin, mergând la Constan- 
tinopol ca să se apere de aceste false acuzaţii, l-a convins pe împărat. Atanasie a 
abordat prima acuzaţie arătându-i împăratului un document, prin care se dove- 
dea că Ischyras a jurat înaintea a treisprezece preoţi că a fost intimidat de mele- 
tieni ca să născocească acuzaţiile de răsturnare a altarului şi spargere a potirului 
de către Macarie. Atunci Constantin a trecut cu vederea această acuzaţie. Însă i-a 
scris lui Censor Dalmatius, fratele lui vitreg din Antiohia (care era tatăl Ceza- 
rului Dalmatius şi al prinţului Hannibalianus), să cerceteze şi el acuzaţia. 


Dalmatius i-a scris lui Atanasie, poruncindu-i să se înfățişeze înaintea lui şi să se 
apere. La sfatul lui Avlavios, care era prefect pretorian şi un admirator al lui 
Atanasie, acuzaţiile împotriva acestuia au fost anulate. 


De asemenea, Constantin a scris o scrisoare către alexandrini, cerându-le să-l 
reprimească în mod paşnic pe arhiepiscopul lor. ,, Zrebuie să încetaţi tulburările 
- le-a scris el - pentru că şi eu l-am primit pe episcopul vostru, Atanasie, cu ma- 
re bunăvoință şi l-am tratat ca pe un om al lui Dumnezeu. ” 


Atanasie s-a întors la scaunul lui, însă nu i-a îngăduit lui Arie, atunci eliberat din 
surghiun, să-şi reia slujirea la parohia lui. Constantin se gândea că, de dragul 
unităţii, ar trebui să 1 se permită lui Arie să se întoarcă în parohia lui. Însă, în 
acelaşi timp, împăratul i-a trimis o scrisoare patriarhului Alexandriei, prin care îi 
critica pe arieni. Prin urmare, Atanasie a hotărât arderea scrierilor eretice. To- 
tuşi, arienii nu au cedat nici de această dată, ci au născocit şi mai multe acuzaţii 
împotriva lui Atanasie." 


În anul 334, Arcaph, episcopul meletian, l-a acuzat pe Sfântul Atanasie de com- 
plicitate la uciderea episcopului meletian Arsenie de Hypsele. Ca dovadă, recla- 
manţii au adus mâna tăiată a unui om, pretinzând că era a episcopului Arsenie. 


Acuzaţiile au ajuns la Constantin abia un an mai târziu, când împăratul se pre- 


gătea pentru cea de a treizecea aniversare a domniei sale. În aceeaşi vreme se 
făceau pregătirile pentru sfințirea Bisericii Sfântului Mormânt, începută de 


*% Ibid.; Kousoulas, “Attacks on Athanasius ”, The Life and Times, pp. 443-446. 


mama lui Constantin, Sfânta Elena, care nu a mai apucat să o vadă terminată. 
Constantin voia închiderea cazului, însă, fiindcă această situaţie implica o crimă 
vrednică nu numai de pedeapsa Bisericii, ci şi de cea a legilor civile, împăratul i- 
a cerut fratelui său vitreg, Dalmatius, pe atunci prefect pretorian pentru Orient, 
să cerceteze învinuirile. Constantin le-a cerut şi episcopilor din acea regiune să 
se adune în Cezareea. În 335, s-au adunat la Tyr aproximativ cincizeci de 


clerici.2** 


Sfântul Teofan scrie: „Arienii pretindeau că Atanasie folosea acea mână tăiată 
pentru a face vrăji. Judecata a fost mutată la Cezareea. Deoarece Atanasie a 
amânat înfăţişarea sa acolo din cauza lui Eusebiu Pamfilus, el a fost judecat la 
Tyr de acei vrăjmaşi a1 adevărului (mai ales de Eusebiu al Nicomidiei). 


Episcopul nicomidian l-a amăgit pe împărat cu falsa lui dorinţă de a vedea 
sfântul locaş ce fusese ridicat, spunându-i lui Constantin că dorea foarte mult să 
fie prezent la sfințire. Împăratul I-a trimis pe Eusebiu în drumul lui cu multă cin- 
stire, poruncind ca defăimările împotriva lui Atanasie să fie retrase, apoi el 
împreună cu Atanasie să fie prezenţi la praznicul sfințirii bisericii din leru- 
salim.” 


„Astfel, când s-au întâlnit în Tyr,... Atanasie a intrat în adunarea acestor oameni 
răi şi a risipit, ca pe nişte pânze de păianjen, calomniile acuzatorilor săi. În mâ- 
nia lor, ei au strigat: «Alungă-l pe cel care i-a redus pe toţi la tăcere prin vrăţi!» 
Cezarul Dalmatius, ruda împăratului, împreună cu ostaşii lui, abia au putut să-l 
izbăvească pe Atanasie de la moartea cu care îl amenințau vrăjmaşii credinţei. 
Tocmai atunci Arsenie a sosit în Tyr. Când acesta s-a arătat având amândouă 
mâinile, acuzaţia împotriva lui Atanasie a fost ridicată. EI a părăsit Tyrul, iar 
Constantin a anulat acest sinod ţinut împotriva lui Atanasie." 


Sosise vremea ca împăratul Constantin să-şi sărbătorească Tricennalia domniei, 
ținând festivitățile la Bosfor. Domnia începuse în cetatea York, în acea zi când 
armata îl proclamase Augustus. 


* Kousoulas, “Athanasius Accused of Murder ”, The Life and Times, pp. 447-448. 

'%5 The Chronicle of Theophanes Confessor, AM 5827, A.D. 334/335, p. 51. 

*% Elliott, “Constantine and Athanasios to the Council of Tyre in 335”, The Christianity of 
Constantine The Great, cap. XV, pp. 285-286. Rufin ne dă mai multe detalii, spunând că „din 
moment ce sinodul se ţinea nu ca să judece, ci ca să îl reducă la tăcere pe Atanasie, brusc s-a 
iscat gălăgie din toate părţile că Atanasie este un vrăjitor, care înşela ochii privitorilor. 
Participanţii, punându-se toţi de acord că unui asemenea om nu ar trebui nicidecum să i se 
îngăduie să trăiască, s-au repezit la el, gata să îl facă bucăţi cu mâinile lor. Însă Arhelau, 
care, alături de alții, prezida sinodul din porunca împăratului, l-a smuls pe Atanasie din 
mâinile atacatorilor săi şi l-a condus afară pe nişte căi tainice. Acolo l-a sfătuit să scape prin 
fugă, fiindcă era singurul mod posibil”. Rufin de Aquileia, Istoria Bisericii, Cartea 10.18. 


Arienii îl acuzau din nou pe Atanasie de conspirație, cum că ar fi oprit corăbiile 
cu grâne, care veneau din Alexandria la Constantinopol. Eusebiu al Nicomidiei, 
Teognis, Ursacius şi Patrophilos au ajuns în Bizanţ, dar au păstrat tăcere cu 
privire la calomniile lor la adresa lui Atanasie. Vrăjmaşii bunului ierarh au adus 
în schimb patru oameni cu rangul de episcop, care să depună mărturie min- 
cinoasă împotriva lui. Aceştia au îndrăznit să spună sub jurământ că l-au auzit pe 
Atanasie amenințând că va opri transportul de porumb din Egipt către Bizanţ. 


Drept urmare, ei au provocat mânia împăratului celui iubitor de Hristos. Ata- 
nasie a protestat spunând că niciodată nu a oprit transportul de porumb. Dar 
vrăjmaşii lui Atanasie au izbutit să-l convingă pe Constantin să poruncească sur- 
ghiunirea marelui ierarh la Treviri, în Galia. Aceasta s-a petrecut în primăvara 
anului 336, însă nu pentru că împăratul Constantin ar fi crezut acuzaţia cu pri- 
vire la transporturile de hrană. 


Constantin l-a exilat pe Atanasie la curtea fiului său, Constantin al II-lea, pentru 
că acolo era în siguranță. Constantin al II-lea l-a primit de altfel pe Atanasie cu 
multă cinste. Împăratul dorea cu sinceritate să-l îndepărteze pe Atanasie de 
Alexandria, pentru ca astfel să înceteze toate certurile, deci I-a trimis în Galia, 
unde avea să stea până la primirea altor porunci. Depunerea lui Atanasie a fost 
anulată, iar pentru episcopia alexandrină nu a fost numit nici un succesor. 


Împăratul plănuia întoarcerea lui Atanasie în vremuri mai paşnice, când toţi vor 
putea vieţui în tihnă. În felul acesta, Constantin a pus capăt intrigii ariene împo- 
triva lui Atanasie. Drepteredinciosul împărat a înţeles că, de fapt, pe arieni nu-i 
interesa să discute doctrina, ci să-l discrediteze pe Atanasie. Constantin căuta 
pace şi înţelegere şi credea că diferenţele puteau fi remediate prin discuţii, nu 
prin transformarea lui Atanasie în victimă. 


În vremea în care Atanasie era absent din scaunul său, Arie a început din nou să 
tulbure Egiptul. Fiind înştiinţat de aceasta, împăratul l-a chemat la sine. Sur- 
ghiunul lui Atanasie s-a dovedit a fi o binecuvântare, căci ierarhul l-a câştigat de 
partea sa pe Constantin al II-lea, fiul mai tânăr al împăratului. Când Constantin a 
adormit în Domnul, acest fiu a devenit cel mai puternic sprijinitor şi protector al 
patriarhului alexandrin şi a susţinut convingerile lui, împotriva arienilor. 


Impăratul, voind să ştie de la Arie dacă a acceptat canoanele Sinodului de la Ni- 
ceea, l-a chemat la Constantinopol. Arie şi-a pus semnătura pe declaraţia niceea- 
nă. Apoi lui Arie i s-a cerut să jure, iar el a jurat. Niceenii încă mai cumpăneau 


* Baker, Constantine the Great, cap. X(XI), pp. 289-290; Kousoulas, “Athanasius Accused of 
Murder”, pp. 451-452. 


dacă mărturisirea lui era sinceră sau falsă. Ei erau convinşi că Arie a acceptat 
numai cu anumite rezerve şi greşeli de interpretare. 


Atunci când Constantin l-a întrebat: „Eşti fidel credinţei Bisericii Ortodoxe?”, 
Arie a răspuns: „Da, sunt.” Împăratul i-a mai zis: „Dacă ai o credinţă greşită şi ai 
jurat, Dumnezeu să te judece potrivit jurământului tău!” Părerea generală era că, 
în clipa când a semnat şi a jurat că el crede ce a scris, Arie păstra ascuns subt 
braţ documentul eretic. Totuşi Constantin a acceptat semnătura şi jurământul lui 
Arie, apoi i-a cerut episcopului de Constantinopol să-l primească pe Arie în rân- 
dul credincioşilor.2% 


In comparaţie cu majoritatea ereticilor, Arie nu era un simplu rătăcit, ci un vrăj- 
maş viclean şi plin de răutate al lui Hristos. Se străduia să-şi răspândească falsa 
învăţătură cu ajutorul intrigilor de curte şi a defăimării celor care apărau ade- 
vărul. 


Mai târziu, Sfântul Atanasie cel mare al Alexandriei a suferit exiluri numeroase, 
iar Constantin aproape că a căzut în greşeala ereziei. Atanasie l-a excomunicat 
pe Arie şi i-a trimis împăratului un dosar al scrierilor sale eretice, pe care Con- 
stantin le-a interzis şi a poruncit ca Arie şi adepţii lui să fie declaraţi vrăjmaşi ai 
lui Hristos. Cărţile ariene urmau să fie arse. 


Eusebiu al Cezareei a ascuns faptul că împăratul Constantin îi socotea eretici pe 
arieni şi că a interzis cărţile lui Arie,” deşi acesta fusese declarat ortodox de 
Sinoadele de la Tyr şi Ierusalim, din 335. 


În anul 336 drept-credinciosul împărat credea că Arie s-a pocăit. Constantin l-a 
convins pe patriarhul noii Rome, Alexandru, urmaşul Sfântului Mitrofan," să-l 


*% Baker, Constantine the Great, cap. X(XII), pp. 290-291; Elliott, “Last Years”, The 
Christianity of Constantine The Great, cap. XVI, p. 322. 

' Elliott, “Constantine, Athanasios, and Arius”, The Christianity of Constantine The Great, 
pp. 278-284. Una din scrisorile lui Constantin dovedeşte că împăratul înţelegea foarte bine 
arianismul. Deşi el nu a folosit în scrisoare cuvântul grec homoousion, trebuie să ne amintim 
cum stăteau lucrurile în teologie între anii 325-337 [înainte ca Părinţii capadocieni să ajun- 
gă la vârsta majoratului] şi să nu ne aşteptăm ca nmpăratul Constantin să fi cunoscut dog- 
mele alcătuite cincizeci de ani după vremea lui. ” Ibidem, p. 284. 

*5 Când împăratul Constantin l-a văzut pentru prima dată pe Mitrofan, l-a îndrăgit ca pe un 
tată. Deoarece era foarte bătrân în vremea Întâiului Sinod, Mitrofan nu a putut participa la 
dezbateri, prin urmare l-a numit pe episcopul său vicar, Alexandru, ca reprezentant al său. 
Constantin l-a ridicat în timpul Sinodului pe Mitrofan la rangul de patriarh. La închiderea 
Sinodului, împăratul şi Sfinţii părinți l-au vizitat pe suferindul patriarh. La cererea împă- 
ratului, sfântul a numit un urmaş vrednic în locul său, anume pe episcopul Alexandru. De 
asemenea, el i-a dezvăluit patriarhului Alexandru al Alexandriei că urmaşul lui va fi chiar 
arhidiaconul său, adică Sfântul Atanasie (cel mare). Sfântul Mitrofan a răposat în anul 326, 


reprimească pe Arie în comuniunea Bisericii, însă pronia lui Dumnezeu a împie- 
dicat acest lucru. Într-o noapte de mai, înainte de plănuita primire şi procesiune 
a lui de la palatul imperial, la Biserica Sfinţilor apostoli, Arie a murit în chip ne- 
aşteptat în latrină. Asemenea lui Iuda, „a căzut cu capul înainte şi a crăpat pe la 
mijloc [F.Ap. 1, 18].” *! Plătind pentru faptele sale mârşave, măruntaiele i s-au 
golit cu violenţă, apoi l-a cuprins o stare de leşin, timp în care măruntaiele i-au 
ieşit din pântece. A urmat o hemoragie puternică. Bucăţi din splina şi din ficatul 
lui au fost eliminate într-o revărsare de sânge, încât aproape imediat a murit, 
chiar acolo unde se afla, anume în spatele Forumului lui Constantin. 


Când împă-ratul a aflat despre moartea năprasnică a lui Arie, a înţeles că Dum- 
nezeu l-a pedepsit din pricina jurământului fals, pe care îl rostise fără teamă, şi 
s-a convins că Arie nu era doar un sperjur, ci şi un eretic. Împăratul a ajuns 
astfel să creadă neclintit că articolele hotărâte la Sinodul niceean erau corecte. 


După adormirea întru Domnul a lui Constantin în anul 337, fiul său, Constantin 
al II-lea, a trimis o scrisoare locuitorilor Alexandriei, pentru a le explica de ce 
tatăl lui l-a tratat pe Sfântul Atanasie aşa cum o făcuse: „Deoarece sălbăticia 
setei de sânge şi răutatea vrăjmaşilor l-au persecutat pe Atanasie chiar până la 
ameninţarea sfintei lui vieţi, el a fost trimis o vreme în Galia, pentru ca astfel să 
poată scăpa de o nenorocire iremediabilă, la care îl condamnau planurile cele 
viclene ale acelor oameni răi. Aşadar, pentru a fi ferit de această primejdie, el a 
fost smuls din mâinile celor care îi voiau răul. ] s-a poruncit să petreacă o vreme 
sub ocrotirea mea şi a primit din belşug tot ce îi era necesar, în această cetate în 
care a trăit... Dar ştiind că intenţia stăpânului nostru, Constantin Augustus, tatăl 
meu, era de a-l repune pe acest episcop pe scaunul său - însă tatăl meu a fost luat 
de acea moarte, care este comună tuturor oamenilor, şi a plecat spre odihnă mai 
înainte de a-şi fi realizat dorinţa - şi pentru foarte iubita voastră evlavie, am găsit 
de cuviinţă să împlinesc eu această hotărâre a împăratului de sfântă pomenire, 
hotărâre pe care am moştenit-o de la el. Când Atanasie se va înfățişa înaintea 
voastră, veţi afla cu câtă cinste a fost tratat.” Datat la Trier, 27 iunie. *? 


în vârstă de 117 ani. Moaştele lui se odihneau în Constantinopol, într-o biserică închinată 
lui. 

*5 Mitropolitul Antonie Khrapovitsky, “The First Ecumenical Council”, loc.cit. 

“2 A se vedea traducerea lui Robertson, Apologia contra Arianos, 87, citat în lucrarea lui 
Elliott, “Constantine and Athanasios”, The Christianity of Constantine The Great, pp. 307- 
308. 


Persanii 


Unii evrei priveau cu răutate înmulţirea creştinilor şi, plini de invidie, l-au pornit 
pe Shapur, împăratul persan, împotriva credincioşilor din ţinuturile stăpânite de 
el. În zilele acelea au fost ucişi o sută de clerici creştini, dintre care mulți erau 
episcopi, împreună cu 18.000 de credincioşi. 


Constantin cel mare, aflând despre acestea, a trimis îndată o solie oficială, prin 
care cerea încetarea prigonirii şi a uciderii creştinilor. Dar Shapur a ignorat acea- 
stă solie. 


În vremea în care se petreceau răutăţile arătate mai sus, a avut loc cea de a trei- 
zecea aniversare a domniei lui Constantin. El se afla în mijlocul festivităților, 
înconjurat de nobili şi de ostaşi. În vreme ce îşi împlinea îndatoririle de gazdă în 
chip desăvârşit, împăratul se ocupa în taină şi de treburile imperiului, pregătind 
o oaste uriaşă pentru lupta crâncenă împotriva persanilor idolatri, ca răspuns la 
uciderea fără preget a creştinilor. 


Sfântul Teofan descrie carnagiul, spunându-ne că „evreii şi perşii, văzând cum 
înflorea creştinismul în Persia, s-au ridicat înaintea împăratului persan, Shapur, 
împotriva lui Simeon,” arhiepiscop de Ctesifon, şi a episcopului Seleuciei. 
Aceştia au fost acuzaţi că sunt prieteni şi spioni ai împăratului roman la curtea 
persană. În consecinţă, s-a pornit o mare persecuție şi mulţi oameni au fost 
împodobiţi cu mucenicia pentru Hristos. Într-o singură zi au fost martirizaţi 
Ousthaxades, dascălul lui Shapur, arhiepiscopul Simeon împreună cu o sută de 
clerici şi episcopi, precum şi nenumărați alţii. Între aceşti mucenici, 18.000 au 
ajuns vestiți pentru torturile îngrozitoare şi neobişnuite ce le-au primit prin 
mâinile prea nelegiuitului împărat Shapur. Atunci, episcopul Achepsima, prez- 
biterul Aitala ”* şi Terboulia (sora arhiepiscopului Simeon) au fost şi ei marti- 
rizaţi, alături de multe alte femei. Prea cucernicul împărat Constantin l-a sfătuit 
şi l-a rugat pe Shapur printr-o scrisoare să-i cruţe pe creştini şi să înceteze acea 
cruzime îngrozitoare. Scrisoarea, deşi fusese scrisă cu înţelepciune sfântă, nu l-a 
convins pe Shapur.”” 


După o vreme, persanii au adus iarăşi tulburare. În primăvara anului 336, o 
delegaţie armeană a venit în mare grabă la Constantinopol. Aceasta l-a informat 
pe Constantin că un satrap persan, pe nume Waras, l-a prins şi l-a închis prin 
trădare pe regele armean Tyran, trimiţându-l apoi în Persia, unde i s-au scos 
ochii. Armenia era aproape cu totul creştină, încă din anul 309, când regele 


“5 Sfântul Simeon este prăznuit de Sfânta Biserică în ziua de 17 aprilie. 
** Sfinţii Achepsima şi Aitala sunt prăznuiți de Sfânta Biserică în ziua de 3 noiembrie. 
*%5 The Chronicle of Theophanes Confessor, AM 5817, A.D. 324/325, p. 41. 


Tiridates îmbrăţişase credinţa.“ Cu toate că Armenia era independentă, era şi 
aliată a romanilor. Aşadar, solia armeană îi cerea ajutorul lui Constantin. În 
vreme ce solii armeni încă erau în Constantinopol, oastea persană a invadat şi a 
cucerit Armenia. Tratatul dintre Dioclețian şi persani, vechi de peste patruzeci 
de ani, a fost astfel încălcat. 


Constantin, aflând despre acapararea Armeniei de către Shapur şi despre tulbu- 
rarea din Mesopotamia, a hotărât să conducă el însuşi expediţia militară.” 


Spre sfârşitul lui februarie 336, Constantin i-a înştiinţat pe episcopii săi despre 
această campanie. El a socotit că se cuvine să-i ia cu el, ca însoțitori, pe aceşti 
episcopi ortodocşi, ca ajutor necesar în împreună-slujirea lui Dumnezeu. Ei şi-au 
afirmat cu bucurie dorinţa de a fi prezenţi în suita împăratului, nevrând să-l pără- 
sească în clipe de primejdie. Astfel, şi ierarhii s-au angajat în bătălie, prin rugă- 
ciuni înălțate către Dumnezeu pentru împăratul lor. 


Constantin s-a bucurat mult că episcopii au primit să i se alăture. Prin urmare, 
le-a arătat şi pe unde avea să mărşăluiască. A cerut să i se pregătească un cort de 
o mare frumuseţe, în formă de biserică, pe care să-l folosească în război şi în 
care intenționa ca împreună cu episcopii lui să se roage lui Dumnezeu pentru 
victorie. 


Sfântul Teofan ne spune că „în anul 335/336 persanii le-au declarat război roma- 
nilor. Evlaviosul Constantin a pornit spre cetatea Nicomidiei, voind să se lupte 
cu persanii, dar s-a îmbolnăvit." 


Când persanii au aflat că împăratul Constantin se pregătea să pornească spre ei, 

i-au trimis o solie, prin care cereau pace. El a acceptat imediat şi a încheiat bu- 
: „2 

curos un tratat de prietenie.% 


Pe atunci era vremea Paştelui, iar Constantin, împăratul Imperiului Roman, a 
A A Pia să ui , .. 261 
privegheat în acea sfântă noapte împreună cu episcopii. j 


*% A se vedea Viaţa Sfântului ierarh Grigorie, luminătorul Armeniei celei mari, prăznuit de 
Sfânta Biserică în ziua de 30 septembrie. 

*% Kousoulas, “Trouble with the Persians, Again ”, The Life and Times, pp. 430-431. 

*5 Eusebiu, Viaţa, Cartea a IV-a, cap. LVI. 

* The Chronicle of Theophanes Confessor, AM 5827, A.D. 335/336, p. 54. 

*% Cf. Mt. 5,9. 

** Eusebiu, Viaţa, Cartea a IV-a, cap. LVII. 


Ultimul an 


Constantin a mai trăit zece luni după cea de a treizecea aniversare a sa. În timpul 
acelor luni din urmă, a primit o solie din India, care i-a adus multe daruri deo- 
sebite: pietre preţioase strălucitoare şi animale nemaivăzute până atunci de 
romani. Indienii recunoşteau suveranitatea lui Constantin chiar până la Oceanul 
Indian, aducându-i cinste prin statui şi picturi. Astfel, stăpânirea lui Constantin 
s-a întins de la Răsărit până în apusul Britaniei şi chiar a depăşit - prin mijloace 
paşnice - întinderea imperiului şi durata domniei lui Alexandru cel mare.” 


Impăratul terminase şi construirea Bisericii Sfinţilor apostoli, în care îl aştepta 
A SR 
mormântul său.7% 


În primăvară s-a răspândit zvonul războiului cu persanii. Tot atunci a sosit o so- 
lie persană, care a rezolvat problemele dintre cele două imperii într-un mod mult 
mai mulțumitor. Primirea misiunii persane a fost ultima acţiune publică impo- 
rtantă săvârşită de Constantin.2** 


Împăratul Constantin nu doar a propovăduit cuvântul lui Dumnezeu, ci l-a şi 
trăit în chip virtuos, îmbogăţindu-i pe cei supuşi lui cu roadele îmbelşugate ale 
evlaviei sale pline de râvnă. Domnia lui a fost una de natură principială şi libe- 
rală, plină de omenie şi, asemenea celei a Stăpânului Hristos, a fost una paşnică, 
iar povara ei era bună şi uşoară peste supuşi. 


Constantin a moştenit tronul de la un tată evlavios şi l-a lăsat celor trei fii ai 
săi.” Căci înainte de adormirea sa, Constantin s-a îngrijit să le împartă imperiul 
cu dreptate. 


Celui mai mare, Constantin al II-lea, i-a hotărât partea bunicului său, celui de-al 
doilea, Constantius al II-lea, partea de răsărit, iar celui de-al treilea, Constans |, 
regiunile dintre celelalte două părţi. Constantin s-a îngrijit ca fii lui să pri- 
mească în copilărie îndrumarea unor dascăli evlavioşi, iar la vremea potrivită le- 
a înmânat conducerea imperiului. Ei au primit cele mai bune învățături laice şi 
de artă militară, fiind instruiți şi în ştiinţa politică, şi în cea juridică. În plus, 


*% Ibidem, Cartea a IV-a, cap. L. 

%% înăuntrul Bisericii Sfinţilor apostoli din Constantinopol, împăratul Constantin cel mare a 
cerut să fie pregătite douăsprezece morminte asemenea unor stâlpi sfinții, întru cinstea şi 
pomenirea celor doisprezece apostoli. În centrul celor douăsprezece morminte se afla mor- 
mântul său, având de fiecare parte câte şase morminte. Terminarea acestei construcții avea 
să se dovedească a fi profetică, fiindcă împăratul urma să se îmbolnăvească de moarte, deşi 
nimeni nu a putut anticipa aceasta din timp. Ibidem, Cartea IV, cap. Lă. 

* Baker, “The Testament of Constantine ”, Constantine the Great, cap. XII(VIII), p. 307. 

** Eusebiu, Viaţa, Cartea 1, cap. LX. 


Constantin a asigurat fiecărui fiu o suită militară alcătuită din pedestraşi, sulițaşi, 
gărzi, precum şi din celelalte părţi ale oştirii. Acestea erau conduse de căpitani, 
tribuni şi generali, ale căror abilităţi de luptă şi devotament faţă de fiii săi, împă- 
ratul le-a cercetat mai înainte.2% 


Constantin a domnit peste treizeci de ani şi a trăit de două ori pe atât. Chiar şi la 
această vârstă, încă mai avea un trup sănătos şi viguros, lipsit de orice cusur şi 
plin de putere tinerească. Se distingea printr-o înfăţişare nobilă şi o tărie pe 
măsura oricărui efort. Într-adevăr, era la fel de activ, cum fusese toată viaţa. 


Și în înţelepciune Constantin era desăvârşit. Era împodobit cu toate virtuțile, dar 
mai ales cu milostivirea. Însă această virtute a sa a făcut ca oameni cu un cara- 
cter ticălos, lacom şi lipsit de ruşine să se strecoare tainic, asemenea unor lupi în 
piei de oaie, în turma bisericilor lui Dumnezeu, profitând de bunăvoința şi inima 
curată a lui Constantin, de puritatea credinţei lui şi de cinstea caracterului său. 


Împăratul era adesea criticat pentru marea sa îngăduință faţă de răufăcătorii 
SA ș 2674 i , iu: A e coli a 
aflaţi în fruntea Bisericii.“ Însă aceştia au primit curând pedeapsa divină. 


Constantin a continuat, până în cele din urmă zile ale sale, să alcătuiască discur- 
suri pe teme diferite şi să ţină dese cuvântări în public, instruind în sfințitele 
doctrine pe cei care îl ascultau. 


Adeseori era ocupat cu legiferarea problemelor politice şi militare, precum şi cu 
. Ă A = CR e, e i 50) 
orice contribuia la bunăstarea generală a imperiului.7*% 


*% Ibidem, Cartea a IV-a, cap. LI. 
* Ibid., Cartea a IV-a, cap. LIII, LIV. 
*% Ibid., Cartea a IV-a, cap. LV. 


Botezul şi adormirea Sfântului Constantin 


Când împăratul s-a simţit cuprins de boală, a început să facă băi termale. Mai 
întâi a urmat tratamentele în Constantinopol, apoi în Helenopolis. Mergea în 
aceste locuri însoţit de clerici, dregători şi slujitori ortodocşi. 


In cea de a doua cetate, numită după mama sa, obişnuia să se roage în Biserica 
mucenicilor. 


Însă a simţit mâna lui Dumnezeu peste el, chemându-l din această lume 
pământească. Simţind că moartea se apropie, a hotărât să primească Sfântul Bo- 
tez. După cum se obişnuia pe atunci, mai ales în Apus, s-a ostenit în slujirea 
imperiului fără a fi botezat, socotind că funcţiile sale imperiale şi militare ar pu- 
tea fi stânjenite după primirea Tainelor. Asemenea proorocului şi regelui David, 
Constantin încă mai purta sabia împotriva vrăjmaşilor imperiului. Dorea să 
părăsească această viaţă după ce va fi fost curăţit şi „izbăvit de vărsarea de sân- 
ge.” 


Aceasta explică de ce nu voia să dezbrace haina botezului după primirea Sfintei 
Taine, ca să se îmbrace din nou în purpură.” Prin urmare, el a amânat lumi- 
narea, în nădejdea că va fi botezat în Iordan. După o vreme, a înţeles că starea 
sănătăţii nu îi mai îngăduia să ajungă la apele Iordanului, pentru primirea Bote- 
zului. Aşadar, s-a răzgândit în privinţa pelerinajului şi s-a spovedit în Biserica 
mucenicilor. Apoi a mers în Nicomidia, unde a cerut Sfântul Botez.7”! 


*% CF Ps. 50, 14. Eusebiu [Cartea a IV-a, cap. LXI] spune că tactica lui Constantin - biruitor 
în atâtea bătălii - părea să fie amânarea Botezului până în apropierea morţii, pentru ca, 
odată cu acesta, să se curețe de cât mai multe dintre păcatele săvârşite de el mai înainte, 
lăsând doar câteva pentru spovedania pe care urma să o facă în cele din urmă clipe. Acesta 
este motivul pe care îl presupun unii, dar numai Constantin şi Făcătorul său ştiu întregul 
adevăr. Poate că se simţea prea nevrednic şi nepregătit să ceară această Taină mai devreme. 
Este foarte greu să pătrunzi adâncurile smereniei unui om ca el, care în acelaşi timp era 
împărat al Imperiului Roman, dar se simţea şi cel mai smerit dintre păcătoşi, înaintea Atot- 
puternicului Dumnezeu. 

* Se obişnuia pe atunci ca neofiţii să poarte haine albe, pe care le dezbrăcau abia în cea de 
a opta zi de la primirea Botezului. 

* Cu privire la vindecarea şi botezarea lui Constantin de către Sfântul Silvestru, precum şi la 
„Donaţia lui Constantin”, acestea sunt pe de-a întregul fictive. Câteva Vieţi susțin că acest 
Sfânt papă a săvârşit botezul lui Constantin în Roma. Referindu-se la participarea Sfântului 
Silvestru la botezul împăratului, cei care au alcătuit prima ediţie a Sinaxarului mare (în lim- 
ba greacă) amintesc manuscrisele păstrate la Mănăstirile Marea Lavră şi Iviron din Muntele 
Athos. În plus, acest eveniment mai este menţionat de Meletie al Atenei în lucrarea sa, Istoria 
bisericească [p. 309], precum şi de Sfântul Teofan [The Chronicle of Theophanes Confessor, 
AM 5814, A.D. 321/322, p. 31], de Mihail Glwkas şi alții. Însă autorii care au realizat un 
studiu mai atent al Sinaxarelor, al Mineielor şi al scrierilor lui Nicodim Aghioritul, nu găsesc 
nici o menţiune despre botezul împăratului în Apus. În vreme ce în prima ediţie a Sinaxarului 


mare (în limba greacă) se face referire la săvârşirea Tainei de către papa Silvestru, aceiaşi 
autori au hotărât să excludă această istorisire din ediţiile următoare. Referinţe importante 
despre botezul împăratului sunt prezentate în cele ce urmează. 


Când Constantin era în Roma, papa Silvestru s-a înfățișat înaintea lui şi a început să-l înveţe 
Sfintele Taine ale credinţei ortodoxe a lui Hristos. Fericitul Constantin a crezut din toată 
inima cele împărtăşite lui de episcop. Împăratul şi-a plecat capul şi a primit binecuvântarea 
Sfântului Silvestru, care a rostit o rugăciune deasupra sa, făcându-l catehumen. Aceasta este 
O istorisire prezentă frecvent în cărţi, despre care se spune că este prima dintre Faptele lui 
Silvestru. Căţiva dintre cei care o redau în scrierile lor sunt Efrem, Kedrenos şi Zonaras 
[Epitome, ed. de Lindorf (Leipzig, 1875)]. loan Malalas [Chronographia, P.G. 97] cunoştea 
această istorisire încă din secolul VI. Nu se ştie când a fost tradusă în greacă lucrarea în 
limba latină despre Faptele lui Silvestru, în care sunt descrise minunile papei şi botezul lui 
Constantin. George Hamartolos (mijlocul secolului IX) a folosit Faptele. Ideea că Sfântul 
Silvestru l-a botezat pe Constantin este mult mai bine prezentată în Viaţa Sfântului Silvestru 
(2 ianuarie). 


Există multe versiuni şi detalii diferite ale povestirii cu pri-vire la botezul lui Constantin, dar, 
în general, întreaga serie de povestiri referitoare la bote-zul lui în Roma se concentrează în 
această istorisire, iar recunoştinţa pentru vindecarea lui este presupusa ocazie a celebrei 
„Donaţii a lui Constantin ” - despre care am spus că este o plăsmuire. 


Sinaxarul mare (în limba greacă) susține că, potrivit izvoarelor istorice ale slăvitei Biserici 
Ortodoxe, Constantin cel mare nu a fost botezat la Roma de către Sfântul Silvestru, ci în su- 
burbiile Nicomidiei. Aceasta s-a petrecut la sfârşitul vieţii pământeşti a împăratului. Sfântul 
Silvestru l-a catehizat pe Constantin, dar, cu toate că papa s-a oferit să-l boteze în Roma, 
Constantin a evitat primirea dumnezeieştii luminări în capitala apuseană a imperiului, pre- 
ferând să fie botezat în lordan, precum [Hristos. 


Această istorie privitoare la botezul lui Constantin a dus la o mare nepotrivire între 
documentele istorice. Multe dintre acestea au fost doar puse în legătură cu numele lui Con- 
stantin. 


O altă istorisire relatează că împăratul a fost botezat de ereticul Eusebiu al Nicomidiei. Auto- 
rii greci, examinând datele istorice, au dovedit că acest fapt este fals şi chiar ridicol. Cer- 
cetătorii susțin cu îndreptăţire că împăratul Constantin a fost botezat într-o suburbie din 
Nicomidia, de către ierarhi ortodocşi de seamă, care l-au însoțit din Constantinopol. 


Meletie al Atenei respinge versiunea că arianul Eusebiu ar fi oficiat acest botez, însă admite 
că Sfântul Silvestru l-a catehizat şi l-a botezat pe Constantin. El mai admite că, atunci când 
împăratul a ieşit din scăldătoare, sănătatea lui s-a refăcut [Istoria bisericească, vol. 1, p. 
309]. Dositei al Ierusalimului | Dodekavivlos, p. 30] susţine că împăratul Constantin nu a fost 
botezat nici de Sfântul Silvestru şi nici de Eusebiu, ci a primit Taina într-o oarecare suburbie 
a Nicomidiei, la sfârşitul vieţii sale, în prezența unor episcopi ortodocşi, care obișnuiau să-l 
însoțească în alaiul său. 


Constantin ştia că era primul împărat roman care a fost primit în Biserică, în 
mod public. S-a întors deci la palat, îmbrăcat în cămaşa albă a Botezului şi s-a 
întins apoi în patul din care nu avea să se mai ridice niciodată. Nu a mai voit de 
atunci să fie îmbrăcat în purpura imperială. 


Sinaxarul mare (în limba greacă) confirmă că împăratul Constantin, înțelegând 
din starea sănătăţii sale că viaţa i se apropia de sfârşit, 1-a chemat la sine pe epi- 
scopii ortodocşi care-l însoțeau şi s-a sfătuit cu ei. EI le-a spus aceste cuvinte 
memorabile: „Acesta este timpul pe care mi-am sprijinit nădejdile. Cu rugă- 
ciune însetată nădăjduiesc să mi se dăruiască mult aşteptata mântuire a lui 
Dumnezeu. Mai mult, a venit vremea să primesc pecetea cea dătătoare de nemu- 
rire, vremea mântuitoarei pecetluiri. M-am gândit să primesc această Taină în 
apele râului lordan, în care potrivit Scripturilor, Mântuitorul nostru a primit 
Botezul pentru noi, oamenii. Însă Dumnezeu ştie cel mai bine ce este spre binele 
nostru, cât suntem pe pământ, iar acum ar trebui să împlinim voia Lui.” 


Eusebiu Pamfilus adevereşte că botezul s-a săvârşit la Nicomidia, scriind în Via 
ţa lui Constantin: „Mai întâi, împăratul a simţit o uşoară indispoziţie trupească, 
care curând s-a înrăutățit, ducând la îmbolnăvire. Aceasta l-a determinat să 
meargă la băile termale din cetatea sa. De acolo s-a îndreptat către cetatea care 
purta numele mamei sale, Helenopolis. Aici a petrecut o vreme în Biserica 
mucenicilor şi a înălţat rugăciuni stăruitoare către Dumnezeu. Fiind pe deplin 
convins că viaţa lui se apropia de sfârşit, a simţit că a sosit vremea să caute cură- 
țirea de păcatele săvârşite de el în timpul vieţii. Credea cu tărie că orice greşeli 
ar fi săvârşit ca un muritor, sufletul său va fi curăţit de ele prin puterea cuvin- 
telor tainice şi a apelor binefăcătoare ale Botezului. Având aceste gânduri, el şi-a 
revărsat rugăciunile şi mărturisirile către Dumnezeu. 


A îngenuncheat pe podeaua bisericii, unde pentru prima dată a primit şi rugă- 
ciunile însoțitoare punerii mâinilor. După aceasta, a pornit către suburbiile Nico- 
midiei, iar odată ajuns acolo, i-a chemat pe episcopi la el şi le-a adresat cuvintele 
următoare: «A sosit vremea. Este clipa pe care am nădăjduit-o îndelung, cu o 
sinceră dorință şi rugăciune, ca să dobândesc mântuirea lui Dumnezeu... Am 
gândit să fac aceasta în apele râului Iordan, în care se spune despre Mântui- 
torul nostru că a fost botezat, ca pildă pentru noi. Însă Dumnezeu, care ştie ce 
este de folos fiecăruia, va fi mulțumit să primesc şi aici această binecuvântare. 
Aşa să fie, deci, fără întârziere.» 


După ce împăratul a vorbit astfel, clericii au săvârşit sfințitele slujbe în modul 

obişnuit, apoi, dându-i învățăturile trebuincioase, l-au făcut părtaş la tainica sfin- 

țire. 


*2 Eusebiu, Viaţa, Cartea a IV-a, cap. LXI, LXII. 


Teodoret spune şi el că „împăratul a fost dus bolnav în Nicomidia, o cetate din 
Bithynia şi, cunoscând nesiguranța vieţii omeneşti, a primit Sfânta Taină a Bote- 


zului, pe care intenţiona să o amâne, până când putea fi botezat în râul Iordan.” 

Sozomen notează că împăratul Constantin „nu se simţea bine şi trebuia să recur- 
gă la băi. în acest scop a mers la Helenopolis, o cetate din Bithynia. însă boala 
lui s-a înrăutățit. Apoi a mers în Nicomidia şi acolo a primit Sfântul Botez, în 
una dintre suburbiile acelei cetăţi.” 2 


Și Socrates Scolasticul scrie: „împăratul tocmai împlinise vârsta de şaizeci şi 
cinci de ani, când s-a îmbolnăvit. Prin urmare, a plecat din Constantinopol şi a 
mers la Helenopolis, ca să încerce efectul vindecător al izvoarelor termale, aflate 
în vecinătatea acelei cetăţi. Înţelegând însă că boala i s-a agravat, Constantin a 
amânat acest tratament. S-a mutat de la Helenopolis la Nicomidia, unde s-a sta- 
bilit într-o suburbie. Acolo a primit Botezul creştin.” 


Ofițerii lui Constantin au fost primiţi pe rând la patul lui de suferinţă, ca să-şi ia 
rămas bun. Ca răspuns la cuvintele lor pline de tristeţe, Constantin le spunea că 
este pentru prima dată când începe să trăiască şi să simtă fericirea. Le mai 
spunea că este chiar dornic să plece pe lumea cealaltă. 


Eusebiu al Cezareei povesteşte scena, zicând: „Constantin şi-a înălțat glasul şi a 
adus mulţumiri lui Dumnezeu, după care a adăugat aceste cuvinte: «Acum știu 
că sunt cu adevărat fericit. Acum sunt încredinţat că am fost socotit vrednic de 
veşnicie şi voi fi făcut părtaş luminii celei dumnezeieşti.» 


După care şi-a arătat părerea de rău pentru cei care nu au cunoscut o asemenea 
binecuvântare. I-a asigurat pe triştii şi îndoliaţii săi tribuni şi generali că, deşi 
ştia că se rugau stăruitor pentru însănătoşirea lui, el gusta abia acum din viaţa 
cea adevărată. Le-a mai spus că numai el putea să cunoască marea binecuvântare 
de care se împărtăşea şi că voia mai degrabă să-şi iuţească, decât să-şi amâne 
plecarea. Apoi a mai dat unele porunci potrivite acelei clipe, lăsând prin testa- 
ment o donaţie anuală către locuitorii romani ai cetăţii sale imperiale şi împăr- 
ţind moştenirea imperiului între fiii săi."”0 


* Teodoret, Istoria bisericească, în: Ecclesiastical History, Bk. I, Ch. XXX, Nicene, I]1:63. 

*+ Sozomen, Istoria bisericească, în: Ecclesiastical History, Bk. II, Ch. XXXIV, Nicene, 
I1:282. 

* Socrates, Istoria bisericească, în: Ecclesiastical History, Bk. 1, Ch.. XXXIX, Nicene, 11:35. 
“* Eusebiu, Viaţa, Cartea a IV-a, cap. LXIII. 


Sfântul Constantin cel mare a adormit în Duminica Cincizecimii, în anul 337, pe 
la amiază, în ziua de 22 mai.” A păşit astfel pragul zilei a opta. “$ 


Mai târziu, Sfântul Ambrozie vorbeşte despre adormirea împăratului, zicând: „În 
ultimele lui ceasuri, Constantin nu doar a fost eliberat de toate păcatele sale prin 
harul Botezului, ci, pentru că a fost primul dintre împărați care a crezut în Hri- 
stos, le-a lăsat principilor şi o moştenire de credinţă, câştigând astfel multă 
cinste. În vremurile lui, proorocia lui Zaharia s-a împlinit. Aceasta a fost dez- 
văluită, prin Duhul lui Dumnezeu, de marea împărăteasă Elena, cea de sfântă 
pomenire." 


Atunci ostaşii din gardă, care erau de faţă, şi-au rupt hainele de durere, în- 
genunchind şi lovindu-se cu capetele de pământ. Plângeau şi strigau cu jale, che- 
mându-şi domnul şi stăpânul sau mai degrabă, ca nişte adevăraţi fii, îl chemau 
pe tatăl lor. Iar tribunii şi centurionii îl numeau izbăvitorul, ocrotitorul şi bine- 
făcătorul lor. Atunci satana a fugit de acolo, plângând cu amar înfrângerea atât 
de mare ce o primise prin Constantin. 


In această vreme, poporul alerga tulburat prin cetate. Unii îşi arătau durerea ini- 

mii prin strigăte jeluitoare, pe când alții stăteau tăcuţi şi cufundaţi în suferință. 

Fiecare se purta ca şi cum nenorocirea l-ar fi lovit pe el însuşi. su 


Nici unul dintre fii nu era la căpătâiul lui Constantin în clipa morţii sale. S-au 
trimis mesaje, însă sfârşitul tatălui lor a venit mai grabnic. Trupul a fost aşezat 
pe o țesătură de aur *! şi acoperit cu o mantie de purpură. Peste tot erau lumâ- 
nări. 


Constantin, încoronat şi îmbrăcat cu toate însemnele imperiale, a fost pus pe un 
catafalc, într-un sicriu de aur - lucru nemaivăzut până atunci - iar ostaşii stăteau 
înarmaţi în jurul lui. 


Primul dintre fii, care a sosit acolo, a fost Constantius. Trupul urma să fie încre- 
dinţat cetăţii lui Constantin: Constantinopolul. 


* Baker, Constantine the Great, cap. XII(IX), p. 309. 

“5 Eusebiu, Viaţa, Cartea a IV-a, cap. LXIV. 

** Sfântul Ambrozie, „Cuvânt funebru despre Teodosie”, Cuvinte funebre, în: Saint Ambrose, 
“Funeral Oration on Theodosius”, Funeral Orations, p. 325. 

*% Eusebiu, Viaţa, Cartea a IV-a, cap. LXV. 

%% Această țesătură era dintr-un material impermeabil (acoperit cu ceară) folosit inițial la 
învelirea morților. 


S-a alcătuit o procesiune impresionantă, din trupe care formau începutul corte- 
giului, urmate de civilii care îl încheiau. De fiecare parte a catafalcului “7 
păşeau gărzile, cu arme falnice şi lănci strălucitoare. %* Mii de supuşi îndureraţi, 
din târgurile şi satele pe unde trecea cortegiul funerar, au venit să-l petreacă pe 
împăratul lor. Procesiunea a trecut Bosforul în bărci. Întreaga capitală s-a adunat 
ca să aducă omagiu. 


Inainte de adormirea lui, Constantin a dat poruncă să se împartă poporului bunu- 
ri şi hrană din averea personală. A fost generos până la sfârşit şi chiar şi după 
aceea. 


Cu toate că Senatul şi poporul Romei au cerut trupul lui, nu l-au primit, ci a fost 
înmormântat solemn în Biserica apostolilor, unde s-au petrecut multe minuni. În 
scurtă vreme, Constantius al II-lea a înălțat mausoleul imperial, în apropierea 
bisericii, şi a mutat acolo sicriul tatălui său.“%* 


Aşadar, ostaşii au aşezat trupul într-o raclă din aur şi l-au înfăşurat într-o înve- 
litoare de purpură, ducându-l la Constantinopol, unde a fost pus în camera prin- 
cipală a palatului pe un catafalc înalt, înconjurat de făclii puse în sfeşnice de aur. 
Era împodobit cu simbolurile puterii: coroana şi mantia de purpură, înconjurat 
mereu de mulți dintre supuşi, care îl privegheau noapte şi zi. 


Împăratul a primit aceleaşi onoruri de la dregătorii şi generalii săi, ca şi mai 
înainte de moarte. Ofițerii de cel mai înalt rang şi toți magistraţii au venit, ca 
mai înainte, la vremea hotărâtă şi i-au adus cinste cu genunchii plecaţi, ca şi cum 
încă mai era viu. După ei, senatorii şi toţi cei distinşi prin orice rang înalt, au 
venit să-şi aducă omagiul. Aceştia au fost urmaţi de mulţimi din fiecare rang, 
veniţi cu soțiile şi copiii lor, pentru a fi de faţă la cele ce se petreceau acolo. 


Gărzile au continuat să păzească trupul împăratului până la sosirea fiilor săi, ca- 
re au preluat sarcinile înmormântării. A fost hotărârea oştirii ca de atunci înainte 
să ofere fiilor lui Constantin titlul de Augustus. 


“ Catafalcul este o platformă împodobită, pe care este aşezat un sicriu în loc public, în tim- 
pul înmormântării. 

*% Baker, Constantine the Great, cap. XII(X, XI), pp. 309-312. 

*% Sfântul loan Gură de Aur arată de ce Sfântul Constantin cel mare a fost înmormântat în 
nartexul Bisericii Sfinţii apostoli, construită de el însuşi. În acest fel, observă dumnezeiescul 
Gură de Aur, „fiul lui Constantin cel mare, Constantius, socotea că va da tatălui său mare 
cinste, dacă îl va îngropa în pridvorul pescarilor [Mt. 4, 18; Mc. 1, 16]. Ceea ce portarii şi 
uşierii sunt pentru regi în palatele lor, aceea sunt regii pentru pescari în mormintele lor. Și 
într-adevăr, aceştia locuiesc acolo ca stăpâni ai locului, pe când ceilalţi, care nu sunt decât 
străini şi vecini, sunt bucuroşi să li se încredinţeze poarta pridvorului. ” Sfântul loan Gură de 
Aur, ,„ Omilia XĂXVI (5)”, Omilii la 2 Corinteni. 


Cei mai mulți dintre tribunii iubitori de Hristos erau neliniştiţi de pericolul in- 
fluenţelor păgâne, care profitau de oricare slăbiciune politică, iar acum de golul 
de putere ivit prin răposarea împăratului lor. Deci, îngrijindu-se cei din oaste de 
aceste lucruri, a fost nimicită orice încercare de uzurpare a puterii viclenită de 
satana, pentru întoarcerea la păgânismul vechii Rome. Aceste hotărâri ferme le- 
au comunicat unii altora prin scrisori, încât dorința unanimă a legiunilor a 
devenit cunoscută pe tot cuprinsul imperiului. *% 


La putere au ajuns descendenţii Elenei, iar nu cei ai Teodorei. 


Potrivit testamentului lui Constantin, celor trei fii ai săi le-au revenit următoarele 
ținuturi: lui Constantin al II-lea i s-au dat Britania, Galia şi Spania.2% Iniţial lui 
Constantius al II-lea i-au fost desemnate regiunile din Răsărit, Pontica, Asiana şi 
Tracia. “” Lui Constans I i s-a dat la început domnia asupra Italiei, Africii, 
Pannoniei, Daciei şi Macedoniei.2%% 


Sfântul Teofan notează că „Împăratul Constantin a scris un testament, în care a 
lăsat imperiul în stăpânirea celor trei fii ai săi, împlinindu-şi îndatorirea aceasta 
cu evlavie şi milă. Şi-a încredinţat testamentul unui oarecare prezbiter arian, 
care fusese introdus la el cu rea intenţie de sora lui, Constantia. Împăratul i-a 
poruncit prezbiterului să nu dea testamentul nimănui în afară de Constantius, 
împăratul din Răsărit. Constantin a poruncit, de asemenea, întoarcerea lui Ata- 
nasie din exil." 


Ce minte este în stare să înţeleagă slava marelui Constantin? Ce limbă poate să 
povestească dumnezeieştile sale lucrări? Ce condei are puterea de a-l slăvi 
îndeajuns pe acest om temător de Dumnezeu? În multe privinţe el este dovedit a 
fi fără pereche în mijlocul cetei Sfinților. 


*% Eusebiu, Viaţa, Cartea a IV-a, cap. LXVI-LXVIII. 

*% Constantin al II-lea (februarie 317-340), Cezar din 317 şi Augustus din 9 septembrie 337, 
a fost socotit ca împărat mai în vârstă. EI era împotriva arienilor şi l-a readus din exilul din 
Galia pe Sfântul Atanasie, în ciuda opoziției fratelui său, Constantius al II-lea. 

*% Constantius al II-lea (august 317-361), Cezar din 324 şi Augustus din septembrie 337, a 
primit inițial partea de Răsărit, Pontica, Asiana şi Tracia. A devenit singurul stăpân, după 
răsturnarea fratelui său, Constans 1 şi înfrângerea lui Magnentius în 353. A fost atras de un 
arianism moderat şi a refuzat rechemarea Sfântului Atanasie, în ciuda insistențelor fraţilor 
lui. 

*% Constans I (cca 323-350), Cezar din 333 şi Augustus din septembrie 337, a devenit stăpân 
peste apusul imperiului după moartea fratelui său, Constantin al II-lea. S-a opus arienilor şi 
l-a sprijinit pe Atanasie. 

*% The Chronicle of Theophanes Confessor, AM 5828, A.D. 335/336, p. 54. 


Sfânta Scriptură arată că proorocul-rege David era smerit şi blând.” Însă 
Constantin era cu mult mai blând şi nu ţinea minte răul, după cum a şi dovedit în 
multe ocazii, pe când stăpânea peste atât de multe ţinuturi şi a iertat atât de 
multe atacuri şi comploturi pornite împotriva lui. Constantin a stăpânit peste un 
imperiu vast, pe când David a domnit doar în Ierusalim. Deşi îl numim pe David 
„strămoş al lui Dumnezeu”, totuşi Constantin a devenit prin har un fiu bine- 
cuvântat al lui Dumnezeu. Şi pe Constantin îl putem socoti întâi-născut, cu 
înţelesul de cel dintâi împărat creştin, care a domnit peste moştenirea lui Hristos, 
ca peste o moştenire părintească. 


Cu toții ne minunăm de înţelepciunea şi cunoaşterea lui Solomon. Constantin a 
primit învăţătură de la Dumnezeu, luminat fiind de sus în taina cea dumne- 
zeiască. Şi el avea multă înţelepciune şi cunoaştere, căci a nimicit idolatria, 
sprijinind credinţa, pe când Solomon nu a făcut astfel. Acesta din urmă chiar a 
primit credinţele idolatre ale multelor lui soții păgâne şi a căzut în întunecare din 
pricina plăcerii trupului, ceea ce l-a dus la cinstirea idolilor.” Astfel, în loc să 
fie un iubitor de înţelepciune, fie ea chiar lumească, a ridicat idolul desfrânării şi 
s-a înstrăinat pe sine de Dumnezeu şi de îngerii Lui, deşi, spre sfârşitul vieţii, s-a 
pocăit. 


Minunatul Constantin şi-a întărit credinţa în chip atotînţelept, străduindu-se să o 
păstreze neschimbată, iar virtutea - neatinsă. Aşadar, în laudele aduse împă- 
raţilor, ar trebui să-l punem pe el înaintea tuturor celorlalți. 


De aceea, pe Constantin îl numim „cel întocmai cu apostolii”. Căci asemenea lui 
Petru, căpetenia apostolilor şi Constantin a propovăduit Sfânta Evanghelie, do- 
bândind cununa biruinţei. 


Împăratul acesta de trei ori binecuvântat a sprijinit Evanghelia peste tot în lumea 
locuită, râvnind a nimici cu totul chipurile cele cioplite şi a face credinţa tot mai 
puternică. 


Asemenea marelui Pavel, şi el a fost chemat de sus şi a suferit din pricina celor 
necredincioşi, care aduceau tulburare în Biserică. Şi Constantin şi-a folosit cu 
sârguinţă toată puterea pentru a întări întreaga Biserică Ortodoxă, pentru ca nici 
porțile iadului şi nici gurile celor necredincioşi să nu-i zguduie unitatea. 


e A AREA 

*1 Către sfârşitul domniei sale, Solomon a fost pedepsit de Dumnezeu pentru idolatrie, în 
care căzuse din pricina îngăduinței faţă de superstiţiile soțiilor lui celor de alt neam, căci 
femeile acelea i-au întors inima către dumnezeii lor. Astfel, părăsind pe Domnul Dumnezeul 
lui, a construit locuri înalte (altare) idolului moabiţilor şi Astartei sidonienilor. A se vedea 
3 Regi, cap.11 ş.u. 


Aşadar, cu multe rugăciuni să-i cerem împăratului Constantin, cel de Dumnezeu 
încununat, să mijlocească pentru noi, spre nimicirea blasfemiilor şi îngâmfării 
ereticilor, pentru ca Biserica lui Hristos să fie în pace, iar cei credincioşi să vie- 
țuiască fără grijă şi tulburare. 


Lăudăm numele slăvitei şi bunei Elena. Căci fără să ia aminte la purpura impe- 
rială şi nedând înapoi din pricina bătrâneţii şi greutăților drumurilor, a pornit 
spre Ţara Sfântă, legându-şi numele pentru totdeauna de aflarea Crucii, a tăbliței 
ŞI a cuielor cu care a fost răstignit lisus. Fa a fost prima care li s-a închinat, când 
le-a descoperit. A dărâmat templul lui Venus şi a întemeiat altare sfinte în acele 
locuri binecuvântate prin sălăşluirea pământească a Domnului nostru. Ea a pus 
temeliile bisericilor care împodobesc locurile Naşterii, mormântului, Învierii şi 
Înălţării Domnului nostru. Trecându-şi cu vederea demnitatea imperială, Au- 
gusta Elena îi aduna pe cei săraci şi umili şi, îmbrăcată într-o haină simplă, ea 
însăşi le dădea hrană cu smerenie şi iubire de aproapele. Pentru toate acestea să 
o slăvim! 


Prea credincioase împărate Constantin, cel binecuvântat de Dumnezeu, care ai 
urmat lui Hristos ca un adevărat rob al Său, te chemăm în credinţă şi în adevăr! 
Ascultă-i pe cei care ţi se roagă şi mijloceşte la Domnul cel milostiv, să-i izbă- 
vească pe cei robiţi. Dă-le putere în credinţa cea dreaptă! Ajută-i pe cei care te 
cheamă, fie că sunt pe mare sau pe uscat, ori în mijlocul necazurilor: îndrumă-i 
şi-i mângâie. Izbăveşte-i pe robiţii cei credincioşi şi cercetează-i pe cei bolnavi. 
lar Biserica ortodocşilor creştini, pe care te-ai silit să o păstrezi în pace şi să o 
păzeşti de rău, ocroteşte-o şi acum. Pe cei care sărbătoresc măreţul tău praznic în 
chip bine plăcut lui Dumnezeu, păzeşte-i de vrăjmaşii cei văzuţi şi de cei nevă- 
zuţi şi împlineşte-le cererile cele izbăvitoare de suflet. Auzi-ne pe noi, cei care 
ne rugăm ţie cu smerenie, şi dăruieşte-ne, prin mijlocirile tale, să ne apropiem de 
Stăpânul Hristos şi să fim aflaţi vrednici de dobândirea fericirii celei veşnice şi a 
Împărăției Sale, căci Lui se cuvine toată cinstea şi închinăciunea, împreună cu 
Cel fără de început al Lui Părinte şi cu Atotsfântul şi Bunul şi împreună veşnicul 
Său Duh, în vecii vecilor. Amin. 


